
PREFACE. 



The Sermons of Peter of Blois are, like all similar 
compositions, of unequal merit, but some of them 
shew such power of writing as justly to entitle their 
author to the epithet Divinissimu8 9 which has been 
applied to him by the celebrated Scholar Barthius. 
It is also important to bear in mind that these 
Homilies have hitherto laboured under disadvantages 
which have considerably tended to obscure their 
merits. In the first edition of the Works of Peter of 
Blois, several Sermons were published under his 
name which were afterwards discovered to be the 
compositions of another Peter, hardly less famous as 
a writer than our author. This error however was 
duly corrected, and in the folio edition of Petri 
Blesensis Opera, published at Paris by Goussainville, 
appear sixty-five Sermons, which are of undoubted 
authority.* But there are still some important defects 
uncorrected in that ably edited Work: for instance, 
three of the Homilies were so blended together, that 
it was next to impossible without the aid of better 
manuscripts to reunite the dispersed portions. This 
however has now been done, by the assistance of two 
MSS. of these Homilies, preserved in the British 
Museum, which have been compared with the printed 
edition, and have furnished several corrections of the 
text. They have not however been collated through- 
out, because the text of some of the Homilies in 
Goussainville's edition is very correct, and seemed 
not to require further attention. Moreover, those 
manuscripts do not contain nearly all the sixty-five 
Homilies, and I have not been able to find any other 
MS. either in England or in the continental libraries 
which I have visited. ; 4 

vi PREFACE. 

At the end of the Homilies are seven Poems, of 
which five are now printed for the first time. 

I. Cantilena de lucta carnis et Spiritus. 

II. Contra clericos voluptati deditos sive De vita 
clericorum in plufimis reprobata. 

These two rhyming poems are found united in one 
at the end of the fifty-seventh epistle of Peter of 
Blois, who sent them with it to a friend G. de Alneto. 
They have hitherto passed for one and the same 
poem : but they are here separated, on the authority 
of a Sidney Sussex MS. [A, 5, 13.] and a Brussels 
MS. [9608.] in which the second part occurs with 
different titles. In all such rhyming poems, parti- 
cularly of a moral or didactic nature, the sense is 
difficult to be ascertained, because the words, which 
the necessity of the rhyme requires, are often far- 
fetched and metaphorical: notwithstanding which, the 
two poems before us are not without a rude elegance, 
and shew how completely Peter had the Latin lan- 
guage at his command. 

III. Tractatus de sancta Eucharistia. 

This poetical tract on the Eucharist was first 
published by Busaeus, who received a transcript of it 
from an ancient MS. [ex vetustissimo cordice biblio- 
thecae Tabernensis serenissimi et illustrissimi prin- 
cipis, Caroli. cardinalis Lotharingi ac Metensium, 
Argentinensiumque episcopi descriptus,] in which it 
was ascribed to Anselm Archbishop of Canterbury. 
From modes of phraseology which occur in the 
poem, and also from the assertion in the prologue 
that the author's name was Peter, Busaeus discovered 
that it was a work of Peter of Blois, and not of 
Anselm. It was repeated in the edition of Goussain- 
ville, and is here a third time printed from the text 
of Busaeus ; but no MS. is known to exist, by which 
it could be compared. 

IV. De Poenitentia occurs in the Lambeth MS. 
36. fol. 95°, and in a Brussels MS. [No. 1968.] In 
the latter is a long commentary on the poem, which 
it would be a waste of time and paper to copy. 

V. Versus de commendatione vini. 

VI. Responsio ad quendam contra cerevisiani. 
These short Poems are copied from the Cambridge 
MS. [Mori 131. Cant. Gg. 6. 42. art. 3.] In the 
former of the two the author celebrates the excellence 
of that liquor which was given " to strengthen man's 
heart," and in the second he asserts its superiority 
over beer. 

VII. This poem is copied from the Bodleian MS. 
[Laud, 650.] where it occurs after epistle 111, without 
a title. 



The following fragment is found in Goussainville's 
edition, confused together with the 62d homily. 
The editor has been unable to find a place for it, as 
it does not seem to belong to any of the homilies 
published in this volume. 

FRAGMENTUM. 

\Fragmentum hoc in edit. Paris, male et ineptissime 
ad jinem homilies 62 locatum, ubi locari debeat, 
equidem nescioJ] 

dicebat : Qui enim facit peccatum, 

sewus est peccati : qui autem servus est, non omnino 
liber est. Unde et malum quod non vult illud facit, 
et bonum quod vult illud non facit. Ideo et Paulus 
abstractus, et illectus a concupiscentia sua dicebat : 
Carnalis ego homo, et venundatus sub peccato. Iste 
carnalis homo non sapit nisi carnem. Unde et car- 
nalibus desideriis se invokit: seque effundit ad 
omnem impetum voluptatis. Sed haec voluptas in 
nauseam convertetur, et cumulus deliciarum conver- 
tetur in cumulum tormentorum. Sicut Dominus de 
Babylone dicit: Quantum, inquit, exaltavit se in 
deliciis, tantum date ei tormenta et luctum. De 
animali dicit apostolus : Animalis homo non percipit 
ea quae sunt Spiritus Dei. Stultitia enim est illi, et 
non potest intelligere, quia spiritualiter examinatur. 
Spiritualis autem dijudicat omnia, et ipse a nemine 
dijudicatpr: terrenus terram sapit, carnalis carnis 
desideria.* Animalis autem in tenebris ambulat: 
scientiam viarum Dei stultitiam reputat ; dicit bonum 

malum, et malum bonum, et ponit lucem tenebras, 
et tenebras lucem. Circa divinum officium piger 
est: exercitium spiritualis militias odit, negligit, et 
fastidit. Alii verbum aedificationis libenter audiunt: 
iste quia ex Deo non est, verba Dei non audit. 
Iste triplex homo quern assignavimus, terrenus, 
carnalis, animalis. Vetusnoster homo simul crucifixus 
est, ait Apostolus : Vetus homo noster simul crucifixus 
est, ut destruatur corpus peccati : ut ultra non servi- 
amus peccato. Crucifigatur terrenus in contemptu 
terrenorum, et voluntaria paupertate. Crucifigatur 
carnalis in cruce obedientise, et exercitio discipline. 
Crucifigatur animalis in contritione cordis, et Christi 
dilectione. Si hunc Jebusaeum crucifigere, aut omnino 
delere non possumus : saltern eum sub tributo servire 
cogamus, in captivitatem redigentes omnem intel- 
lectum, in obsequium Christi. Castigo, inquit apo- 
stolus, corpus meum, et in servitutem redigo. Si 
hanc generationem, si hunc triplicem hominem in 
servitutem redegerimus, non jam ex patre diabolo, 
jam non de mundo, sed ex Deo erimus, et ab 
auditione mala securi, Verbum misericordiae, Verbum 
gratis, Verbum glorias audiemus: Venite benedicti 
Patris mei : percipite regnum, quod vobis paratum 
est ab origine mundi. Quod vobis prsestare dignetur, 
qui cum Patre et Spiritu Sancto vivit et regnat Deus, 
per omnia saecula saeculorum. Amen. 

1. De Adventd Domini. 

Sap. 18. Dum medium silentium tenerent omnia : 
et nox in mo cursu medium iter ageret : omni- 
potens sermo a regalibus sedibus venit. 




DIEBUS antiquis post- 
quam clamaverat Domi- 
nus primo praevaricatori: 
Adam ubi es? clamavit 
et sanguis Abel de terra, 
ex tunc siluit genus hu- 
manum : quia in ipsum 
mors intravit per pecca- 
tum. Silebat homo mor- 
tificatus in gratuitis, in 



naturalibus vulneratus : adeo erat laesus, et infirmus 
homo, ut non esset in eo vox neque sensus. Et hoc 
intelligo primum silentium fuisse. Venit Moyses et 
data est lex. Lex quidem modum infirmitatis 
ostendit: sed remedium infirmitatis non ostendit. 
Nesciebam, dicit Apostolus, quid esset peccatum nisi 
esset lex. Ex quo igitur homines sua vulnera cog- 
noverunt, coeperunt clamare et quaerere medicinam : 

VOL. IV. b 

et sic ruptum. est primum silentium. Porro con- 
siderantes aegroti, quod in lege non erat salus, quia 
neminem justificabat lex, neminem ad perfectum 
ducebat: tandem post clamorem afiecti longa ex- 
pectatione et taedio siluerunt. Et hoc est medium 
silentium. Hoc autem silentium ruptum est tripli- 
citer: per vocem, per verbum, per can ti cum. Per 
vocem, quia per eum qui dicit : Ego vox clamantis 
in deserto, parate viam Domini, etc. Per verbum: 
nam omnipotens sermo a regalibus sedibus venit. 
Per canticum: nam in ortu verbi incarnati, Gloria 
in excelsis Deo Angeli cecinerunt Multos sermones 
dederat Moyses : sed nullus eorum omnipotens rait. 
Defecerunt enim in sua promissione : et quod dice- 
bant non potuerunt efficere. Verbo autem Domini 
cseli firmati sunt : et onu ipotens sermo non solum 
promisit aut dixit, sed quaecunque voluit fecit. 
Tertium silentium erit in regeneratione, quum sederit 
filius hominis in sede majestatis suae : quum abster- 
serit Dominus lacrymas ab oculis Sanctorum suorum: 
et jam non erit amplius clamor neque dolor. Quum 
obtinuerit justus ut requiescat a laboribus suis : et 
in pace factus fuerit locus ejus. Et quibus, juxta 
verbum Isaiae, in silentio et spe fuit fortitudo: 
erit gaudium et pax in aaterno silentio. Sicut ergo 
Salomon ait: Est tempus tacendiet tempus loquendi. 
Tempus tacendi: Dum medium silentium tenerent 
omnia. Tempus loquendi : Dum clamat Joannes in 
deserto : Parate viam Domini, rectas facite semitas 
Dei nostri. Elongaverat Joannes, et ragerat in soli- 
tudinem. Praeferebatsolitudinem sollicitudini: pacem 
turbationi : quietem tumulti : eremum civitati. Cla- 
mat in deserto, sciens quod quanto remotior esset a 
frequentia hominum, tanto immunior esset a contagio 
peccatorum. Notate, fratres, quod a temporibus Eliae 



Digitized by Google 



BE ADVENTU DOMINI. 3 

et aliorum Prophetarum, desertum dedicatum est 
sanctitati : ut esset in eo quasi secretior Dei thalamus 
in terris, et familiare auditorium Spiritus sancti. Sue- 
cessit Prophetis Joannes Propheta et plusquam Pro- 
pheta: ex cujus inhabitatione plurimum reverends 
et honoris deserto accrevit. Accessit Jesus, qui de- 
sertum per quadraginta dies jejunio consecratum 
poenitentiae dedicavit. Ibi tentatus tentatoris maHtiam 
confutavit: ut quicumque in solitudinem fugeret,jam 
non timeat insidias inimici : sed in loco horroris ha- 
beat locum securitatis : et in solitudine inveniat civi- 
tatem habitations. Qui in deserto jejunavit, in de- 
serto pavit turbas, et ibidem manna panem scilicet 
Angelorum copiose largitus est : ut confiteantur Do- 
mino misericordiae ejus ; ut jam non desperent, qui 
Christum in deserto sequuntur, et dicant : Quid co- 
medemus aut quid bibemus ? Ille etiam qui animam 
inanem et animam esurientem satiat bonis : qui dat 
jumentis escam ipsorum, et pullis corvorum invocan- 
tibus eum: animam illam quae se Christo per voti 
obligationem et professionis vinculum desponsavit, 
non deseret in deserto desertam ; sed ei in abundantia 
misericordiae suae ministrabit et dicet: Recordatus 
sum tui miserans adolescentiam tuam et charitatem 
desponsattonis tuae, quando secuta es me in deserto. 
In terra ergo salsuginis, in terra horroris et vastae 
solitudinis, in terra quae non germinavit hactenus nisi 
spinas et tribulos, germinabit Dominus gratiam et 
benedictionem. Pinguescent illi animae speciosa de- 
serti, ponet ei Dominus desertum quasi delicias, et 
solitudinem quasi hortum irriguum. In hoc deserto 
in hac solitudine quidam sedent solitarii sed non 
silent: quos sollicitudinum mundanarum turba cir- 
cumstrepit : quum de religioso scriptum sit : Sedebit 
solitarius, et levabit se super se. Supra se levat se, 
B 2 

qui viam Domino parat intra se. Ideo in hoc deserto* 
fratres, auditur vox ilia clamantis : Parate viam Do- 
mini, rectas facite semitas Dei nostri. Utinam in de- 
serto cordis mei, audiatur vox ista : et rumpatur si- 
lentium in quo sum tanquam vulneratus dormiens in 
sepulchris. Utinam non solum vocem poenitentiam 
praedicantis, sed ipsum audiam verbum, et audiam 
quid loquatur in me Dominus Deus. Utinam loqua- 
tur ipse in corde meo : et loquar ad Dominum meum. 
Diu silui, et humiliatus sum, et silui a bonis. Utinam 
siluissem a malis. Sed non- sum qui dicere possim : 
Ut non delinquam in lingua mea. Frequenter accepi 
opprobrium adversus proximos meos: et quum de- 
berem disponere sermones meos in judicio ad obser- 
vantiam aequitatis : sermo meus versuti viri praestigio 
suborn atus erat in calumniam et subversionem jus- 
titise : et in mortificationem animae mead quasi gladius 
acutus, et lingua mea concinnabat dolos. Nunc au- 
tem sileo a Deo, a saeculo, a meipso. A Deo, cujus 
laudem in corde et ore non habeo. A saeculo, cujus 
malitiam nec verbo nec opere damno. A meipso, 
quia peccata mea cgnfessione non arguo, nec satis- 
factione redimo, nec bonis operibus recompenso. 
Hoc est silentium in quo libentius audio sapientiam 
hujus saeculi, quae stultitia est apud Deura, quam 
verbum Dei et legem Altissimi. Et hoc forte est 
quod Salomon insinuat, dicens: Verba sapientium 
audiuntur in silentio, plusquam clamor principis inter 
stultos. Clama quaeso tu qui es vox clamantis : clama 
ne cesses, sicut tuba exalta vocem tuam, clama, tona, 
corusca, et fulgura, si forte exurgat qui dormit, si 
forte adjiciat ut resurgat, qui contra Dominum fere 
totus obsurduit. Multi etiam imbecilles sunt et dor- 
miunt multi, atque, ut verbo Jeremiae utar, Incircum- 
cisae sunt aures eorum, et audire non possunt. Clama 

quaeso praeco Domini: ut praeparent viam Domini, 
et rectas faciant semitas Dei nostri. 

Et quid est, fratres? Nonne a saeculo quod 
Joannes nos admonet parare vias Domini : et rectas 
facere semitas Dei nostri ? Nonne a saeculo et usque 
in saeculum rectae sunt viae ejus ? De viarum suarum 
rectitudine cum impio disputat: nam teste Propheta: 
Dixit impius in corde suo non est recta Domini via: 
sed eum Dominus constantissime redarguit et confu- 
tat, Numquid non viae meae rectae sunt : et non magis 
viae vestrae pravae sunt, dicit Dominus? Scimus 
equidem, nec possumus diffiteri, quia viae Domini, 
pulchrae et omnes semitae ejus pacificae. Hoc nobis- 
cum fatebatur qui dicit: Via Domini immaculata, 
Deus meus impolluta via ejus. Via Domini adeo 
directa est, sicut Propheta testatur, ut stulti non 
errent per earn. Sane multos sapientes vidi in hac 
vita errantes. Nam quum sapientia hujus mundi sit 
terrena, animalis, et diabolica : non est mirum si illi 
qui ita sapiunt, errant: et viam aeternae civitatis 
ignorant. Ilia vero stultitia per quam placuit Deo 
salvos facere credentes, ilia est quae non errat: ilia 
est quae viam novit, quam Deus abscondit a sapien- 
tibus et prudentibus hujus saeculi, stultisque et par- 
vulis revelavit. O Domine, tu parasti directiones 
viam justificationum tuarum: dirige in conspectu 
tuo viam meam. Et quid est dirigere Domini se- 
mitam, nisi corrigere suam vitam ? Viam vero Domino 
parat, qui cor suum coram Deo humiliat, et peccata 
in quibus offendit per poenitentiam purgat. Cum 
omni ergo diligentia considerandum est, ne quid 
pravum inveniatur in voluntatibus nostris : ne quid 
asperum in moribus, vel tenebrosum, vel lubricum, 
aut distortum. Pravum per maliciam : Asperum per 
impatientiam : Tenebrosum per ignorantiam: Lu- 



Digitized by 



6 



PETRI BtESENSlS SERMONES 



bricum per inconstantiara : Distortum per discordiam, 
et vitae inaequalitatem. Quidam semper sunt asperi, 
lubrici et distorti : et sunt inter alios fratres quasi 
angues inter anguillas, quasi com inter columbas, 
quasi spinas inter lilia, et tribuli inter rosas. Contritio 
et infelicitas in viis eorum : quia nam pacis non cog- 
noverunt. Via talium tenebrae et lubricum: et 
Angelus Domini persequens eos. Frequentissime 
siquidem vidi homines hujusmodi inquietos, et litigi- 
osos graviter a Domino flagellari. Nam contra talium 
malitiam Dominus immittit immissiones per Angelos 
malos. Ut quid Deo et fratri suo contrarius et con- 
tumeliosus fait? tradatur Sathanae in interitum 
carnis : et qui aliis gravem et importabilem se exhi- 
buit, sibimet fiat gravis. Et hoc est quod legitur in 
proverbiis : Semper jurgia quaerit malus : Angelus 
autem crudelis mittetur contra eum. Si quid ergo 
in nobis tenebrosum est, per confessionem illuminetur. 
Si quid lubricum, in amore Christi stabiliatur. Si 
quid distortum, ad aequitatem divinae regular dirigatur. 
Si quid asperum, ad levitatem spiritualis gratia? com- 
planetur. Sic diriget mansuetos Dominus : docebitque 
mites vias suas. Quod si alicui videntur angustae 
viae Domini non admiretur. Viae Domini viatores 
exigunt graciles et expeditos, nec mole terrenae 
sollicitudinis oneratos. Ideo angustae sunt propter 
angustiam paupertatis : sed amplissimae videntur his 
qui diligunt Dominum: et aspiciunt, juxta verbum 
Apostoli, in remuneratorem salutis aeternse. Talis 
erat Moyses de quo scribit Apostolus : quia reputavit 
majores divitias thesauris iEgyptiorum improperium 
Christi. Aspiciebat enim, dicit Apostolus, in remune- 
ratorem. Et hoc quod in Ezechiele legitur: quod 
duo Cherubim utraque facie aspiciebant in palmam. 
In omnibus enim quae agimus, sive temporalia sive 

spiritualia sint: debemus in remuneratorem vitae 
oculos nostras intentionis dirigere. Nam si attendat 
Justus qui ex fide vivit, quanta praeparet Dominus 
diligentibus se : si consideret omnis consummations 
finem: clamabit et dicet: Dilatasti Domine gressus 
meos: et latum mandatum tuum nimis. Dilatatur 
enim via Domini, ex quo delectatur anima in mag- 
nitudine praemii, et brevitate laboris. Eat ergo homo 
ad exitus viarum: nam ibi assumuntur qui jubentur 
ad nuptias introduci. Fines siquidem et exitus via- 
rum hie recipiet, pro mundanis caelestia, pro transito- 
riis aeterna, pro temporali labore quietem, et gloriam 
sine fine. Gaudeatis ergo, fratres, et cantetis in viis 
Domini, quoniam magna est gloria Domini. Gau- 
deatis expectantes beatam spem: et adventum glorias 
magni Dei. Nam in proximo est ut reddat vobis 
Dominus mercedem laborum vestrorum : et qui cus- 
todivistis pro Christo vias duras, a Christo recipietis 
coronas immarcessibiles et seternas. Quas vobis prae- 
stare dignetur Christus Jesus. Qui cum Patre et 
Spiritu sancto vivit et regnat, per omnia saecula 
saeculorum. Amen. 



2. De Eodem Adventu. 

Dan. 7. Aspiciebam in visione noctis: et ecce in 
nubibus cceli quasi Jilius hominis veniebat : et 
usque ad antiquum dierum pervenit : et in con- 
spectu ejus obtulerunt eum qui dedit ei potestatem 
et honorem et regnum : et potestas ejus potestas 
<Bterna 9 et regnum ejus quod non corrumpetur. 

Daniel Dominici Adventus inflammatus desiderio 
(unde et Vir desideriorum ab Angelo vocatus est) 
effiidit in se animam suam, ut transiret in locum 

mysterii admirabilis : et videret Sacramentum Incar- 
nationis Dominicae absconditum a Sanctis : sicut 
Apostolus dicit. Unde et in visione noctis aspi- 
ciebat. Est enim visio noctis, est et visio diei: et 
est visio lucis. Visio nocturna ante gratiam, visio 
diei sub gratia, visio lucis in gloria. Videbant Pro- 
phet® et Patriarch® in visione noctis. Unde legitur; 
Locutus es in visione Sanctis tuis et dixisti : posui 
adjutorium &c. De secunda visione quae in Ajjostolis 
sub tempore gratiae facta est, dicit Paulus: Specu- 
lantes gloriam Domini in eandem imaginem trans - 
formamur a gloria in gloriam tanquam a Domini 
spiritu. Nunc spiritual iter videmus quasi per spe- 
culum in aenigmate : sed quum venerit visio lucis, 
fulgebunt justi sicut sol in conspectu Dei : et tunc 
videbunt lumen in lumine, et purificatis oculis vide- 
bunt lucem, quam non posset mortalis oculus susti- 
nere. Et ecce in nubibus caeli quasi filius hominis 
veniebat. Tres sunt nubes, obscuritas in Prophetis, 
profunditas in divinis consiliis, occulta et inaudita 
foecunditas Virginitatis. De nube Prophetarum scrip- 
turn est : Tenebrosa aqua in nubibus aeris. De nube 
consiliorum Dei legitur: Rorate caeli desuper: et 
nubes pluant justum. De nube Virginitatis et fce- 
cunditatis absconditae dicit Propheta : Super nubem 
levem et candidam ingredietur Dominus iEgyptum. 
In istis nubibus veniebat quasi filius hominis. Bene 
dicit quasi filius hominis: quia temporaliter filius 
hominis ab aeterno erat Filius Dei. Nondum erat 
filius hominis: sed qui in proximo erat filius hominis 
futurus, jam quasi filius hominis censebatur. Si quis 
verba Danielis diligenter attendat : manifestissime in 
eis deprehendet Christi Incarnationem, in eo quod 
filius hominis veniebat: Christi passionem, in eo 
quod obtulerunt eum : Christi resurrectionem, in eo 

quod data sunt ei honor et potestas aeterna et incor- 
ruptibile regnum: ejus Ascensionem, in eo quod 
pervenit ad antiquum dierum : nam regressus ejus 
ad Patrem. Yeruntamen quia caetera Sacramenta sua 
tempora habent: de Adventu quern habemus prae 
manibus aliqua prosequemur. Non solus Daniel, 
sed etiam omnes alii cum eo Frophetae, de Domino 
clamant unanimiter quoniam venit Et quid ergo 
restat, nisi ut occurramus ei, Apostolo teste ? Iste 
est qui ingreditur ad salvandas gentes. Occurramus 
ergo Salvatori nostro. Salutemus eum de longe: 
qui mandat salutes Jacob, qui dat salutem regibus. 
Non enim voluit salutare nos tarn de longinquo : sed 
salvare de proximo. Scio quia veniens benedictio- 
nem daturus est legislator: et prosperabitur in his 
ad quae missus est : et omnia quaecunque faciet pros- 
perabuntur. Eamus ergo et prasoccupemus faciem 
ejus in confessione. Si quis inter fratres infirmus 
est, levet se super se: et posteriorum oblitus ad 
anteriora se extendat, gestiens in occursu Domini 
venientis: ita omnes unanimiter occurrentes dica- 
mus: O Domine bene prosperare: intende, pros- 
pere procede, et regna. Benedictus qui venit in 
nomine Domini Rex Israel salvator. Solent 
equidem infirmi venire ad medicos, egeni ad 
divites, servi ad Dominos : Quid ergo Domine 
dominator dominantium? Quid est homo quod 
memor es ejus: aut filius hominis quoniam visitas 
eum ? Quid est homo quod magnificas eum : aut 
quid apponis erga eum cor tuum ? Movit, fratres, 
miseria hominis misericordiam Dei. Considerans 
enim pius et misericors Deus quia inimicus hominem 
dolose subvertisset : erga hominem cogitavit cogita- 
tiones pacis. Nam ab alio impulsus eversus est ut 
caderet. Quia vero inimicus malitia propria cecidit : 

inventa est iniquitas ejus ad odium. Movebant 
patrem misericordiarum angustise hominis incarcerate, 
suam deplorantis miseriam, et misericordiam implo- 
rantis : dicentis assidue : Educ de carcere animam 
meam, complaceat tibi Domine ut eruas me: quo- 
niam de terra mea furtim sublatus sum, et hie 
innocens in lacum missus sum. Nocentem me qui- 
dem fateor : sed innocens sum respectu illius cujus 
fraudulentia me seduxit. Adjuvet me gratia tua, 
cni nocuit aliena malitia : misericordia et Veritas tua 
mihi siht in subsidium, quern aliena impietas et 
mendacium subverterunt. O Domine Christe Jesu 
ego qui in carcere isto jam totus computrui, quando 
videbo faciem tuam : quando venies O salutare vultus 
mei et Deus meus ? O Domine Deus salutis meae : 
fac citius quaeso propter quod venis. Veni Domine 
et noli tardare : veni et ostende faciem tuam et salvi 
erimus. Te enim expectamus, esto brachium nos- 
trum in tempore tribulationis, certe tribulatio proxima 
est, et non est, qui adjuvet. Verbum Salomonis 
est: Mementote quia mors non tardat. Et quid 
facimus, fratres, quare Domino non occurramiis 
gressibus devotionis et humilitatis ? Eamus et salu- 
temus eum, et ad commanendum in nostro hospitio 
invitemus. Alioquin lamentabitur Propheta super 
civitatibus austri : quae nullo introeunte clausae sunt. 
Talis est qui prae nimia benignitate sua antequam 
vocetur se offert : bonus est animae quae- 
renti se, et occurrenti sibi antequam invitetur 
hilaris et festinus occurrit. Non ignorabat hoc 
Isaias qui de tali occurso loquens, Occurristi, in- 
quit, laetanti et facienti justitiam, in viis tuis recor- 
dabitur tui. Sicut autem invitanti sponte se offert : 
ita invitatus hospitium rogantis intrare ssepe dissi- 
mulat. Ideo violentia precum et devotae humilitatis 

obsequio est trahendus. Incedens cum duobus 
Discipulis, licet cum eis et ab eis vellet in hospitio 
recipi: se tamen longius ire finxit. Duo etiam 
Angeli adorante et supplicante Loth ut intrarent do- 
mum ejus : dissimulabant, et dicebant,nequaquam, sed 
manebimus in platea. De Discipulis autem legitur, 
Et coegerunt eum. De Loth vero scriptum est: 
quia Angelos oppido coegit intrare. O coactio sancta. 
O violently commendabilis quae Christum et Angelos 
hospites facit. Si ergo, fratres, ad supplicationem 
nostram dissimulatione aliqua usus fuerit quasi velit 
longius ire, nostrumque declinare hospitium, violenter 
instemus. Nulla enim violentia major potest inferri, 
quam si eum confessionibus, vigiliis, disciplinis, ar- 
canis jubilationibus, compunctionibus ignitis, gemiti- 
bus et suspiriis invitemus. Hoc modo vincetur, et 
quicquid dissimulaverit prius,nostris tandem desideriis 
acquiescet. Noverunt experti, qualiter, anima con- 
templantis aut orantis quando in deliciis cujusdam 
suavitatis et glorise quodam beato stupore et caelestium 
desiderio tracta suspenditur, omnia hominis interiora 
Deo venienti assurgunt : et sic, juxta doctrinam Apo- 
stoli, rapitur in nubibus obviam Christo, et sic cum 
Domino est: sed tempore brevi nec hora dimidia: 
quum enim existimat eum tenere, sicut secreto accessit : 
ita secreto elabilur. Spiritus enim ubi vult spirat, et 
nescis unde veniat aut quo vadat. Unde Salomon 
ait: Quomodo tu ignoras viam spiritus? Et Job: 
Semitam ignoravit avis. Has ipsius dilationes sponsa 
in cantico amoris manifeste declarat: dum sponso 
pulsante ad ostium animae, Vox, inquit, dilecti mei 
pulsantis aperi mihi soror mea, arnica mea, columba 
mea, quia caput meum plenum rore, &c. Surrexi, 
inquit, aperire dilecto meo. At ille declinaverat 
atque transierat : quaesivi et non inveni ilium : vocavi 



Digitized by 




12 



PETRI BLESENSIS SERMON ES 



et non respondit mihi. Et beatus Job: Si venerit 
ad me, non videbo eum. Ideoque quum mulier Cha- 
nanaea diu vocasset eum, non respondit ei : tandem 
dedit ei desiderabile et salubre responsum, insinuans 
quod cum amore et instantia sit vocandus: et in 
hospitium animae humili devotione fortiter attrahen- 
dus. Sic respondebit hospes misericors hospiti sup- 
plicanti, Chananaeae precanti : Mulier magna est fides 
tua : fiat tibi sicut petisti. Omni ergo cautgla, fratres, 
praeparandum est hospitium corporis nostri, ne quid 
in eo reperiat, quod oculos suae majestatis offendat. 
Non sit in eo uxor litigiosa, fumus aut stillicidium : 
nam haec tria hospitem de domo ejiciunt : concupis- 
centia scilicet carnis, et concupiscentia oculorum, et 
superbia vitae. Quare, fratres, dedignaretur divertere 
ad vos, si devote et humiliter tractus merit, qui domum 
Zacchaei non vocatus intravit ? Si Zacchseus dimidium 
suorum bonorum dedit pauperibus ; si fraudat, qua- 
druplum restituit : certe multos Zacchaeos hie video, 
qui non solum quadruplum restituerunt : non solum 
dimidium bonorum pro Christo; sed omnia bona 
temporalia reliquerunt. Non dedignabitur cum ho- 
minibus habitare : quia filius hominis est Ipse ad 
nos veniat et mansionem apud nos faciat : ut nos de 
hac mansione educat ad illius aeternae beatitudinis 
mansionem, in qua est pax quae non deficit, lux quag 
non extinguitur, et gloria quae non transit. Quam 
nobis praestare dignetur. Qui cum Patre et Spiritu 
sancto vivit et regnat Deus, per omnia saecula sascu- 
lorum. Amen. 

3. De Eodem Aoventu. 

Philip. 3. Salvatorem expectamus Dominum nostrum 
Jesum Christum, qui reformabit corpus humilitatis 
nostra configuratum corpori claritatis sua. 

Scriptum est, quia expectatio justoram laetitia. 
Unde et justus divinae miserationis expectatione sus- 
pensus dicebat: Et nunc quae est expectatio mea, 
nonne Dominus ? O expectatio gentium, omnes qui 
te expectant non confundentur. Te expectaverunt 
patres nostri: in te speraverunt, et non sunt con- 
fusi. Erant inter antiquos, qui increduli Prophetarum 
oraculis, ironica illusione Isaiae et caeteris Prophetis 
insultando dicebant: Manda, remanda: manda re- 
manda : expecta reexpecta : modicum ibi, modicum 
ibi. Sicut talibus idem Propheta gravissime com- 
minatur: Erit, inquit, eis ut vadant, et cadant re- 
trorsum, et illaqueentur, et capiantur. Isti enim et 
talium consimiles incidunt in tentationes et laqueos 
diaboli. Laqueos siquidem et pedicas et decipulas 
habet. Absconderunt, inquit, peccatores laqueum 
mihi. Et Job: Abscondita est in terra pedica 
ejus, et decipula ejus super semitam. De hac 
captione Salomon ait: Nescit homo finem suum: 
sed sicut pisces hamo, et aves laqueo, sic homines 
capiuntur in tempore malo. Expectemus itaque 
cum fiducia, fratres, Salvatoris Adventum. Certus 
sum, inquit, quia apparebit in fine, et non men- 
tietur. Si moram fecerit: expectabo eum. Sed et 
ille qui mandat salutes Jacob, salutat per O^eam 
Prophetam amicam suam Ecclesiam, quam sibi de- 
sponsavit in fide : et consolatur earn : et ut confidat 
in ea cor viri sui, docet qualiter eum debeat expectare. 
Dies multos, inquit, expectabis me, non fornicaberis : 

et non eris cum amatore alieno. Ab antiquis diebus 
dicta sunt haec, fratres. Unde et Isaias dicit: Nonne 
Dominus venit de longinquo ? Nos autem suinus, in 
quos fines saeculi devenerunt. Ideoque in proximo 
est ut veniat sponsus ut veniat rex noster, legifer 
noster. Cito enim veniet, et non tardabit Et nos 
ergo similes hominibus expectantibus Dominum 
suum faciamus quod praecipit, ut non fornicemur,.ut 
non sequamur alios amatores. Fallax amator est 
mundus: animabus proditoria deceptione illudit. 
Hie est Sichem filius Emor, qui Dinam filiam Jacob 
raptam et corruptam blanditiis lenit. Misera enim 
anima abstracta etillecta a concupiscentiissuis: dum 
mundo et diabolo consentiens fornicatur a Domino, 
primam fidem irritam facit : atque in passione desi- 
deriorum et peremptoria voluptate seipsam Deo 
abnegat. Dolosos amatores, quia prsesentialiter se 
offerunt sequitur : et Dominum gloriae Christum 
Jesum sponsum et Salvatorem suum juste, pie, et 
sobrie non expectat. Nos itaque (juxta consilium 
Apostoli) sobrie, et juste, et pie vivamus in hoc saeculo, 
expectantes beatam spem, et Adventum gloriae magni 
Dei. Est pietas hominis ad Dominum : Justicia ad 
proximum: Sobrietas ad seipsum. Perniciosus est 
nobis Adventus Domini : nisi ipsum cum pietate et so- 
brietate et justitia expectemus. Tres sunt Adventus 
Domini: primus in carnem: secundus ad animam: 
tertius ad judicium. Primus in media nocte fuit: 
secundus in mane : tertius in meridie. Ut de primo 
Adventu verba veritatis Evangelicae prosequamur: 
Media nocte clamor factus est: ecce sponsus venit. 
Mediam noctem fuisse intelligo, quum in medio 
silentio cursum suum nox ageret. Nox apud Judaeos 
erat, quorum oculos obscuraverat malitia ne viderent. 
Sicut et populus gentium ambulabat in tenebris. 

Venit sponsus, et factus est clamor. Ruptura est 
silentium noctis. Venit enim qui illuminat abscon- 
dita tenebrarum: abstulit noctem, et fecit diem. 
Nox, inquit Apostolus, praecessit, dies autem ap- 
propinquavit. Et quid est quod media nocte clamor 
factus est ? nisi quod in medio silentio omnium dum 
cursum suum nox ageret, atque omnipotens sermo a 
regalibus sedibus descendere destinasset : Prophetae 
cognoscentes Adventum Christi, in vocem clamoris 
et gaudii proruperunt, et medium silentium ruperunt. 
Magnus siquidem clamor erat : ubi per se clamabant 
Prophetae singuli, et insimul universi. Clamabat 
David. Inclina caelos tuos et descende. Et Isaias : 
Utinam Dominus dirumperes caelos. Emitte agnum, 
Domine, dominatorem terrae. Et ad consolationem 
populi fortius inclamabat : Sperate in Domino, prope 
est justus meus, egressus est Salvator meus, non 
elongabitur salus mea: et non immorabitur ultra 
horam. Et in persona Domini: Dabo in Sion 
salutare meum: et in Hierusalem gloriam meam: 
Jeremias etiam de lacu miseriae: et de compede 
clamabat : Ecce dies veniunt, et suscitabit Dominus 
David semen justum. Novum faciet super terram, 
mulier circundabit virum. Joel etiam in vocem 
clamoris et exultationis erumpens: Filiae Sion ex- 
ultate, inquit, et laetamini: quia deditvobis Dominus 
doctorem justitiae. Micheas nibilominus cum cordis 
exultatione et vocis exaltatione dicebat: Veniet 
Dominus, et egressus ejus a diebus aeternitatis. Si 
vellemus deducere in medium diversas voces, diversa 
oracula et orationes Prophetarum lamentabili deside- 
rio et devotione clamosas, prius deficerent narrandi 
tempora, quam narrandi materia. Porro unum est 
necessarium. Si volumus quod Christi Adventus sit 
nobis ad remedium praeparemus nos in ejus Adventum. 

Sicut enim Propheta nos in persona Israel docet: 
Paratus, inquit, esto Israel in occursum Domini quo- 
niam venit, et vos, fratres, estote parati : quia qua 
hora non putatis filius hominis veniet. Primus Ad- 
ventus jam praeteriit. Christus enim inter homines 
visus est, et cum hominibus conversatus est. Christus 
venit ut legem in se pro nobis impleret: et quod, 
juxta Apostolum, testaraentum in morte consummatur : 
ipse testamentum nostras redemptionis in cruce voce 
spiritu et opere consummavit. In secundo Adventu 
sumus: si tamen tales sumus, ut ad nos venire 
dignetur, securi : quod si eum diligimus, ad nos veniet, 
ac nobiscum moram faciet. Iste Adventus nobis 
incertus est. Quis enim novit quae in Deo sunt, nisi 
spiritus Dei? Noverunt qui quandoque in extasi 
caelestium desiderio rapiuntur, quando veniat: ne- 
sciunt tamen unde veniat, aut quo vadat, sicut Job 
dicit : Si venerit ad me, non videbo eum : et si 
abierit, non intelligam eum. De tertio Adventu 
certissimum est quod veniet: incertissimum tamen 
quando veniet. Et quid est certius morte ? nil tamen 
incertius hora mortis. Sapiens dicit: Quum dixerint 
pax et securitas, tunc repentinus superveniet interitus, 
et dolor sicut in utero habentis, et non effugient. 
Nonne illi homini Evangelico Adventus Domini 
Jierribilis imminebat, cui a Domino dictum est. Stulte 
in hac nocte repetent animam tuam a te : Quae prae- 
parasti cujus erunt ? In hac vita de hoc solo securi 
esse possumus, quod securi non sumus. Modo sani 
sumus, modo infirmamur, modo prospera blandiuntur, 
modo adversis affligimur, modo sumus, modo non 
sumus : mors enim nec aetati nec sexui parcit. Quic- 
quid congregamus, dicimus, cogitamus, aut facimus, 
totum ad nihilum deveniet tanquam aqua decurrens. 
Qui ergo verus Israel est, praeparetur in occursum 

Domini; Paratus, inquit, esto Israel in occursum 
Domini, quoniam venit. Paratos nos esse oportet, 
ut praeveniamus potius mortem, quam prseveniamur 
a morle. Hie prudenter se praeparat, qui ab iniqui- 
tatis contagio se observat Propheta, qui non poterat 
se observare a morte saltern observabat se ab iniqui- 
tate : Observabo me, inquit, ab iniquitate. O quam 
beatus est, qui secure potest dicere: Paratum cor 
meum, Deus! paratum cor meum. Etillud: Paratus 
sum, et non sum conturbatus. Iste de primo Adventu 
percipit fructum gratiae, de secundo Adventu percep- 
turus fructum salutis et gloriae. Primus enim acces- 
sorius est ad secundum. Secundus praeparatorius ad 
externum. Primus Adventus fuit occultus et humilis. 
Secundus est secretus et amabilis. Tertius erit mani- 
festos et terribilis. In primo enim venit ad nos, ut in 
secundo veniret in nos. In secundo venit in nos, ne 
in tertio veniret contra nos. In primo Adventu fecit 
misericordiam. In secundo dat gratiam. In tertio 
dabit gloriam : quia gratiam et gloriam dabit Domi- 
nus. In primo apparuit contemptibilis et vilis, et 
fragilis: nam Herodes eum sprevit, Judaeus expuit, 
Gentilis occidit. De secundo Apostolus loquens, 
Speculantes, inquit, gloriam Domini, in eandem ima- 
ginem transformamur a gloria in gloriam, tanquam a 
Domini spiritu. In primo judicatus injuste : In se- 
cundo per gratiam nos justificat, juste judicaturus in 
ultimo. Agnus in primo: Leo erit in ultimo: Amicus 
in medio. De primo per Isaiam dicit : Tacui et non 
aperui os meum. De ultimo dicit : Quasi parturiens 
loquetur. De secundo, et ad eum veniemus, et man- 
sionem apud eum faciemus. Qui primo venit man- 
suetus et mitis, venieft judex tremendus et terribilis. 
Qui venit in spiritu humilitatis, veniet in spiritu 
judicii et spiritu ardoris. Periculosum est, fratres, 

c 

incidere in manus Dei viventis; nam sicut fluit 
cera a facie ignis, sic peribunt peccatores a facie 
Dei. Ignis eorum non extinguetur, et vermis eoram 
non deficiet. Mors enim eorum non morietur: qui 
ad hoc solummodo vivent, ut aeternaliter crucientur. 
Justi autem epulabuntur in conspectu Dei : et delec- 
tabuntur in multitudine pacis, habentes, testimonio 
Isaiae, coronam pro cinere : oleum gaudii pro luctu, 
pallium laudis pro spiritu moeroris. Reddet enim 
Dominus Sanctis mercedem laborum suorum: impios 
autem damnabit sententia Babylonis. Quantum, in- 
quit, exaltavit se in deliciis: tantum date ei tor- 
mentum et luctum. De hoc Adventu ipse dicit: 
Ecce venio cito, et merces mea mecum est reddere 
unicuique secundum opera sua. Ipse non secundum 
opera nostra mala quae fecimus nos, sed secundum 
magnam misericordiam suam salvos nos facial, 
Christus Jesus, quern Salvatorem suscepimus, et 
quern judicem expectamus : cui est honor et gloria 
* in saecula saeculorum. Amen. 



4. In Festo S. Andrew. 

Salve crux pretiosa, suscipe discipulum ejus, qui 
pependit in te, magister meus Christus. 

Homo vanitati similis est : ideoque appetit vani- 
tates et insanias falsas. Unde et ex quadam depra- 
vatione naturae in reprobum sensum datus, terrena 
et ccelestia vilipendit, atque oblectamenta corporis 
sequens, perditionis aeternae laqueis se involvit. 
Unde ergo homini infelici et venundato sub peccato, 
ut possit erigere caput, carnemque reprimere, et flue- 

tibus maris in corde suo graviter aestuantibus impe- 
rare ? Non est hoc hominis, sed illius qui operator 
in nobis et velle et perficere pro bona voluntate. 
Sane Andreas homo erat similis nobis passibilis. 
Ipse autem quasi suae conditionis oblitus summopere 
praedicabat suavitatem et dulcedinem crucis: Christi- 
que devotissimus aemulator, ita in Christo crucem 
Christi amabat, ut omnium suorum desideriorum et 
affectuum sumraam poneret in doloribus et tormentis. 
Vehementer erat in eo accensus ignis, quern venit 
Dominus mittere in terram: adeo ut in suppliciis 
exultaret, atque tormentum damnatissimae mortis sibi 
ad cumulum gummas jucunditatis ascriberet. Mihi 
quidem misero et infirmo videtur terribile et hor- 
rendum in tarn horribili furcarum, aut crucis patibulo 
quaerere, aut quaesitas invenire delicias. Quis quaerit 
in tormentis quietem, in morte vitam, sanitatem in 
morbis, in doloribus voluptatem ? Andreas vero prae 
nimio ardore fidei et amoris crucem salutat, et dicit : 
Securus et gaudens venio ad te. Andreas praecipuam 
reputat voluptatem, si dimittatur in patibulo ; donee 
in eo consummetur: et quod omnem fortitudinem 
facultatis humanae transcendit, quasi jam a corpore 
peregrinans cruciatum in cruce non sentit. Sic enim 
Christum diligit, sic ejus affectat consortium: ut 
longum ei videatur quod non acceleratur patibulum, 
quod jam non pendet, quod mors non ingeritur, quod 
protrahitur vita, quod poena differtur. Ejus itaque 
passictai jam potius nos congaudere, quam compati 
decet Quare enim ei patienti non congaudeamus, 
qui convertit in gaudium passionem? O lignum 
benedictum ! O lignum fructiferum ! O arbor pre- 
tiosissima, quae de pretio mundi quod in te tulisti, 
adhuc etiam in morte germinas pacatissimum fructum 
vitae, oleum laetitiae fundis: et eos qui lignum vitae 
c 2 

apprehenduixt facis inter crudelissimae mortis an* 
gustias degustare primitias suavitatis aeternee. Crux 
quae olim instrumentum damnationis exquisite et 
rilissiinae mortis extiterat : hodie amatoribus suis pro 
morte vitam, pro timore securitatem, pro confusione 
gloriam recompensat. Vere quod stultum est Dei, 
sapientius est hominibus : Nam quum sapientia hu- 
mana non invenisset in cruce nisi amaritudinem 
mortis, turpitudinem et horrorem : Petrus et Andreas 
manna absconditum in cruce compererunt: et tbe- 
saurum summae voluptatis invenerunt. Ipse primo- 
genitus mortuorum Christus Jesus istarum cruris 
deliciarum non immemor: jam passus,jam sepultus, 
jam glorificatus, occurrens Petro vadit Romam iterum 
crucifigi. Nonne sufficiebat semel satiatum esse op- 
probrium crucis: nisi adhuc esuriret et esuriendo 
appeteret crucem suis nobilioribus membris? Non 
miror, si Christus crucem dilexerit, in qua exaltatus 
omnia ad se traxit : ad se dico, ad diligendum, ad 
imitandum, ad communicandum. Per hanc illi ho- 
mini data est omnis potestas in ccelo et in terra. 
Per hanc datum est ei nomen quod est supra omne 
nomen. Per hanc factus est principatus ejus super 
humerum ejus. Sed unde hoc Andreae viro infirmo 
et fragili, quod ita gloriatur in cruce, quod sic in 
tormentis exultat, et prae gaudio se non capit ? Certe 
Elias ad comminationem unius mulierculae animo 
consternatus projicit se subter umbram juniperi : et 
petit animae suae ut moriatur. Sufficit, inquit, mihi, 
tolle animam meam. Paulus Apostolus inter tenta- 
tionum angustias coartatus clamare compellitar, 
suumque dolorem clamore testatur: Infelix ego 
homo! quis me liberabit de corpore mortis hujus? 
Hie Job, cujus tolerantia adeo solemniter praedi- 
catur, suam infirmitatem suumque defectum consi- 

derails^ Quae est, inquit, fortitudo mea lit sustineam ? 
Non est fortitudo lapiduin fortitudo mea: nec caro 
mea aenea est. Jonas etiam a facie Domini fugiens, 
et arefactione hederae conturbatus, Irascor, inquit, ad 
mortem. Quid minim de Jona? Ipse etiam Christus 
ttmuit. Ecce plusquam Jonas hie : id est Christus 
qui ccepit taedere et turbari usque ad mortem. 
Christus dicit: Anima mea turbata est. Et : Pater ! 
si fieri possit transeat a me calix iste. Andreas 
clamat : Sake crux speciosa ! securus et gaudens ad 
te venio, suscipe Discipulum ejus qui pependit in te 
magister meus Christus. Nunquid magistro major 
est discipulus, aut domino servus ? Attendite, 
fratres, ineffabilem et inaestimabilem abundantium 
suavitatis, et exuberantiam caritatis in Christo* 
Compatitur medicus et coinfirmatur infirmo : infir- 
matur gallina cum pullis: ut plenum fieret holo- 
caustum, ut opus misericordiae consummate imple- 
retur in Christo: sicut patiebatur pro nobis in came: 
sic animae passiones voluit sustinere. Mihi trepidat, 
mihi turbatur, mihi taedet, mihi toti patitur : et toti 
compatitur. Ideoque compatiendo patitur ut trepi- 
datio ejus mihi vertatur in fortitudinem, tristitia in 
laetitiam, taedium in alacritatem, desolatio in consola- 
tionem, turbatio in quietem. Patitur servus sibi 
providens, Domino suo serviens. Patitur Dominus 
se exinaniens: et servo compatiens. Suscipe, inquit, 
Discipulum ejus qui pependit in te. Ardentissime 
affectat Andreas ascendere crucem : ut inde mundum 
et principem mundi despiciat, -ut inde quasi de emi- 
nentissima turre jacula inimici securus excipiat 
Quid est enim crux, nisi specula Sion, turns David, 
turns fortitud'mis a facie inimici, unde tanquam de 
alto et eminenti loco omnis inimici malitia confun- 
datur ? Altissimum posuisti, Domine, refugium tuum. 

Qui ascendit in speculam crucis, nil proficiet ini- 
micus in eo : et filius iniquitalis non apponet'nocere 
et Cornu crucis, inquit Propheta, in manibus ejus : 
cujus ejus? nisi Christi, qui cornibus crucis ventilans 
inimicum, et debellans aerias potestates dicebat: 
Ego vici mundum. Non amisit crux suae potestatis 
officium vel effectum. Adhuc exaltat cornua justi : 
et confringit cornua peccatorum. Si crucifixum 
diligitis fratres; diligite crucem Christi, cui vos 
clavis humilitatis et obedientiae affixistis. Tria 
crucem amabilem faciunt, timor, spes, caritas. Timor 
incipit, spes provehit, caritas perficit: nam plenitudo 
legis est caritas. Qui incipit in timore, crucem 
Christi sustinet patienter. Qui proficit in spe, 
portat earn libenter. Qui consummatur in caritate, 
earn amplectitur ardenter. Iste c"um beato Andrea 
dicere potest : Amator tuus semper fui, et desideravi 
amplecti te, O bona crux ! Crux . in qua tantam 
dulcedinem beatus Andreas invenit, quibusdam per- 
ditis amara et onerosa est. Earn enim in angariam 
portant miserabiliores omnibus hominibus: quia de 
praesenti cruce ad aeternos transituri sunt cruciatus : 
quam infatuati sunt, et in reprobum sensum dati non 
percipiunt dulcedinem ligni vitas. Animalis enim 
homo non percipit ea quae sunt Spiritus Dei, nam 
stultitia est ei, et non potest intelligere. Porro si 
quis hoc lignum in corde suo, tanquam fasciculum 
myrrhae humiliter ac devote collegerit : habebit fruc- 
tum refectionis, balsamum suavitatis, oleum unctionis. 
Duo ligna crucem faciunt. Ex quo vidua duo haec 
ligna collegit, apud illam et suos, nec oleum, nec 
farina defecit. Haec sunt ilia duo ligna, quibus sub 
Moyse aquae amarae, sub Heliezer aquae falsae dul- 
coratae sunt. Et quid falsius, quid amarius lacrymis 
Christi in suscitatione Lazari, in futura subversione 

Hierusalem : quid amarius aqua ilia quae de crucifixi 
latere emanavit Ut minus sapiens dixi judicans ibi 
esse amaritudinem, ubi amoris summa, et gratis 
dulcedo, et incomprehensibilis benevolentiae pleni- 
tudo consistit. Quid enim dulcius aut amabilius 
aquis illis quae de latere et oculis fluunt, quasi de 
fontibus Salvatoris? Hae sunt aquae in Ezechiele, 
qui sanavit aquas mortui maris: duriciam lapidum 
scidit haec aqua. Unde plusquam lapideus est, 
cujus cor devotione et compassione non scinditur 
ad memoriam cruris Christi. In ciuce posuit Do- 
minus mysterium reconciliationis, earn prius in se, 
postea in Apostolis et Martyribus commendavit. 
Hanc nobis proposuit misericordiae propiciatorium, 
virtutum ascensorium, et scalam per virtutes ad 
jocunditatem ccelestium gaudiorum. Quam nobis 
praestare dignetur, qui cum Patre et Spiritu sancto, 
vivit et regnat Deus, per omnia saecula saeculorum. 
Amen. 



5. In Nativitate Domini. 

Isa. 9. Puer natus est nobis, etJUius datus est 
nobis. 

Non miremini, fratres, si Christus per Isaiam pueri 
nomine designetur. Nam et Pater de ipso loquens : 
Hie est, inquit, puer meus quern elegi. Quare non 
dicetur puer, qui defectus et miserias puerilis im- 
potent!® sua bonitate, et nostra necessitate suscepit ? 
Puer, inquit Propheta, natus est nobis. Ille qui 
panrulum coram discipulis statuens puerilem, in eo 

innocentiam commendavit. Maluit puer apparere 
amabilis quam terribilis, volens provocare amorem, 
non inferre timorem. Ei Damque gratior est filialis 
affectio, quam servilis, voluntaria quam coacta. Si 
volumus ut reformet et configuret nos sibi : configu- 
remur infanti, ut simus quasi modo geniti infantes, 
humiles, rationabiles sine dolo. Nemo ingressus est 
regnum ejus : nisi humiliaverit se sicut parvulus iste. 
Ego, inquit, sum ostium ! per me si quis introieiit, 
salvabitur. Vae illis qui non huiniliantur, qui superbse 
elationis giganteam magnitudinem non deponunt: 
quomodo sine offensione capitis ingredientur ? prop- 
terea conquassabit Dominus in terra capita multorum. 
Imo bumiliemur sub potenti manu ejus. Maxime 
dum puer est : utaraur beneficio pueritise ejus. Puer 
Jesus raro irascitur: iratus yero de levi placatur. 
Quaeranms et conservemus nobis gratiam pueri : et 
non timebimus in futuro iram et furorem judicis et 
terribilis, et tremendi. Puer natus est nobis de 
Judaeis : natus nobis non eis natus est. Ideo autem 
nobis natus : ut qui damnabiliter nati fueramus, per 
eum feliciter renascamur. Nam quotquot receperunt 
eum, dedit eis potestatem filios Dei fieri per gratiam. 
Qua mediante, teste Apostolo, stamus et gloriamur in 
spe glorias filiorum Dei. Ille qui docet hominem 
scientiam, qui linguas Angelorum erudit et informat, 
Dei verbum, et Dei virtus, et Dei sapientia, infantiam 
simplicem et elinguem elegit. Parum erat ei quod 
esset minoratus ab Angelis : nisi minor etiam fieret 
hominibus : et ut nos refonnaret ad gloriam immor- 
talitatis, non solum mortalis corporis, sed fragili et 
infantuli conformat aetati. Videte, fratres, Dominum 
immensum, redemptionem jus tor um, ruinam superbo- 
rum, judicium impiorum, infantulum tenerum et iu- 
firmum. Puer natus est nobis. Non sufficeret esse 

natum, nisi et datus esset. In eo quod datus est 
nobis : etiam omnia cum eo data sunt nobis, sicut 
Apostolus dicit : Pater qui eum donavit : quomodo 
etiam omnia non donavit nobis cum eo. Hie est 
puer, qui, juxta verbum Isaiae, antequam sciret vocare 
patrem aut matrem suam, auferentur fortitudo Da- 
masci et spolia Samariae., Hie est puer de quo 
Ecclesiastes ait : Melior est puer pauper et sapiens 
rege sene et stulto, qui nescit sibi providere in 
posterum. Christus puer pauper est: Pauperavit 
enim se, ut nos ditaret: exinanivit se, ut nos im- 
pleret. Ideo enim ut oleum efiusum est nomen ejus, 
ut de effusa ejus plenitudine omnes acciperemus. Et 
quae major exinanitio, quam ut splendor glorias, 
figura substantias Dei, imago divinae majestatis, uni- 
genitus Dei appareret in servili forma : non habens 
speciem neque decorem ? Magna et plusquam magna 
exinanitio est, quae infatuat sapientiam : infirmat 
virtutem : humiliat majestatem : et tarn in nativitate 
quam in passione reddit omnino abjectum et vilem. 
Iste tamen puer adeo vilis et pauper, incomparabiliter 
melior est rege sene et stulto. Quis est iste rex senex 
et stultus : nisi hostis antiquus inveteratus dierum 
malorum ? Ipse est Rex super omnes filios superbiae, 
qui sibi usurpans solium in lateribus Aquilonis, sibi 
et suis male providit in posterum. Hunc debellavit 
hie puer pauper et sapiens, quern Apostolus Dei 
virtutem, et Dei sapientiam vocans : Traduxit, inquit, 
principatus et potestates confidenter : palam trium- 
ph an s eos in semetipso. Hunc in pueritia magnus 
Herodes ad mortem quaesivit : hunc in adulta aetate, 
secundus Herodes sibi oblatum sprevit. Ad vqeem 
istius, qui in cunabulis vagit, tremunt Angelicas po- 
testates. Hinc Isaias et omnes Prophetae perbibentes 
testimonium clamant : hie est Deus noster : et non 

aestimabitur alius ab eo. Hie est Deus noster in 
sternum et in sseculum saeculi: ipse reget nos in 
saecula. Omnes reges adorabunt parvulum nostrum. 
Omnes gentes servient ei : omne regnum quod non 
serviet ei, peribit. Quaerunt aliqui magis curiose 
quam studiose, quae necessitas fuit, quod Christus 
nostra miseries necessitates assumpserit: non at- 
tendentes ineffabile Sacramentum dispensationis in 
Christo, sine quo nec oportuit nec decuit nos salvari. 
Et ut talibus recisiore verbo respondeam : Deus ideo 
factus est homo, ut homo fieret Deus : ut is cui 
quondam dictum est: Terra es, et in terrain ibis: 
amodo audiat : coelum es, et in coelum ibis. O ad- 
mirabile commercium : accepit humanitatem ut con- 
ferret deitatem : accepit miseriam, ut daret gloriam. 
Apparuit ergo benignitas et humanitas salvatoris 
nostri Dei : apparuit nobis humanitas, quia non eramus 
digni ut -appareret nobis divinitas. Et qui cum Patre 
idem erat per ineffabilem unitatem, unum cum homine 
factus est per incogitabilem unitatem. Ut ergo homo 
assumeretur in Deum, suscepit hominem susceptor 
noster Deus Jacob : quia Domini est assumptio 
nostra, et sancti Israel Regis nostri. Sic de nostra 
miseria remedium nostra miseriae cogitavit. Nam 
sicut quodam artificio caritatis coelestis divitias et 
indigentias nostras, ita beatitudinem suam et nostram 
miseriam temperavit in se Deus et homo simul in 
unum dives et pauper : ut operante ineffabili Sacra- 
mento dispensationis, beatitudo miseriam absorbeat, 
vita mortem deglutiat : et totus homo beneficio re- 
surrectionis in gloriam vitas coelestis assurgat. Ille 
qui flixit coelum et terrain ego impleo, in utero virgi- 
nali totus, in panniculis totus clauditur in praesepio. 
Erat lux vera, ideoque ut illuminet tenebras nostras, 
in nocte nascitur et in miseriis : ut sit nativitatis suae 

illuminatio in deliciis nostris. De nocte nascitur 
custos Israel. Samaritanus noster, qui interpretatur 
custos : cui Propheta olim clamaverat : Custos quid 
de nocte : custos quid de nocte. Et attende dili- 
genter, quod altissimus altissimi filius, qui tempora 
habet in sua potestate, tempus suae nativitati elegit : 
quod molestius esse poterat parvulo tenero et filio 
pauperis mulieris, quaB vix haberet panniculos unde 
puer posset involvi. Sed ipse est parvulus, ille de 
quo Isaias praedixerat, quia reprobaret malum, et 
eligeret bonuin : confundens in hoc mundi judicium 
et prudentiam carnis quae inimica est Deo. Ipsa est 
quae dicit malum bonum, et bonum malum, am- 
plectens voluptates hujus saeculi, et in eis reputans 
summum bonum. Porro parvulus noster ab ipso suae 
nativitatis exordio in frigore et nuditate, in diversorio, 
in . praesepio, vitae asperitatem, vilitatem et abjec- 
tionem omnemque formam humilitatis et religionis 
primitiare et consecrare dignatus est in seipso. Ille 
qui est terribilis apud reges terrae, invisibilis et in- 
accessibilis, et in splendoribus sanctorum amictus 
lumine sicut vestimento, Dei virtus et Dei sapientia. 
Ideo parvulus nascitur ut nos magnificet. Ideo in 
diversorio ut sciamus nos esse peregrinos et hospites 
super terram. Ideo in praesepio reclinatur : ut ejus 
exemplo novissimum locum eligere doceamur. Ideo 
lacte pascitur, et pannis involvitur: ut habentes 
alimenta et quibus tegamur, his contend simus. 
Pauper et pannosus esse voluit : ut pauperes et pan- 
nosos reciperet in participium et haereditatem gloriae 
sui regni. Audite cceli et auribus percipe terra, 
quantum magnificaverit Dominus misericordiam suam 
nobiscum : omnipotens sermo pro nobis a regalibus 
gedibus descendit in stabulum. Verbum quod erat 
spiritus, factum est caro: verbum quod erat invisibile, 

factum est visibile et tractabile. Unde et qnidam 
dicere potuerunt : Et manus nostra tractaverunt de 
verbo vitae. Factum est gustabile et odorabile et 
audibile : ut sicut mors iufecerat et corruperat omnes 
sensus in nobis, ita Christus vita nostra omnes 
sensus nostros reformaret, factus omnia in nobis. 
Fannis involvitur: nec sicut vetus Adam novus 
Adam pellibus operitur. Video Jesum sacerdotem 
magnum sordidis vestibus vestitum : sicut Zacharias 
praedixerat. Unde Angelus ad pastores loquens, 
dedit in pannis significationem. Et hoc, inquit, 
vobis signum : invenietis puerum pannis involutum. 
Panni tui Jesu a tempore infantia? positi sunt in 
signum: sed in signum cui contradicebant, et as- 
sidue contradicitur. Quum Petrus Apostolus dicat 
non in veste pretiosa, quum Helias et Joannes de 
vestium asperitate laudentur : et testimonio illius qui 
jacet in praesepio hi qui in domibus regum sunt 
mollibus vestiuntur : tamen adhuc a plerisque vesti- 
menta mollia et delicata quaeruntur. Nunquid in 
solis vestibus contradicimus Christo ? Sane ex aliis 
pluribus causis positus est in ruinam et resurrectionem 
multorum : et in signum cui contradicetur. Nonne 
contradicimus ei fere in omnibus ? Appetebat enim 
humilitatem, nos sublimitatem. Appetebat miseriam, 
nos gloriam. Cibus ejus erat facere voluntatem 
patris sui; cibus noster est facere desideria carnis 
nostras: per omnia patri erat obediens; quidamjugum 
obediential detractantes singulis fere boris rum punt 
vinculum sui voti, regulam claustri, legem silentii. 
Silebat puer Jesus, silebat sermo omnipotens verbum 
altissimi: et poterat dicere: Non est sermo in lingua 
mea. Ideoque silebat, ut virtutem silentii com- 
mendaret in nobis. Quidam saspe in unum con- 
venientes et rumpentes silentium : quum de lege Dei 

et salutis suae negotio loqui deberent, narrant fabulas 
et figmenta rumorum. Narraverunt iniqui fabula- 
tiones : sed non ut lex tua. Sciant quia sine salutis 
dispendio diu loqui non possunt: nam in multiloquio 
non deerit peccatum, teste scriptura. In manu 
linguae est vita et mors. Evolat verbum leve im- 
providum et incautum. Illud tamen tarn leve verbum 
facit te homicidam: dum vulneratam in fratre tuo 
perimit caritatem. Gravissime laesus est frater 
tuus : et tu propter vilitatem et levitatem verbi forte 
non reputas. Et quid est vilius musca morienti? 
111a tamen unguentum suavitatis exterminat. Vide 
quomodo te invitat ad obedientiae humilitatem : qui 
quum esset Filius Dei fabro et foeminae obediens 
erat. Et erat, inquit Evangelista, subditus illis. 
Attende diligenter universa, quae in Cbristi caritate 
concurrunt: et nisi pertinaciter volueris contradicere, 
videbis in omnibus signum et formam obedientiae, 
exemplum humilitatis, legem vitae et disciplinae. 
Apostolus dicit deChristo: quia factus est nobis a 
Deo justitia et sanctificatio et redemptio. Et jam 
flores justitiae et sanctificationis apparent in eo. Jam 
completur in Christo quod de Apostolis suis erat 
quandoque dicturus: Ego pro eis sanctificavi me- 
ipsum. Frocul dubio jam effloruit super ipsum 
sanctificatio nostra: quia nobis regulam sancti- 
tatis ubique praescribit salvatoris infantia. Diligamus 
hunc, fratres: qui natus et datus est nobis, a quo 
omne datum optimum, et omne donum perfectum est. 
Ipse est dilectus et unigenitus patris, de quo dicit : 
Hie est Filius meus dilectus in quo mihi complacui. 
Et ipse de patre dicit : Ego quae placita sunt ei facio 
semper. Quicunque hunc non dilexerit, melius esset 
ei si natus non fuisset homo ille; maxime quum 
Apostolus dicat : Qui non diligit Dominum nostrum 

Jesum Christum, sit anathema, Maranatha. Diliga- 
mus eum qui dilexit nos : et lavit nOs in sanguine 
suo : qui in sua dilectione et benedictione praevenit 
nos Jesus Christus: cui sit benedictio in saecula 
saeculorum. Amen. 



6. In eadem Nativitate Domini. 

Ps. 1. In sole posuit tabernaculum suum: et ipse 
tanquam sponsus procedens de thalamo suo. 

A diebus seternitatis latuerat et absconditum fuerat 
verbum Patris; sicut scriptum est, Posuit tenebras 
latibulum suum. Et alius Propheta dicit, Vere Deus 
absconditus tu es Rex Israel salvator. Et illud 
alterius Prophetae : Brachium Domini cui revelatum 
est? Venit enim de monte condenso et umbroso. 
Nam sacramentum hoc, sicut Apostolus dicit, non 
est agnitum aliis generationibus. Ideo antiquis 
patribus videbatur quia nimis esset Christus elongatus 
ab eis. Unde quum Isaias de Verbi Incarnatione 
loqueretur, Verbum, inquit, veniet de longinquo. Et 
hoc est quod in Numeris legitur : auditor sermonum 
meorum, videbo eum, sed non modo : intuebor eum : 
sed non prope. Concluserat Dominus omnia sub 
peccato : ut omnium misereretur. Omnes pecca- 
verant, et egebant gratia Dei. Ideoque erat Domi- 
nus elongatus ab eis: quia longe a peccatoribus 
salus. Sed egressus est verus Isaac noster, ut medi- 
taretur in agro, sicut ipse dicit : Exivi a Patre et 
veni in mundum, ex utero patris ante luciferum 
genitus venit in uterum Virginis Matris, a summo 
equidem coelo egressio ejus. Et testimonio Micheae 

Prophetae : Egressio ejus ab initio a diebus aeterni- 
tatis. De illius egressu et regressu Evangelista 
testimonium ferens, a Deo, inquit, venit: et ad 
Deum vadit. Egreditur Isaac in agrum ut meditetur. 
Quis est iste ager, nisi uterus Virginis qui producit 
germen Domini in magnificentia et gloria ? Hie est 
ager cui benedixit Dominus ; et de quo scriptum est, 
Pulchritudo agri mecum est. Et quid cogitat Do- 
minus ? Cogitavi, inquit, cogitationes pacis : hie est 
verus Joseph, qui mittitur a patre ut videat fratres 
suos et pecora. Nonne missus est qui dicit : Spiritus 
Domini super me, eo quod unxerit me,- ad Evan- 
gelizandum pauperibus misit me. Ipse est qui dicit: 
Dominus misit me et Spiritus ejus. Missus est 
Joseph ad fratres suos. Fratres Christi omnes sunt 
qui Christi fidem recipiunt. Quotquot enim, inquit, 
receperunt eum, dedit eis potestatem filios Dei fieri, 
his qui credunt in nomine ejus. Si filii Dei sunt: 
ergo et fratres Christi : haeredes quidem Dei : co- 
haeredes autem Christi. Ut sit ipse primogenitus in 
multis fratribus : hunc fratrem dedit nobis benedicta 
Virgo. De hoc fratre dicit Salomon : Quis mihi det » 
te fratrem meum sugentem ubera matris meae ? Non 
solum fratres, sed et pecora visitat Joseph noster : 
homines enim et jumenta salvabit Dominus. Ipse 
est qui dicit : Ego visitabo oves meas : sicut Pastor 
visitat gregem suum. Videte, fratres, rotam in rota: 
alam in ala. Attendite quod mutuis ,vultibus duo 
Cherubim sese respiciunt. Pastores erant ad quos 
figurativus Joseph mittebatur: et hodie noster 
verus Joseph, noster Jesus pastoribus revelatur. 
Jesus dico, non Joseph : Salvator non somni- 
ator : Dominator cceli non iEgypti. Ex quo 
semel nominatus est Jesus, non euro audire Jo- 
seph: et in fastidium mihi veniunt omnia nomina 

vetustatis. Dulcissime sapit nomen Jesu, nomen 
novum, nomen illius qui dicit : Ecce nova facio 
omnia. Illud nomen necessitatis est, quod Rachel 
imposuit: hoc est nomen novum, quod os Domini 
nominavit. Supervenerunt nova: et ideo vetera 
transierunt. Vetustissima veterum, dicit Dominus 
per Moysen, comedetis, et supervenientibus novis, 
vetera projicietis. Et quae sunt vetera, quae vetustis- 
sima, vel quae nova? Tu Domine doce nos, qui 
doces hominem scientiam : tu cognovisti omnia no- 
vissima et antiqua. Vetustissima credo esse, quod 
in principio erat Verbum : quod Christus genitus est 
a patre ; quod Patri coaequalis, coaeternus et consub- 
stantialis. Vetustissima etiam sunt quae erant ante 
legem, sicut oblatio panis et vini facta a Melchi- 
sedech. Vetera sunt ritus sacrificiorum, ceremo- 
niarum observantise, et oracula Prophetarum. Nova 
sunt quod hominem in unitate personam sibi Deus 
univit, quod mulier in utero suo virum circumdedit, 
quod Virgo concepit et peperit. Novum, dicit Jere- 
mias, faciet Dominus super terram : mulier circum- 
dabit virum. Projiciantur ergo vetera, quia nova 
supervenerunt: cesset figura, quia Veritas venit, 
cessent promissa, quia facta est solutio promissorum. 
Erraverunt veteres in solitudine, in invio et in aquoso : 
sed testimonio Isaiae vetus error abiit. Veritas et 
error simul esse non possunt. Abiit ergo error, quia 
Veritas de terra orta est. Quia vetera transierunt 
Apostolus testatur. Si qua, inquit, innovata in 
Christo facta creatura est, vetera transierunt : et ecce 
facta sunt ei omnia nova. Comedamus vetustissima: 
ut qui adoramus parvulum in cunabulis, eundem cre- 
damus, et adoremus Patrem coaeternum et coaequa- 
lem, universitatis creatorem et Dominum majestatis. 
Comedamus panes Melchisedech, nam ipsi sunt 

vetustissimi et ideo suavissimi: et projiciamus panes 
propositionis, qui sunt ve teres: quia supervenit panis 
novus qui de ccelo descendit. Hunc panem mulier 
Evangelica de tribus saccis farinae comraiscuit. Bea- 
tissima enim Virgo tres substantias, divinitatem scilir 
cet, carnem, et animam, unitas in unius hominis per- 
sona concepit Haec est tunica Joseph polymita, 
quae naturarum admirabili varietate praefulgens talaris 
est: quia attingit a fine usque ad finem, fortiter et 
suaviter omnia disponens. Panis iste quern Virgo 
confecit, in clibano crucis confectus est, et in resur~ 
rectione divisus. Sapientia enim abscondita, et 
thesaurus invisua, et panis non divisus aut fractals ; 
quae utilitas in his tribus? Sed fractus est panis, 
apertus est liber, conscissus est saccus: et spiritus 
Cbristi descendens ad inferos tanquam inter mortuos 
liber eduxit vinctos de domo careens, sedentes in 
tenebris et umbra mortis. Caro vero moriens mor- 
tem perimit, et vita hominum cum ea resurgit, re- 
generata in spem vitas per resurreetionem Jesu 
Christi ex mortuis. Sic itaque panis noster quoti- 
dianus et supersubstantialis ex tribus saccis farinae 
compactus est in conceptione, coctus in passione, 
fractus in resurrectione. Hie est panis subcinericius, 
qui subvertit castra Madian. Benedictus Deus in 
donis suis, qui animam inanem et animam esurientem 
satiat bonis, panem et carnem dedit nobis Dominus. 
Nam Filius Dei panis factus est: et Verbum caro 
factum est Habemus panem et carnem: panem, 
quern dat mundo : carnem, quam qui comederit, tes- 
timonio veritatis, habet vitam aeternam. Igitur edant 
pauperes et laetentur: et qui in sudore vultus sui 
comedebant panem doloris, jam comedant panem 
vitae et jocunditatis. Legitur quod tempore legis cor- 
rus afferebat Eliae panes, in mane : et carnes in ve&» 

pere. Moyses etiam dicit : Mane comedetis panes : 
et vespere carnibus saturabimini. Haec equidem 
ciboram dispensatio minus congrua videtur, et vere 
corvina est: nisi edantur carnes sine panibus, et 
panes sine carnibus. Si quid ad nos de panibus et 
carnibus illis est, projiciatur. Sunt enim veteres ob- 
servantiae, et jam foetent. Si sale nostro fuissent con- 
ditae, nunquam forsitan putruissent Nunc autem sunt 
quasdam rancidae, quaedam foetidae. Panes etiam duri 
et mucidi: ita quod possent frangere dentem mastican- 
tis. Nonne mucidus et durus panis ille, oculum pro 
oculo, dentem pro dente ? Nos autem carnes Agni 
novelli comedamus : carnes agni immaculati, cujus 
sanguis liberat Israel de JSgypto, qui pradictus est 
in lege et Frophetis, qui, testimonio Joannis, tollit 
peccata mundi. Hie est cujus adventum desiderans 
Isaias, Emitte, inquit, Deus pater agnum dominate- 
rem terrae de Petra deserti. Desertum est gentilitas, 
quae in suo errore obduraverat : et ideo petra deserti. 
Sed convertit Dominus desertum iu delicias, et soli- 
tudinem in hortum Domini : quia de petra deserti 
omissus est agnus dominator terra. Vos qui estis 
excisi de petra, vultis videre petram deserti ? videte 
Ruth Moabitidem. Booz siquidem Judaeus genuit 
Obeth ex Ruth Gentili, patrem Jesse patris David. 
Christus autem Alius David secundum carnem. 
Christus ergo, qui veniebat quaerere quod periefat, de 
fidelibus et infidelibus, de justis et peccatoribus nasci 
voluit. Nam et ille agnus qui immolabatur in lege 
juxta editionem septuaginta, de ovibus et capris 
assumebatur. Sed revertamur ad puerum, quern di- 
nrisimus in cunabulis vagientem: eamus et videa- 
mus cum Pastoribus illuc festinantibus hoc Verbum 
quod factum est: quod Dominus fecit et ostendit 
npbift. O infelices divites hujus mundi, quoniam habe- 

lis hie consolationem vestram : ut in future sit vobis 
stridor dentium et fletus, recepturi pro deliciis tor- 
menta et luctum. Ea hora qua Christus nascebatur, 
erant multi divites dormientes: multi etiam lasci- 
vientes in delicatis et mollibus stratis. Sed qui in 
Jabore hominum non sunt, non merentur de Angelica 
visitatione solatium. Erant fortas&e aliqui vigilantes, 
et solliciti circa sapientiam hujus mundi. Sed Chris- 
tus qui mundanam sapientiam infatuavit, et per stulti* 
tiam pradicationis salvos facere voluit credentes, 
aspectum Angelorum, et canticum glorias et laudis: 
atque multiplicem suae nativitatis gloriam non sapi- 
entibus, nec philosophis : sed pastoribus, hominibus 
nisticanis, simplicibus, et humilibus revelavit Con* 
fiteor tibi, Pater coeli et terra: quia abscondisti haec 
a sapientibus et prudentibus, et revelasti ea parvulis. 
Fratres, et si noh sitis pastores, ilium parvulum ta- 
men nostrum, quern multi reges et prophetae deside- 
raverant videre, hodie videbitis in praesepio altaris 
positum, non in forma glorias, sed in panniculis in- 
volutum. Sicut autem tempore suae nativitatis erat 
illo operimento vera, sed abscondita fortitudo ejus; 
ita adhuc abscondita est in sacramento majestas 
ipsius. Erit autem quando apparebit non jam pannis 
opertus, sed amictus lumine sicut vestimento, sicut 
unigenitus a Patre : sicut rex in decore suo habens 
tabernaculum suum in sole, in splendoribus sancto- 
rum, in lumine quod non deficit, in gloria quae non 
transit. Quam nobis praestare dignetur parvulus 
noster qui est benedictus in saecula sasculorum. 
Amen. 

7. In Die Circumcisionis. 

Gen. 17. Masculus, cujus praputii caro circumcisa 
non fuerit, peribit anima ilia de populo suo. 

Satis abbreviatum fuerat verbum Domini super 
terrain, minoratum paulominus ab angelis. Adhuc 
tamen hodie de ilia parvitate lex Circumcisionis im- 
minuit. Absciditur de came, quam acceperat Chris- 
tus in forma bominis, ut sit in eo quasi signum latro* 
nis, et cauterium transgressoris. Quid est enim 
pedis, vel auris, vel alterius membri abscisio: nisi 
manifestum indicium quod quis deprehensus fuerit 
in delicto ? O bone Jesu ! O sapientia Dei ! O justi- 
tia et sanctificatio nostra! Nonne tu es in quo non 
est inventus dolus, nec inventa est in corde tuo ini* 
quitas, nec inventum est in ore tuo mendacium? 
Nonne tu es verus Deus de vero Deo Patre ? nonne 
tu es innocens, impollutus ex impolluta et Virgine 
Matre ? Et tu quid facis benedictissima inter mu- 
lieres, quae conscia es virginitatis tuae et illius inno- 
centiae ? Quid facis Joseph, qui per angelum cogno* 
visti quia de Spiritu sancto est quod concepit Maria? 
Non oportet Christum, qui sine peccato est, signari 
cauterio peccatorum. Ipse est enim, quern pater 
signavit, et misit in mundum. Putatis, quaeso vos 
'Maria et Joseph, quod per hoc signum fiat manifes- 
tior Patri suo ? immo certe si posset pater oblivisci 
filii sui, aut ilium ignorare, qui est ejus sapien- 
tia, aut si quid dubitationis posset in eum cadere, 
inspectione hujus signi quod solis peccatoribus con- 
venit, posset pater de filio dubitare. Vos, quaeso, 
qui puerum vultis circumcidere, cessate a talibus : nil 

quaeso abscidatur de came ilia, quae tota debetur in 
usum nostrae redemptionis : quae tota servanda est in 
plenitudine holocausti. Nam et si lex Moysi dicat : 
Anima, cujus praeputii caro circumcisa non fuerit, 
peribit de populo suo : Sententia quae contra pecca- 
tum lata est, non facit eum sibi obnoxium qui immu- 
nis est a peccato. Quod non contraxit peccatum 
probat patris divinitas, attestatur matris integritas, 
quod peccatum non fecerit ipsa aetas, et divina natura 
qonfirmat. Sicut mihi videtur, praepropere et prae- 
mature, O Judsee, festinas. Scrip turn est enim: Non 
coques hoedum in lacte matris suae. Tu vero hcedum 
adhuc lactantem, qui futurus est hircus emissarius, 
doloris igne circumcidendo jam coquis. Quod enim 
circumcidendo dolorem ingerat probant Emor et 
Sichem filius ejus, et populus civitatis : quos tertio 
die, quando vulnerum dolor solet esse gravissimus, 
Levi et Simeon occiderunt. Domine quid est homo 
quod reputas eum : aut quid apponis erga eum cor 
tuum, ut pro homine iniquo tot et tanta sustineas ? O 
quanta erat plaga iniquitatis nostrae pro qua te opor- 
tuit tanta pati. Nonne poteras carnem tuam inte- 
gram conservare, et a Circumcisione illaesam : qui 
uterum matris tuae conservasti illaesum et integrum : 
et postquam mortuus fueras, corpus tuum conservasti 
penitus incorruptum ? Porro duo notanda sunt in 
hoc opere, fratres: quod sicut Dominus majestatis 
viro et fceminae obedienter et humiliter se subjecit: 
ita Dominus legis qui venerat legem implere non 
solvere, se legi subjicere non abhorruit. Circumci- 
ditur ergo ut nobis sit forma humilitatis. Circum- 
ciditur etiam, ut qui per triginta annos opqratus erat 
salutem in medio terras : jam ab ipsis cunabulis 
negotium nostrae salutis incipiat ab uberibus Matris 
suae, degustans primitias passionis. Ideo multiply 

citer sanguinem suum fudit et in infantia, et in senec- 
tute pro nobis: qui matutino sacrificio decreverat 
superaddere vespertinum, ut qui de sanguinibus nati 
erant, et innocentise stolam peccato polluerant, lava- 
rent stolam suam in sanguine agni. Circumciditur 
ergo caput Ecclesiae Christus Jesus, non pro se, sed 
pro membris. Sic enim frequenter nobis evenit, ut 
uni membro patienti per alteram medeamur. Dolenl 
latera, et de brachio sanguis extrahitur. Dolent 
oculi, atque humeri stufa et incisione torquentur. 
Sic ergo pro totius corporis nostri corruptela caput 
nostrum hodie cauteriatum est, nec dedignatur sig- 
num accipere Circumcisionis : qui positus est in 
signum contradictionis, in signum ad sagittam. Et 
sicut pro nobis voluit circumcidi: sic pro nobis 
decrevit flagellari, crucifigi, et mori. Hodie itaque 
factus est sub lege qui legem fecit, Misit enim 
Deus, dicit Apostolus, filium suum in mundum, na- 
tum ex muliere, factum sub lege. Ligaturam suscepit 
qui vulnus non habuit : nec est opus sano medicina, 
sed male habentibus. Tu vero Domine pro injustis 
venisti implere omnem justitiam : plena justitia est 
se subjicere minori. Hanc imples : qui quum esses 
octo dierum, legis observantise te subjicis : ut quum 
esses triginta annorum, ad baptismum veniens, servi 
tui manibus te supponis. Sufficiunt ea nobis Do- 
mine quae dignatus es substinere pro nobis, mutata 
sunt tempora: mutentur quseso pro tempore sacra- 
men ta. Olim misisti Abraham, postea Moysen cum 
cultello Circumcisionis : ut oves tuas et cauteriando 
signarent, et signando curarent. Veruntamen quia 
tu es Domine suavis et mitis : aufer obsecro durum 
et crudelem istum et lapideum cultrum Circumcisi- 
onis. Populo enim durae cervicis et lapideo, cul- 
tollus lapideus et duritia legis merito apposita est : 

nobis vero quibus carneum cor dare pollicitns es, 
appone aquam regenerationis. Nonne tibi durum 
videtur, quod in infantulo recenter nato et tenero 
tanta exerceatur inhumanitas: ut quum venerit in 
yallem plorationis et doloris, dolor super dolorem 
apponatur? Aufer, aufer quseso cultellum, et alium 
purgationis adhibe modum. Quare cum cultello 
raditur, vel absciditur putredo vulneris originalis: 
quum per aquam baptismalem melius et suavius 
possit ablui, et gratis unctione sanari ? Domine, non 
solum circumcisio, sed et sermo tuus sanctificat ad 
emundationem. De sermone tuo tu ipse testimonium 
perhibes dicens : Et vos, inquit, mundi estis propter 
sermonem, quern loqujitus sum vobis. De baptismo 
dicit Apostolus tuus Paulus: Abstersit Deus corda 
nostra a conscientia mala: et abluit corpora aqua 
muada. Fratres, non fraudarit nos Dominus a desi- 
derio cordis nostri : et qui prius per servum suum 
praceperat dicens: Omnis anima cujus praputii 
caro circumcisa non fuerit, peribit de populo, post- 
modum per se dicit: Nisi quis renatus fuerit ex aqua 
et Spiritu sancto, non habebit partem in regno coelo- 
rum. Ipse tamen tanquam utriusque legis in se 
sacramenta suscepit: et utraque unum faciens, utrum- 
que parietem in se lapide angulari conjunxit. Ipse 
utrobique dedit benedictionem legislator, legem non 
solvens, sed adimplens: et in utraque lege nobis 
haereditatem beuedictionis acquirens, cui sit bene- 
dictio et claritas et gratiarum actio in saecula saecu^ 
lorum. Amen. 

8. In Eadem Circumcision e. 

Luc. 2. Et vocatum est nomen ejus Jesus, quod 
vocatum est ab Angela priusquam in utero conci- 
peretur. 

Loquendum est de nomine isto: quia quum caetera 
omnia ab hominibus imponantur ad placitum: hoc 
est nomen quod os Domini nominavit. Non est 
aliud nomen sub coelo in quo oporteat nos salvari. 
Scribat qui voluerit characteres, nomina barbara, 
nomina etiam quae (sicut plerique asserunt) nominare 
non licet Nomen tuum Jesu, semper sit in corde* 
et ore meo: in memoria, et in lingua: quod non 
minus est utilitate, quam auctoritate. Loquitur 
Gabriel ad Mariam : Et vocabis, inquit, nomen ejus 
Jesum. Ad Joseph etiam dicit : Et vocabis nomen 
ejus Jesum; atque subjungens causam et effectum 
nominis dicit: Ipse enim salvum faciet populum 
suum a peccatis eorum. Pastoribus etiam loquens : 
Annuncio vobis gaudium magnum: quia natus est' 
hodie Salvator qui est Christus Dominus. Magnas 
fiduciaa materia est nomen Jesu: nomen tarn desi- 
derabile, tarn amabile, tarn dulce, tarn salubre. Si 
diceretur, Deus venit : nomen hoc terribile est apud 
reges terras : conscius iniquitatis et malitise meae, ad 
terrorem hujus nominis fugerem a facie ejus : sicut 
fugiebat Adam et non effugiebat. Ille qui respicit 
terram et facit earn tremere, qui tangit montes et 
fumigabunt, qui aufert spiritum principum, qui terri- 
bilis est apud reges terras, mini et consimilibus quos 
accusat conscientia, quos iniquitas gravat, importa- 
bilis et intolerabilis videretur, nisi terrorem suas 

majestatis Don solum in forma hominis, sed in salu- 
taris nomine temperasset. Quid jam igitur timea- 
mus? Venit Jesus: venit Salvator quaerere et salvare 
quod perierat. Venit non ut judicet, sed ut salvet : 
non ut perimat, sed ut redimat. Sicut scriptum est: 
Venit filius hominis non ut judicet mundum, sed ut 
salvetur mundus per ipsum. Jesus itaque est qui 
salvat : Cbristus qui sanat. Sanat enim oleo miseri- 
cordiae, et computrescere facit jugum a facie olei: 
neque sine salute est Jesus, neque sine unctione est 
Cbristus. Gaudeant perditi, quod venit Jesus quae- 
rere et salvum facere quod perierat; respirent segroti, 
quia venit Jesus, qui sanat contritos corde unctione 
misericordiae suae. Utrumque Propheta breviter com- 
prehendit dicens: Sana me Domine et sanabor: 
salvum me fac et salvus ero: quod Cbristus est sanat, 
quod Jesus est salvat. Duo simul in Christo video, 
carnis Circumcisionem, et nominis impositionem : in 
carnis circumcisione est filius Abrahae, in nominis 
impositione filius Dei et hominum salvator ostenditur. 
Ante nativitatem vocat eum angelus salvatorem: 
homo vero vocat eum salvatorem post nativitatem. 
Nam qui angelos ab initio salvaverat, a tempore 
incarnationis hominem salvat. Habemus testimo- 
nium salutis nostras angelum, et hominem. In ore 
duorum testium stat omne verbum. Simul concur- 
runt circumcidi, et nomen salutis accipere : ut cir- 
<3umcidamur non came, sed spiritu : Christi exemplo, 
quibus ad formam vivendi praescripta est nobis 
Christi Circumcisio. Judaeus circumciditur in uno 
dumtaxit corporis membro, in quo coricupiscentiae 
sedes est. Veruntamen quia corrupt!, et abominabiles 
facti sumus, atque a planta pedis usque ad verticem 
non est in nobis sanitas: ex toto nos-oportet corpora 
circumcidi. Christus purgationem peccatorum faciens: 

atque triginta annis operans salutem in medio terra, 
priiis in portiuncula modici membri circumcisus est: 
postea quum jam triginta esset annoram, baptismo, 
qui est secunda circumcisio, ablutus est: tandem 
sacramentum tertiae circumcisionis explevit toto cor- 
pore distentus in cruce : Jam non circumcisus tan- 
tummodo, sed occisus. 



9* In Die Epiphani^e Domini. 

Matt. 2. Apertis thesauris suis obtulerunt Domino 
aurum, thus, et myrrham. 

Beati sunt qui thesauros habent : de quibus pos- 
sunt proferre quae offerantur Domino. Sed nunquid 
soli divites hujus saeculi thesauros habent, ut faciant 
oblationem Domino? Ecce peccatores et abundantes 
in saeculo obtinuerunt divitias. Nunquid acceptiores 
sunt Domino qui thesaurisant in terra ? Quid facient 
ergo pauperes et pannosi discipuli Christi, filii Petri: 
quorum vox est, Aurum et argentum non est mecum? 
Porro paupertatem suain summas divitias reputant: 
qui nihil habentes et omnia possidentes, Christum 
nudum nudi sequuti sunt. Isti et sequaces eorum 
licet mendici et inopes essent, licet opprobrium et 
abjectio plebis essent: erant tamen honorati et divites 
apud Dominum et sanctos illius: nam de illis apo- 
stolus dicit : Gratias ago Deo meo quod in omnibus 
divites facti estis justitia, et in omni verbo, et sancti- 
tate : ita ut nihil desit vobis in ulla gloria. Est qui 
gloriatur et divitem se reputat : dives etiam ab aliis 
reputatur propter affluentiam substantias temporalis. 

Sed propheta subjungit et corrigit dicens: Beatus 
populus cujus Dominus Deus ejus. Angelus in Apo- 
calypsi loquitur ad eum qui confidebat in pecuniae 
thesauris, et arguendo reprobat divitias ejus dicens : 
Tu dicis quod dives sum, et nullius egeo: et tu 
miser es, et miserabilis, et pauper, et nudus. Et quis, 
quaeso, miserior aut miserabilior est quam qui modo 
validus est : modo ffiger, modo vivit, modo moritur, 
modo prosperatur, modo adversa patitur, modo est, 
modo non est? O dives paupertas, O nuditas honora- 
bilis, quas in ccelo inaestimabiles thesauros abscondis: 
de quibug potes incessanter capere et de his nihilo- 
minus abundanter offerre. Hie est thesaurus, quern 
qui invenit vadit et vendit universa quae habet : per 
ipsum eunt, per hos thesauros illi decern Israelites, 
quos Ismael in articulo mortis concluserat, homicidae 
gladium evaserunt. Obtulerunt reges aurum, thus, 
et myrrham. Evangelista aurum tanquam dignius 
thuri praeponit et myrrhae. Thus vero myrrha excel- 
lentius. Pensata vero significatione munerum quan- 
tum ad processum virtutum et sanctorum operura: 
primo loco myrrha offertur: secundo thus, tertio 
aurum. Per myrrham quae amarissima est et medi- 
cinalis, atque vermium mortificativa, poenitentia de- 
signator : quum quis in amaritudine animae suae 
recogitat annos suos, et de peccatis suis amarissime 
dolet accusans se, et per confessionem diuiittens 
adversum se eloquium suum. Hie Domino offert 
myrrham : myrrha vermes mortificat, et cafnes a 
putrefactione conservat. Nonne vermis est libido 
blande ingrediens, dulciter mordens, suaviter trans- 
fodiens, et voluptuose occidens? Vermis etiam est 
accidia cor hominis latenter quasi tinea rodendo 
corrumpens. Verbum enim sapientis est: Ut vermis 
ltgno, ita tristitia nocet cordi. Sed et mundana 

desideria vermes sunt Unde et testimoiiio Salo- 
monis, Desideria rodunt pigrum : non est otium sine 
desideriis. Legitur quia in desideriis* est omnis 
otiosus : vulgariter autem scitur et dicitur, quia otio- 
sitas inimica est animae. yis videre virtutem et effi- 
caciam myrrhae. Religiosus aliquis est qui nuper 
jugo regulae se sub jecit : huic myrrha sive myrrhae 
amaritudo, sunt jejuniorum frequentia, labor quoti- 
dianus, ciborum tenuitas, somnus brevis, censura 
silentii, austeritas discipline. De his omnibus non 
myrrham id est amaritudinem : sed myrrhae fasci- 
culum sibi facit pro amore illius, de quo sponsa in 
canticis dicit: Dilectus meus sicut fasciculus myrrh® 
inter ubera mea commorabitur. Amara quidem sunt 
quae sustinet: sed comparatione illius amaritudinis, 
quam habet de suorum peccatorum et excessuum 
recordatione et dolore ; dulcescunt. Sic amaritu- 
dinem choleras amaritudo absynthii vel aloes purgat, 
et humores, qui ex deliciis excreverunt. Horror 
medicinae abominabilis, et urentis cauterii dolor fre- 
quentissime sanat. Est myrrha incipientium, thus 
proficientium, aurum est perfectorum. Quod myrrha 
thus prseveniat habes ubi dicitur : Sicut virgula fumi 
ex aromatibus myrrhae et thuris. Et illud: Ibo mihi 
ad montem myrrhae, et ad collem thuris. Utrobique 
thus sequitur, et myrrha praecedit. Postquam quis 
per contritionem et pcenitentiam de suis excessibus 
satisfecerit : deinceps de processu virtutum sollicitus 
postulat perse verantiam : quumque videat se de mortis 
laqueo liberatum, reliquiae cogitationis diem festum 
agunt : ubi et tunc offert thus : quae quidem oblatio 
festiva est Sciunt qui frequenter baec experiuntur 
quomodo devotae orationis oblatio solemniter in animo 
laetitiam faciat: dum sicut incensum, sicut virgula 
fumi ex aromatibus in conspectum divinaa majestatis 

ascendant. Qui prius offerebat sacrificium cordis 
contriti, et humiliati, jam offert thus devotionis : qui 
prius comptingebatur, jam suo redemptori congra- 
tulans dicere potest : Convertisti planctum meum in 
gaudium mihi : et circumdedisti me lsetitia, ut cantem 
tibi gloriam, et noti compungar. Sic reddit Dominus 
lugentibus Sion, juxta verbum Isaiae, coronam pro 
cinere, oleum gaudii pro luctu, pallium laudis pro 
spiritu moeroris. Tunc potest psallere et cantare: 
Gaudens gaudebo in Domino, et exultabit anima 
mea in Deo meo : quia induit me vestimento salutis, 
et indumento justitiae circumdedit me. Aurura caritas 
est, quae dum perfecta est nihil in se palloris habet : 
quae timorem foras misit, ut jam sint posteriora ejus 
nbn in pallore auri, sed in fulgore auri purissimi. 
Nam et Joannes angelum qui ei loquebatur, ad 
mamillas cinctum zona aurea vidit: quia caritas 
temporalium cogitationum fluxa restringit. Offert 
itaque aurum, qui Christum ex toto corde diligit. 
Offert aurum, qui divinitatem in Christo homine 
recognoscit. Sicut in eanticis legitur: Caput ejus 
aurum optimum : caput enim Christi Deus : sed et 
aurum sapientia est. Unde et aurum Christo offert: 
qui Christum Dei virtutem, et Dei sapientiam confi- 
tetur. Magi, Stella praelucente et praeducente, ve- 
niunt ab oriente ad ilium veram orientem, cui nomen 
oriens. Perhibet testimonium Stella de sole, lumen* 
de lumine: et reges in splendore ortus sui splen- 
dorem aeternum in tenebrosa et obscura infantuli 
paupertate cognoscunt. Stella non sicut Stella, sed 
sicut rationalis creatura prsecedit : ubi subsistendum 
fuerat, subsistit ; atque radio quasi digito ubi parvu- 
lus jacebat ostendit Gratias tibi Deus qui dixisti de 
tenebris lumen splendesoere : et illuxisti cordibus 
nostris ad illuminationem scientias in faciem Christi 

Jesu. Non miremini si ducatum stellar sequerentur, 
quorum cordibus Stella ex Jacob illuxerat, et lucifer 
ille qui nescit occasum. Bone Jesu, salus mea, et 
misericordia mea, et pars mea in aeteraum : quanto 
gaudio exultant hodie Magi in tua haereditate coelesti, 
in conspectu Patris tui, in splendoribus sanctorum, 
dum te adorant in palatio coeli, in throno majestatis: 
quasi unigenitum a Patre gloria et honore coronatum 
diademate patris tui : quern prius viderant in Beth- 
leem, in diversorio, in prasepio parvulum, paupercu- 
lum, vagientem in cunis. Et intrantes domum, &c. 
O magi! mihi ad vos sermo est: de terra longinqua 
venistis videre regem regum, et dominum universi- 
tatis: quid quseso invenistis? quid facitis? quern 
adoratis? Adoratis lactentem puerum, filium pau- 
perculae mulieris in tugurio .vili, et vilibus pannis. 
Estne Deus cui exhibetis nunc honorem ? Certe 
Dominus in templo sancto suo, Dominus, in coelo 
sedes ejus: et vos eum quaeritis in stabulo et in 
fceno, quern proni adoratis. Quare aurum et species 
pretiosas offertis ? Quaeritis regem regum : ergo rex 
est ipse. Ubi est aula regia, ubi frequentia curialis, 
ubi pompa magnatum ? Non video nisi stabulum, et 
praesepium, et Mariam cum Joseph. Regnum ejus 
quod quaeritis, non est de hoc mundo. Certe mani- 
feste video quod infatuata est sapientia Chaldseorum: 
nam et isti Chaldaei erant. Sane insipientes facti 
sunt viri sapientes : ut adorarent parvulum despica- 
bilem tarn in sua aetate, quam in sua paupertate. 
Porro insipientes facti sunt, ut fierent sapientes: 
quod tunc docebat eos Spiritus sanctus, postea prae- 
dicavit Apostolus dicens : Qui vult esse sapiens: fiat 
stultus ut sit sapienst Quia enim per sapientiam 
mundus Dominum cognoscere non poterat, placuit 
Deo per stultitiam salvos facere credentes : nolite 

quaeso scandalizari, O magi. Ille qui in cunabulis 
plorat, ipse est qui in ccelis tonat: ipse est cui omnes 
Prophetae testimonium perbibent : quia* ipse est 
Dominus Deus noster, et non sestimabitur alius ab 
eo: ipse omnipotens et salvator. Omnes dicunt: 
Quoniam hie est Deus Deus noster in aeternum : et 
in saeculum saeculi ; ipse reget nos in saecula. Sed 
quare illos moneo ? Illi contra Jerusalem veniunt 
sancto ducente, Stella ducente in Bethleem villam 
exiguam, villam parvulam, et invenientes parvulum 
pannis involutum non abhorrent stabulum : sed 
procidunt et lactentem venerantur regem, et adorant 
ut Dominum. Et nos, fratres, adoremus et proci- 
damus ante Deum: adoremus Deum in spiritu et 
veritate. Nam et ipse tales quaerit, qui adorent eum 
in spiritu et veritate. Veniant nunc saltern veri 
adoratores: adoremus et ploremus cum eis coram 
Domino, qui fecit nos : quia magna fecit nobiscum, 
qui potens est, et sanctum nomen ejus, cui sit honor 
et gloria in saecula saeculorum. Amen. 



10. Dominica infra Epiphaniam. 

[Matt. 3. Venit Jems a Galilaa in Jordanem ad 
Joannem, ut baptizaretur ab eo. 

Venit sponsus ad paranymphum, ad vocem verbum, 
magister ad discipulum, Dominus ad ministrum. So- 
lent infirmi venire ad medicum : sed ecce nova faciens 
omnia, innovat signa, immutat mirabilia,et per omnia 
nobis exhibet summae humilitatis exempla. Fons a 

rivulo petit aquam : nam a mari exeunt flumina, et 
ad marerevertuntur ut iterum fluant. Hie est fons 
cui testimonium perhibet Zacharias: quia fons de 
domo David egressus est in ablutionem peccatoris et 
menstruates. De hoc fonte nobis fontes misericordiae 
emerguntur, aquae salientes in vitam aeternam, ut 
hauriamus aquas de fontibus Salvatoris. Yenit cir- 
cumcisionis Dominus et baptismi, ut qui se circum- 
cidi dignatus fuerat, ad exhibitionem plena? humili- 
tatis sustineat baptizari. Sic, inquit, oportet nos 
implere omnem justitiam. In justitia designans hu- 
militatem, quae est plenitudo justitiae. Venit ad aquas 
Jordanis, non ut aquis lavari indigeat, qui mundus 
est totus, non ut lavetur, sed et ut aquas lavet : et ut 
elemento vim mundationis ac regeneratronis per vir- 
tutem sui nominis, et ablutionem sui corporis potenter 
infundat. Quum autem per spiritum regeneremur in 
spem vitae : per baptismum conteritur caput antiqui 
serpentis in aquis. Sed repullulat caput venenatum, 
radix amaritudinis et peccati. Infelix ego homo 
semel baptismo ablutus sum : sed et vulnera primae 
transgressionis ibi plene abluta et sanata sunt. Ve- 
rum quia primam fidem irritam feci: putruerunt 
cicatrices meae a facie insipientiae meae. Ideo ad 
meipsum anima mea conturbata est, et in amaritu- 
dine animae meae recogito dies meos : nec est mihi 
remedium aut solatium. Recolens tamen, bone Jesu, 
quia propter nos, non propter te descendisti in Jor- 
danem: tuas humilitatis memor, humiliabo me et 
descendam. Jordanis enim descendens interpretatur : 
Propterea memor, ero tui de terra Jordanis descen- 
dens a monte modico : a superbia vitas, quae brevis est 
et transitoria, et momentanea est. Descendit Naaman 
de curru superbiae in aquas Jordanis : et sanatus est. 
Descendit superbus ad aquas humilitatis et poeni- 

tentiae, et mundatur. Septies lavit se Naaman in 
Jordane: mihi misero et plusquam leproso non nisi 
serael baptizari permissum est: quoniam unus spiritus, 
et una fides, et unum baptisma. Semel baptismo 
ablutus sum : sed ex quo pollui vestimenta mea (ut 
verbo beati Job utar) si lavero me aquis nivis: si 
mundavero me nitro, aut herba Borith : tu me Do- 
mine intingis sordibus : nam omnes justitiae nostra 
in conspectu tuo sicut pannus menstruatae. Et quis 
potest facere mundum de immundo conceptual 
semine ? Nonne tu qui solus es ? Si autem aliquo 
modo mundatus foero, facile recidivabo : nec ob- 
servabo me ab iniquitate mea. Duo enim me in 
praecipitium trahunt : inde conditio corrupta : bine 
voluntas infirma. Ergo quia virtus baptismi in me 
semel officio suo foncta est, nec repeti potest, sola 
ablutio poenitentialis mihi ad remedium superest. 
Nam et poenitentia est baptismus, non qupd in ea sit 
baptismi iteratio; sed quia sepulturam criminum 
facit, et nos humilitati Christi consepeliens, com- 
plantans morti ejus in spem vitas aeternae nos re- 
generat, ut simus quasi modo geniti infantes. Unde 
et caro Naaman, cujus ablutio nobis posita est in 
signum sapientiae, in aetatis puerilis mundiciam re- 
parata est. Quidam pcenitentialibus aquis semel im- 
mersi, statim putant ab omnibus iniquitatibus esse 
mundi : sed non sufficit, nisi cum Naaman septies in 
Jordane laventur. Jejuna usque ad oris foetorem, 
flagella, contunde, ure corpus tuum ita ut ardeat: 
nihil agis, nisi pceni tentiae spiritus septiformis assistat. 
Divites hujus saeculi, qui ducunt in bonis et deliciis 
dies suos, qui poenitentiam vilipendunt: nonne vi- 
dentur dicere quiameliores sunt fluvii Damasci Abana 
et Pharpar omnibus aquis Israel, ut laventur in eis ? 
Haec est medicina unica post baptismum. Medicinam, 

E 

dicit Salomon, creavit Deus hominibus : et stuki de- 
spiciant earn. Haec est secunda tabula post nau- 
fragium. Christus nec indigebat poenitentia, nee 
baptismo : tan turn at mundaremur baptizari vohiit : 
et at peccata nostra tolleret, more poenitentium je- 
junavit et flevit : post jejunium venit ad Jordanem, 
ad Joannem, ut baptizaretur ab eo. In baptismo 
Christi tota Trinitas innotescit. Pater auditur in 
voce, filius in carne, spiritus in columbse specie. Et 
vox, inquit, in ccelo facta est. Hie est Filius dilectus 
in quo mihi, etc. Vox Domini super aquas, Deus 
majestatis intonuit: sed et filius hodie suis discipuKs 
innotescit. Unde et triplex a£paxitio sive revelatio 
in Ecclesia hodie celebratur. Apparet Chaldeeis 
novae stellae indicio : et per eos hodie in gentibus 
nostras fidei primitiae consecrantur. Apparet Judaeis 
non solum Joannis, sed Patris et Spiritus sancti testi- 
monio, vim regenerativam ab aquis incipiens, divinam 
potentiam mutatione aquae in vinum discipulis hodie 
manifeste declarat Sicut Evangelium dicit. Hoc 
est initium signorum ejus, et manifestavit se. Erat 
natus, sed non notus in mundo erat : et mundus per 
ipsum factus est, et mundus eum non cognovit. Et 
notandum quod mirabili consideratione divinae sa- 
pientiae Stella testimonium perhibet soli ei qui est sol 
justitiae: vox verbo/ columba agno. Sicut agnus 
inter anhnalia, sic est inter aves columba simplicior ; 
optimeque sibi conveniunt columba et agnus : ipse 
testimonio Prophetae, est agnus mansuetus qui por- 
tatur ad victimam : ipse est columba, sicut scriptum 
est : Dissipata est terra a facie irae columbae. Hie 
est, inquit, Filius mens dilectus in quo mihi com- 
placuit, ipsum audite. Vere complacet patri in eo 
quod dicit : Ego quae placita sunt Patri meo, facio 
semper. Ipsum audite. Dei Filius verbum Dei, 

sermo omnipotens, qui sub muliere diu tenuerat 
silentium, accepta a patre licentia, tandem loquitur : 
superbiam nostram suae humilitatis exemplo con- 
firadens, qui tardi sumus ad audiendum, veloces ad 
loquendum: dum prius volumus docere quam doceri: 
prius esse magistri quam discipuli : prius esse quam 
coesse. Descendamus itaque de curru superbiae 
cum Naaman in Jordanem, ut lavemur septies poeni- 
tentialibus aquis. Septies enim cadit justus in die. 



11. In Die Purificationis B. Marle. 

Hodie templi Dominus defertur ad templum : 
hodie mater ofFert filium patri suo. Haec est prima 
processio et non parva: quia puer noster adhuc 
parvulus est: Hie est Maria: Simeon justus: et 
Anna Prophetissa, et Christus in medio qui offertur, 
qui recipitur, qui prophetatur, omnes justi, nullus 
peccator. Nunquid omnes peccatores renuit Deus ? 
Nolife timere, pusillus grex: quia complacuit Do- 
mino in nobis. Et quid est quod sancta, quod im- 
maculata, quasi aliquid muliebre passa sit vel in 
conceptu, vel in partu, muliebris infirmitatis quaerit 
remedia, et legi subjicitur? Sed filius pro matre 
respondet Sic, inquit, decet nos implere omnem 
justkiam. ftima mulier mater omnium, et criminum, 
quum ad excusandas excusationes in peccato suo, 
culpam propriam in alium retorsisset, Mater Dei, 
mater misericordiae ad exemplum filii sui quae non 
rapuit, solvit. Cumque extra necessitatem legis 
E 2 

esset, quae sine seminis susceptione filium pepererat, 
legis necessitati se subjicit. Venerant ambo legem 
implere non solvere. Hodie sistitur creatori fructus 
terras sublimis. Christus purgationem peccatorum 
faciens, Matrem virginem legem aliarum subire sus- 
tinet, ut nos exemplo humilitatis informet. Hodie 
per manus maternas et virgineas offertur in templo : 
per manus Judai'cas et sacrilegas offerendus in cruce. 
Hodie suscipiunt earn brachia Simeonis justi, erit 
quando suscipient eum brachia dirae cruris, et tunc 
erit secunda processio. Hoc sacrificium matutinum : 
illud vespertinum. Utrobique oblatus est, quia ipse 
voluit. Quaecumque enim voluit fecit. O quam 
beatum reputare se potest, qui diem suae purifica- 
tionis implevit Simeon non solum dies purgationis, 
sed expectationis implevit, ut jam mereatur videre 
Christum Dominum : ut dimissus in pace, in idipsum 
dormiat, et in pace ilia quiescat, quae exuperat om- 
nem sensum. Purgatio nostra est in aqua et san- 
guine, in spiritu et igne. Per aqnam et sanguinem, 
sicut Joannes testatur, Hie est, inquit, qui venit per 
aquam et sanguinem. Et idem : Ipse baptizabit in 
spiritu et in igne. Est et alia purgatio terribilior in 
spiritu judicii, et spiritu ardoris. Vis audire de aqua? 
in aqua baptizavit, in aquis pedes lavit, aquas ab 
oculis fudit. De sanguine non est dubium, quern 
multipliciter fudit: ut lavaremus stolas nostras in 
sanguine agni. De spiritu legi: quia gratia Dei 
diffusa est in cordibus nostris per Spiritum sanctum 
qui datus est nobis. Datus est etiam ignis ad purga- 
tionem, sive Spiritus sanctus in igneis Unguis. Pur- 
gat ergo Dominus aqua ablutionis, sanguine passionis 
spiritu sanctificationis, igne perfections : sed et igne 
tribulationis. Transivimus, inquit, per ignem et 
aquam: et eduxisti nos in refrigerium. Hie est 

cereus, haec est candela super candelabrum ponenda: 
adhuc tamen sub modio constituta, sufficiens ad illu- 
minationem Judsorum : ad revelationem gentium, ad 
salutem omnium populorum. Huic cereo mater 
ceram contulit : lumen vero pater luminum ministra- 
vit. Iste est, qui illuminat omnem hominem venien- 
tem in hunc mundum. Accedite ad eum, et illumi- 
namini : ut videatis figuram in imagine, speciem in 
^ splendore, lumen in lumine. Ipse est splendor, 
figura et substantia Dei. Ipse de tenebris nos eduxit 
in admirabile lumen suum, ut filii lucis simus, qui 
eramus filii tenebrarum. Testimonium perhibet lu- 
men de lumine, stella de sole. Gratias tibi, Deus, 
qui dixisti lumen de tenebris splendescere : et illu- 
xisti cordibus nostris ad illuminationem scientiae, in 
faciem Christi Jesu. Quanto gaudio, quanta exulta- 
tione putatis hodie gratulari animas Magorum in 
conspectu Dei, in splendoribus Sanctorum: dum 
vident in palatio coeli, et adorant in throno majestatis 
quern olim viderunt in Bethleem modica civitate in 
diversorio, in praesepio parvulum vagientem in cunis ? 
Quern prius viderant parvulum et infirmum, modo 
vident perfectum in omni majestate et potestate, in 
diademate patris sui gloria et honore coronatum quasi 
unigenitum patris. Vide in istis modis profectus et 
ordinis processum. Procedunt a visione sideris ad 
visionem matutinae lucis: inde ad videndum solem 
in meridie virtutis suae: sic proficiunt a conspectu 
pueri usque ad conspectum Dei. Hie est profectus 
justi, et progressus nascentis Ecclesiae. Sicut Salo- 
mon dicit : Justorum semita quasi lux splendescens 
procedit, et crescit usque ad perfectum diem. Quid 
mirum, si venerunt ad ipsum luciferum ? Stella enim 
orta ex Jacob illucebat cordibus eorum : et lucifer 
iUe qui nescit oecasum. Hodie non una sola Stella, 

sed multae, ad bujus pueri agnitionem nos ducit. 
Quot enim sunt eruditores justitiae, tot sunt Stellas 
testimonio Danielis : Qui ad justitiam, inquit, eru- 
diunt multos quasi stellae in perpfetuas asternitates. 
Ideo et Paulus vocat eos luminaria quae lucent in 
medio nationis pravae ac perversae. Dominus etiam 
luminum, quum disponeret lunam et Stellas in potes- 
tate noctis : Vos, inquit, estis lux mundi. Et illud : 
Sic luceant opera vestra bona coram hominibus : ut 
glorificent patrem vestrum qui est in ccelis. Teste 
Salomone: Dulce et delectabile est oculis videre 
solem. Ego autem credo, quod omnia desiderabilia, 
et omnia qu» excogitari possunt oblectamenta tran- 
scendere solem justitiae nequeunt : sed non est datum 
lippientibus oculis in illud admirabile lumen posse 
conspicere. Si non possumus in rotam solis, nec in 
illud luminosum justitiae corpus oculum mentis in- 
figere; scrutator enim majestatis opprimetur a gloria, 
nec altiora nobis et fortiora debemus inquirere, diri- 
gatur saltern oculus noster in lucem Fidelium, et 
delectetur in splendoribus Sanctorum. Sancti enim 
sunt montes, a quibus non illuminat Deus testimonio 
Prophetae dicentis : Illuminans tu mirabiliter a mon- 
tibus aeternis. Et tu, frater, leva oculos tuos in 
montes, unde veniat auxilium tibi. Qui in tenebris 
estis, ad ilium montem magnum accedite et illumina- 
mini: et facies vestra non confundentur. Inter 
caeteros montes, per quos nos illuminat, montem 
magnum reputo justum senem Simeonem : qui non 
solum in Christi fide nos illuminat, sed illuminando 
confirmat. O senex fidelis, cujus laus in Evangelio, 
cujus senectus in misericordia verbi : quum unicum 
portes qui portat omnia verbo virtutis: aperi nobis 
quam salubriter insinuabat se visceribus tuis, qui 
delectabiliter infundebat se animae tuae : suumque 

spiritum pectori tuo influebat ille, quern tu gestabas 
in ulnis. Nonne poterat Simeon respondere et di- 
cere: Acceperam responsum a Spiritu sancto non 
visurum me mortem donee viderem Christum Do- 
mini ? Diu expectaveram : jam defecerant oculi mei 
in eloquium tuum dicentes: Quando consolaberis 
me. Factus eram sicut uter in pruina: frigidus, 
aridus, marcidus, et despectus. Sed tandem memor 
fiusti, Domine, verbi tui servo tuo : in quo mihi spem 
dedisti. Jam in came mea video Dominum Salvato- 
rem meum: nec solum video, sed teneo et amplector. 
Jam me sentio calere de senectute morbida in salu- 
tem. Benovata est ut aquilse juventus mea. Jam 
irreverberata acie solem justitiae contemplor. Fidelis 
Dominus in omnibus verbis suis : viderunt oculi mei 
salutare meum. Video te in vultu meo, in earne 
mea: videbo te in vultu tuo et gloria tua, ubi erit 
plena jocunditas, et plena in jocunditate satietas: 
quia vultum tuum, Domine, requiram, satiabor quum 
apparuerit gloria tua. Vidi Dominum : et salva facta 
est anima mea. Vidi et videbo: nec dimittam te 
donee dimittas me in pace. In pace in idipsum 
dormiam et requiescam. Non solum Simeoni datum 
est videre et portare, et amplecti Dominum: sed 
omnibus his, qui in veritate diligunt spiritum. Qui 
Christum tenent, amplectuntur, et fovent in desiderio 
animae suae in sancta, atque devota et optabili servi- 
tute* Qui cum sponsa dicere possunt : Dilectus 
meus sicut fascicules myrrhae inter ubera mea com- 
morabitur. Hie est de quo praedixerat Malachias: 
Ecce veniet ad templum sanctum suum dominator 
Dominus, et Angelus testamenti quern vos vultis. 
QuaBritis, O Judaei, et non quaeritis : vultis et non 
vultis. Si quasritis quaerite : convertimini et venite. 
Quapritis, qui vos liberet a servitute hominum, non 

daemonum : qui terrena conferat, non sterna. Ecce 
hie est quem quaeritis, cui omnes prophetae testimo- 
nium perhibent: Hie est Deus noster, et non aesti- 
mabitur alius ab eo, ipse reget nos in saeculo. Susce- 
pimus hodie, Deus, misericordiam tuam in medio 
templi tui. Templum Dei est habitatio gloriae ejus, 
templum est uterus virginalis, templum est corpus 
Christi, templum est illud aedificium Salomonis, quod 
* destruendum Christus quandoque praedixit, quia 
merito destruendum erat: nimis enim angustum fuerat 
et modicum, et ideo cultu tantae majestatis indignum. 
iEdificet tibi, Domine Jesu, templum amplioris gratis 
populus acquisitionis ab ortu solis usque ad occa- 
sum: palatium tuae majestati aedificet, Ecclesiae 
redemptor, ut sit secundum nomen tuum, Deus, ita 
et laus tua in fines terra. Tu vero qui hodie offerris 
in templo, Christe Jesu, qui es templi Dominus illu- 
minatio mea et salus mea, qui illuminas lucernam 
meam per fidem, et agnitionem veritatis tuae, illumina 
tenebras meas : nec enim video, aut intelligo omnes 
excessus meos : nam delicta quis intelligit ? Circum- 
dederunt me mala, quorum non est numerus : et non 
potui ut viderem. Illumina nos Domine, quo mundi 
hujus tenebiis carere valeamus : et pervenire ad pa- 
triam claritatis aeternse. Exaudi nos, pater luminum 
et illuminator cordium : illumina tenebras nostras ut 
placeamus coram te in lumine viventium. Qui es 
figura et splendor substantias Dei patris, Jesu Christe, 
cui est honor et gloria in saecula sseculorum. Amen. 

12. In eadem Purification e. 

Psalm 47. Suscepimus, Deus misericordium tuarn, 
in medio templi tui. 

Hodie, dilectissimi fratres, susceptus est Dominus, 
et oblatus in templo: hodie debitum suae purifica- 
tionis implevit purissima Christi Mater. Moyses 
enim in lege praeceperat, quod si mulier concepto 
semine filium peperisset, septem diebus immunda 
esset, et octavo die circumcideretur puer: postea 
triginta tribus diebus mulier a templi abstineret in- 
gressu,et quadragesima die puerum cum hostiis offer- 
ret in templo. Notate verba : et in verbis mysteria. 
Videte quanta cautela et circunspectione usus est 
Moyses in bis verbis. Si dixisset mulier quae peperit 
masculum septem diebus immunda erit : ergo beatis- 
simam quae paritura erat masculum indicasset im- 
mundam. Ideo praemisit mulier quae suscepto semine 
peperit masculum. Igitur beatam Virginem mani- 
feste excepit. Ipsa enim sola est quae Virgo peperit: 
quae iion de semine, sed gratia et sanctificatione 
concepit. Nonne ergo poterat dicere sanctissima 
virgo, quum duceretur ad templum, Quid mihi est 
opus sanctificatione, quae semine polluta, aut partu 
immunda non fui ? Quid mihi opus est ingressu 
templi, quae facta sum templum Spiritus sancti? 
Quid opus est mihi vel filio meo, his oblationibus, 
qui se oblaturus est in ara crucis ut redimat univer- 
sos ? Noli haec dicere, mater sancta : esto in mulieri- 
bus sicut una ex illis. Memento quia et filius tuus, 
qui sine peccato erat, voluit circumcidi. Venit enim 
legem adimplere non solvere. Ingredere templum, 

virgo benedicta, offer benedictum fructum ventris 
tui, offer primitias nostras benedictionis, offer fruc- 
tnm terras sublimem, hostiam sanctam, Deo placen- 
tem, reconciliationem nostram. Erit quando non 
offeretur in templo, nec in Jerusalem, sed extra 
Jerusalem. Erit quando non offeretur inter brachia 
Simeonis, sed inter bracbia crucis. Veniet dies, 
quando non redimetur avibus sicut hodie, sed ipse 
nos redimet in sanguine suo : quia ipsum redemp- 
tionem misit Dominus populo suo. Ulud enim erit 
sacrificium vespertinum ; istud est sacrificium matu- 
tinum. Gaudeas mater in sacrificio matutmo, quia 
in vespertino dolebis, et tuam ipsius animam pertrans- 
ibit gladius: ad vesperum demorabitur fletus, et ad 
matutinum laetitia. Et in hoc, et in illo sacrificio 
oblatus est, quia ipse voluit. Gaude mater, et exulta 
satis filia Sion, gaude et canta virginitatis epithala- 
micum canticum novitatis. Audi virgo et inclina 
aurem tuam: quia Anna et Simeon cantant tecum. 
Simeon justus canticum justitiae: Nunc dimittis 
Domine servum tunm, &c. Anna canticum conti- 
nentias. Canta et tu canticum pudicitiae, canticum 
novum, canticum inauditum, canticum virginitatis et 
fcecunditatis, canticum humilitatis, canticum glorias 
et beatitudinis. Ecce, inquit, ex hoc beatam me 
dicent omnes generationes. Vere omnes genera- 
tions : quia sicut unguentum efiusum est nomen 
tuum: et memoriale tuum in omni generatione et 
generationem. Nusquam est hodie, fratres, dies 
salutis, nisi per Virginem. Haec est enim unica 
mediatrix nostra, et interventrix ad filium. Pecca- 
tores eramus, et ad patrem verebamur accedere. 
Terribilis est enim super reges terras, qui aufert 
spiritum principum: respicit terram et facit earn 
tremere: tangit montes et fumigant: dedit nobis 

Christum filium suum. Quid non obtineat apud 
patrem talis filius ? Exaudietur pro reverentia sua : 
sed ipse quum sit Deus, intercessione opus est apud 
eum. Habemus autem beatam Virginem, in qua nil 
terribile est: nam in ipsa est plenitudo gratis, et 
puritas human ae vitae. Exaudiet pro nobis matrem 
filius : offeret mater filio suo preces nostras. Filio 
inquam suo, quern hodie obtulit in templo : ut et nos 
suscipiamus misericordiam ejus in medio templi sui. 
Quae est, fratres, haec misericordia, quam hodie 
suscepimus : nam multae sunt misericordiae ejus : et 
miserationum ejus non est numerus. Si recogitem 
communem nostrae redemptionis processum, septem 
misericordias invenio. Si considerem quotidianam 
et singularem uniuscuj usque redemptionem, septem 
miserationes invenio. Opus enim misericordiae quod 
Deus creavit hominem, ut eum suae glorias faceret 
participem et consortem. Peccavit homo et aeterna 
morte se dignum constituit: inventa est enim iniqui- 
tas ejus ad odium: eum tamen Deus aeternaliter 
non damnavit. Et haec est secunda misericordia. 
Tertia misericordia fuit, quod nobis qui eramus sub 
maledictione, benedictionem in semine Abrahae re- 
promisit. Quarta misericordia fuit : quia nobis sine 
lege vagantibus ad disciplinam, et ad correctionem 
per Moysen legem dedit. Quinta, quia quum essemus 
in multa desolatione, et penderemus sub incertitudine 
spei, nos per Prophetas suos variis consolationibus 
confortavit. Sexta, quia non Angelicam naturam, 
sed conformitatem nostrae miseriae, nostraeque de- 
fbrmitatis elegit. Septima est, quia ipsum incarnatum 
suscepimus in medio templi sui. Haec est miseri- 
cordia ilia magna, de qua dicitur: Miserere mei 
Deus secundum magnam misericordiam tuam : quia 
ipsa est complementum omnium aliarum. Quia 

enim Christus sitivit, quod esuriit, quod opprobria, 
quod clavos, quod lanceam, quod mortem in cruce 
sustinuit : haec omnia procedunt de nativitate ipsius : 
haec omnia sunt hujus misericordiae accessio et 
sequela. Secundum singularem uniuscujusque sta- 
tum septem alias miserationes invenio. Prima est : 
quia quum daemonesopportunitatem peccandi offerunt, 
Dominus impedit ne mala voluntas veniat ad effectum : 
tollitque Dominus virgam peccatorum desuper sortem 
justorum, ut non extendant justi ad iniquitatem manus 
suas. Secunda misericordia est : quod nos continue 
peccantes joffendimus Dominum, et peccata peccatis 
adjungimus : et tamen Dominus patienter sustinet, 
et ad poenitentiam nos expectat. Juxta David: Haec 
fecisti et tacui. Et in Isaia : Non cogitasti in corde 
tuo, quia ego vir tacens, et quasi non audiens. Tertia 
misericordia fuit, quia commovit Dominus ad poeni- 
tentiam cor nostrum : ut poenitentes recogitemus in 
amaritudine dies nostros, secundum quod legitur: 
Commovisti terram, et conturbasti earn : sana con- 
tritiones ejus, quia commota est Quarta misericordia 
est, ut cupiamus desiderare et velle quod ex humana 
infirmitate desiderare non possumus. Concupivi, 
dicit Psalmista, desiderare justificationes tuas in 
omni tempore. Quinta stabilire in proposito sancti- 
tatis. Juxta illud: Statuisti supra petram pedes 
meos. Sexta misericordia est oblivisci omnium mun- 
danorum, et proficere, et proficisci in obedientiam, et 
observantiam mandatorum Dei. Sicut Apostolus 
dicit: Eorum quae retro sunt oblitus, ad anteriora 
me extendo. Septima est : quum Christum suscipi- 
mus in medio templi sui, immo quum ipse nos sus~ 
cipit in medio templi sui, tunc Christi templum ef- 
ficimur. Sicut Apostolus dicit: Templum Dei 
sanctum est, quod estis vos. Si enim sic eum susce- 

perimus in corde nostro, in medio templi nostri: 
securi sumus, quia quum venerit judex vivorum et 
mortuorum, ipse nos suscipiet in medio templi sui, 
in splendoribus Sanctoram, iu jocunditate quae non 
deficit, in gloria, quae non transit. Quam nobis 
praestare dignetur qui cum Patre et Spiritu sancto 
vivit et regnat Deus per omnia saecula saeculorum. 
Amen. 



13. In Septuagesima. 

Matt. 20. Simile est regnum caelorum homini patri- 
/amilias 9 qui exiitprimo mane conducere operarios 
in vineam svam. 

Quanta audivimus et cognovimus, ea et Patres 
nostri annunciaverunt nobis. Quanta mandavit 
Deus patribus nostris nota facere ea filiis suis. 
Vinea Domini Sabaoth populus Dei est qui propter 
varias iniquitates suas Deum saepe ad iracundiam 
provocavit. Dedit itaque in conculcationem vineam 
suam : et ideo frequenter occurrit nobis in lectione 
divina a quibus vastata est vinea Domini. Nunc 
enim premitur populus Israel sub Pharaone jugo 
gravissimae servitutis: sed multae sunt misericordiae 
Domini. Clamat ad Dominum populus, et per 
Moysen liberatur. Ccepit iterum populus deviare 
a viis Domini, deditque illos Dominus in manus 
Chusan Rasathaim, et clamaverunt ad Dominum: 
et per Othoniel fratrem Caleph liberati sunt. Iterum 
deviantes a viis Domini dati sunt in manus Eglon 
regis Moab, et Ammonitarum : et clamaverunt ad 
Dominum : et suscitavit eis Aioth filium Gera filii 

Gemini, qui liberavit eos. Item oppressi sunt a 
Jabin rege Chanaan : et liberavit eos per Delboram 
uxorem Barach. Iterum erraverunt coram Domino, 
et tradidit eos Dominus in manus Madian et Ama- 
lech : sed ad poenitentiam revertentes, per Gedeonem 
liberati sunt a Domino, in lampadibus, et tubis, et 
hydriis. Quare loquerer de Jephte, de Samsone, de 
David, et de caeteris per quos Dominus magnificavit 
misericordiam suam cum populo, et cum vinea sua: 
quoties populus voluit reverti ad cor, et agere poeni- 
tentiam de commissis ? Nihil est quod ita emolliat, 
et mitiget indignationem omnipotentis Dei sicut hu- 
militas poenitentis. Quid enim faciet summus judex, 
quum viderit peccatorem in seipsum exercere ju- 
dicium, et punire proprium in seipso delictum? 
Evacuate sunt partes judicis : nec jam exequetur 
vices judicantis, sed officium advocati : et qui pec- 
cant! intentabat poenam, poenitenti statim accumu- 
labit gratiam. Ideo mittit Dominus hodie operatores 
in vineam suam, ut doceatur populus ejus dignos 
fructus poenitentiae agere : et sic flagella Domini 
declinare. Ita in Evangelio circa infructuosam 
ficulneam stercora jubentur apponi : et cultura per- 
mittitur adhiberi, ut fructum faciat per vilitatem 
poenitentise et sarculum discipline. Apostolus dicit : 
Si nos ipsos dijudicaremus, non utique judicaremur : 
Quum autem judicamur, a Domino corripimur. Ut 
ergo populum suum corriperet Dominus, ut ad hu- 
militatem poenitentiae provocaret: permisit eum 
septuaginta annis sub rege Assyriorum servitute 
gravissima detineri. Tempus istud septuagenariam 
illam servitutem manifeste design at: nam et tota vita 
haec quae per septenarium ducitur, vix septuaginta 
annos excedit : si enim octoginta anni, amplius labor 
et dolor : tota, inquit, vita haec servituti deputata est. 

Sicut liberatus Job dicit: O quam grave jugum 
servitutis super filios Adam a die exitus de ventre 
matris eorum, usque in diem reversionis in matrem 
omnium. Simus itaque et nos memores servitutis 
nostra, humiliantes nosmetipsos sub potenti manu 
Dei : captivantes omnem intellectum nostrum in ob- 
sequium Cbristi. Filii Israel suspenderunt organa 
sua in salicibus: nec enim decebat cantare canticum 
Domini in terra aliena. Nos in istis septuaginta 
diebus Gloria in excelsis Deo, Alleluia, et caetera 
novitatis cantica subticemus. Completis siquidem 
septuaginta annis, redierunt in Jerusalem sub Jesu 
Sacerdote M agno : et nos post illos septuaginta dies 
resurrectionem Domini nostri Jesu Cbristi, et in ejus 
resurrectione nostra liberationis gratiam expectamus. 
Tone redibunt cantica novitatis : quia peccati vetustate 
per poenitentiam deposita, resurgemus in spem vitas 
aeternae. Tunc de vinea Domini Sabaoth dabitur 
nobis vinum novum, quod in utribus novis repo- 
nendum est, non in veteribus, ne rumpantur. In- 
vitamur ad vineam Domini, et in ea pracipimur 
laborare. Qui fingit laborem in pracepto, mercedem 
constituit in labore. Nulla aetas excipitur : non est 
personarum acceptor Dominus: et eos qui mane 
veniunt, et eos qui tarde accedunt, recipit. Denarius 
enim, id est vita aeterna, unicuique laboranti redditur. 
Et base est merces Sanctorum, quam Dominus fide- 
libus suis a saeculo repromisit : quam nobis et vobis 
conferre dignetur, cui est honor et gloria in saecula 
saeculorum. Amen. 

14. In Quadragesima. 

Joel. 2. Convertimini ad me in toio corde vestre, in 
jejunio, et fletu : et scindite corda vestra, el nan 
vestimenta vestra. 

i 

Scit nos esse aversos a se, qui ad se convert! nos 
admonet. Sed quo convertemur? quocunque me 
vertam, sive ad dexteram, sive ad sinistram, sive 
ascendam in coelum, sire descendam ad infernum, 
Domine, tu ubique es, qui omnia imples : sed con- 
vert! pracipimur corde, non corpore. De hac con- 
version loquitur Osea, et dicit: Convertere Israel 
ad Dominum Deum tuum : quoniam corruisti in ini- 
quitate tua, aufer iniquitatem, et accipe bonum. 
Quoniam aversi, et perversi fuimus, converti prae- 
cipimur, et reverti. Sicut animae dicitur in persona 
sponsi: Revertere, revertere Sunamitis: revertere, 
revertere, tit intueamur te. Bonum est converti a 
malttia ad innocentiam: a gaudio peremptorio ad 
luctum salubrem : a superbia et inflatione ventosa ad 
spiritum mansuetum et humilem. Convertimini, in- 
quit, in toto corde vestro. Ingredienti enim poeni- 
tentiae viam primo necessaria est cordis . contriti et 
humiliati devotio : quia vero ciborum affluentia erexit 
in superbiam et lasciviam carnem nostram, necesse est 
ut in jejunio convertamur. Qui enim pro Christo 
jejunat, reficietur a Christo in ilia mensa coelesti, 
quam preparavit Deus diligentibus se. Est etiam 
conversio facienda in fletu : ut aquis poenitentialibus 
lavetur facies deformata peccatis. Quant® enim 
virtutis et efficacies sint lacrymae poenitentis, declarat 
Petri reconciliatio, Lazari resuscitatio, et sanctificatio 

illius nominatissimae peccatricis. Converti etiam nos 
oportet in planctu, ut nos a gaudio suspendamus : et 
in amantadine animae nostrae recogitemus dies nostros: 
tempora quae perdidimus peccando, per poenitentiam 
redimamus. Nam in his tribus,jejunio, fletu,et planctu, 
notantur cordis contritio, confessio, et salisfactio. De 
primo dicitur: Sacrificium Deo spiritus contribulatus, 
etc. De secundo dicitur : Dixi confitebor Domino : 
et tu re. De tertio dicitur: Laboravi in gemitu meo. 
Jejunio carnis petulantia refrenatur, fletu et planctu 
purgatur anima se in eis mortificans : et quasi com- 
plantata similitudini mortis Christi, convertitur in 
83rumna sua, et aerumna ejus vertitur in gratiam et in 
gloriam : quia gratiam et gloriam dabit Dominus. 
His modis possumus sanctificare jejunium, sicut Do- 
minus admonet per Prophetam : Sanctificate, inquit, 
jejunium. Jejunium sanctificare est jejunare in sane- 
titate et justitia coram Deo, non coram hominibus, 
sicut hypocritae tristes. Formam et modum jejunii 
Dominus nobis aperit dicens: Hoc est jejunium 
quod elegi : dissolve colligationes impietatis, humili- 
ter confitendo, solve fasciculos deprimentes, devote 
satisfaciendo : dimitte eos qui confracti sunt, liberos, 
misericorditer indulgendo: frange esurienti panem 
tuum: et egenos vagosque indue in domum tuam, etc. 
peccata eleemosynis redimendo. Da pauperi panem 
terrenum, ut habeas coelestem : commoda terrain, ut 
possideas coelum. Per hoc quod dicit : Solve, dis- 
solve, disrumpe, vocat peccata quaedam levia, quae- 
dam gravia, quaedam gravissima: nam et quidam 
suscitantur extra portam, quidam in lecto, quidam in 
monumento, in voluntate, in acta, in consuetudine, in 
ultimo Dominus infremit spiritu, turbat se, lacryma- 
tur, et clamat: Lazare veni foras. Nolite, inquit, 
fieri sicut hypocritae tristes. Non reprobat Dominus 

tristitiam cordis, sed oris: non tristitiam p<Bni- 
tentialem, sed hypocriticam et superficialem. Quia, 
juxta verbum Salomonis, Cor sapientis ubi tristitia. 
Quia nos invitat per confessionem, per jejunium, per 
fletum, et planctum : ne absorbeamur a tristitia : et 
ne a superficial! moestitia meritum jejunii perdamus 
sicot hypocritae, ad spirituale gaudium nos bortatur : 
Hilarem enim datorem diligit Deus: omnisque adeps 
Domini est jure perpetuo : in quo notatur quia nul- 
lum sacrificium Deo acceptum est, nisi ex hilari 
devotione procedat. Unde et ungi praecipitur caput 
nostrum. Caput nostrum Cbristus est: licet hoc 
caput unctum esset a Patre oleo laetitiae prae parti- 
cipibus suis : Maria tamen Magdalense illi unctioni 
suum unguentum superaddidit. Quumque discipuli 
munnurarent: ille qui hodie caput ungi pracipit, 
excusat et commendat unguentum. In capite est 
plenitudo spiritualis unguenti descendens non solum 
in barbam, sed in oram vestimenti : nam de pleni- 
ludine ejus omnes accepimus. Caput itaque ungere 
est omnes affectiones nostras cum gratiarum actione 
in ipsum refundere: ille enim jejunat et ungit caput 
suum, qui delectatur in afflictione corporis propter 
Christum. Ille autem seipsum et non caput suum 
ungit : qui saecularis aurae favorem ex operibus suis 
quaerit, qui dum jejunat et venatur jejunio suo popu- 
lares jactantias, caput suuin oleo peccatoris im- 
pinguat. Procedit ulterius propheta, et dicit: Scin- 
dite corda vestta, et non vestimenta vestra. In 
vestimentorum scissione Judaicce superstitionis duritia 
designator : qui enim scindere corda non poterant, 
vestimenta scindebant. Nos autem scindere, id est, 
dividere corda nostra oportet: ut secundum divisiones 
gratiarum susceptibilia flint divinorum charismatum. 
Servet untisquisque et non scindat vestimenta sua : 

ne ambulet nudus in via. Servet, obsecro, vestem 
illam qua operit multitudinem peccatorum: cari- 
tatem dico, per qnam remiss* sunt iniquitates, et 
multorum tecta sunt peccata. Scindamus corda 
nostra per misericordiam, compatiendo afflictis: 
quoniam, juxta verbum Apostoli, nisi compatimur, 
non conregnabimus. Scindantur per poenitentiam et 
confessionem, ut excurrat putredo de vulnere cordis : 
et superveniens novitas auferat saniem vetuslatis. 
Toties corda nostra scindimus quoties per com- 
passionem proximo condolemus : quoties eleemosy- 
nam ex affectu largimur. Est autem eleemosyna et 
spiritualis, et corporalis. Spiritualis, quaB proximum 
peccantem corrigit, odientem diligit: et in se pec- 
canti dimittit. Est et corporalis eleemosyna, qu» in 
sex operibns misericordiae consistit. H«c opera 
•sunt sex bydriae nuptiales, sex filii Liae, sex fratres 
David, sex gradus in lectulo Salomonis : per quos 
Salomon veins pacificus in nos ascendit, dum a 
nostra pravitate conversos, et ad se reversos, ad 
-amorem et contemplationem suam ascendere fecit, 
cui sit honor et gloria in saacula ssculoram. Amen. 



15. In eadem Quadragesima. De Facienda 
p(e nitentia. 

Luc. 15. 

Cflsusros hodio in schola eruditionis Evangelic^ 
per filium prodigum nobis competentissime proponit 
pttnitentire et humilitatis exemplum. Qui quum 

f2 

afficeretur gravissima fame, cogitavit redire ad patrem, 
■et inter mercenarios uuus esse. Quis est qui dila- 
pidat omnia bona vivendo luxuriose, nisi peccator 
quilibet, qui bona gratuita et naturalia peccando 
.corrumpit, et perdit ? Sed reversus ad cor, et justi- 
tiam incipiens esurire, humiliat se in oculis suis : et 
de filiali dignitate ad mercenarii sortem devota humi- 
rlitate descendit. Beati quidem sunt, qui esuriunt 
justitiam ; quoniam ipsi saturabuntur. Esurientes, 
inquit, implevit bonis. Qui enim divitias temporales 
appetunt, non satiabuntur eis. Haec est aqua de 
puteo Samariae: de qua qui biberit, sitiet iterum. 
Haec aqua non reficit, quia non sufficit. Divites 
eguerunt, et esurierunt : inquirentes autem Dominum 
non minuentur omni bono. Cibus autem justitiae 
dum plus appetitur, plus dulcescit. Unde et ille qui 
factus est nobis a Deo sapientia et justitia dicit : 
Qui edunt me adbuc esurient: et qui bibunt me, 
adhuc sitient. Non est tamen ita insatiabilis appe- 
titus justitiae, sicut amor pecuniae : nam in istis est 
appetitus sine satietate : in ilia est satietas sine attae- 
diatione. Unde propbeta : Ego in justitia apparebo 
in conspectu tuo: satiabor dum apparuerit gloria tua. 
Qui ergo esurit in praesenti, satiabitur in futuro. Sed 
nunquid omnes illi esuriunt justitiam, qui desiderant 
esse justi? nequaquam. Sunt enim plerique mali, 
qui desiderant esse justi: sed victi et vincti pec can di 
consuetudine adbuc pascunt porcos, nec revertuntur 
ad patrem, desiderant et suspirant non amare quod 
amant: et compuncti ad justitiam, delectationem 
peccati amplectuntur : nec recedunt a malo qui ad 
bonum desiderio fervent. Quod compunguntur ad 
bonum, quaedam gratia est vocationis, non justifi- 
cationis. Justitia enim non affectu aestimanda est, 
;sed effectu et consensu. Quae, inquit Apostolus, 

participatio est justitiae cum iniquitate ? aut quis 
consensus templo Dei cum idolis ? Siquis deplorat 
vitam quam perdidit, et justitiae consentit: jam justi- 
tiam esurit, jam ad patrem reverti proponit, jam 
pedem in viam rectam posuit, et ad meliora suspirans 
dicit: Utinam dirigantur viae meae ad custodiendas 
justificationes tuas. Et licet desideret, amplius tamen 
appetit dicens: Concupivit anima mea desiderare 
justificationes tuas in omni tempore. Laborat ad 
profectum, ut veniat ad perfectum. Videt enim pater 
suus a longe, quoniam longe a peccatoribus salus: 
sed venienti et laetabundus accedenti occurrit. De 
tali cursu loquitur Isaias : Occurristi, inquit, laetanti, 
et facienti justitiam, in viis tuis recordabitur tui. 
Pius pater si juxta meritum responderet, oculos suos 
declinaret ab eo : ad preces illius obsurdesceret : et 
ei turpitudinem praeteritae conversations objiciens, 
ipsum graviter objurgaret. Sed humilitate filii frac- 
tus et victus, deponit duritiam, induit misericordiam : 
et rigorem, quem meruerat filius, convertit in gratiam. 
Tardius est patri misericordiam impendere filio, quam 
filio patris misericordiam obtinere. Praevenit et anti- 
cipat preces filii revertentis : accelerat et occurrit, et 
cadens super collum filii, eum osculatur, et dicit: 
Cito proferte stolam primam, et induite ilium : et 
date annulum in manum ejus, et calceamenta in pedes 
ejus : et adducite vitulum saginatum, et occidite, et 
manducemus, et epulemur : quia filius meus mortuus 
fuit, et revixit. Stola est sanctificatio spiritus: 
annuluS} fides : calceamenta, documenta doctrinae. 
Vitulus, sacrificium altaris: solemnes epulae, gaudium 
angelorum super peccatoris conversionem. Osculatur 
et amplectitur pater filium, insinuans per osculum et 
amplexum, quod eum in viscera paternae pietatis 
recipit, quod ei se totum aperit, totum se iuspirandq 

eflundit, ui sit unus spiritus cum eo, qui uiium fuerat 
loembrum cam meretricibus luxuriose vivendo. Eum 
suis inserit et complantat merabris, qui membrum 
fuerat meretricis. Quid animi obsecro erat illi misero, 
immo illi beato et superbeato poenitenti inter am* 
plexus et oscula pii patris: quum recalesceret, et 
respiraret cor afflicti, et pene desperati : quum ei cor 
mundum et spiritum rectum atque laetitiam salutaria 
pater infunderet? Cor hominis aogustum est: et 
anima humana gaudium coeleste plene capere non 
sufficit. Ideo liquefit anima ejus : et scinditur cor 
in seipsum contritione ac gemitu: et ignitas com- 
puncliones de recordatione primae miseriae, et impro- 
vise loetitiee concipiens : quia eas interius continere 
non potest, in diluvio aquarum multarum mixta cum 
dolore laetitia anima sese non capit: et in tantae 
gratiae dono liquefacta diffundit. Peccator igitur sive 
filius bine pudore, et inde dolore, hinc gaudio et non 
amore in diversa distractus, laetitias quae illi ofiertur, 
non sufficit: et patrem non solum misereri, sed raise* 
rando gaudere compellit. O bone Jesu ! O benigne f 
O amabilis! O amor Deus! O caritas Deus! si tanta 
sint solatia tua circa pcenitentes, quanta erunt gaudia 
tua circa regnantes? Hanc patris affectionem vitas 
suscitat humilitas filii, ipsa sola reconciliat filium 
suum patri : nam, juxta sapientis verbnm, custodia 
paeis. est humilitas. Noli homo superbire, quoniam 
superbis resistit Deus: et cum humilibus senno- 
cinatio ejus. Humilia to ergo sub potenti manu 
Dei: ut cum filio pcenitenti dicas patri: Pater, 
peccani in cesium, et coram te : Pater, jam non sum 
dignus vocari filius tuns: fac me sicut unum de 
mercenariis tuis. Nihil adeo te patris gratia dignum 
fecit, quam si gratia illius indignum te judiceft* 
Ffeceatnm itaque tuum coram te sit semper. Et 

•icut sapiens dicit : De indulto et propitiato peccato 
noli esse absque metu. Quum habueris gratiam filii: 
et quum omnia benefeceris, judica te inutilem servum. 
Sola enim humilitas est innocentias fundamentum : 
profectus, atque professus, custodia et disciplina 
▼irtutum. Ipsa est condimentum omnis justitiae : et 
sine ilia omnes justitiae meae quasi pannus men- 
struate. Si quis in homine defectus est virtutum, 
humilitas totum supplet: si quid quod displiceat, 
bumilitas totum redimit et excusat. Haec est quo 
laqueos ostensos Antonio sola pertransit, sola ei nos 
conciliat et commeudat : qui pro nobis factus mitis 
et humilis corde ad humilitatem et pcenitentiam nos 
mvitat Christus Jesus, cui est honor et gloria in 
saecula ssscntorum. Amen. 



26. In eadem Quadragesima. De Luctu. 

Pbov. 12. Mceror viri humiliabit eum: et tsermone 
bono hetificabitur. 

Sapiens fructum et affectum moeroris insinuat: sed 
et uberrimam merendi gratiam et plangendi materiam 
babemus in nobis. Lugere possumus et debemus 
bona quae amisimus, et mala quae commisimus : ecce 
primum testimonium : Pericula quae sentimus, ecce 
secundum : Tribulationes quibus urgemur, ecce ter* 
lium: TeiTorem futuri judicii, ecce quartum. Istam 
lugendi quadripertitam materiam Psalmista distinguit 
dicens: Circumdederunt me dolores mortis: et tor- 
lentes iniquitatis conturbayerunt me. Dolores inferni 

circumdederunt me : praeoccupaverunt me laquei 
mortis. Dolores mortis persequutiones sunt, et pres- 
sures quas patimur: et sunt quaedam praeambula 
mortis. Responsum enim mortis habemus in nobis. 
Torrentes iniquitatis sunt impetus peccatorum: do- 
lores inferni per se patent : laquei mortis, tentationes 
sunt, et retiacula inimici. De malis commissis luget 
propheta: Multiplicatae, inquit, sunt iniquitates meae 
super capillos capitis mei. De bonis vero omissis 
admonuit: defecerunt in vanitate dies mei: et anni 
mei in gemitibus. Si aperiantur cataractae capitis 
mei, et effundantur in lacrymas : si disrumpantur 
fontes aquarum,ut de abysso cordis mei per lacrymas 
inundet diluvium aquarum multarum : non* potero 
lugere ad plenum mala quae feci, dies quos perdidi, 
qui iniquitatem quasi aquam ab adolescentia mea 
bibi. Sed et pro imminentibus mihi malis, et tenta- 
tionibus importunis luctus mihi est, et dolor continuus 
cordi meo : quoniam repleta est malis anima mea, et 
circumdederunt me mala quorum non est numerus. 
Defixus sum in lirao profundi, quoniam iniquitates 
meae supergressae sunt caput meum : sicut onus grave 
gravatae sunt super me. Tn autem Domine Deus 
Sabaoth libera me ab iniquitate mea : et a peccato 
meo munda me. Exitus aquarum deducant oculi 
mei. Da mihi luctum et lacrymas Petri : quibus 
apostasia ejus deleta est. Da mihi lacrymas Marias 
peccatricis, quibus ipsa mundata, et Lazarus resus- 
citatus est. Lacrymas dico, quae vitae auctorem ad 
lacrymas compulerunt. Secunda lugendi materia est 
pressura tentationum, quae nos circumquaque angus^ 
tiant : aliae supra nos, aliae infra nos, alias circa nos, 
et omnes contra nos. In omnibus quae cogitamus, 
quae agimus, quae dicimus, quae acquirimus, quae 
amittimus* In omnibus quae placent, quae displicent* 

quaB adjuvant, vel quae nocent: in omnibus tentamur, 
et affligimur. Denique totum tentatio est, quod 
sumus, quod vivimus. Sicut legitur: Tentatio est 
vita hominis super terrain. Et hoc est quod beatus 
Job dicit: Homo natus de muliere. brevi vivens 
tempore repletur multis miseriis. Revera multae sunt 
hominis miseriae, qui in miseria nascitur, in miseria 
nutritur, in miseria consumitur. Miseria sumus intus 
pleni, foris miseria circumdati. Inter has tentationum 
angustias, Paulus clamare compellitur: Infelix ego 
homo quis me liberabit a corpore mortis hujus ? Et 
alibi : Supra modum gravati sumus : ita quod tsedeat 
etiam nos vivere. Sed et Jonas dicit : Irascor usque 
ad mortem. Elias etiam inter van as tentationes, et 
pressuras petivit animae suae ut moreretur: Sufficit, 
inquit, mihi ; tolle animam meam. David quoque ten- 
tationum pondus profitebatur cum lacrymis dicens: 
In increpationibus propter iniquitatem corripuisti 
hominem. Exaudi orationem meam, Domine : auri- 
bus percipe lacrymas meas. Terrere nos potest 
expectatio futuri judicii, ubi erit in judice severa 
aequitas, in tortoribus severa et inaudita crudelitas, 
in poenis intolerabilis, et aeterna anxietas. Et quis 
poterit sustinere diem adventus ejus : aut quis stabit 
ad videndum eum ? Quis enim habitare poterit cum 
igne devorante? aut quis habitabit cum ardoribus 
sempiternis? Justus dicit: In me, Domine, trans- 
ierunt irae tuae : et terrores tui conturbaverunt me. 
Hoc ultimum ad poenam refertur ae tern am. Job 
etiam dicit : Sagittae Domini in me sunt : quarum 
indignatio ebibit spiritum meum : et terrores militant 
contra me. Quod dicit: Sagittae Domini in me sunt: 
hoc est in me transierunt irae tuae. Quod dicit, 
Terrores militant contra me : hoc est terrores tui 
conturbaverunt me. Sunt tamen lacrymae suaves et 

dulces, quae de futuri gaudii expectattone procedural. 
Unde propbeta: Posuisti lacrymas meas in con* 
spectu tuo, sicut et in promissione tua. Quando 
vemam, et apparebo ante faciem Domini: fnerunt 
mihi lacrymas mere panes die ac nocte. Hoc est 
vinum laetitiae: de quo dicitur: Date vinum moeren- 
tibus : et siceram his qui amaro sunt animo. Hoc 
vinum necessarium est nobis, ob frequentes infirmi- 
tates. Temperandum est tamen, ne ebrietatem in- 
ducat, et Spiritum vertiginis, quem miscuit Dominus 
in medio JEgypti. Expedit ergo,ut poculum nostrum 
cum fletu misceatur: ut moeror viri eum humiliet. 
Patientia enim attrita grandescit : et virtus in infir- 
mitate perficitur. Sunt lacrymae quae de caritate 
hauriuntur, quasi de fontibus Salvatoris: quando 
animus ex desiderio coelestium, quodam spirituali 
gaudio resolutus, in lacrymas diffluit et liquescit: 
et recordatione desiderabilium suorum mirabiliter 
interius se effundit, ut possit dicere: Hsec recordatus 
sum, et efiudi in me animam meam : quoniam trans* 
ibo in locum tabernaculi usque ad domum DeL 
Harum lacrymarum dulcedinem experimento cog- 
noverat, qui languido amore dicebat: Anima mea 
liquefacta est, ut dilectus loquutus est. Scriptum est 
enim : Emittet verbum suum et liquefaciet ea : flabh 
Spiritus ejus et fluent aquae. Dilecto ergo loquente, 
et Spiritu sancto flante, fluunt aquae, quibus rigatur 
hortus deliciarum, ut fluant aromata illius. Hae sunt 
aquae mellifluae, quibus foecundatur ager, cui bene* 
dixit Dominus, etenim cceli distillaverunt stillicidia 
super terram, quibus laetabitur germinans : pluviam- 
que voluntariam segregabit Deus haereditati suae, ut 
euntes et flentes mittamus semina nostra. Venientes 
sntem veniemus cum exultatione, portantes mani- 
pulos nostros, habentes de moerore solatium, et de 

dolore plenitudinem gaudioram: prastante Domino 
nostro Jesu Christo, cui est honor et gloria in saecula 
S8BCulorum. Amen. 



17. In Eadem Quadrages. De obedientia, Cruce, 
et Passions Christi. 

Philip. 2. Christus /actus est pro nobis obediens 
PatH usque ad mortem. 

Quanta sit obedienti® virtus prius declarat Altis- 
shuns in universis quae ab eo creata sunt. Postea 
in seipso, qui universitatis creator est. Coelum et 
terra, mare et omnia quae in eis sunt, eum audiunt, et 
obediunt voci ejus. Terra ad nutum ipsius protulit 
berbam virentem : et lignum pomrferum jnxta genus 
sttum, &c. qua) longum est dicere. Coeli divisernnt 
aquas ab aquis, et luminaria susceperunt: sed et 
lnminaria vocata, juxta verbum prophets, dixerunt : 
Adsumus et luxerunt ei cum jocunditate. Mare et 
Tenti obediunt ei. Ignis, grando, nix, glacies, Spiri- 
tus procellarum, quae faciunt verbum ejus. Verbum 
ejus facit omnia : quia verbo ejus facta sunt omnia. 
Omnia obediunt Altissimo et conserviunt Sicut 
seriptum est : Ordinatione tua perseverat dies : quo- / 
niam omnia serviunt tibi. Solus homo qui ad hoc 1 
spiritualiter creatus erat, ut suo Creatori semret, ser- 
vire contemnit : ergo omnis creatura merito insurge- 
bat pro Domino in accusattonem et damnationem 
hominis. Juxta illud sapiential : Pugnabit pro illo ; 
or bis terrarum contra insensatos. Et Ecclesiasticus: 
Omnis factas tibi foctori desemens, excandeseit in : 

tormentum adversus injustos. Sed Filius Dei vin- 
cens in sapientia malitiam, in humilitate superbiam, 
si homo, inquit, mihi sen-ire detrectat, ego ei ser- 
viam : et pro eo ut eum a servitute redimam, faciam 
me servum : ut ejus onera portem, faciam me jumen- 
tum. Et ad patrem loquens, Paratum, inquit, cor 
meum: paratum cor raeum. Si vis hominem quic- 
quam pati : paratum est cor meum pati. Si vis homi- 
nem flagellari : Ecce pro eo in flagella paratus sum. 
Heu mihi ! quis non timeat, quis non contremiscat, 
attendens pondus iniquitatis nostras: cujus redemptio 
tantum pretium exigebat ? Vere insanabilis plaga, et 
horrenda erat hominis damnatio, pro qua oportebat 
Filium Dei mori. O quam damnabilis erat iniquitas 
nostra, pro qua Christus toties sanguinem suum 
fudit? Fudit in Circumcisione : fudit quando in 
agonia factus est, quando sudor ejus erat quasi guttae 
sanguinis decurrentis in terrain : fudit, quando ligatus 
ad stipitetn dorsum posuit ad flagella : fudit pedibus 
et manibus Cruci affixus : fudit spinis in capite mul- 
tipliciter punctus : fudit et lancea perforatus. Chris- 
tus equidem ideo sanguinem suum multipliciter fu- 
dit : ut hi qui de sanguinibus nati erant, qui stolam 
innocentias peccato polluerant, lavarent stolas suas in 
sanguine agni. Aliter enim purgari non poterant, 
sicut Apostolus dicit : Quem posuit Deus propitiatio- 
nem per fidem, in sanguinem ipsius. Sic Agnus 
Paschalis quarta decima luna vespere immolabatur. 
Quod dicitur luna quarta decima plenilunium notat. 
Quod dicitur ad vesper urn, occasum solis insinuat. 
Sol justitiae Christus est: Luna Ecclesia. Tendit 
Sol, id est, Christus ad mortis occasum. Luna, id 
est, Ecclesia a Sole justitiae illuminata, consurgit in 
ortum. Factus est ergo obediens non solum usque 
ad beneplacitum Patris : sed usque ad mortis angu- 

stias, et ignominiam Crucis. Ut enim de inferno 
ascenderet homo: Christus de coelo descendens 
ascendit in crucem. Et hoc est quod in Canticis 
sponsae qnandoque praedixerat: Ascendam in pal- 
mam, et apprehendam fructus ejus. Crux Christi, 
sive fides : crucis palma est, victoria est. Haec est 
victoria quae vincit mundum : quae triumph at princi- 
pem hujus mundu Plane mors destnicta est : et qui 
habebat mortis imperium, victus et ejectus est. 
Hanc palmam ascendit, qui in cruce suspensus est, 
Christus Jesus, de quo Esdras Propheta praedixerat. 
Unxerat me non sicut Pat rem, qui liberavit nos de 
terra Mgypii stantes ante tribunal judicis, humiliasti 
me suspensum in ligno, et morti tradidisti me. De 
hoc eodem Moyses Legislator : Erit, in quit, vita tua 
pendens ante oculos tuos. Crux quum esset olim 
patibulum damnatorum : fructus illius erant timor, 
horror, ignominia, et mors. Ex quo vero Christus 
ascendit in palmam : ex quo Agnus innocens ascen- 
dit victoriose in crucem: mutati sunt fructus ejus. 
Et ubi prius erant timor, horror, dolor, ignominia, et 
-mors: ibi hodie apprehendi possunt pax, honor, 
jocunditas, vita, . et gloria. Crux quae olim fuerat 

• extreme vilitatis, et exquisitae damnationis suppli- 
cium hodie elevata est in magnificentia et gloria. Et 
de tormentis latronum translata est ad frontes impe- 

• ratorum et regum : et ad capita summorum pontifi- 
cum. Multi et admirabiles sunt fructus crucis: 
venite ad earn omnes qui laboratis et onerati estis, 
qui lapsi et confracti, et collisi estis. Quid etiam ita 
lapsos reparat ? quid ita fractos consolidat ? Quid ita 
hominum morum sanctitatem et devotionemconservat ? 
Quid tarn pium, tarn fidele, tarn salubre, aut medici- 

. nale sicut memoriae crucis Christi? quid ita peccatum 
linterficit? quid ita potentiam hostis evacuat? quid 

ita omnem in homine malitiam crucifigit? Nihil 
dulcius, nihil accepting, nihil amabilius aut suavius 
est illis, Christe, qui te diligunt : et qui pro amore 
tuo mortificationem crucis in sua carne circumferunt 
O altitudo divitiarum sapientiae et sciential Dei: 
quara incomprehensibili et ineffabili artificio caritfr- 
tis Christus in craoe cruciatus aeternos extinxit ! de 
morte et miseria humana, vitae et salutis confecit anti- 
dotum : at miseria miseriam absorbeat, ut mors mor- 
tem deglutiat: et totus homo beneficio Passionis 
Christi in gratiam, et gloriam impassibilitatis assur- 
gat. Haec sunt mysteria: haec sunt beneficia crucis: 
•haec edt quae eduxit filios Israel de JSgypto, quae nos 
ab aeterna captivitate redemit. Haec est virga quae 
devoravit dracones Pharaonis: haec est quae aquas 
de Petra eduxit: quae de corde lapideo pcenitentiales 
lacrymas effluere fach: haec est quae dulcoravit aquas 
Marath: quia omnem dolorem suavissimum facit 
Domini memoria Passionis. Crux equidem nobis est 
area testamenti. Haec est nobis propitiatorium ex- 
auditionis, vexillum salutis, titulus sanctitatis. Spes 
victorias foedus et area divinae gratiae, character Chris- 
tianee militiae, fundamentum fidei, subversio inimici, 
-spolatio inferni, scala cceli, janua paradisi, revelatio 
lapsorum, clausorum apertio, consolatio afflictorum, 
tutela corporum, armatura spirituum, salus viventium, 
vita mortuorum, liberatio captivorum, humilium con- 
solatio, et dejectio superborum, turns David, specula 
Sion, generalis omnium salus, unicum omnium et 
commune refugium. Super omnia, Christe Jesu, te ' 
nobis amabilem facit passio tuae crucis: hie osten- 
disti quantum nos dilexeris. Majorem enim carita- 
tem nemo habet, ut animam suam ponat quia pro 
amicis suis. Passio tua omnes evacuans passiones, 
propitiata est omnibus iniquitatibus nostris. Nihil 

adeo, fratres, ad mortem est, quod mors Christi non 
sanet. Ipse redemit per misericordiam suam Israel 
ex omuibus iniquitatibus suis. Quoniam apud Do- 
minum misericordia: et copiosa apud eum redemptio. 
Sed quid faciet Christus inter lacrymas matris suae, 
et discipulorum dolentium et suspirantium : inter 
opprobria exprobrantium et dicentium : Alios salvos 
fecit, seipsum non potest salvum facere : Si Filius Dei 
est, descendat nunc de cruce, et credimus ei ? Petrus 
dicit : Fropitius sis tibi Domine. Et disci puli : Nos 
sperabamus quia ipse esset redempturus Israel. Judaeus 
exultat et insultat ei: atque caeteris discipulis fugienti- 
bus, Petrus desperat et negat. Usquequo peccatores 
Domine: usquequo peccatores gloriabuntur ? Tu qui 
respicis terrain, et facis earn tremere, ostende poten- 
tiam tuam : ut sciant gentes quoniam est nomen tibi 
Dominus, tu solus altissimus es in omni terra. 
Porro dum venditor, et dum traditur, dum ligatur, 
dum flagellatur, dum conspuitur, dum damnatur, dum 
cruci affigitur, dolorum et miseriarum suarum oblitus, 
sed misericordiarum recordatus: Pater, inquit, ig- 
nosce illis, quia nesciunt quid faciunt. Jesu, Jesu ! 
volat irrevocable verbum tuum: non revertetur ad 
te vacuum, sed faciet ad quod misisti illud. O quam 
multus es ad ignoscendum, Domine. Judaei clamant 
crucifige, tu clamas ignosce. O quam magna est 
multitudo dulcedinis tuae, Domine. O quam confir- 
mata est super nos misericordia tua Domine ! O bone 
Jesu, O benigne, O amabilis, O desiderabilis, O sua- 
vis, O dulcis, O amor Deus, O caritas Deus ! quam 
dulci, quam desiderabili torrente voluptatis potabis 
eos qui te diligunt, qui sic odientes et crucifigentes 
te perfundis oleo misericordiae ! Sane non est a|JB8s^ 
cuTo facta oratio ita opportuna, ita temperataj jta 
tempori et necesmtati accommoda;. Nam in ipsa 

elevatione manuum tuarum Jesu, quum sacrificium 
matutinum in vespertinum transiret, in ipsa virtute 
incensi quod coelos ascendebat, terrain operiebat, 
inferos respergebat, exaudiendus pro reverentia tua 
clamas : Pater ignosce eis, quia nesciunt quid faciunt. 
In ira plebis Judaic se saevientis suam Dominus avertit 
iram, et effudit gratiam. Hoc verbum gratiae, verbum 
misericordiae semper habendum in corde, semper ha- 
bendum in ore. Palter ignosce eis, &c. Anima mea 
liquefacta est ut dilectus loquutus est. Nonne Deo sub- 
jecta erit anima mea? ab ipso enim salutare meum. 
Et jam sapiens et intelligens misericordias Domini, 
securus sum, quia quern habebam judicem, habeo ad- 
vocatum. Pater, in quit, ignosce. Quid anima mea moe- 
rore consumeris? Quare tristis es anima mea et quare 
conturbas me? Nunquid consiliarius non est tibi? 
Nunquid resina non est in Galaad, et medicus non 
est tibi, tu qui tam pacifice loquutus es crucifixoribus 
tuis: loquere, Domine, quia audit servus tuus: lo- 
quere pacem in plebem tuam. Da voci tuae vocem 
virtutis. Sana animam meam: quia peccavi tibi. 
Die animae nieae : sal us tua ego sum : tu qui es 
summe bonus, sine quo null us bonu^: qui es, sicut 
Apostolus dicit, Imago Patris, forma pulchritudinis, 
signaculum sanctitatis: signa cor meum sub custodia 
tua, Deus cordis mei, et pars mea in aeternum. 
Signa omnes qui signum crucis adorant, et te ado- 
rando honorant: qui es honor, virtus, et sapientia 
Dei, justitia, et redemptio, et sanctificatio nostra, Jesu 
Christe: qui est benedictus in saecula saeculorum. 
Amen. 

18. In Ccena Domini. 

Joan. 13. Quum surrexit Jem a coena, misit aquam 
in pelvim, $c. 

Initio Quadragesimae nobis a Domino datum est 
in mandatis, ut jejunando lavaremus facies nostras. 
Hodie idem Dominas in schola Evangelicae disci- 
pline verbo et exemplo nos docet invicem pedes 
nostros abluere. Nam quum ad imaginem suam 
creator nos fecerit, per primam praevaricationem de- 
formata est in nobis imago coelestis. Ideoque lacry- 
mis poenitentialibus abluenda est: ut sicut per culpam 
terreni hominis imaginem portavimus : ita per poeni- 
tentiam ad coelestis imaginem reformemur. Aposto- 
lus ait, Primus homo de terra terrenus; secundus 
homo de ccelo coelestis: siautem portavimus imaginem 
terreni, portemus imaginem celestis. Terreni hominis 
imaginem Psalmista exprimens, Homo, inquit, vanitati 
similis factus est, imago primi est Veritas, imago se- 
cundi est vanitas; nam in vanitate transeunt dies ejus. 
In imagine pertransit homo; et dies ejus sicut um- 
bra pereunt. Nihil adeo in nobis deformatum est 
quod poenitentia non abluat, et reformet. Apostata- 
verat Petrus: sed apostasiam ejus lacrymae deleve- 
runt. Beata ilia peccatrix septem possessa daemoniis, 
lacrymarum beneficio liberatur. Lacrymae Samuelis 
veniam impetraverunf. Lacrymae oculos Tobise ape- 
ruerunt, et ab ejus nuru daemonium expulerunt. La- 
crymae universitatis auctorem ad lacrymas compule- 
runt, atque suscitationem Lazari meruerunt. Hae 
sunt aquae calidae quas invenit Ana Filius Sebeon, 
quum custodiret asinos Patris sui. De quibus Pro- 

o 

pheta dicit : Exitus aquarum dedaxerunt oculi mei : 
quia non ciistodierunt legem tuara. Quia tamen non 
possumus evitare, quin de pulvere humanas conver- 
salionis aliquid contrafaamus : praecipimur pedes 
abluere, ut post teinpus pcenitentiae jam peractae nan 
solum a criminalibus, sed etiam a veuialibus omnino 
purgetur finis, et consummatio vitas nostra, quae per 
pedes significatar. Sicut Propheta commemorat: 
Sordes, inquit, in pedibus suis, nee reoordata est finis 
sui. Jesus ergo purgationem faciens, quum jam*dis- 
cipulos suo8 gratia, et sermone munda6set, sicut ipse 
dicit : Mundi estis propter sermonem, quern loquutus 
sum vobis. Alibi etiam quoniam Judas .cum eis 
adhuc erat, dixit: Mundi estis, sed non omnes. 
Surgens ergo a Coena, et praecingens se linteo, misit 
aquam in pelvim, &c. Coena haec mensa Domini 
est: quae nobis appointor ad custodiam, et defen- 
sionem adversus malitias inimici. Fosuisti, inquit, 
in conspectu meo mensam, adversus eos qui tribulant 
me. Triplex mensa est. Prima Moysi in Deserio : 
de qua dictum est: Facies mihi mensam de lignis 
Sethim, et inaurabis earn auro purissimo. Secunda 
est Christi in saeculo : de qua Apostolus : Non pot- 
estis communicare mensae Christi, et mensae dsamom- 
orum. Tertia est totius Trinitatis in ccelo : de qua 
Veritas dicit: Ut edatis et bibatis super mensam 
meam in regno Dei. Huic mensas non communicat, 
nisi qui a cunctis criminalibus sunt abluti. Unde et 
apostolus dicit : Habemus altare de quo non habent 
potestatem edere, qui tabernaculo deserviunt Ta- 
bernaculum carnis nostrae domus est: Tabernaculo 
itaque deserviunt fornicatores, adulteri, ebriosi, gu- 
losi: etcaeteri qui curam carnis in desidcriis agunt. 
Summa equidem cautela utendum est : ut digne acce- 
damus ad mensam. Sicut scriptum est : Quum sede- 

lis ad mensam divitis, diligenter attende quae tibi ap- 
posita sunt : et appone cultrum gutluri tuo : et scito 
quia te eadem oportet praeparare. Et hoc est quod 
propheta t&ngit, dum dicit : Pone mensam, contem- 
plare in specula comedentes et bibentes. Discreta 
speculatione, et diligenti consideratione pensanda eat 
hujus dignitas Sacramenti : de quo apostolus dicit : 
Magnum est sacramentum pietatis, manifestatum in 
earne 9 justificatum in spiritu, apparuit Angelis, pr»- 
dicatum est gentibus, creditum mundo, assumptum 
in gloria. Nil hie simulatum,nilvilificatum, nil fictum, 
nihil penitus obumbratum. Magnum est hoc Sacra- 
mentum, dicit Apostolus. Vere magnum, quia mag- 
num pretium mundi, pretium impreciabile, super 
omne aestimationem, super omnem intelligentiam, 
super omnem eminentiam. Quicquid in eo est, 
Veritas est, et quicquid in eo patet, est quicquid 
patet. Nam sub specie visibili totus Christus abs- 
conditus est, posuit tenebras latibulum suum. Unde 
et ad eum Propheta loquens : Vere Deus absconditus, 
tu es Rex Israel Salvator. Prius absconditus fuit in 
emu Patris, a quo descendit : postea absconditus in 
forma servi quam suscepit: nunc absconditus in 
Sacramento, quod ipse hac eadem die instituit. Veri* 
tatem ergo rei percipimus sub quodam velamento 
speciei, sub quodam cortice Sacramenti. Et hoc 
est forte quod Isaias dicit: Pulli asinorum, qui 
operantur in terra, mixtum migma comedent, id est, 
hordeum cum palea, veritatem scilicet sub figura. 
Nunc quasi paleis pascimur, et non satiamur: sed 
erit quum videbimus eum facie ad faciem. Sicut 
seriptum est: Satiabor quum apparuerit gloria tua. 
Christus est qui quasi pignus et arram suae dilectionis, 
et obsidem caritatis suae Sacramentum illud salu- 
berrimuin instituit et reliquit. Hoc est, inquit, corpus 
o2 

meum. Nullus, quaeso, hie dubitet, audiat quia 
loquatur, credat potius Christo quam sibi, ut sit cum 
Deo creditus Spiritus ejus. Abneget semetipsum: 
nec sequatur oculum rationis humanae, quia lippus 
est. Sequatur Christum fide, et spe, qui est Veritas 
et vita. Si oculus tuus scandalizat te, erue eum, et 
projice abs te. Spiritus sanctus in simplicitate fidei, 
non iu argumentis rationis humanae vult nos salvos 
fieri: sicut scriptum est: Et cum humilibus sermoci- 
natio ejus. Propheta dicit: Nisi credideris non 
intelliges: sed et fides scientiam habet, quod manifeste 
habes in Job : Scio quia Redemptor meus vivit, et 
in novissimo die, de terra surrecturus sum. Scio, 
dicit Martha, quia quodcumque poposceris a Deo, 
dabit tibi Deus. Et de fratre loquens : Scio, inquit, 
quia resurget in resurrectione, in novissimo die. Et 
Paulus : Scio cui credidi, et certus sum quia potens 
est depositum meum servare in ilium diem. Passionem 
Christi evacuant, totumque negotium nostras redemp- 
tionis irrident : qui cum summa humilitate, et dili- 
gentia non attendunt cum quanta reverentia caro et 
sanguis Christi debeat confici, quam devote tractari, 
quam sancte suscipi, quam industrie dispensari. Si 
enim, ut verbo Apostoli utar, sanguis hircorum, aut 
taurorum, et cinis vitulae aspersus inquinatos sanctifi- 
cat ad emundationem carnis : quanto magis sanguis 
Christi, qui per Spiritum sanctum semetipsum obtulit 
Deo, emundabit conscientiam nostram ad serviendum 
Deo viventi ? Haec vero de Sacramento altaris, et 
de Missa proposui: quia hodie hujus Sacramenti 
institutio facta est : hodie, ut ita dicam, Missa nata 
est. Unde et quasi in die sui natalis Missa ele- 
gantiore cultu, et cum inultitudine, et diversitate 
sacerdotum circumstantium celebratur. Sicut scrip- 
tum est: Constituite diem solemnem in condensis 

usque ad corau altaris, id est in multitudine sacer- 
dotum usque ad virtutem et efficaciam Sacramenti. 
Qui ergo lavatis hodie pedes : facite ut lota sit facies 
praevaricationis antiques. Alioquin vobis judicium 
mortis aeternae manducatis et bibitis : si non dijudi- 
cantes corpus et sanguinem Christi, ad eum accedatis. 
Sed nec desperetis, habetis Petrum, habetis Paulum, 
habetis Publicanum et Chananeam: habetis et 
illam Dominatissimam peccatricem, exempla pceni- 
tentiae: habetis Christum exemplum misericordiae, 
fontem gratiae, inexhaustum fontem positum in ablu- 
tionem peccatoris et menstruates : qui nos abluat, 
qui nos ad mensam suam recipiat, et seipsum nobis 
in sua mensa cominunicet: in hac vita viaticum, et 
in futuro plenitudinem desideriorum Christus Jesus, 
cui est honor et gloria in saecula saeeulorum. Amen. 



19. DE EADEM CCENA DOMINI. 

Thren. 4. Spiritus oris nostri Christus Dominus 
capius est in peccatis nostris: sub umbra ejus 
vivemus. 

Verba sunt Jeremiae prophetae. Declaratio ser- 
monum tuorum illuminat et intellectum dat parvulis. 
Passionem enim Christi quam Moyses nunc in ser- 
pente aeneo, nunc in agno Paschali, nunc in vitula 
rufa typice praesignaverat, Hieremias apertissima 
verborum insinuatione demonstrat. Spiritus oris 
nostri, per quern speramus, per quern loquimur, per 
quern vivimus, per quern sumus, captus est in peccatis 
nostris. Nostris non suis : quia quad non rapuit, 
exoluit. Et hoc est quod alius Propheta dicit: 

Laborare me fecistis in iniquitatibus vestris. Et in 
cruce pendens poterat dicere homini: Viae tuae et 
iniquitates tuae fecerunt haec mini: lit jumentutt 
fact us sum apud te. Si oneratus es, alleviabo tfc: 
et portabo onus tuum, ut in meipso impleam legetti 
meam. Sicut scriptum est: Alter alterius onera 
portate: et sic adimplebitis legem Christi. Ponam 
dorsum ad onera et flagella. Si venundatus es sab 
pfeccato, ego tanquam vile mancipium, aut Tile 
jumetitum vendi me permittam, ut habeas pretium 
redemptions tuae. Si per lignum perditus es, 
per lignum te redimam. Si per peccatum per- 
ditus es, aut damnatus: ego faciam me peccatum, 
ut damnem de peccato peccatum. O quanta 
superbia viri, x> quanta humilitas Dei. In hu- 
militate, inquit, judicium ejus sublatum est, dicit 
Isaias. Et subjungit: Sicut ovis ad occisionem 
ductus est : et sicut, flee. Sic ergo e converso modo 
figurativo, oblatum est unum pro omnibus holocaus- 
tum. Holocaustum sanctum et rationabile : in quo 
odor vitae, sapor gratiae, rectitudo gloriae. Ablata est 
ab homine omnis materia ingratitudinis. Dicebaft 
homo creatus et non redemptus: Quare serviam 
creatori meo? Quid pro me fecit? Si me creavit, 
creavit boves et asinos, et caetera universa. Quid pro 
me fecit ? Dixit et factus sum. Jam non potes haec 
dicere, serve nequam. Susthmit enim pro te in- 
sidiatores in factis: exprobratores in verbis: sputa, 
flagella, lanceam: et ad ultimum mortem crock. 
Jam obstructum est os loquentiuin iniqua: mc 
certiora potuit Dominus argumenta ostendere c&ritatis. 
Mijorem, inquit, caritatem nemo hfrbet, ut animuai 
*uam ponat quis pro amicrs suis. Finalem et cott- 
Bummatissimath caritatem exhibuit et patri, et nobis, 
et no* s&lvans, et marrdatum patris observkns. Svcftt 




IS EADBM COENA DOMINI* 



scriptom est: Omnis consummationis vidi finem: 
latum mandatum tuum nimis. Ideo legalia con- 
summans, et imperium mortis terminans dicit: 
Gonsumrilatum est. Super omnia te nobis amabilem 
faeit, Jesu Cbriste, crucifixio tua. Si ad negotiate 
nostra redemptionis aliud mortis genus elegisset, 
minus sufficiens videbatur. Hie totus homo re- 
dimitur, dolet caput spinis spissum, dolent manus 
clavis infixae, dolet latus in ligno dure externum 
et lancea perforatum, dolent tibiae, dolent pedes^ 
ut possit dicere : Ovos omnes, qui transitis per 
viam, attendite si est dolor sicut dolor meus. Mors 
Christi opus sine exemplo, caritas, sine modo, 
donum sine pretio, gratia sine merito. Gloriatur 
Gentilis in desiderio animae suae, glorietur Christi* 
anus in Domini sui cruce. Absit mihi gloriari, 
nisi in cruce Domini nostri Jesu Christi. Paulus 
rerum optimus estimator se nihil existimat scire: 
nisi Jesum Christum et hunc crucifixum. Et quid 
tarn pium, tarn salubre, tarn memoriae infigendum 
scat crucifixio Christi ? Quid est quod sic peccatum 
interficiat, virtutem corroboret, et omnem malitiam 
crucifigat ? Christus enim manibus propriis peccata 
nostra cruciaffixit: etutredimeret hominem miserum, 
post multitudinem miseriarum seipsum sacrificium 
obtulit vespertinum. Crucifixus crucifigebat veterem 
hominem cum actibus suis : crucifigebat mundum in 
electis suis. Crucifigebat Paulum mundo : et mun- 
dum Paulo. Vos autem quibus mundus crucifixus 
est: et vos mundo, vos, inquam, decet et ad pro- 
fessionem vestram spiritualiter spectat nihil penitus 
seize, nisi Jesum Christum et hunc crucifixum : Gen- 
tttMis quidem stultitiam: nobis autem et aliis qui 
sartvi fiunt Dei virtutem et Dei sapientiam. Aliqui 
sunt forte qui crucera Christi in habitu bajulant: 

sed earn in corde, vel in corpore non portanC. 
Isti sunt qui luxuriantur in cruce Domini, et isti 
non habent Thau in frontibus suis: nec circum- 
ferunt stemmata in corporibus suis. Qfti autem 
sunt Christi, crucifixerunt carnem suam cum vitiis 
et concupiscentiis. Isti non timent adventum angeli 
percussoris. Vera scientia et summa hasc nobis 
sit scire Christum crucifixum: qui factus est nobis 
a Deo non solum sapientia, sed justitia, et sanc- 
tificatio, et redemptio. Vere redemptio, et adeo 
copiosa, ut et ipse redimat Israel ex omnibus iniqui- 
tatibus suis. Passio enim propitiata est omnibus 
iniquitatibus nostris. Sanguis Abel clamat ultionem : 
sanguis Christi clamat redemptionem. Hie est enim 
sanguis Agni immaculate cum quo semel ingressus 
est summus Pontifex sancta, asterna redemptione 
inventa. Conscissus est hodie saccus, in quo erat 
pretium nostras redemptionis : conscissus est saccus 
nostras immortalitatis in Christo, ut miseriis circum- 
datus nos misericordia et laetitia circumdaret Con- 
scidisti, inquit, saccum meum et circumdedisti me 
laetitia. Hunc saccum sapientia texuit novem men- 
sibus in aula Virginis: hunc in Jordane lavit: in 
Passione torsit : in cruce siccavit. Et sic de sacco 
vestem gloriosam sine macula, et ruga composuit. 
In hoc sacco latuit Christus triginta duobus annis, ut 
operaretur salutem in medio terras. Semper posuit 
tenebras latibulum suum, certe non solum in latibulo, 
sed etiam in patibulo, ibi abscondita est fortitudo 
ejus : nam si Christum cognovissent, nunquam Do* 
minum glorias crucifixissent Filii hominum usquequo 
gravi corde ! O tardi, O casci, O omnium bestiarum 
bestialissimi ! non fuga dasmonum, non languorum 
sanatio, non suscitatio mortuorum, non obtenebratio 
solis, non scissio lapidum, non praedictio futuromm 

duritiam Judaeorum ad fidem convertit. Sed uec 
multorum corda, qui Christum profitentur, contritione 
ad poenitentiam scidit. Judaei crudelissimi homicidac, 
immo, ut loquar expressius, deicidae, qui in Christum 
Dominum manus sacrilegas injecerunt: uon sunt ea 
contenti malitia, ut affligant Dominum in patibulo 
cruris, nisi contumeliis affligatur, et saturetur oppro- 
briis. Ipse autem quasi homo, sine adjutorio nunc 
de Caipha ad Pilatum, nunc de Pilato ad Herodem 
ductus, et ab eo contemptus irridetur, conspuitur, 
flagellatur, crucifigitur, et crucifixo improperatur : 
Vah qui destruis templum Dei, &c. Si Rex Israel 
est, descendat nunc de cruce, et credimus ei. Quid 
potest, aut quid debet facere Christus ? Timendum 
est ne descendat. Videt ex una parte matrem suam 
flentem, cujus animam pertransivit gladius passionis. 
Videt ex alia parte discipulum stantem, quern dili- 
gebat : videt mulieres illas plangentes, quae sequutae 
erant a Galilaea : videt et audit Petrum suggerentem 
ei, et dicentem : Propitius esto tibi Domine. Audit 
adversarios exprobrantes et dicentes : Si Filius Dei 
es, descende nunc de cruce, &c. Quomodo non 
descendat, ut ostendat se esse Filium Dei, et satis- 
faciat universis. Propitius esto tibi Domine dicit 
Petrus : noli te morti exponere : non decet te sicut 
hominem peccatorem mori : quum sis Deus et Filius 
Dei vivi. Adversarius noster es, Petre. Vade retro, 
Non sapis quae Dei sunt: non impedias beneficium 
ex dispensatione redemptionis humanae. Nisi granum 
frumenti cadens in terrain mortuum fuerit, ipsum 
solum manet. Sed et tu, bone Jesu, non acquiescas 
consilio Petri. Desperat, et negat : ideo consulit ut 
crucem ascendas. Imple mensuram caritatis, imple 
debitum obediential. Non est plena obedientia, nisi 
sit usque ad mortem. Non est holocaustum, nisi 

to turn incendas. Nan bene offers hostiam, *nisi 
caudam hostiae offeras. Ubi est Christe, quod de te 
legitur : quia quum dilexisses tuos, usque in finem 
dilexisti eos. Si prius deponis crucem quam animam, 
ubi est caritas quam praedicasti? Majorem hac nemo 
habet, &c. Non te movent opprobria exprobrantium : 
adhuc respondebis exprobrantibus verbum, adhuc 
videbunt in quern pupugerunt, adhuc implebis facies 
eorum ignominia: et quaerent te, et non invenient. 
Si Rex Israel es, dicunt impii, descende nunc de 
cruce, &c. Generatio haec prava signum descensionis 
quaerit, et non dabitur ei, nisi signum Jonae, id est, 
signum resurrectionis. Majus signum est quia inter 
mortuos liber de monumento exivit clauso, quam si 
de patibulo descendisset. Imple igitur magnum hoc 
Sacramentum pietatis, sicut apostolus dicit, quod 
absconditum fuit a saeculis, imple permissiones 
Patrum, imple Patris obedientiam, imple legem: 
non est alius qui redimat, non est qui salvum faciat : 
turpe tibi esset incipere et non consummare : jam 
incoepisti : jam emanat de fixura clavorum, et de 
apertura laterum sanguis uvae, meracissimum mustum 
habens probatum, pretiosum de vinea Sorece torcu- 
kri Passionis expressum. Jam emanat oleum mise- 
ricordiae, emanant aqua et sanguis: ut ex his fiat 
collyrium oculorum nostrorum. Per foramina cla- 
vorum video quia Deus est in Christo, mundum 
reconcilians sibi. Ferrum, inquit, pertransivit ani- 
mam ejus, et appropinquavit cor illius, ut jam videa- 
mus quia in corde ipsius patent arcana cordis : per 
foramina corporis patent viscera misericordiae Dei 
nostri, in quibus visitavit nos oriens ex alto. Propheta 
qui nondum per rimas et fixuras clavorum introspex- 
erat, miratur et dicit: Quis novit sensum Domini: 
aut quis consiliarius ejus fuit ? Lancea mibi aperuit 

secretum Domini : de quo praedixerat per Isaiam : 
Secretum meum: secretum meum mihi. Aperit 
mihi lancea, aperit mihi clavis,* quam suavis est 
Dominus. Sub umbra ejus vivemus inter gentes: 
uifibra Christi, caro est Cbristi. Umbra Christi, 
fided Christi est: fides Obumbrat mihi, caro obumbrat 
Virgini Matri. Sed et caro ipsa mihi obumbrat quo- 
dammodo : dum suscipio veritatem carnis in Sacra- 
mento. Nunc in umbra ejus vivimus inter gentes : 
erit quando in luce ejus vivemus inter angelicas 
potestates. Prius fuimus in umbra mortis: nunc 
sumus in umbra vitae. Sicut sponsa in Canticis 
dicit : Sub umbra illius quern desideravi, sedi. Erit 
quando fcpes transibit in rem, fides in veritatis certi- 
tudinem, umbra vitas in lucem. Tunc poterimus 
dicere : Si cognovimus Christum secundum carnem, 
sed jam non novimus : tunc enim videbimus eum 
non in diademate quo coronavit eum norerca, aut 
mater ejus: sed in diademate quo coronavit eum 
pater suus in splendoribus sanctorum, quasi regem in 
decore suo, quasi unigenitum a Patre: quia in patris 
ffiqualitate : ad cujus visionis gratiam nos perducat, 
qui captus est in peccatis nostris : ut nos ab aeterna 
captivitate redimeret Christus Jesus, cui sit honor et 
gloria in ssecula saculorum. Amen. 

20. In Die Resurrectionis. 

Gen. 45. Nunciaverunt Jilii Jacob Patri dicentes : 
Joseph jilius tuus vivit, et dominatur in tota 
terra JEgyptu Jacob veto quasi de gravi somno 
evigilans 9 Ibo, inquit, et videbo fiiium meum, 
antequam mortar. 

Multorum viscera saepe concussit et coramovit ad 
lacrymas historia de Joseph : sed historia jam nimis 
trita est, et prre nimia vetustate multis versa est in 
taedium. Tota hac quadragesima audivimus de Abra- 
ham, de Isaac, de Jacob, de Esau, et caeteris antiquis 
patribus. Unde et aures nostra tinniunt : sed longe 
gratior est novitas quam vetustas. Accedat novus ut 
veterem redimat: novus Tobias ut veterem illuminet: 
novus Joseph, immo novus et omnia innovans Jesus, 
ut veterem Joseph de iEgypto educat. Dulcius mihi 
sapit Jesus, quam Joseph. Resurgit hodie Christus 
a mortuis vitam in nobis suscitans, et destruens reg- 
num mortis. Hie est Jonas qui a ceto absorptus, 
et vitas iterum redditus pcenitentibus pradicationis 
verbum annunciat. Hie est Nehemias qui muros 
Hierusalem reparaturus, nocte rimas ejus visitat. 
Hie est Samson qui media nocte surgens, portas 
Gazse civitatis asportat. Hie est Eliseus qui mortuus 
mortuum tactu resuscitat. Hie est Elias, qui quum 
de torrente in via bibisset, exsiccatus est torrens : 
quia quum Christus de torrente in via bibisset, ab- 
sorpta est mors in victoria. Ubi est mors victoria 
tua ? Deo autem gratias, qui dedit nobis victoriam 
a peccato et morte : ut sicut Christus resurgens a 
mortuis jam non moritur : ita Christianus a morte 

peccati resurgens et peccato, itemm non moriatur, 
sed sit vita ejus abscondita cum Christo in Deo. 
O quam vera, quam magnifica comminatio illius qui 
dicebat. Ero mors tua, O mors ! mortem pro omni- 
bus gustans omne imperium mortis absorbuit. Nam 
sicut apostolus dicit: Si Spiritus Christi habitat in 
nobis, qui suscitavit Christum a mortuis, vivificabit 
et mortalia corpora nostra propter inhabitantem 
Spiritum in nobis. Mortuus est, inquit apostolus, 
Christus propter delicta nostra, et resurrexit propter 
justificationem nostraui. Resurrexit, sed semel et 
simpliciter, ut nos dupliciter resurgamus. Prima 
resurrectio nostra est a peccato: ut jam peccatum 
non dominetur in nobis. Secunda erit in corpore, 
quum corpus hoc mortale, animale, ignobile, terre- 
num et luteum configurabitur corpori claritatis 
Christi. De prima resurrectione scrip turn est: Exurge 
qui dormis, exurge a mortuis, et illuminabit te Chris- 
tus. Prima quidem desiderabilis est : sed desidera- 
bilior est secunda, in qua dabitur duplex stola. Ideo 
propheta dicit : Sitivit in te anima mea, quam multi- 
pliciter tibi caro mea. Verbum Joannis est : Beatus 
et sanctus est qui habet partem in resurrectione 
prima. Hie qui dicit, Ego sum resurrectio et vita : 
hodie resurgens a mortuis nos erigit in spem vitae, et 
certam expectationem glorias Filiorum Dei. Exul- 
tabo igitur, quia haec est dies in qua exultare praeci- 
pimur. Haec est, inquit, dies quam fecit Dominus, 
exultemus et laetemur in ea. Eram nudiustertius 
tristitia et mcerore confectus, et aspiciens Christum 
mortuum, eram quodam desperationis frigore conge- 
latus, et quodammodo mortuus, sed recaluit cor 
meum intra me. Et audito quia resurrexit Dominus, 
cor meum et caro mea exultaverunt in Dominum 
vivum : quern prius plangebam crucifixum et mor- 

tuum. Exultemus ergo in Deo Jesu nostro, nec 
obdormiamus in morte. Nimis enim mortuus eat 
somnoque lethali sepultus qui non vigilat orto jam 
sole : oculos enim peccati sopore gravatos reverberat 
sol novus resurgens ab inferis. Hsec est dies, quaa 
non vesperascit, quia non occidet ultra sol ejus. 
Hie "est qui nobis diem aeternitatis reserat, qui ideq 
semel occidit, ut semel super occasum ascendat, et 
ut oriatur in cordibus nostris, nec sit qui se a calore 
ejus abscondat. Calor si quidem desiderii et anions 
sui, qui sanctorum corda Christus illuminando vehe- 
menter accendit, eos vigilare et excubare ad inipe- 
rium suum facit: et tales sunt qui inveniunt eum. 
Ego enim diligentes me diligo: et qui mane vigi- 
laverint ad me, invenient me. Maria Magdalena 
invenit Jesum, quia ut inveniret excubabat ad monu- 
mentum, quum adhuc tenebrae essent. Nonne merito 
illi conveniunt verba ilia prophetae : Anima mea de- 
sideravit te in nocte : Sed et spes et mens in prse- 
cordiis meis de mane vigilant ad te. Et illud : 
Deus Deus meus, ad te de luce vigilo. Qui vigi- 
lanter et sollicite quaerunt Dominum, dum adhuc 
tenebrse sunt, invento Domino dicent in jubilo 
cordis: Deus Dominus et illuxit nobis. Repleti 
sumus mane misericordia : Exultavimus et delectati 
sumus. Proculdubio exultabant et delectabantur 
se invenisse Dominum qui dicebant: Nonne cor 
nostrum ardens erat in nobis, quum loqueretur et 
aperiret nobis Scripturas? Invenerat illos Christus 
igne fidei destitutes : invenerat eos quasi carbones 
desolatorios fumantes potius quam flammantes. 
Nonne fumus erat quod dicebant: et nos sperabamus 
quia ipse esset redempturus Israel. Verumtamen 
ille qui venit ilium mittere in terram, et voluit ut 
arderet, eor ardens faciebat in istis, et quasi gestans 

lumen in m ambus suis, eis aliquantulum iimoiescere 
permittit: tinm eum cognoscunt in fractione panis, 
et statim ab eorum oralis evanescit. Sunt aliqui 
vestrum quibus frequenter accidit: quia dum ad 
mensam altaris accedunt, ad sepulchrnm Christi 
cum Maria Magdalena Christum desiderio, ac de- 
votion© inveniunt tenentes pedes ejus: sed quia in 
corde eorum nondum plene ascendit, eum tangere 
non praesumunt Sa&pe etiam accidit vobis dum de 
loco ad locum procedebatis : cor vestrum erat ardens 
m vobis de Jesu quum loqueretur, et aperiret vobis 
Scripturas. Scripturas enim quae prius obscura 
fuerant in legendo, vobis ex inopinato saepe Christus 
revelavit. Sic occurrit et aperit se Christus his qui 
diligunt eum, et qui de ejus resurrectione laetantur. 
Et hoc est fortasse quod Isaias dicit: Occurristi 
laetanti et facienti justitiam, in viis tuis recordabitur 
tui. Ideo et nos ambulemus in via mandatorum 
Dei, et in viis justitiae delectemur. Hodie namque 
Dominus ambulantibus in via gloriam suae resur- 
rectionis aperuit, et <nos hodie ambulemus, et can- 
temus in viis Domini: quoniam magna est gloria 
Domini. Gloriam dico quam nobis communicare 
dignetur, qui hodie de mortis ignominia in gloriam 
resurrexit, Christus Jesus : cui sit benedictio et 
claritas et gratiarum actio in saecula saeculorum. 
Amen. 



21. In eadem Resurrectione. 

Apoc. 5. Dignus est agnus qui occisus est aperire 
librum, et solvere septem signacula ejus. 

Flkbat Joannes in Apocalypsi, quia non invenie- 
bat qui solveret septem signacula signati libri. Quum 



Digitized by 



96 



PETRI BLESENS1S SERMO "21. 



enim Joannes Baptista, qui major erat inter natos 
intilierumjam se publice jndicasset indignum solvere 
corrigiam calceamenti: perinde erat ac si diceret: 
Non sum dignus solvere signaculum libri. Nihil est 
aliud signaculum libri, quam ligatura calceamenti. 
Unus autem de senioribus dixit ei : Ne fleveris. Dig- 
nus est agnus qui occisus est, accipere librum: fct 
solvere septem signacula ejus. Hie est liber involu- 
tus sicut in Propheta legitur scriptus digito Dei, in 
pergameno uteri virginalis. Liber iste in quo leguut 
angeli delectationes aeternas. Septem fuerunt hujus 
libri signacula. Deus enim gloriam suae majestatis 
in carne abscondens, pretium nostra? redemptionis 
quasi in sacculo consignavit. Nonne saccus fuit 
carnis mortalis assumptio ? Posuisti, inquit, vesti- 
mentum meum cilicium. Et iterum: Conscidisti 
saccum meum et circumdedisti me laetitiae. In hoc 
sacculo attulit species pretiosas, veniam peccatorum, 
profectum virtutum, praemium meritorum. Hunc 
saccum texuit divina sapientia novem mensibus : 
nam de ilia legitur : Manum suam misit ad fortia: et 
digiti ejus apprehenderunt fusum. Hunc saccum in 
Jordane lavit, in Passione torsit, in Cruce siccavit. 
Humanitas Christi vocatur liber: quia in eo est 
scientia vitae et disciplinae. Vocatur saccus: quia 
in eo absconditus et signatus thesaurus vitas aeternaB. 
Fuit ergo vivum signaculum, ut non posset ejus divi- 
nitas comprehendi, dispensatio virginis, corporis in- 
firmitas, circumcisio, fuga in iEgyptum, fames in 
deserto, hurailitas crucis, sepultura. Quae licet sit 
ultimum signaculum : multum tamen clausit et abs- 
condit de gloria divinae Majestatis. Haec omnia 
Christus hodie solvit, non rupit : nam omnibus quae 
ad dispensationem carnis assumptae pertinebant, obe- 
dienter impletis, hodie de miseria humanitatis re- 

surgit in gloriam Deitatis. Oportebat siquidem 
Christum pari, et resurgere a mortuis : et sic intrare 
in gloriam suam. Suam dico, immo et nostram. 
Non enim per aliud ostium intrabit caput, et per 
aliud membra. Volo, inquit, ut ubi ego sum: illic 
sit et minister meus. Ex quo dicit volo, securus 
sum, quod pro voluntate labiorum ejus non defrau- 
dat eum Pater. Suae igitur resurrectionis gloriam 
communicabit nobis. Sicut enim propter justifica- 
tionem nostram mortuus est: ita resurrexit propter 
nostram glorificationem. Christus semel mortuus, 
semel resurrexit. Nos autem qui mortui sumus, 
anima et corpore duplici indigemus resurrectione. 
Et beatus qui habebit partem in resurrectione prima. 
Prima resurrectio est partim in corpore, partim in 
anima. Secunda perlecta est in utroque. Quum autem 
severit quod perfectum est, tunc evacuabitur quod 
ex parte est. Tunc enim reformabitur corpus humili- 
tatis nostra), quod modo deformatum est; tunc in- 
quam reformabitur configuratum corpus claritatis 
suae. Prima specialiter est animse. Secunda corporis. 
Propheta utramque desiderans, sed plus resurrec- 
tionem carnis quam animae ; nam in ilia est perfectio 
glorias, dicit Sitivit vitae anima mea quoniam multi- 
pliciter tibi (quod multum placuit tibi) caro mea. 
Prima resurrectio significatur ibi: Veniet hora, et 
nunc est quando veniet, audient vocem Filii Dei : et 
qui audierint, vivent. Quasi diceret: Qui modo 
mortui sunt Christo, et vivunt mundo, audient ver- 
bum Evangelii: etcredendo et bene operando, susci- 
tabuntur a morte peccati. De secunda babes: Venit 
hora, quando mortui qui in monumentis sunt, audient 
vocem Filii Dei. Quod siquidem erit in voce 
archangeli in novissima tuba, quando Christus ad 
judicium veniet, dabitque voci suae vocem virtutis. 

H 

Mali tunc resurgent in resurrectionem judicii. Boni 
vero qui per primam resurrectionem, judicaverunt et 
justificaverunt se : resurgent in resurrectionem vitae. 
Justi nunc judicant se : et sic resurgunt a morte 
animaB per justificationem. Impii non timentes ter- 
ribile judicium, adhuc in immundiciis suis jacent. 
Sicut scriptum est. Quia non resurgunt impii in 
judicio : neque peccatores in consilio justorum. Et 
quod eat consilium justorum? Verbum Prophetae 
est : Consilium meum justificationes tuae. Si nos- 
metipsos dijudicaremus : non utique judicaremur. 
Quum autem judicamur, a Domino corripimur. Ita 
ut non absque ejus cura in hoc mundo damnemur. 
Ex hac clausula patet quia correctio alia est volun- 
taria: alia divina. Voluntaria consistit in jejunio et 
fletu, et planctu : in vigiliis, et disciplinis, in humili- 
tate obedientiae, et observantia discipline. 'Aliam 
diffinirem : sed hie labor est ante me. Percutit et 
flagellat Dominus: nunc blande et misericorditer : 
nunc juste et intolerabiliter. O altitudo divitiarum 
sapientiae et scientiae Dei, quam incomprehensibilia 
sunt judicia ejus, et investigabiles viae ejus ! Quis 
enim novit sensum Domini: aut quis consiliarius 
ejus fuit ? Judicia Domini abyssus multa : quia in 
eis obscuritas et profunditas in infinita. Quis posset 
comprehendere causam, cur Jacob elegerit Dominus, 
et Esau reprobraverit ? Unde hoc quod Judaei a 
Christo vocati, eum quidem non sunt secuti, sed per- 
secuti? Tyrii autem et Sidonii vocati quidem non 
sunt, et tamen eum secuti sunt. Semen bonum jecit 
in terram malam, ubi praenoverat semen conculcan- 
dum et suffocandum. Et e diverso de terra sterili 
fructum collegit centuplum. Unus pro Christi 
amore se jejuniis, vigiliis, disciplinis a pueritia usque 
in senectutem continue maceravit: et subito in pec- 

cato mortali deprehensus et mortuus, sententiam per- 
petual daranationis incurrit. Est alius, qui omni 
concupiscentiae satisfaciens, et se ad omnia desideria 
effundens, inimicus Dei et contemptor animse suae, 
postquam in stercore suo computruit, tandem vas 
electionis conficitur : aliisque sanctitatis exemplum, 
et vivendi forma proponitur. Licet judicia Dei justa 
sint: tamen abscondita est nobis eorum justitia ; et 
ipse tarn mirabiliter quam ineffabiliter tanquam cir- 
cumspectus, et prudens medicus infirmitatem quan- 
doque vertit in medicinam. Vidimus enim aliquos 
qui quum essent pigri, et tardi in via mandatorum 
Dei, et quasi retrogradi, dispensante prudentia illius 
magni medici, multiplicatae sunt infirmitates eorum 4 , 
postea acceleraverunt. Quia ergo viae illius exaltatae 
sunt a viis nostris : et cogitationes ejus a cogitationi- 
bus nostris, jactemus cogitationes nostras in eum : ut 
sit in eo conditus spiritus noster. Nam qui adhaeret 
Deo, unus Spiritus est cum eo. Nemo timeat se 
deserere, et Christo committere: sciat quia is cui 
credit, potens est depositum ejus servare, et cum 
augmento restituere. Ipse est qui recipit fractum: 
et restituit integrum, reformans diminutum in plenum, 
humilem in sublimem, corruptum in incorruptibilem, 
temporalem in aeternum, terrenum in coelestem, mise- 
rum in beatum. Timeo judicium ejus: et propter 
iniquitatem meam ejus justitiam reformido. Quum 
sit tamen justus et misericors, ejus misericordia su- 
perexaltatur judicio. Ideoque ejus misericordise nos 
universi et singuli commendemus: orantes, ut qui 
pro nobis judicari sustinuit, in die tremendi judicii 
nos in siiu misericordise suae recipiat : et participes 
aeternae resurrectionis efficiat Christus Jesus : cui est 
honor et gloria in seecula saeculorum. Amen. 

h 2 

22. Dominica in albis. De tribus testimoniis. 

1 Joan. 5. Omne quod natum est ex Deo, vincit 
mundum. 

Postquam Filius Dei factus est Filius hominis, et 
habitu inventus ut homo : merito praesumit homo de 
divina generatione, nec abhorret Deus eorum fieri 
Pater, quorum Christus factus est frater. Adoptione 
siquidem Filii Dei sum us: sicut Joannes cujus verba 
haec sunt dicit: Quotquot, inquit, receperunt eum, 
dedit eis potestatem filios Dei fieri. Pugna est inter 
nos et mundum : Nam sicut mundus odit Christum, 
sic odit et eos qui Christi sunt. Nolite, ait, mirari 
si odit vos mundus: scitote quia me priorem odio 
habuit. Confidenter ergo credendum est, quod qui 
ex Deo sunt nati Dei sunt, et vincunt mundum. 
Nam ipse dicit: Confidite quia ego vici mundum. 
Adoptamur quidem a Deo, ut sit primogenitus in 
multis fratribus, ut sicut mundum vicit, et nos vin- 
camus: ut sit argumentum coelestis generationis 
victoria tentationis. Conformes facti imagini Dei 
per adoptionem mundum vincimus: sicut ille qui 
Filius est per naturam. Nam de Sanctis scriptum 
est : Sancti per fidem vicerunt regna. Sane ex fide 
est vita et victoria. Justus, inquit, ex fide vivit. 
Petrus Pastor ovium Christi loquens de diabolo 
tanquam de leone rugiente, Resistite, inquit, ei fortes 
in fide. Vide quomodo sibi concinunt testimonia 
scripturarum. Paulus dicit sanctos fide vicifese regna. 
Petrus: Principi mundi resistendum in fide. Joannes: 
Haec est, inquit, victoria quae vincit mundum, fides 
nostra. Sequitur: Quis est qui vincit mundum, 

nisi qui credit, (juoniam Jesus est Filius Dei ? Nonne 
mundus uni versus hoc credit? Nonne dsemones 
credunt et contremiscunt ? Sed non est fides in eo, 
qui fatetur se nosse Dominum : factis autem negat. 
Fides enim sine operibus mortua est: nec intelligenda 
est fides, nisi sit in cordibus nostris per eum qui vita 
nostra est. De quo dicitur : Quum autem Christus 
apparuerit vita nostra : tunc et nos apparebimus cum 
ipso in gloria. Sequitur: Hie est qui venit per 
aquam et sanguinem Jesus Christus : et adhuc viam 
supereminentiorem ostendens, Spiritus est, inquit, 
qui testificator, quoniam Jesus est Filius Dei. 
Moyses venit in aqua, a qua et nomen accepit. Sed 
hie est plusquam Moyses, qui non venit in aqua 
tantum, sed in aqua et sanguine. Perhibet Joannes 
sanguinem et aquam de Christi latere profluxisse. 
Tertium dat testimonium Spiritus veritatis, in aqua 
baptismatis, in sanguine Martyrum,in Spiritu intellige 
caritatem, quae, diffusa est in cordibus nostris per 
Spiritum sanctum qui datus est nobis. Licet quis 
baptismo vel martyrio vincat mundum: nisi caritatem 
habeat, nil est. Haec tria testimonia credibilia facta 
sunt nimis: et beneficio caritatis, quae omnia ad 
unitatem redigit, et non solum tria, sed omnia unum 
facit. Haec tria, inquit, unum sunt, quia sicut per 
caritatem Christus est omnia in omnibus, ita per 
caritatem omnia in Christo unum sunt. Et no- 
tandum antequam loquatur de tribus testimoniis, 
quae sunt in coelo, praemittit et dicit : Tres sunt qui 
testimonium dant in terra, Spiritus, aqua, et sanguis: 
et tres unum sunt. Ut ergo singula suo ordine pro- 
sequamur : Pater dat testimonium in coelo, qui olim 
loquens Patribus in Prophetis, novissime locutus est 
nobis in Filio suo. Pater testimonium dat: quum 
Filium suum revelat nobis. De hac revelatione dicit 

Paulus : Qui me segregavit ab utero matris meae: et 
vocavit per gratiam suam, ut revelaret Filium suum 
in me. De hac ipsa revelatione loquens ad Petrum 
Dominus ait: Beatus es Simon Barjona: quia caro 
et sanguis non revelavit tibi, sed Pater meus qui est 
in coelis. Dat testimonium Pater : quum Jesu bap- 
tizato, et ascendente de aqua aperti sunt cceli : et 
vox de coelis audita est dicens : Hie est Filius meus 
dilectus, in quo mihi complacuit. Et in Trans- 
figuratione: Hie est Filius meus dilectus: in quo 
mihi bene complacuit. De hac voce Petrus in 
Canonica Epistola dicit: Voce delapsa ad eum 
hujuscemodi a magnifica gloria : Hie est Filius 
meus dilectus in quo mihi complacui, ipsum audite. 
Et hanc vocem nos audivimus de cobIo allatam, quum 
essemus cum ipso in monte sancto. In Evangelio 
Joannis de Patris testimonio Ghristus dicit : Qui me 
misit Pater, ipse testimonium perhibuit de me. Et 
Joannes in Canonica Epistola dicit : Si testimonium, 
inquit, hominum accipimus, testimonium Dei majus 
est. Et hoc est testimonium Dei quod majus est, 
quoniam testificatus est de Filio suo : Perhibet 
Filius testimonium, dum signis et operibus quis esset 
ostendit. Et quum diceret: Ego sum lux mundi. 
Dicentibus Pharisaeis : Tu de teipso testimonium 
perhibes: testimonium tuum non est verum: re- 
spondit et dixit : Et si ego testimonium perhibeo de 
me ipso: testimonium meum verum est: quia scio 
unde venio, et quo vado. Et item : In lege vestra 
scriptum est : quia duorum testimonium verum est. 
Ego sum qui testimonium perhibeo de meipso : et 
testimonium perhibet de me, qui me misit, Pater. 
Item : Est Pater meus qui glorificat me quern vos 
dicitis : quia Deus noster est, et non cognovimus 
eum. Quod autem dicit : Si ego testimonium per- 

hibeo de me, testimonium meum non est verum, 
subintellige, sine testimonio Patris. Unde statim 
subjungit : Alias est qui testimonium perhibet de me. 
Testimonium dat Filius in monte veritatem non 
negando. Unde Paulus in prima Epistola ad Ti- 
motheum: Prsecipio tibi coram Deo, qui vivificat 
omnia, et Christo Jesu, qui testimonium reddidit sub 
Pontio Pilato bonam confessiouem, ut serves man- 
datum sine macula irreprebensibile. Dat testi- 
monium Filius resurgendo, et post resurrectionem se 
in multis argumentis manifestando : perhibuit testi- 
monium ascendendo in conspectu eorum, cum quibus 
erat conversatus. Sicut scrip turn est: Et videntibus 
illis, elevatus est, etc. Reddidit et testimonium suum 
Spiritus sanctus a diebus antiquis, quando ferebatur 
super aquas, eas tunc sanctificans : ut nos postea 
sanctificaret in eis. Testimonium reddebat Pro- 
phetas inspirans, futura praenuncians, viamque 
Sanctorum, quae nondum fuerat propalata demon- 
strans* Sed et tempore visitationis nostra Deus 
testimonium perhibet, quum Beatam Virginem super- 
Feniens visitat et foecundat: dum linguas igneas 
dispergit : dum in unitate fidei et in unius Dei prae- 
conium linguas unit. Dant ergo testimonium Pater, 
Verbum, et Spiritus sanctus. Et hi tres unum sunt. 
Unum unius essentiae natura, uniusque contestationis 
concordia. Tres autem sjint qui testimonium dant 
in terra : spiritus, aqua, et sanguis. Juxta opinionem 
acutius videntium, omnis qui spiritualiter vivit, spiritus 
appellator. Sicut Paulus in prima Epistola ad Co- 
rinthios inquit : Qui adhaeret Deo unus spiritus est 
cum illo. Et Joannes in Epistola sua : Nolite omni 
spiritui credere : sed probate spiritus si ex Deo sint : 
quoniam multi Pseudo-Prophetae exierunt in mundum. 
In hoc cognoscitur spiritus Dei. Omnis spiritus qui 

confitetur Jesum Christum venisse in came ex Deo 
est : et omnis spiritus qui solvit Jesum ex Deo non 
est. Ule autem solvit Jesum qui verbis confitetur et 
operibus negat ipsum. Aqua perhibet testimonium, 
quura quis post baptismum spiritualiter vivens, servat 
innocentiam quam in regeneratione suscepit, vel post 
baptismum lapsus, aqua pcenitentiali se abluit. Iste 
testatur et sanctificatur: quoniam Christus est Veritas. 
Sed et Christum sanguis Martyrum publice confitetur. 
Sic ergo spiritus justorum, aqua poenitentium, sanguis 
martyrum testimonium dant in terra Christum esse 
veritatem, una voce, et una confessione clamantia. 
Ipsi etiam dsemones velint nolint testimonium red- 
dunt Christo. Clamant enim in Matthaeo et dicunt : 
Quid nobis et tibi Jesu Fili Dei ? Venisti hue ante 
tempus torquere nos. Et in Marco clamant immundi 
spiritus, Tu es Filius Dei. Et vehementer Dominus 
comminabatur eis, ne manifestarent ilium, fit item 
in eodem Marco alius daemon: Quid mihi et tibi Fili 
Dei altissimi ? Adjuro te per Deum ne me torqueas. 
Et in Luca : Exibant daemonia a multis clamantia et 
dicentia: Quid nobis et tibi est Jesu Nazarene? 
scimus quia tu es Filius Dei. Et increpatus non 
sinebat eos loqui, quia sciebant ipsum esse Christum. 
In actibus etiam apostolorum quum septem filii 
Scevae principis tentando nomen Jesu super dae- 
moniacos invocarent, et dicerent singuli : Adjuro vos 
per Jesum quern Paulus praedicat: immundus spiritus 
dixit eis: Jesum novi et Paulum scio: vos autem 
qui estis? Ecce daemones reddentes testimonium 
Christo, non solum Paulum sed Christum se scire 
profitentur. Nos autem Christiani nominis pro- 
fessores fidem quam profitemur verbis, operibus dif- 
fitemur. Qui per fidem mundum vincere debebamus, 
per infidelitatem a mnndo vincimur. Et quid putas 

facturus est judex ille terribilis in die tremendi 
judicii, quum viderit nos, qui per baptismura ex Deo 
nati samus, degenerantes a Patre nostro? Nonne 
dicturus est nobis : Vos ex Patre diabolo estis ? 
Nonne dicturus est : Ite maledicti in ignem aeternum, 
qui paratus est diabolo et diabolis sive filiis ejus ? 
Caveamus ergo, fratres, ab hac auditione mala. Vin- 
caraus mundum, ne vincamur ab eo. Redeamus ad 
Christum per poenitentiam in fide et veritate : ut 
quos sibi adoptavit in filios, faciat participes et 
hasredes vitas asternas Christ as Jesus : cui est honor 
et gloria in sascula sasculorum. Amen. 



23. In Ascension e Domini. 

Act. 1 . Videntibus iUis elevatus est, et nubes suscepit 
eum ab oculis eorum. 

Ho die factum est germen Domini in magnificentia 
et gloria, et fructus terras sublimis: fructus terras, 
fructus est uteri virginalis. Hodie impletum est 
verbum illud quod prasdixerat Dominus per Pro- 
phetam: Nunc exurgam, et nunc sublimabor. 
Exurgam a mortuis, sublimabor in coelum. Hodie 
consummatur et perfecte clauditur tua inconsutilis 
tunica, Christe Jesn, id est, integritas fidei Christi- 
anas, quia post prasdicationem, post tentationes, post 
miracula, post laborem, post mortem et ignominiam 
crucis, post gloriam resurrectionis, postquam ope- 
ratus fuisti salutem in medio terras : tandem osten- 
disti te Deum, et Dominum coeli : ponens nubem 
ascensum tuum, et ambulans super pennas ventorum. 

Caro itura ad Patrem, quae non erat a Patre prius, 
per gloriam resurrectionis omnem infirmitatem exuit. 
Accinxit se potentia amicta lumine sicut vestimento. 
Decebat enim ut filius hominis impleta obedieutia 
propter quara venit, se in ornatu plenioris gloria? 
paternis aspectibus praesentaret. Hoc Daniel quando- 
que praesenserat dicens : Aspiciebam in visione noctis, 
et ecce Filius hominis veniebat in nubibus cceli: 
usque ad antiquum dierum pervenit, qui dedit ei po- 
testatem et honorem et regnum ejus quod non cor- 
rumpetur. Caro Christi prius mole nostras mortali- 
tatis aggravata, postquam gloria et honore coronata 
est : postquam decorem et fortitudinem induit, ccelos 
potenter ascendit. Descendit in carnem, ut carnales 
in carne doceret: ut eos de came transferret ad 
spiritum. Unde et Apostolus dicit, innuens glori- 
ficationem carnis: Et si cognovimus Christum 
secundum carnem : sed jam non novimus, quod 
aeris et coeli Dominus per aerem libere et potestative 
ascendit, qui de aere ejecerat principem hujus mundi, 
et aerias potestates suae cruci affixerat. Nemo 
ascendit in cesium, nisi qui de ccelo descendit. Ideo 
enim descendit ut ascenderet: et ut secum ascen- 
dendo nos traheret. Quum exaltatus, inquit, fuero 
a terra, omnia traham ad meipsum. Deus immensus 
erat : neque crescere, neque ascendere poterat. Ut 
ergo cresceret, minoratus est paulominus ab angelis. 
Ideo autem ascendit, ut in sua ascensione angelicam 
transcenderet dignitatem. Apparuit quidem huma- 
nitas et benignitas Christi in nativitate ipsius: ap- 
paruit potentia et gloria ipsius in resurrectione 
ejusdem. Sed in ejus ascensione praecipue nobis 
gaudendum est: in qua nobis aperta est via vitae, 
roborata est fides, firmata est fiducia nostra; ut illuc 
eamus quo transiit caput nostrum : sine membris 

suis caput esse non potest. Yolo, inquit, Pater ut 
ubi ego sum, illic sit et minister meus. Ob reveren- 
tiara suam exauditus est filius : et voluntate labiorum 
suorum non fraudavit eum Pater. Ubique nobis 
ministrat: ubique salutis nostra negotium benigne 
procurat. Vado, inquit, parare vobis locum: et si 
abiero, iterum veniam ad vos, et assumam vos ad 
meipsum. Ubi enim corpus, ibi aquilae congrega- 
buntur. Verbum Christi est: Nemo venit ad me, 
nisi Pater meus traxerit eum : sed et nemo venit ad 
Patrem, nisi traxerit eum Filius. Resurrectionem 
Christi probat ejus ascensio: et inde nobis poten- 
tissime gaudendum est: quia per unam firmatur 
alterius fides. Quis enim crederet resurrectionem, 
nisi earn probasset ascensio ? In multis arguments 
apparuit post resurrectionem: sed validissimum ar- 
gumentum resurrectionis fuit ascensio. Nunquam 
caro Christi in ccelum ascendere potuisset : nisi earn 
virtus resurrectionis glorificasset : atque illam ab 
omni mortalitatis onere immunem et liberam reddi- 
disset. In resurrectione quatuor conferuntur : sub- 
tilitas, agilitas, claritas, et immortalitas. Subtilitatem 
exhibuit Christus, ubi clausis januis ad discipulos 
intravit : Agilitatem, ubi super aquas pedibus ambu- 
lavit: Claritatem, ubi in monte Thabor facies ejus 
sicut sol resplenduit : Immortalitatem, quum mortuus 
a mortuis resurrexit. Ista quatuor simul in se 
demonstrat, dum ad Patrem redit: dum ad coelos 
adeo potestative ascendit. Hodie elevatus est sol., et 
luna stetit in ordine suo : quia Christo hodie ascen- 
dente, luna, id est ecclesia secundum ordinem Dei in 
sanctitate et religione firmata est. Omnes antiqui 
ad inferos descendebant : descendit Christus ad nos, 
et docuit vias innocentiae et munditiae : ut per ipsum 
et ad ipsum omnes qui vixerint munde, innocenter 

ascendant. Verbura prophets est : Quis ascendet in 
raontem Domini : aut quis stabit in loco sane to ejus ? 
Innocens raanibus et inundo corde. Secundum 
diversitatem meritoram, est et diversitas praeniiorum 
his qui ascendunt in montem Domini, et in taberna- 
culum Dei nostri. Verbum Christi est: In domo 
Patris mei mansiones multae sunt. Nam et in area 
Domini* mansiunculse erant et tristega. Exoneremus 
quaeso, fratres, corda nostra ad Deum cum manibus : 
imaginemur et formemus in cordibus nostris celsitudi- 
nem throni, thromim Dei et agni, ministerium as- 
sistentium angelorum, hominum, patriarcharum, pro- 
phetarum cuneos, senatum apostolorum, martyrum 
choros, coronas virginum. Haec omnia formantes 
desiderio aspiremus cum eo : qui circuibat immolans 
in tabernaculo Domini hostiam vociferationis cantans 
et Psalmum dicens: Quam dilecta tabernacula tua 
Do mine virtutum : concupiscit et deficit anima mea 
in atria Domini. Si apud Christum thesaurus noster 
est, sicut apostolus dicit : Scio cui credidi et certus 
sum, quia potens est depositum meum servare in 
ilium diem : sit ibi cor nostrum, ubi est thesaurus 
noster. Disponamus ascensiones in corde nostro: 
et si non possumus corporaliter ascendere, saltern 
recordatione et desiderio coelestiuin spiritualiter 
ascendamus. Sicut ille qui dicit: Haec recordatus 
sum et effudi in me animam meaui : quoniam transibo 
in locum tabernaculi usque ad domum Dei. Et : 
Memor fui Dei et delectatus sum : exercitatus sum, 
et defecit spiritus meus. Quid est quod dicit con- 
cupiscit anima mea: Et iter urn : Memor fui Dei et 
delectatus sum : et defecit spiritus meus ? Quia in hac 
vita mortali aut polius in hac morte vitali comprehen- 
dere, aut cogitare non sufficimus gloriam illam, quam 
nec oculus vidit, nec auris audivit, nec in corhominis 

ascendit, quae, Deus, praeparasti diligentibus te. Porro 
quum refonnaverit Deus corpus humilitatis nostra 
configuratum corpori claritatis suae, tunc omnia 
implebit in nobis, qui omnia fecit pro nobis. Et hoc 
est quod apostolus ait : Christus qui descendit, ipse 
est qui ascendit, ut adimpleret omnia quae adimplere 
▼oluit, nativitatem scilicet, resurrectionem, ascensio- 
nem : ut renascentes a peccato, resurgentes a morte 
animae resurgamus de virtute ad virtutem: donee 
videatur Deus deoram iu Sion. Benedictionem dabit 
legislator : quum implebit omne animal benedictione. 
Quum dicet : Venite benedicti Patris me, percipite 
regnum Dei, quod vobis paratum est ab origine 
mundi. Christus a schola ilia discipulorum suorum 
corporaliter recessurus ad tenipus, quasdam primitias 
eis benedictionis aeternae largitur : sicut scriptum est : 
Et benedicens eis ferebatur in cesium: ut omnia 
impleret benedictionibus suis: omnia opera sua in 
benedictione complevit qui est benedictus in saecula 
Christus Jesus Dominus Deus noster. Amen. 



24. In Die Pentecostes. 

Rom. 5. Caritas Dei diffusa est in cordibus nostris, 
per Spiritum sanctum, qui datus est nobis, 

Filius Dei prius legatione sua functus est, veniens 
ad nos, veniens quaerere et salvare quod perierat. 
Nunc autem Spiritus sanctus fungitur ad nos lega- 
tione sua, ut nos in salute confirmet. Datus est 
nobis Filius, datus est et nobis Spiritus sanctus. 
Quod datus sit Filius, testatur Isaias: Puer, inquit, 
natus est nobis : et Filius datus est nobis. Quod 

datus sit nobis Spiritus sanctus, testatur apostolus: 
Gratia, inquit, diffusa est in cordibus nostris per 
Spiritum sanctum, qui datus est nobis. Dedit itaque 
Deus nobis Filium, dedit et Spiritum sanctum. Et 
quid ei remansit? Si auderem dicere, nimis et 
plusquam nimis prodigus est sui Dominus Deus. 
O quam magnificus et vivificus, O quam mirabilis 
es Deus in donis tuis. Domine quid est homo quod 
magnificas eum ? quid est homo quod memor es ejus: 
aut Filius hominis quia visitas eum ? Vere visitas : 
nam ad ejus visitationem et consolationem modo 
mittis Filium: modo Spiritum sanctum: teipsum 
reservans ei ad habendum, ad possidendum, et aeter- 
naliter perfruendum. Misisti nobis, Domine, filium 
tuum non ad dominandum, sed ad serviendum. Yeni, 
inquit, non ministrari sed ministrare, sed ut salva 
dignitate tua et filii tui loquar, venit Filius tuus ut 
sordes nostras purgaret : ut tanquam servus abjectus 
et vilis manibus suis sordes nostras ablueret Non 
abhorreat quaeso Christianus haec verba. Nam quae 
stercora, quae cloacae, quae putredo cadaverum, quis 
sanguis menstruatae, aut quis vomitus canis immun- 
dior est quam conscientia peccatoris? Isaias ait: 
Os meum repletum est vomitu sordium. Sane de 
corde impii quasi de coenoso lacu et scatenti putre- 
dine immundae cogitationes exhalant: et peccatorum 
abominationes horrendae scaturiunt. Nonne foetent 
iniquitates nostrae coram quo immundae etiam sunt 
justitiae nostrae? Si mihi non creditis: audite Isaiam. 
Omnes, inquit, justitiae nostrae sicut pannus men- 
struatae. Ut ergo verbo apostoli utar : Christus 
purgationem peccatorum faciens lavit nos ab immun- 
diciis nostris in sanguine suo. Quia verbo Filius 
nostram operatus est salutem in medio terrae, et jam 
ad Patrem ascenderat: necessarium erat ut mitte- 

retur Spiritus sanctus ut confirmaret quod operatus 
fuerat a templo suo quod est in Jerusalem : quia 
fides inde habuit initium, et processum. Erant si- 
quidem adhuc teneri et parvuli Filii adoptionis, quos 
Christus in came sua Verbo vitas genuerat : ut essent 
aliquod initiura creaturae ejus. Ecclesia militans in 
terris, adhuc tenera et novella plantatio erat. Unde 
sponsa, id est ecclesia coelestis in canticis dicebat : 
Soror nostra parvula est: et ubera non habet. Adhuc 
apostoli erant, quibus lacte opus erat. Ideoque, 
mittitur Spiritus sanctus qui eos in fide ex qua justus 
vivit nutriat: quousque crescat in virum perfectum, 
donee Christus formetur in eis. Missus est spiritus 
paraclitus, qui interpretatur advocatus, tanquam par- 
vulorum nutritor et tutor, tanquam advocatus eorum 
in causa pupillari : ut in omni consistorio in omni 
praetorio pro illis ante reges et tyrannos saeculi con- 
stanter et efficaciter allegaret. Sic enim Pater orpha- 
norum et judex viduarum quandoque eis praedixerat: 
Quum steteritis ante reges et presides nolite cogi- 
tare quid aut qualiter respondeatis. Dabitur enim 
vobis, &c. Adjungit: Non enim vos estis, qui loqui- 
mini, sed spiritus Patris vestri qui loquitur in vobis. 
Jam sane adversus electos Dei super haereditate 
illorum, quae sui Patris sanguine rubricata eis erat, 
et regali privilegio confirmata, tyranni Gentiles et 
principes Judaeorum calumniam suscitabant. Judaeus 
limites haereditarios decurtabat dicens : quia tantum- 
modo notus esset in Judasa Deus. Gentiles autem 
de quibus filio suo praedixerat Deus : Postula a me, 
et dabo tibi gentes haereditatem tuam,et possessionem 
tuam terminos terras, Christum Dei Filium et haere- 
dem, Christianos haeredes Dei, cohaeredes autem 
Christi, faciebant exhaeredes. Hodie itaque venit 
iste legisperitus et legislator et in manu ejus ignea 

lex. Venit in igne et in Unguis, ut legem igneam 
linguae igneae loquerentur. Spiritus sanctus ignis 
est, amor enim ignis. est. Sicut autem ignis uon 
potest non ardere: sic Spiritus sanctus non potest 
non ardere et calefacere : nec est qui se abscondat a 
calore ejus, llle magnus artifex cui ignis in Sion, et 
caminus ejus in Jerusalem, hoc igne probat et con- 
firmat vasa sua, quae composuit ad decorem domus 
suae. Petrus prius erat vas molle et luteum: nec 
reddebat sonum integrum, sonus vasis minime cocti 
erat in Petro: dum ad vocem ancillae Christum tertio 
abnegabat. Postquam vero virtute indutus est ex 
alto, tanquam vas perfectissime coctuni reddebat 
sonum integrum et perfectum. Proliibentibus enim 
principibus sacerdotum et Romanis imperatoribus ne 
annunciaret verbum Dei, pulsatus dicebat: Oportet 
nos magis obedire Deo quam hominibus. Ecce 
quomodo ignis Spiritus sancti roboraverat Petrum. 
Ignis iste accendit, confirmat, et erudit. Ignis ex 
communicatione non minuitur : divisiones enim gra- 
tiarum sunt, dividens prout vult non minuitur : divi- 
siones enim gratiarum sunt, et divisiones ministra- 
tionum, et divisiones operationum: sed haec omnia 
operatur unus atque idem semper immutabilis apud 
quern non est transmutatio, nec vicissitudinis obum- 
bratio. Ignis iste devorat et consumit ligna, fcenum, 
stipulam, id est, peccata in nobis. Aurum vero et 
lapides pretiosos ardore suo probat, et probando 
purificat. Hie est ignis altaris, de quo legitur in 
Apocalypsi : quod quuni angelus accepisset thuri- 
bulum aureum, et implevisset illud de igne altaris: 
et misisset in terram, facta sunt tonitrua, et sonitus, 
et voces, et fulgura. Angelus enim magni . consilii 
aureum thuribulum immaculatissimi corporis sui hoc 
igne complevit: assumptusque in coelum fecit quod 

praedixerat : Veni ignem mittere in terrain : et quid 
volo nisi ut ardeat ? Misit itaque ignem in terram et 
facta sunt tonitrua in comminationibus : fulgura in 
miraculis : pluviae in doctrinis : sonitus et voces in 
praedicationibus. Sic ergo factus est repente de cgbIo 
sonus. Hie est sonus de quo scriptum est: In 
omnem terram exivit sonus eorum. Sed unde venie- 
bat hie sonus? de cithara Domini propter quam 
dicitur: Exurge gloria mea, exurge psalterium et 
cithara. Estne ibi aliquis sonus ? immo multiplies 
soni. Septem ibi sunt. Octavus autem qui complet 
diapason beatorum in octava est, quando per omnes 
vicos Jerusalem cantabitur alleluia. Vultis audire 
septem chordas citharae sive septem sonosin chordis? 
Magister hujus coelestis musicae per organum sancti 
Spiritus Isaiam, omnes has septem voces una descen- 
sione continuat dicens: Et requiescet super eum 
spiritus sapientiae et intellectus, spiritus consilii et 
fortitudinis, Spiritus scientiae et pietatis, et replebit 
eum Spiritus timoris Domini. Prima chorda, id est 
Spiritus timoris gravem sonum reddit: quia testi- 
monio apostoli, Timor poenam habet. Secunda 
chorda est Spiritus pietatis : cujus sonus dulcissimus 
est De hoc sono dicit sapientia: Spiritus meus 
super mel dulcis. Chordam timoris pietas teinperat, 
ne desperet. Chorda scientiae sequitur: quae acuta 
est et pietatis chordam dirigit ne aberret. Sequitur 
chorda fortitudinis, quae quidem robusta est, et con- 
firmat chordam scientiae ne vaciUet. Et ne fortitudo 
aliquid immoderantius aut intemperantius agat : ap- 
ponitur chorda consilii, quae quidem subtilis est. 
Et ne consiliorum deliberationes in suis subtilitati- 
bus evanescant, chorda intellectus apponitur, quae 
plurimum discreta est. Septimum sonum reddit 
sapientiae chorda, quae stabilis est et longa, suavis et 

fortis. Sapientia enim attingit a fine usque ax) finem 
fortiter, et disponit omnia suaviter. Sicut autem 
Spiritus sanctus habet harmoniam suam> et exercet 
psalterium jocundnm cnm cithara: sic et spiritus 
malignus habet sonos et voces in Dei offensionem, et 
animse perditionem. Vis audire perditionem ? Vis 
audire septem voces aut chordas : et octavam poems 
inteiminabilibus et tormentis eenis ? Voces in oitbara 
diaboli sunt confusae, discordes et raucae. Prima 
chorda est superbia. Secunda invidia. Tertia inanis 
gloria. Quarta tristitia. Quinta avaritia. Sexta 
luxuria. Septima accidia. Diabolus olira cithari- 
zare incipietis : Ponam, inquit, sedem meam ab aqur- 
lone : et ero ' similis altissimo. Nimis ab alto et 
abmpto incoepit. Ideo chordae ruptae sunt, et cithara 
effracta est : et cathedra pestilentiae, in qua sedere 
proposuerat, erersa est. Descendit itaque hodie 
Spiritus sanctus in igne et in sono. In igne, ut 
apostoli possent alios in Christi amore accendere. 
In sono, ut in spiritu vehementi possent Dei mag- 
nalia praedicare. Porro non est in nobis ignis hodie, 
non est sonus. Ignem altaris Domini eonvertistis in 
ignem alienum, id est amorem Dei in amorem terre- 
num. Hie est ignis malitiae. Hie est ignis a quo 
devorautur Nadab et Abiu filii Aaron. Hie est ignis 
quo Abimelech succendebat oppidum Thebes. Hoc 
igne AmalechitaB succendebant Siceleg. Inimicus 
enim humani generis apponit assidue nobis ignem et 
stipulas tentationis : ut in nobis accendat et subruat 
domum Dei. De hoc igne pessimo scriptum est : 
Supercecidit ignis, et non viderunt solem. Superce- 
cidit ignis malitiae, et non viderunt solem justitiae. 
Addicti eramus obsequio Christi : nunc autem lente- 
scimus in via ejus: immo nugis otioque vacanras. 
Certe otiositas inimica est animae, teste Hieronvmo. 

Peccatum Sodomorum fiiit ocioshas et abundanba 
panis. " Quaeritur JEgisthus quare sit foetus adulter. 
In prompta causa est, desidiosus erat. Cernis ut 
ignavum corrampunt ocia corpus ; Et capiunt vkium 
ni moveantar aquae." De talibus legitur: Inlabore 
hominum non sunt, et cum hominibus non flagellar 
buntur: immo cum da&monibus. Electi eramus ho 
8ortem Domini, ut meditaremur in lege Domini, et 
delectaremur in ea: ut possemus dicere cum pro- 
pheta: Quomodo dilexi legem tutam Domine: tota 
die meditatio mea est. In capite libri scriptum est 
de beatitudine viri qui roeditatur in lege Domini die 
ac nocte. Scriptum est : Maledictus omnis qui 
facit opus Dei negligenter. Vereor ne maledictio 
haec illos respiciat, qui Deo serviunt negligenter et 
ficte. Ubi enim est Actio, non est Deus, non est 
Spiritus sanctus. Legitur enim quia Spiritus sanctus 
discipline effugiet fictum. Si caritas Dei diffusa 
esset in nobis, lex Dei omni mundano desiderio 
nobis esset acceptior. Nunc autem legis Dei obliti 
fabulosis narrationibus oecupamur, currentes ad vani- 
tates et insanias falsas. Narrjiverunt, inqnit, mihi 
fabulationes : sed non ut lex tua. Porro ex quo 
populus Israel ccepit negligere legem Dei : et lente- 
scere in observantia mandatorum ejus, statim datus 
est in manus Chusan Rasathaim, in manus Eglon, 
Moab et Philistiim. Ex quo enim cessamus ab 
instantia divini officii, statim jugo gravium vitiorucft 
atque tyrannidi spirituum malignorum subjicimuv. 
Dina filia Jacob egreditur ut videat ludos alieni- 
genarum : et statim a Sichem filio Emor concupiscitur, 
rapitur, opprinntur, defloratur. Sic et anima, quae de 
domo Domini egveditur ad illecebras bujus tnundi, a 
spiritu maligno rapta opprimitur, oppressa polluitur. 
Sedet Jacob domi, et gratiam patern* benedictionia 
i 2 

acquirit: Venatur foris Esau, et cum Patris bene- 
dictione primogenita sua perdit. Inveniuntur hodie 
clerici in plateis, non in ecclesiis. Dispersi sunt, 
inquit propheta, lapides sanctuarii in capite omnium 
platearum. Contra prohibitionem Domini vectes, 
quibus Area defertur, ab annulis extrahuntur* Vace- 
mus ergo lectioni, meditationi, et orationi, sine inter- 
cessione orantes dicit apostolus. Et in cantico 
Ezechiae, Sicut pullus hirundinis sic clamabo, et 
meditabor ut columba. Diffundat caritatem suam in 
cordibus nostris caritas Deus :. ut serviamus in sanc- 
titate et justitia coram ipso, omnibus diebus nostras 
vitae. Amen. 



25. De eodem Festo. 

Job 88. 89. Nunquid poteris covjungere seplem 
micantes Pleiades ? Nunquid alligabis rhinoce* 
rota loro tuo> ne frangat glebas vallium tuarum ? 

Verba sunt Domini loquentis ad beatum Job, et 
quaerentis utrum possit sibi jungere et counire dona 
Spiritus septiformis, quae per septem Pleiades desig- 
nantur. Hunc spiritum Christus ab seterno habuit, 
€i homo factus eundem sine mensura recepit: ipsum- 
que aliis secundum mensuram donationis suae distri- 
buit. Quod spiritum septiformem acceperit, osten- 
ditur verbo Isaiae qui dicit : Apprehendent septem 
mulieres virum unum in die ilia, &c. Et ut nos 
declaratio sermon um ejus illuminet plenius: et in- 
struat apertius de Christo loquens : Requiescet, in- 
quit, super eum Spiritus sapiential et intellectus, 

spiritus consilii et fortitudinis, spiritus scientist et 
pietatis : et replebit eum spiritus timoris Domini. 
Isti sunt septem oculi super lapidem unum : septem- 
• que lucernae in candelabro aureo, sicut Zacharias 
commemorat. Quum Filius sit a Patre, et Spiritus 
sanctus. ab utroque procedat : postquam Filius offi- 
cium suae legationisimpleverat: decebat ut et Spiritus 
sanctus mitteretur. Prius siquidem dederat Christus 
apostolis Spiritum sanctum : quod patenter indicabat 
perfectio sanitatum. Sed hodie datus est ei Spiritus 
sanctus ad usum, ad auxilium, ad solatium, ad mira- 
culum, ad acquisitionem gentium, ad salutem omnium 
populorum. Datur Spiritus sanctus, ad emunda- 
tionem, ad innovationem, ad justitiam, ad exulta- 
tionem. Cor mundum crea in me Deus. Ecce 
cordis mundatio. Spiritum rectum innova in visce- 
ribus meis : ecce animae sanctificatio. Redde mihi 
laetitiam salutaris tui : et spiritu principali confirma 
me : ecce cordis mundatio. Spiritum rectum innova 
in visceribus meis: ecce innovans rectitudo: spiritum 
tuum sanctum ne auferas a me. Ecce animae sancti- 
ficatio, quia templum Dei et templum daemoniorum 
simul esse non possumus. Mundatus et lotus postulat 
ut ambulet vias rectas : ne ad actus extraordinarios 
iterum revertatur. Innovatur corde per rectitudinem, 
operatur laetitia salutaris, confirmanda spiritu princi- 
pali. Custodi vas tuum in sanctificatione, et habes 
Spiritum. Non facias proximo quod tibi non vis 
fieri, et habes spiritum rectum. Exhibe te coram 
Deo et proximo devote humilem, et habes spiritum 
principalem. Spiritus rectus datur in Catechismo, 
Spiritus sanctus in Baptismo, spiritus principalis in 
Confirmatione. Quotquot ergo baptizati sumus in 
Christo, Christum induimus : et induti sumus virtute 
ex alto. Christus qui accepit Spiritum non ad men- 

Buram, dedit dona bominibus, et adbuc donare noa 
cessat. Omnes de pleniiudine ejus accepimus : Dec 
est qui se abscondat a calore ejus. Cujns ignis in 
Sion et caminus ejus in Hierusalem. Hie est ignis 
quern Christus venit mittere in terrain. Unde et in 
Unguis igneis super discipulos suos hodie appanut, 
ut legem igneam linguae igne® prsdicarent De hac 
igne legitur in Apocalypsi : Quum complevisset an- 
gelus thuribulum de igne altaris, facta sunt fulgura, 
voces et tonitrua. De hoc igne dicit Jeremias : De 
excelso misit ignem in ossibus meis et erudivit. In 
Christo siquidem Spiritus sanctus plene et corpo- 
raliter habitavit Ipse autem de Spiritu suo super 
omnes effudit. Effundam, inquit, de spiritu meo 
super omnem carnem, effundit et infudit, alii plus alii 
minus. Verbum apostoli est: Unicuique datur mani- 
festatio spiritus ad utilitatem : et unusquisque pro- 
prium donum habet ex Deo : alius quidem sic, alius 
vero sic. Et subjungit: Divisiones gratiarum sunt, 
et divisiones ministrationum sunt, et divisiones opera- 
tionum : unus autem et idem spiritus, dividens sin- 
gulis prout vult. Propter bas divisiones charisraatum 
designator Spiritus sanctus, nunc per ignem, nunc 
per oleum, nunc per vinum, nunc per aquam. Ignis 
est, quia semper ad diligendum accendit: quia semel 
eo accensus ardere, id est, ardenter diligere non 
desistit. Ignem, inquit, veni mittere in terram: et 
quid volo nisi ut ardeat i De boc igne dicit Moyses: 
Ignis semper ardebit in altari. Et Jeremias: Factus 
est in corde meo quasi ignis exsestuans : claususque 
in ossibus meis, et defeci non sustinens. Spiritus 
sanctus oleum est ratione diversarum similttudimnji. 
Natura enim olei est quod inter omnes liquores 
superiorem locum semper tenet. Sic et gratia 
Spiritus 8ancti, qui abundantia suae pietatis merita 

mpplicum exoedit et vota, excellentior est omnibus 
nobis et omnibus bonis. Oleum medicinale est, quia 
dolores mitigat, sed et Spiritus sanctus rere oleum 
est, quia consolator est, qui consolatur nos in omni 
tribulatione nostra. Oleum naturam habet immtsci- 
bilem: nam et Spiritus sanctus fons est, cui non 
communicat alienus. Oleum aquis omnibus super- 
fertur: nam et Spiritus sanctus ferebatur super aquas. 
Antequam Petrus accepisset Spiritum sanctum, erat 
caro ejus infirma, ad vocem ancills timens et negans: 
sed postquam indutus est virtute ex alto, et unxit 
eum oleo Deus misericordise suae : immutata est caro 
propter oleum, atque, juxta verbum Isaiae, datum est 
ei oleum gaudii pro luctu, et pallium laudis pro 
spiritu moeroris* Hoc est oleum laetitias, quo Christus 
unctus est pre participibus suis : abundanter et super- 
effluenter infusum est oleum capiti nostro, id est 
Christo: unguentum vero quod erat in capite de- 
scendit non solum in barbam, sed etiam in oram 
restimenti. Hsec est unctio de qua Joannes in 
canonica Epistola loquens, ait: Unctio quam acce* 
pistis a Deo, maneat in vobis, et non erit vobis 
necesse ut quis vos doceat: quia unctio ejus docebit 
vos de omnibus. Habemus itaque quia Spiritus 
sanctus nunc per ignem, nunc per oleum designator. 
Bis enim est datus Spiritus sanctus apostolis : prius 
ante passionem, secundo post resurrecdonem. Nam 
et David bis unctus fuisse legitur, et in veste sacer- 
dotali coccus bis tinctus apponebatur. Vide quanta 
est ardoris materia in apostolis: non sufficit oleum 
infundere, nisi oleum calefiat: non sufficit ignem 
apponere, nisi ignis olei infusione accendatur. Hoc 
igne ardentes discipuli, ibant gaudentes a coospectu 
concilii, in tribulationibus gloriantes. Unde et vox 
principis apostolorum haec erat : Si pro Christo pati- 

mini, beati. Non solum, inquit, datum , est vobis ut 
credatis in ipsum : sed ut patiamini pro ipso. Ut 
ergo reddat Spiritus sanctus testimonium, spiritui 
nostro : hodiernam solemnitatem Spiritus sancti toto 
spiritu veneremur. Si enim honorem impendimus 
Sanctis: oportet sanctificatorem omnium diligentius 
et devotius honorare. Dulcis qusedam natura est in 
Deo Spiritus sanctus, benignitas Dei, caritas Dei, et 
ipse Deus. Caritas, inquit apostolus, diffusa est in 
cordibus nostris per Spiritum sanctum, qui datus est 
nobis. Spiritus sanctus seipsum dat nobis: nec 
dedignatur auctorem muneris seipsum conferre in 
munere suo. Sane vasa nostra mundanda et eva- 
cuanda sunt a peccato : alioquin oleum stare necesse 
est. Non introibit sapientia in malevolam animam : 
nec Spiritus sanctus aliquam in se recipit Actionem. 
Nulla est conventio lucis ad tenebras, coeli ad coenum, 
balsami ad venenum, Spiritus sancti ad peccatum. 
Spiritus sanctus est vinum quod laetificat cor hominis 
nec mittitur hoc vinum in utres veteres. Spiritus 
sanctus est aqua : Qui sitit, inquit, veniat et bibat. 
Flumina de ventre ejus fluent aquas vivae. Spiritus 
sanctus super mel dulcis, oremus ergo in spiritu 
humilitatis Spiritum sanctum, per quern hodie coeli 
firmati sunt, per quern hodie coeli distillaverunt a 
facie Dei Sinai : ut hodie immittat cordibus nostris 
rorem benedictionis, stillicidia spiritualium donorum, 
pluviamque voluntariam ad abluendum conscientias 
nostras, infundat oleum laetitiae et ignem sui among 
in cordibus nostris Jesus Christus, quern unxit Pater, 
in quo posuit unctionis et benedictionis plenitudinem, 
ut de plenitudine ejus acciperemus : cui est honor et 
gloria in saecula saeculorum. Amen. 

26. In Die Trinjtatis. 
Exod. 3. Qui est, misit me ad vos. 

Verba sunt Moysi loquentis ad populum. Nihil 
competentius convenit Deo quam esse, qui solus vere 
est, per quern solum est quicquid est. Quid tamen 
sit cogitari non potest. Unde et temerarium credo 
fari de inefiabili, de incogitabili cogitare. Testi- 
monio Salomonis: Scrutator majestatis opprimetur a 
gloria. Quantumcunque studeas et labores compre- 
hendere quid sit Deus, tanto amplius deficis in teipso. 
Ascendet homo ad cor altum, et exaltabitur Deus: 
humana conditio semper appetit alta sapere. Sic 
fecerunt de quibus apostolus dicit: Evanuerunt in 
cogitationibus suis. Non enim caro et sanguis po- 
test banc scientiam revelare: sed Filius Dei potest 
cui voluerit revelare. Quaeramus igitur ab eo di- 
centes : Rabbi ubi habitas : Domine ostende nobis 
Patrem. Ipse autem quum sit in accnbitu suo, re- 
spondebit et dicet : Veni et vide : nescis quia ego in 
Patre et Pater in me est ? Expedit nobis- Dei noti- 
tiam implorare : non per nos, sed per eum, qui est 
Dei virtus et Dei sapientia: ne vaga et temeraria 
libertate inania meditemur. Deus si quidem simplex 
est, purus est, integer et perfectus, constans sibi, nil 
trahens sibi de temporibus aut de locis, nil habens 
quod in numerum transeat, nihil habens quod ab 
aeterna immutabilitate recedat: magnus est, et mag- 
nitudinis ejus non est finis. Inaestimabilis est, et 
incomprehensibilis est, et incogitabilis : quia non 
habet aeternitas initium, nec infinitas terminum, nec 

immensitas modum. Si cogitamus earn, cogitamus 
non sicut est : sed ex parte, sicut cogitare sufficimus, 
qui a cogitatione deficimus. Intelligendus est sine 
forma visibili, sine specie corporali, sine composi- 
tione partium, sine distinctione membrorum : omnino 
liber a lege temporis, ab omni mutabilitate et con- 
ditione quietis. Creatorem per creaturas quali modo 
possumos invenire. Omnia enim opera Dei snbtiEter 
altendantur, quasi qusdam verba et signa: quasi 
quaedam certa documenta sint, qua? gloriam de nobis 
enarrant: atque in rerum ordinadone virtutem divine 
potestatLs annunciant. Sic venitur per notitiam 
creaturas ad notitiam creatoris: sicut Apostolus lo- 
quens ad Romanos dicit: Quod notum est Dei, 
manifestum est illis. Invisibilia enim ipsius a creatura 
mundi, per ea qua? facta sunt, intellecta conspici- 
untur: sempiterna quoque virtus ejus et divinitas. 
Mens enim humana considerans cursum rerum et 
ordinem, invenit unum omnium esse rectorem, unum 
esse omnium principium. IUud etiam principium 
nititur comprehended : quum sit ipsum incompre- 
hensibile, priusque suum invenit defectum quam per- 
veniat ad perfectum. Humana itaque ratio suum 
imperfectum considerans, nec illud principium valens 
comprehendere, intelligit esse aliquid supra se quod 
non potest apprehendere, et certissime comprehendit 
ipsum esse incomprehensible. Quasdam itaque spe- 
cies est notititt Dei, scire quod non possit sciri: 
quod non possit omnino Dei notttia comprehendi. 
Expressa hujus rei similitudo est, quod aliquis stans 
in littore maris, et ejus latitudinem videns, latitudinis 
tamen finem videre non potest. Ulterius enim se 
mare diffundit in latum, quam visus extendatur in 
longum. Scit itaque ille homo ex defectn proprii 
visus aliquid maris esse ultra, et supra quasi videre 

vakat, cujus comprebexisioni non sufficit. Unde 
qumn maris magnitudo appareat ex eo quod videtur, 
etex parte comprehenditur : ejus tamen immensitas 
ex eo quod omnino videri non potest, amplius inno- 
tescit, Est equidem supra hominein, omnemque vir- 
tutem humani transcendit ingenii comprehendere na- 
turam divinitatis. Donum autem optimum, donum 
perfectum est, descendens a Patre luminum, in Patre 
intelligere Filium, et in utroque Spiritum sanctum. 
Non potest haec scire aut alium docere, nisi ille solus 
qui docet hominem scientiam : cujus unctio de om- 
nibus docet Plato inter pbilosophos scientia et 
opinione praecipuus, quum circa libros Moysi multam 
diligentiam adhibuisset, gloriatus est se invenisse 
unum quod omnia operatur ; sed se non posse inve- 
nire tertium eonfiteotur. Porro illi qui in scbola 
Christi eruditi sunt, venerantur et praedicant Trinita- 
tem in Deo, et unitatem essentia quam philosopbus 
somniavit quidem: sed quia evanuit in cogitationibus 
suis, earn non potuit invenire. Ideoque ille disci* 
pulus, qui de pectore Christi familiarius, et plenius 
ccelestis scientiae fluenta potaverat, Sacramenta Trini- 
tatis et unitatis in Deo manifestissime declarabat, 
quum diceret: Tres sunt qui testimonium dant in 
ccelo, Pater, Verbum, et Spiritus Sanctus : Et hi tres 
unum sunt. Confiteor tibi, Pater cceli et terrae, quo* 
niam abscondisti haec a sapientibus et prudentibus, 
et revelasti ea parvulis. Vita siquidem asterna est 
nosse te, Deus Pater, et quern misisti Jesum Chris* 
turn. Sacri tamen apices, tarn generationem filii 
quam processionem Spiritus sancti manifeste decla- 
rant. Nam de generatione filii scriptum est: Egressus 
ejus a principio a diebus aeternitaiis. Ipse etiam 
Dei Filius, quum sit Dei virtus et Dei Sapieotia, de 
sua inefiabili nativitate satis evidenter loquitur dicens : 

Noiidum erant abyssi, et ego jam concepta eram: 
nondum fontes aquaram eruperant: nondum inontes 
gravi mole substiterant : ante omnes colles ego par- 
turiebar. Quando praBparabat coelos, aderam Deus : 
quando appendebat fundamenta terras, eram cum eo 
cuncta disponens. De generatione filii dicebat 
Isaias: Generationem ejus quis enarrabit ? Et beatus 
Job: Radix, inquit, sapientiae cui revelata est? 
Latet enim ab oculis hominum, et a volucribus coeli 
abscondita est, id est Angelis Dei. De Spiritu 
sancto scriptum est : Spiritus Domini super me eo 
quod unxerit me: ad Evangelizandum pauperibus 
misit me. Et beatus Job : Spiritus Domini fecit me, 
et spiraculum omnipotentis vivificavit me, et ut 
ostendat quod ille Spiritus sit factor omnium, subdit: 
Ecce et me, sicut et te fecit Deus. Frequenter ita- 
que in sacro eloquio pluralitatem invenis in personis, 
ut ibi, Faciamus hominem ad imaginem et similitudi- 
nem nostram. Unitatem etiam invenis in essentia, 
quuin subjungitur: Et creavit Deus hominem ad 
imaginem suam: ad imaginem Dei creavit ilium. 
Notatur in Genesi pluralitas personarum, ubi dicitur : 
quia pluit Dominus super Sodomam et Gomorram 
ignem et sulfur a Domino. Quis est ille Dominus, 
qui pluit a Domino, nisi Filius a Patre? De quo 
Psalmista: Dixit Dominus Domino meo, &c. Vis 
totam Trinitatem videre in sacris apicibus manifes- 
tissime declaratam? Psalmographus dicit: Verbo 
Domini coeli firmati sunt, et spiritu oris ejus 
omnis virtus eorum. Item in Isaia loquitur Dei 
Filius dicens: Ego sum primus et novissimus; 
manus mea fundavit terrain, et dextera mea mensa 
est coelos. Antequam fierent, ibi eram: et nunc 
Dominus Deus misit me, et spiritus ejus. Ecce 
fluvius egrediens de loco voluptatis ad irrigandum 

faciem terra, Trinitatis videlicet scientia: per quam 
bos Deus educit de tenebris ignorantise in admirabile 
lumen sunm. Summum enim lumen, imo vita a&terna 
est cognoscere Creatorem suum: in tribiis personis 
cognoscere Trinitatem, et in Trinitate adorare 
unitatem. Sed quaeris quomodo Trinitatem inve- 
niam, ubi non est nisi unitas, ubi non est nisi sim- 
plex et unissima, ut ita loquar, identitas? Quum 
Trinitas sine numero esse non possit, et unitas 
numerum non admittat: quomodo est numerus? 
Nunquid est numerus sine numero, aut unitas nume- 
rosa? Nunquid unitas transit in numerum, aut ab 
imitate numerus absorbetur: ut quae sunt tria sint 
unum ? Porro tres personas in una substantia nume- 
ramus: et in tribus personis unam substantiam 
adoramus. Unum et trinum praedicamus Domi- 
num: ita quod in Trinitate nulla confusio sit: et 
sic Trinitatem confitemur in personis, ut nullum fiat 
projudteium unitati. Tanta siquidem unitas est in 
Deo, ut nil invenias in eo nisi unum. Si bonum, si 
beatum, si sapientein, si omnipotentem, vel quid 
consimile Dominum esse dixeris: licet talia multi- 
plices, nihil addis. Ipse omnia est, sicut dicit apo- 
stolus, ex quo omnia, per quern omnia, in quo omnia. 
Ex quo omnia creabiliter non materialiter vel semi- 
naliter. Per quern omnia: ut ipsum omnium aucto- 
rem intelligas. In quo omnia: non quasi in loco: 
sed in virtute et potentia. Sicut enim est quod in 
loco non est: ita cogitandus est quod nusquam sit 
qui non clauditur loco: et nusquam non sit qui 
non excluditur loco. Quodam autem sublimi et 
inefiabili modo, sicut omnia in ipso sunt, sic ipse in 
omnibus. Quum autem Christus reformaverit corpus 
humilitatis nostras configuratum corpori caritatis suae: 
quum aperuerit oCulos cordis nostri, cognoscemus eum 

sicut cogniti sumus ; non per corporal em visionem, 
ut Moyses in Sina : non per imaginariam, ut Joannes 
in Apocalypsi : non in senigmate sicut Ezechiel in 
Lumbari, in Noracula, in Sartagine : sed videbimua 
lumen in lumine, Filiam in Patre, Spiriium sanctum 
in utroqne: et haec est vita se tenia. Hasc est 
beatitude interminabilis, gloria indeficieas, et tetitia 
consummata. Quam nobis prsestare dignetur Filios 
Dei Jesus Christus : cui est honor et gloria et bene- 
dictio in ssecula saeculorum. Amen. 



27. In Festo S. Joannis Baptists. 

Matt. 11. Inter natos mulierum non surrexit major 
Joanne Baptista. 

Verbum Salomonis est : Laudent te labia proximi 
tui, et non tua. Si laus expetenda est, non est 
expetenda a seipso, sed ab ore proximi. Gloriosior 
tamen est laus procedens de ore Altissimi: Non 
enim qui se commendat, ille probatus est, sed qnem 
Deus commendat. Si Unguis loquamur hominum 
et angelorum, non poterimus explicare ad plenum 
Joannis merita, atque in Joanne Christi precoma. 
Laus Joannis Celebris est in Evangelio: quia ubi- 
cunque occurrit menrio de Joanne, commendatur a 
Christo. Non ergo mendicat laudis humans sufira- 
gia, qui laudatur a Deo, qui dicere potest: In 
Domino laudabitur anima tuea. Commendat Noe 
Dominus dicens: Vidi te justum coram me. Com* 
mendat Abraham faciens ei promissiones benedic- 
tionis in fiituris generationibus. De beato etiam Job 
loquens ad Satan, magnificat eum quod non sit 
similis ei in terra: vir simplex et rectus et timens 
Dominum. De Moyse etiam dicit: Si quis fuerit 

inter vos propheta, loqnar ei in viskroe vel per som- 
nram. At non talis servus mens Moyses, qui in 
omni domo mea fidelissimus est: ore ad os loquar 
ei. David quoque quum ipse dick: Dens laudem 
meam ne tacueris: laudator a Domino dicente: 
Inveni virum secundum cor meum. Testimonio Dei 
magni fuerunt isti, et multi alii. Sed ejnsdem 
testimonio, Inter natos mulierum non surrexit major 
Joanne Baptist*. UK laudum et preconiorum 
eongregaverunt divitias, iste supergressus est univer- 
sos: cujus nativitas per Oabrielem archangelum 
annunciata est : sicut et nativitas Christi, cujus nomen 
vocatnm est ab angelo, priusquam in utero conci- 
peretur: intra Sancta Sanctorum praenunciatur, in 
utero sanctificatur : ut dicere possit: ab infantia 
crevit mecum sanctitas, et ab utero matris me» 
egressa est mecum. Fuit itaque factus antequam 
natus, et ideo processu temporis plusquam sanctus* 
Joannem magnificant et extollunt apud Deum et 
homines, miraculum in conceptione, gaudium in 
nativitate, sanctitas in conversation, humilitas in 
sublimitate, Veritas in praedicatione, zelus in contri* 
tione, constantia in passione. Joannes adhuc aetatis 
tenerae, vitas tamen erat austera. Quumque illi digni- 
tate suecessoria, atque jure haereditario Pontificales 
infill® deberentur: stolas auro textas cilicio post- 
habuil, et teneros artus zona pellicea, pilorum 
asperitate, ciborum austeritate cohibuit. Qui quum 
esset sanctificatus ab utero, innocentissimum corpus 
swam multipliciter castigavit, extenuavit, afflixit, et 
in omnibus nobis formam sanctas conversations 
exhibuit Joannes: quasi quidam limes novi et 
veferis Tesfamenti. Sicut scriptum est: Lex usque 
ad Joannem. Missus est a Deo ante Christum, quasi 
wntbtB. ante taeem: vox ante verbum, servus ante 

dominum, angelus ante Deum, amicus ante spon- 
sum, praeco ante judicem, miles ante regem, pne- 
cursor ante redemptorem, aurora ante diem, lucifer 
ar^te solem, lucerna ante meridiem. Missus est in 
Spiritu et virtute Heliae : ut converteret corda 
Patrum in Filios. Ipse est angelus Dei, de quo 
scriptum est: Ecce ego mitto angelum meum, qui 
praeparabit viam ante te: hunc paravit Dominus 
luceraam Christo suo: ut alios illuminans pararet 
Domino plebem perfectam. Et tu, inquit, propheta 
altissimi vocaberis: praeibis enim ante faciem Domini 
parare vias ejus. Et snbjungit: Ad dandam scientiam 
salutis plebi ejus Nos ergo magnificentiam glorias 
sanctitatis in Joanne loquamur, quam si non possu- 
mus imitari, studeamus tamen cum gaudio admirari. 
Si non possumus splendere ut lucerna quam praepa- 
ravit Dominus Christo suo, ambulemus saltern in 
splendoribus hujus lucernae. Quod Joannes lucerna 
sit, perhibet ille cujus testimonia credibilia facta sunt 
nimis : Christus scilicet in Evangelio loquens ; Erat, 
inquit, Joannes lucerna ardens et lucens. Erat 
Joannes quasi lucerna sub modio, dum adhuc in 
utero matris clausus, ardebat desiderie Domini sui 
venientis et in occursum suum gestiens exultabat. 
Sed lucerna quae tunc erat sub modio, ponendd erat 
super candelabrum, ut luceret omnibus qui in domo 
sunt, et quae illuminabat tunc solum modium : 
totum mundum novis irradiatura est fulgoribus. 
Nonne modium suum illuminabat qui matri suae, 
mediante Spiritu sancto tanti Sacramenti notitiam 
revelabat? Et unde hoc mihi, dixit Elizabeth, ut 
veniat Mater Domini mei ad me? :Quis tibi indicant, 
O mulier sancta, quod veniret ad te Mater Domini 
tuif Ut facta est, inquit, vox salutationis tuae in 
auribus meis: exultavit infans in gaudio, in utero 

meo. Ardebat itaque Joannes, quia de excelso 
missus fuerat ignis per os Gabrielis in alvum Vir- 
ginis, ut per os Virginis ad parvulum veniens sanctus 
Spiritus ardorem infunderet: ipsumque lucernam 
Domino prsepararet. Anima Joannis liqnefacta est, 
ut Maria locuta est. Spiritus sanctus qui plenissime 
babitabat in Virgine, procedit de Virgine in Joannem, 
de Joanne in Elizabeth et Zachariam. Ex quo 
exultavit Spiritus Maria? in Deo salutari suo : statim 
ad ipsius adventum Joannes exultavit in utero; exul- 
tavit et Mater. Prophetaverunt Pater et Mater: 
omnes repleti sunt Spiritu sancto. De ventre Maris 
flumina fluunt : erat enim fons aquae vivas saliens in 
vitam aeternam. Ignis Spiritus sancti omnes, qui in 
domo erant, vehementer accendit : nec est inter eos 
qui se abscondat a calore ejus. Omnes ardent, 
omnes lucent. Visvidere Joannem ardentem? Arde- 
bat et exultabat in occursum Domini nondum natus. 
Non est auditum a saeculis, quod aliquis in utero 
exultaret. Post nativitatem vero ardebat proposito 
et studio sanctitatis. Ardebat contra impios zelo, 
et constantia libera correctionis. Ecce quomodo 
ardebat: lucebat autem vita? merito, lucebat verbo, 
lucebat exemplo. Nonne lux erat quod Angelico 
promissus est oraculo : quod nominatus ab Angelo : 
quod conceptus est miraculo : quod sanctificatus in 
utero? Nonne lucebat vitam in terris Angelicam 
ducens, propter carnem in came vivens, et ab huma- 
nae salutis ministerio nunquam cessans, nunc Eccle- 
siam catechizans, nunc per pcenitentiam nuncians, 
nunc praedicando corrigens, nunc baptizando emun- 
dans: et in omnibus plebem perfectam Domino 
parans. Erat, inquit, Joannes, lucerna ardens et 
lucens. Quidam lucere appetunt, sed ardere non 
curant. Ardere enim, melius est quam lucere. 

K 

Ignem, inquit, veni mittere in terrain, et quid rolo 
nisi ut ardeat? Utrumque bonum est: sed ardere 
v — magis expedit. Qui ardet et non lucet, sibi et 
& 7 11011 ^ proficit. Qui lucet et non ardet, aliis et 
f / non sibi proficit. Qui autem lucet simul et ardet, 
quod debet Deo et homini simul in se perficit. Quia 
luna suum aliunde lumen vindicat : ideo nunc magna, 
nunc parva, nunc nulla est. Sol vero quia per se 
simul licet et ardet : semper in sui luminis plenitu- 
dine perseverat. Stultus ergo merito Lunae compa- 
ratur : quia propriam conscientiam et famam ponit in 
labiis alienis. Ideoque Salomon dicit : Sapiens per- 
manet ut sol : stultus autem ut Luna mutatur. Qui 
laudis alienae beneficio lucet, sicut Luna nunc erigi- 
tur, nunc deprimitur, nunc magnus est, nunc modi- 
cus sive nullus, secundum quod circa eum blandiens 
adulatio, vel mordens detractio variatur. Non sic 
apostolus: qui glorians de testimonio conscientiae 
suae dicebat: Pro minimo mihi est ut ab homine 
judicer, aut ab humano die: lucebat olim ille filius 
irae, ille filius perditionis, qui de coelo corruit; unde 
et Lucifer vocabatur, nunc autem Noctifer sive Tene- 
brifer; qui si arsisset, nullo unquam in tempore ceci- 
disset. Hujus vestigia sequuntur, qui potius eligunt 
lucere quam ardere, religiosi apparere quam esse: 
sed ardebunt igne illo, qui praeparatus est Diabolo et 
angelis ejus, cujus flamma non extinguetur; cujus 
fcetor occidit; cujus ardor mortificat; mori tamen 
eum, qui patitur, non permittit; a quo nos avertat 
sanctus ille sanctorum, qui hodie mirificavit et mag- 
nificavit in terris sanctum suum Jesum Christum, cui 
honor et gloria in saecula saeculorum. Amen. 

28. De SS. Petro et Paulo. 

Vidi conjunctos viros, et angelm Domini loquutus 
est dicens: Isti sunt mri sancti facti amid Dei. 

Qui sunt isti viri conjuncti : nisi reverendi principes 
terras, atque Ecclesiae Patres Petrus et Paulus,quos ea- 
demfidesconjunxit,quos eadem civitas,eadem conver- 
sation eadem dies sub eodem tyranno pati in martyrio 
coaequavit? Quia tameii multipliciter conjuncti sunt, 
dignum est ut sit eorum conjuncta solemnitas, ut 
quum uterque honore sit dignus per se : eis titulus 
honoris ad gloriam duplicetur. Decet sane nos 
prosequi eos praeconio, quorum patrocinio indigemus : 
si tamen tarn honoratis principibus praeconium aut 
honorem impendere digni sumus. Nimis enim 
honorati sunt amici tui Deus : nimis confortatus est 
principalis eorum. Christus Saulum in Paulum, 
Cepham convertit in Petrum: nam de ipsis quandoque 
propheta praedixerat : Et vocabit servos suos nomine 
alio. Tu es, inquit, Petrus, et super hanc Petram 
aedificabo ecclesiam meam. Petra siquidem erat 
Christus : suumque nomen communicat Petro, ut 
Petrus Petra sit: nam sicut a Petra sitienti populo 
aqua in deserto profluxit : ita et a Petro aliis in fide 
arescentibus, salutiferae fidei confessio emanavit. 
Christus ascensurus in ccelum Petro suas oves 
pascendas, agnosque commisit: atque post parvae 
naviculae regimen, eidem gubernaculum magnae na- 
vis : id est totius ecclesiae magisterium, mancipavit. 
Petro tanquam optimo dispensatori claves domus 
suae tradidit. J ustitia Petri tantam judicandi obtinuit 
potestatem, ut de ejus arbitrio cceleste judicium pen- 
deat : nec a Petri sententia etiam angelus appellare 

praesumat. Interrogatus a Domino Petrus quern eum 
dicerent homines : brevi confessionis compendio di- 
vinae majestatis arcanum declarat in Christo. Non 
revelavit tibi hoc, Petre, caro et sanguis : caro enim 
et sanguis non possidebunt Regnum Dei, sed Spiritus 
Dei Patris, qui in ccelis est. Mirabilis piscator, qui 
olim profunda aequoris scrutabatur, inscrutabile Sa- 
cramentum Deitatis in Christo fideliter confitetur. 
Interrogante Domino: Petre amas me? Petrus trinam 
negationem trina negociationis confessione delevit. 
Quum Christus de sacramento suae carnis et sanguinis 
loqueretur, quidam abierunt retro : multi enim cum 
Christo ambulant, donee ad edendum carnem ejus, 
et sanguinem veniatur. Quaerente Domino nunquid 
reliqui vellent abire: Petrus tanquam Petra fidei, 
et publicae veritatis assertor respondens pro omnibus. 
Domine, inquit, ad quern ibimus, verba vitas aeternae 
habes? ac si diceret: Non in solo pane vivit homo : 
sed in omni verbo quod procedit ex ore Dei. Quam 
dulcia faucibus meis eloquia tua super mel ori meo. 
Quid mihi est in coelo, Domine, et a te quid volui 
super terrain ? Caelum et terra, aer et mare obediunt 
Petro: Simonem enim Magum ab aere praecipitat, 
Tabitam de terra suscitat, super aquas ambulat, 
Ananiam et Saphiram tanquam dominus vitee et 
mortis viventes mortificat: ccelum vero potestative 
claudit et reserat. Audivimus de Petro, vultis audire 
de Paulo. Audivimus de viro hoc quanta mala 
fecerit in Jerusalem, qui non solum per Ierosolymam, 
sed per totam Judaeam insania ferebatur : ut Christi 
membra laniaret in terris. Verumtamen spirans 
minarum et caedis in discipulos Domini, a Domino in 
discipulum adoptatur toto pectore virus exhalans, et 
blasphemando nomen Domini, de vase blasphemiae 
factus est vas electionis ut nomen Domini portaret 

coram regibus. Ubi ergo abundavit delictum super- 
abundavit et gratia: ideoque mutatus in alterum 
virum dicebat: Fidelis sermo, et omni acceptione 
dignus : quoniam venit Dominus Jesus salvos facere 
peccatores, quorum primus ego sum. Paulus dum 
adhuc conversaretur in terra, raptus in tertium cae- 
lum, in schola Sanctae Trinitatis didicit quod ei aliis 
communicare non licuit. Si ergo nobis aperuit quae 
mens humana non potest comprehendere : quanta 
sunt ea quae nobis prohibitus est aperire ? Quia Paulum 
schola coelestis instruxerat : ei tanquam idoneo doc- 
tori Dominus magisterium ecclesiastics instructionis 
injunxit. Quod Helymam percussit, quod Eutychum 
morti abstulit, quod famem, quod nuditatem, quod 
sitim, quod omnia f^re humanae conditionis periculapro 
Christo sustinuit, et cae tera quae in Actibus Apostolorum 
leguntur, Paulo cedunt ad cumulum glorias et honoris. 
Nulla erit Petri excusatio, qui post agnitam veritatem 
retro abiit, post manum missam ad aratrum, retro- 
spexit, et ingratus acceptae gratiae crimen apostasiae 
commisit. Paulus etiam post lapsum dicit: Blas- 
phemus fui, sed misericordiam consequutus sum, quia 
ignorans feci. Ignoratia Paulum excusat, fecitque ig- 
norantia in Paulo, ut blasphemia haec non esset in 
Spiritum sanctum, quae est irremissibilis, ille lapsus 
est, iste prostratus, uterque infirmatus, ut fortior 
surgeret etperfectus. Pluviam voluntariam segregavit 
Deus haereditati suae, et infirmata est, tu vero perfe- 
cisti earn : nam virtus in infirmitate perficitur. Vere 
viri misericordiae sunt isti, tan tarn et tarn inaestimabi- 
lem misericordiam consecuti. Petrus de sua stabilitate 
praesumens, ibi gravius cecidit, ubi fortius stare promi- 
serat: tamen post detestabilem apostasiae reatum ma- 
gistratum fidei et ecclesiasticae dignitatis obtinuit prin- 
cipatum. Paulus caecitate percussus, et dejectus in 

terrain, ad tertium coelum tollitur, ut ineffabilem 
coelestis Curias gloriam purgatiore mentis oculo 
contempletur. Credo, fratres, dam istorum gloriosam 
mortem recolimus, quod omnium apostolorum et 
martyram gloriam promo vemus; istos enim tanquam 
martyres, et apostolorum apostolos veneramur. O 
beatum martyrium, O gloriosa mors, quae efficit 
hnmortales commorientes Christo, et complantati 
similifodini mortis ejus ei modo conregnant Visi 
sunt oculis insipientium mori, et asstimata est afflictio 
exitus eorum : sed beati qui in Domino moriuntur. 
Obdormierunt in Christo, ut Christi fierent cohaeredes. 
Quum enim dederit dilectis suis somnum, ecce ha*re- 
ditas Domini. In pace in idipsum, dormiam et 
requiescam. Viriliter et usque ad mortem laborave- 
runt in vinea Domini Sabaoth : sed amodo jam dicit 
spiritus ut requiescant a laboribus suis : Opera enim 
illorum sequuntUT illos. Quid est opera eorum 
sequuntur eos? Dominushoc exponens: Date, inquit, 
eis de fructu operum suorum, et laudent eos in portis 
opera eorum : porta est exitus vitas. Et quid est 
vitro exitus homini justo : nisi porta mortis, et porta 
vitae ? Scriptum est : Non timebit justus, quum 
loquetur inimicis suis in porta. Non timebat B. 
Martinus, quum loqueretur inimico astanti in porta : 
Quid hie, inquit, astas cruenta bestia, nil in me 
funestum reperies. Secure poterat psallere et dicere 
cum propheta: Convertere anima mea, in requiem 
tuam: quia Dominus benefecit tibi. Quia eripuit 
animam meam de morte, oculos meos a lacrymis, 
pedes meos a lapsu. Dicant et apostoli nostri: 
Anima nostra sicut passer erepta est de laqueo 
venantium. Benedictus Dominus, qui non dedit 
nos in captionem dentibus eorum. O draco pessime, 
quern Dominus formavit ad illudendum, tu beatia 

apostolis machinabaris interitum, sed interitus eis 
versus est in triumphum. Fecerunt sibi de necessitate 
virtutem : peccati meritum in praemium mutaverunt. 
Sic ergo reddit Dominus mercedem laborum sancto- 
rum suorum : ej usque pro mentis retribuit abundanter 
Dominus potens, liberalis et dives. Amen dico vobis, 
super omnia bona sua constituet eos. Bona scilicet, 
quae nec oculus vidit, nec auris audivit, nec in cor 
hominis ascendit quae prseparavit Deus diligentibus 
se. Haec est mensura plena, et coagitata, et super- 
effluens: pax scilicet Dei quae exuperat omnem 
sensum, Ecce viri misericordiae, quorum justitia 
oblivionem non receperunt: cum semine eonim 
permanent bona. Justitiam hominis triplici ex causa 
delet oblivio. Si epim in justitia tepidus es, Dominus 
ex ore suo te e vomit, et sic obliviscitur justitias tuae. 
Si averteris a justitia tua, omnium justitiarum tuarum 
quas fecisti non recordatur, et sic justitia tua sub 
oblivione relinquitur. In hypocrisi justitiae tuas 
recepisti mercedem tuam, et haec justitia apud Deum 
memoriam non meretur. Cum semine, inquit, eorum 
permanent bona. Exiit Christus seminare semen 
suum. Christi semen est justorum generatio in fide. 
Sicut scriptum est : Potens in terra erit semen ejus : 
generatio rectorum benedicetur. Benedicetur haec 
generatio: quia isti sunt semen, cui benedixit 
Dominus. De semine rectorum iterum loquens 
dicebat. Semen servorum tuorum possidebit terram, 
et qui diligunt nomen ejus habitabunt in ea. Sane 
Christus, quum esset primogenitus in multis fratribus, 
quasi sine semine moriturus dicebat: Singulariter 
sum ego, donee transeam. Dicebat itaque (juxta 
legis observantiam) ut fratres semen fratris mortui 
suscitarent. Illi ergo quos Dominus vocat fratres, et 
de quibus dicit, Vade et die fratribus meis, &c. Et 

extendens manus in discipulos, Isti sunt, inquit, 
fratres mei : Nos pro Christo tanquam fratri suo, et 
non sibi per gratiam parvulos genuerunt. Nemo 
enim dicit: Ego sum Pauli, ego sum Cephas, ego 
sum Apollo : quia omnes sumus Christi. Semen et 
haeredes. Christi per adoptionem : filii et nepotes 
apostolorum per praedicationem. Porro filii degeneres, 
et omnino haereditate indigni sumus: qui tanquam 
mulieres et parvuli imbelles Patrum nostrorum bella, 
triumphosque laudamus, et Calicem verbi salutaris 
abhorrentes accipere, in tentationibus etiam modicis 
a pusillanimitate spiritus, et in tempestate subverti- 
mur. Isti siquidem in suo sanguine fidei testimonium 
reddiderunt. Utinam nos salutem in aqua et spiritu 
testimonium perhibere possimus. Moyses quidem 
venit in aqua tantum : isti venerunt in aqua et 
sanguine, in aqua poenitentise, et sanguine passionis. 
Spiritus etiam sanctus tertius testis eis non de- 
fuit: nam Spiritus est qui testificatur. Scriptum 
est autem: Qui Spiritum Christi non habet, hie 
non est ejus. Sapientia Dei Christus Jesus est. 
Ipse est qui dicit : Spiritus meus super mel dulcis. 
Vere magnifice et multipliciter dulcis. O quam 
magna multitudo dulcedinis tuae, Deus, per quam 
apostolis et martyribus etiam ipsa mortis amaritudo 
dulcescit. Quid agimus fratres ? Yidemus apostolos 
passione transisse in gloriam: nos autem tepidi et 
remissi sequimur vanitates et insanias falsas, sperantes 
obtinere sine poenitentiaveniam, sine labore praemium, 
sine tribulatione coronam. Unum precor. Si volu- 
mus intelligere patientiam Christi, per quam ad 
poenitentiain misericorditer nos expectat: sentiamus 
saltern flagella ipsius, in quibus nos erudiat, suaeque 
8aluberrima3 voluntati consentire compellat, et eveniat 
quod ipse loquitur per prophetam : In manu, inquit, 

forti et brachio extento, et in flagello raeo regnabo 
super vos, et subjiciam vos sceptro meo, et inducam 
vos in vincula foederis mei. Quod ipse in his qui 
poenitentiam different, implere dignetur Christus 
Jesus, cui sit honor et gloria in saecula saeculorum. 
Amen. 



29. In eodem Festo. 

Cant. 4. Duo ubera tua sicut hinnuli caprem gemelli 
qui pascuntur in liliis. 

Sponsus in Cantico amoris sponsam alloquitur: 
comparans duo ubera ejus duobus hinnulis capreas 
gemellis, etc. Haec duo ubera, duo Apostoli sunt, 
quorum hodie solemnitas celebratur : in qua potamur 
ab uberibus consolationis eorum. Isti sunt reges et 
principes terras : de quibus scriptum est : Constitues 
eos principes super omnem terram. Et licet sint 
reges, tamen ubera sunt: quia lacte doctrines nos 
nutriunt, sicut legitur in Propheta : Principes nutritii 
tui erunt, et mammilla reguin lactaberis. Nonne 
novitios, et quasi parvulos in fide Petrus lactare 
videtur quum dicat: Quasi modo geniti infantes 
rationabiles sine dolo lac concupiscite ? Et Paulus : 
Lac dedi vobis potum, non escam. Et idem: Factus 
sum in medio vestri nutrix sedens, et nutriens par- 
vulos suos. Parvulis dabat mammillam, dabat et 
animam, et lacte misericordiae plenus non solum 
misericordiam Spiritus saucti Filius desiderabat im- 
mulgere, sed se totum impendere. Ubere uberat 
lacte misericordiae plenum : in cujus decollatione est 
pro sanguine lac effusum, antequam isti essent virtute 

induti ex alto: antequam repente factus esset de 
ccelo sonus : antequam haec ubera lacte gratiae plena 
essent, compatiebatur Ecclesia beatorum spirituuin, 
Ecclesiae adhuc parvulae dicebat quod in Canticis 
legitur : Soror nostra parvula est, et ubera non habet 
Christus equidem in diebus carnis suae multos genu- 
erat filios Yerbo veritatis, sed adhuc infantuli erant, 
et tanquam initium aliquod creature ejus. In- 
cumbebat ergo apostolis, ut eos cum diligentia in- 
struerent: donee adducerentur ad perfectum, et 
formaretur Christus in eis. In provectione istorum 
Ecclesia gloriatur se non solum adultam : sed etiam 
civitatem effectam. Ego, inquit, munis, et ubera 
mea turns. Isti sunt columnar geminae in Taber- 
naculo Domini, duo montes aenei, duae tubae ar- 
genteae quas fecit Moyses ad clangendum in neo- 
meniis et bellis. Hi sunt duae spicae, sicut in 
Zacharia legitur, et duo filii olei splendoris, qui 
assistunt dominatori universes terree. Nonne bene 
sunt filii olei, qui in Christi caritate fundati et geniti, 
quasi oliva fructifera in domo Domini tarn in se, 
quam in aliis florent et fructificant? De Ecclesia 
justorum dicit Jeremias : Olivam uberem, pulchram, 
fructuosam, speciosam vocavit Dominus nomen tuum. 
Vere filii olei sunt, quos unctio docet de omnibus. 
Alteri, id est Petro, commissa est Judaea sterilis, 
scilicet et infructuosa: de qua per Prophetam 
dicitur: Mentietur opus olivae. Paulo commissus 
est oleaster, id est, gentilis populus olivis pinguibus 
inserendus. Isti sunt viri misericordiae : turn quia 
misericordiam consecuti sunt : turn quia misericordia 
pleni sunt. Blasphemus, inquit Paulus, fui: sed 
misericordiam consecutus sum. Ubi abundavit de- 
lictum, superabundavit et gratia. Ipse idem lugens 
eos qui peccaverunt, et pcenitentiam non egerunt, 

nonne vir misericordiae erat? quis infirmatur et ego 
non infirmor ? quis scandalizatur et ego non uror i 
Isti viri misericordiae solliciti sunt de salute nostra : 
ut nos cum eis consummemur ad vitam. Sicut apostolus 
dicit: Deus providet nobis, ne sine nobis consummetur. 
Isti duo M artyres, et plusquam Martyres: quia Marty- 
rum duces quasi duo oculi in corpore Ecclesiae, quasi 
duo luminaria in firmamento coeli : quia usque hodie 
ad justitiam erudierunt multos, elevati sunt in per- 
petuas asternitates. Laetemur de honore, et glori- 
ficatione eorum, si tamen eos honorare possumus, 
aut digni sumus : quia nimis honorati sunt amici tui 
Deus. Sufficeret solemnitas unius ad totius Ec- 
clesiae gaudium : sed conjuncta est amborum so- 
lemnitas ad cumulum gaudiorum. Hinnuli capreae 
gemelli jam non hinnuli, sed cervi salientes in 
montibus : jam non discipuli, sed magistri, et pas- 
torum principes. Gemelli tamen, quia gloriosi prin- 
cipes terras, quomodo in vita sua dilexerunt se : ita 
et in morte quoque non sunt separati. Uno eodem- 
que die, non revoluto anno, sicut quorumdam men- 
tita est iniquitas sibi : Petrus a Nerone in Vaticano 
crucifigitur : Paulus in catacumbis, quasi morte 
digniori tanquam Romanus civis gladio consum- 
matur. Isti nos docuerunt legem tuam Domine : 
non Platonis invisibiles griphos, nec Aristotelis 
versutias inversare, nec praestigiosi juris contra- 
rietates exponere, sed docuere nos vivere. Bene 
vivit qui ordinaliter vivit, socialiter, humiliter : 
ordinaliter sibi, socialiter proximo, humiliter Deo. 
Habemus eos fratres in memoria et reverentia : quia 
potentissimi sunt ut nos adjuvent apud Deum. Si 
mortales potentiam habuerunt, immortales potentiores 
effecti sunt. Et quis potentior Petro cui terra 
mortuos suos reddidit, cui mare se calcabile praebuit, 

qui Simonem Magum levatum in aere dejiciendo 
allisit, qui claves cceli ita potestative accepit, ut sen- 
ten tia ejus praecedat sententiam coeli? Quis Petro 
sapientior, cui caro et sanguis non revelavit: sed 
Spiritus Patris summi ? Quid Paul us, qui Elymam 
magum caecitate percutiens, juvenemque lapsum de 
fenestra suscitans, ad tertium caelum raptus, scholae 
coelestis arcana cognovit, nobisque vitae scientiam 
attulit ? Si miracula quae Deus operatus est per eos 
recensere velimus, non sufficeret totus dies. Vere 
viri misericordiae, per quos misericordiam suam Do- 
minus magnificavit, et mirificavit in nobis. Et quis 
'gravius Petro in religione deliquit? quis extra re- 
ligionem gravius Paulo? Ambo tamen non solum 
sanctitatem adepti sunt : sed ministerium fidei, et 
magisterium sanctitatis. O quam pretiosa est mors 
Sanctorum : per quam datur aeternae salutis haere- 
ditas : visi sunt oculis insipientium mori, sed in pace 
dormiunt : nam et Lazarus qui amicus est, dormit : 
Nam quum dederit Dominus dilectis suis somnum : 
ecce haereditas Domini. Isti sunt filii olei, viri 
misericordiae, hinnuli capreas gemelli, duae olivae, 
duae spicaB, duo ubera sponsae, de quorum doctrina 
concupiscimus saepe lac, ut crfescaraus in salutem, 
donee Christus perficiatur in nobis, et nos cum 
Sanctis ejus consummemur ad vitam, ipso prsestante, 
cui est honor et gloria in saecula saeculorum. Amen. 

30. De Sancta Magdalena. 

Luc. 15. Gaudium est Angelis Dei super uno pec- 
catore pcenitentiam agente,quam super nonaginia 
novem justis, qui non indigent posnitentia. 

Gaudeant peccatores, et maxime poenitentes: 
quia publica peccatrix, et beata poenitentrix hodie 
pcenitentiae exemplum se nobis proposuit, et quanta 
sit circa poenitentes misericordia Salvatoris ostendit. 
Si quis peccatorein se sentit, devotus accedat ad 
memoriam peccatricis. Ut de beata Virgine taceam, 
quae superabundanter et superaffluenter repleta est 
Spiritu sancto: Elias, Jeremias, Joannes Baptista, 
qui sanctificati fuerunt ex utero, nostras infirmitates 
passi non sunt. Melius novit misereri raiserias 
nostras quandoque passa : et quae beneficium quod a 
se peti videt, in alio est experta. Credo hanc ex- 
titisse primipilariam, et magistram omnium poeni- 
tentium in negotio coelestis gratise acquirendae. Ex- 
emplo et imitatione istius causam et initium habu- 
erunt confessio latronis in cruce, supplicatio Cha- 
nanea3j devotio Publicani, lacrymae Petri, conversio 
Pauli, Cain post peccatum suum gemuit, Esau 
flevit, Judas poenituit : sed quia nullus Mariae con- 
tritionem babuerit, nullus eorum poenitentiae fructum 
fecit. Multi voluerunt placare Deum effundentes 
copiam lacrymarum : verumtamen in diluvio aquarum 
multarum, ad eum non approximabunt. Quid enim 
Talent lacrymae, nisi ex corde contrito, et humiliato 
procedant. In Mariae siquidem anima magna com- 
motio erat, quae per cordis contritionem, et poeni- 
tentiales lacrymas se diffundens interiores motus 
animae mirabiliter exhibebat. Vocavit dominus 
terram, et audivit eum cum tremore. Quum auditum 

fecit de ccelo judicium, terra tremuit, sed tremendo 
et pcenitendo purgata quievit. Quae prius fuerat 
sentina vitiorum, facta est Spiritus sancti sacrarium 
quae erat vorago flagitiomm, facta est apotheca 
spiritualium gratiarum: cui posita erat securis ad 
radicem, et ignis ad combustionem, nunc fructifera 
facta est in domo Domini, ut possit dicere : Audite 
me, divini fructus : quia quasi rosa plantata super 
rivos aquarum fructificavi. Reminiscens Maria peo- 
catorum suorum, et judiciorum Dei terribilium 
vehementi dolore concussa est: abyssus abyssum 
invocat. Est enim abyssus judiciorum Dei, sicut 
scriptum est : Judicia Dei abyssus multa. Est 
abyssus peccatorum de qua scriptum est : Peccator 
quum venerit in profundum sive abyssum vitiorum 
contemnit: abyssus ergo judiciorum invocat abyssum 
peccatorum : dum divini judicii terrore concutitur, a 
peccatorum recordatione turbatur : commota est ergo 
et contremuit terra. Horrendum enim est incidere 
in manus Dei viventis. A facie Domini mota est 
terra, a facie Dei Jacob. Qui convertit rupem in 
stagna aquarum, idest, earn quae in sua malitia, ob- 
duruerat, liquefecit in copiam lacrymarum. H» 
sunt aquae, de quibus Propheta loquitur dicens: 
Exitus aquarum deduxerunt oculi mei: quia non 
custodierunt legem tuam. Istae aquae de timore et 
humilitate hauriuntur, quasi de fontibus Salvatoris. 
Maria diligebat Jesum, audiensque ab eo verba vitas 
et terribile judicium mortis aeternae, his qui non 
arripiunt poenitentiae viam, terrore judicii et patriae 
coelestis desiderio intabescens poterat dicere : Anima 
mea liquefacta est, ut dilectus locutus est. Ad 
sermones dilecti liquefacta resolvitur in aquarum 
affluentiam. Scriptum est enim: Emittet verbum 
$unm et liquefaciet ea : flavit spiritus ejus et fluent 

aquas : Sermo siquidem Domini vivus, et efficax, et 
penetrabilior est omni gladio ancipiti. Quamvis 
enim verba Domini sunt dulciora super mel et 
favum : testimonio tamen Jeremiae sunt sicut ignis, 
et sicut malleus conterens petram. Unde et Psalmista 
dicit: Molliti sunt sermones ejus super oleum, et 
ipsi sunt jacula. Dilecto igitur loquente, et Spiritu 
gancto flante, liquescit quae amat, et fluunt aquae, 
quibus irrigatur hortus deliciarum, qui austro per- 
flatur, ut fluant aromata illius : et has quidem lacrymas 
mellifluae sunt, etenim cceli distillaverunt stillicidia 
super terram, quibus laetabitur genninans, et pluviam 
yoluntariam segregabit Deus haereditati suae. Utrum- 
/ que irriguum assecuta est base mulier: inferius ir- 
riguum quod earn vivificat et foecundat. Irriguum 
etiam superius quod ei rorem divinae contemplationis 
irrorat. Si ergo quae plantata iuerat in terra sal- 
suginis per Christi gratiam transplantata est super 
aquam refectionis: vere mutatio haec mutatio est 
dexterae excelsi. Sunt qui ad poenitentiam converti, 
et in melius poenitendo mutari differunt et con- 
temnunt, quibus non convenit vox ilia: Haec est 
mutatio dexterae excelsi. Non enim est illU com- 
mufatio, et non timuerunt Deum, ut saperent et in- 
telligerent, et timendo ac pcenitendo novissima pro- 
viderent. Certum est autem quia initium sapientiae 
timor Domini. Initium sapientiae idem quod initium 
viae bonae. Testimonio autem Salomonis: Initium 
viae bonae facere justa. Justitia siquidem, pceni- 
tentia et confessione acquiritur. Quid est enim 
justitia, nisi remissio peccatorum ? Dixi, inquit, 
confitebor, et tu remisisti. Haec est justitia quae 
ambulat ante Deum. Sicut scrip turn est: Justitia 
a#te eum ambulabit, et ponet in via gressus suos. 
.In hac beata peccatrice occurrunt sibi, et sese 

osculantur justitia et pax. Justitia scilicet et pec* 
catricis punientis se, et pax Dei indalgentis. In 
hoc osculo confirmatur foedus reconciliationis. Quid 
enim faciet pius et misericors judex, quum viderit 
cor contritum et humiliatum, spiritumque con- 
tribulatum, peccatricem poenitentem ac flentem, ac 
pedes ejus lacrymis irrigantem ? Magnus est hu- 
militatis fructus, nihil ea majus est in donis Dei, 
nihil pretiosius in thesauris Altissimi, nihil sanctius 
inter charismata divinae largitionis* Vere apud te, 
Christe Jesu, est fons vitaa, spes indulgentiae, 
expectatio veniae, plenitudo misericordiae : qui filiam 
Babylonis, tarn subito facis filiam Sion : filiam 
perditionis, filiam gratis et salutis: nec solum 
filiam, sed sponsam et amicam altissimi. Figura 
hujus rei est, quod filius prodigus postquam luxu- 
riose vixerat, revertitur ad patrem, et paterna leni- 
tate suscipitur. Quaeritur ovis centesima quae 
perierat, et ad caulas reducitur. Evertit mulier 
domum suam et accensa lucerna, drachma quae erat 
perdita invenitur. Nonne erat lucerna accensa in 
corde Mariae, per quam et poenitentiae lucebat ex- 
emplis, et desiderio divini amoris ardebat. Quoniam 
ardenter amavit, ardores sempiternos evasit. O 
quam melius est ardere delectabili amore, quam 
igue honoris et mortis ardere. Inter pcenitentiales 
lacrymas gehennale incendium extinguitur, et ef- 
ficitur fornax Babylonius ventus roris. Heu mihi, 
si abluent Dominus sordes filiarum Sion, et si 
sanguinem laverit de medio Jerusalem in spiritu 
judicii et spiritu ardoris : Infelix ego, quis potent 
habitare cum igne devorante, et cum ardoribus 
sempiterais? Bonum esset cum Maria purgari per 
poenitentiam, et sic evadere honibilem et inter- 
minabilem poenam. Bonum esset ardere cum Maria 

per caritatem, et sic evadere sempiternum ardorem. 
Quid est enim caritas, nisi quidam ardor ignis ? 
Ignem, inquit, veni mittere in terrain, et quid volo 
nisi ut ardeat ? Accendatur in nobis, Jesu Christe, 
caritas tua, ut simus sinceri, et sine offensione in 
die Domini, eorum pariicipes effecti per pceni- 
tentiam, quibus repromisit Dominus gloriam regni 
sui, cui est honor et gloria in saecula saeculorum. 
Amen. 



31. In Festo ad Vincula Sancti Petri* 

Referunt Historiae quod secundus Herodes, Hero* 
des Antipas, qui decollavit beatum Joannem, deportatus 
est a Gaio Caesare Lugdunum cum Herodiade, et ibi 
mortui sunt. Cui substitutus Herodes Agrippa filius 
Aristoboli, nepos magni Herodis, et frater Herodiadis 
factus est a Gaio non solum Tetrarcha, sed et Rex 
totius Judaeae. Hie volens gratificare et placere 
Judaeis : Quum occidisset Jacobum fratrem Joannis 
Evangelists gladio, apposuit ut apprehenderet et 
Petrum, ut eum faceret spectaculum et ludibrium 
populo post Pascha, et tandem eum turpi morte affi- 
ceret, sed Kberatus a vinculis per Angelum, Herodis 
et Judaeorum malitiam, licet inter duos milites jaceret, 
et a quatuor quaternionibus custodiretur, evasit. 
Processu temporis quum filia cujusdam Principis 
Romanorum gutturnosa esset (et est morbus Cam- 
paniae) Concilio beati Alexandri Papae, qui a patre 
puellas tenebatur in vinculis : quaesivit vincula qui- 
bus beatus Petrus olim ligatus in carcere fuerat, et 
tactu illorum liberata est. Propter quod et beatus 

Alexander liberates a vinculis instituit hoc festum, et 
aedificavit Ecclesiam Romas, qaam vocavit ad vincula 
S. Petri. Jeremias et alii Prophetae leguntur foisse 
in vinculis, sed et Paulus, et Joannes qni in Pathmos 
insula relegatus fuit, et Jacobus, et alii fere omnes. 
Verumtamen nullius vincula in tantareverentia habita 
sunt sicut vincula Petri : quod forte accidit propter 
predictum miraculum: aut, quod verius puto, vin- 
cula ejus in honore habenda sunt, quia ipse est 
Dominus vinculorum. Ipsi enim singulari privilegio 
data est potestas ligandi atque solvendi. Ut ergo 
aliquid de vinculis Petri die am us, videamus qualiter, 
et a quibus tenebatur in vinculis. Traditus siquidem 
erat quatuor quaternionibus militum, et jacebat in 
carcere tenebroso inter duos milites, vinctus catenis 
duabus. Hanc actualem incarcerationem Petri 
potest unusquisque nostrum in se spiritualiter con* 
templari. Invisibilia enim Dei a creatura mundi 
per ea quae facta sunt, intellecta conspiciuntur. Ha- 
bemus nostrum Herodem, nostrum carcerem, nostros 
quaterniones. Nam quaternio nomen est officii, non 
numeri: sicut Centurio, quinquagenarius, decanus, 
duumvir, triumvir. Habemus nostros milites, nostras 
catenas, nostrum Angelum. Herodes Pelliceus in- 
terpretatur, id est deceptor : quia versutus est et ver- 
sipellis. Undo Apostolus : Non ignoramus versutias 
Satanae. Herodes, quamdiu peregrinamur a Domino, 
quasi in quodam carcere, imo in carcere mortis 
hujus, ut carcere corporis nos affligit. Unde Psal- 
mista : Posuit me in obscuris sicut mortuos saeculi. 
Et in carcere isto clausus Jeremias exclamare com- 
pellitur : Circumaedificavit adversum me in gyro, ut 
non egrediar, aggravavit super me pedem suum. Et 
idem : In tenebrosis collocavit me sicut mortuos sem- 
piternos. Apostolus sen ti ens ejusdem carnis angus- 

tias conquerendo exclamat : Infelix ego homo, quis 
me liberabit de corpore mortis hujus ? Quatuor sunt 
quaterniones milituin, quorum unusquisque quatuor 
milites sub se habet. Primus quaternio superbia, 
secundus malitia, tertius luxuria, quartus avaritia. 
Superbia sub se habet inanem gloriam, arrogantiam, 
praesumptionem, singularitatem. Inanis gloria est, 
quum quis de bono quod in eo est, intumescit, et ab 
ipsa gloria inani opprimitur, meliorem se reputans 
quam ipse sit. De isto dicit Propheta : Superbus est 
Moab : et elatio ejus plusquam fortitudo ejus. Sicut 
legi&r de Elea^aro : qui quum elephantem occidisset, 
oppressus est ab eodem. Arrogantia est, quum quis 
de honore et divitiis hujus saeculi gloriatur. Sicut 
Nabuchodonosor dicit: Nonne haec est Babylon 
magna, quam aedificavi in robore fortitudinis mese, 
et in gloria decoris mei ? Prsesumptio est, quum 
dona quae a Deo habet, sibi et non Deo ascribit. 
Sicut philosophi gentium dicentes : Labia nostra a 
nobis sunt: quis noster Dominus est? Qui quum 
Dominum gloriae cognovissent, non tanquam Deum 
glorificaverunt. Singularitas est, quum quis dona 
spiritualia quae habet a Deo recognoscens, alios in 
elatione conscientiae suae vilipendit, sicut ille Phari- 
sasus: Gratias tibi ago, Deus, quia non sum sicut 
eaeteri hominum peccatores, raptores, adulteri, sicut 
et hie publicanus. Exemplum habes in Elia: sed 
familiarius in Pharisaeo. Malitia sub se quatuor 
milites habet: ssevitiam, impatientiam, audaciam, 
impudentiam. Sub luxuria sunt alii quatuor : inglu- 
vies ventris, mollicies vestium, immunditia carnis, 
resolutio otii et soporis. Sub avaritia sunt pusillani- 
mitas, inhumanitas, contemptus Dei, et oblivio mortis. 
Duo milites inter quos jacet miser et incarceratus, 
sunt ignorantia boni, et concupiscentia mali. Du» 

catenae, titillatio carnis, et amor mundi. Et quis est 
iste Angelus, qui educit Petrum de carcere ? ipse est 
qui educit vinctos iu fortitudine, et eos qui habitant 
in sepulchris. Corpora namque nostra animarum 
sepulchra sunt: qui portas aereas et vectes ferreos 
confregit : qui ponit humiles in sublimi, ut mcerentes 
erigit sospitate. Angelus iste est firma obedientia. 
Hasc est quain praemittit Dominus, quasi Angelum 
ante faciem suani, et pracparat viam vitas. Unde 
merito educit Simonem Petrum : Simon obediens, 
Petrus firmus: nam qui firmus est in pbservantia 
obediential, per obedientiam de carcere liberator: 
ut jam non sit ei claustrum career, sed thalamus 
quietis, et paradisus voluptatis. Transit autem pri- 
mam, et secundam custodiam. Prima custodia est 
consuetudo in peccatis: secunda vehementia tenta- 
tionis. Difficile transeuntur istae custodise : difficile 
est consueta relinquere: et difficile est post de- 
licias hujus saeculi duritiam et rigorem vitas absti- 
nentioris amplecti. Sed et tentationes quae inces- 
santer insurgunt, quibus daemones animam impug- 
nant, sicut expugnaverunt a juventute sua, difficile 
est evadere, nisi obediendi humilitas praecederet: 
quae facit obedientem omnia sine difficultate transire. 
Humilitas haec est, quae omnes laqueos diaboli transit. 
Diabolas enim laqueos habet de quibus legitur : In 
via hac qua ambulabam, absconderunt laqueum mihi. 
Et Job: Abscondita est in terra pedica ejus, et 
decipula ejus super semitam. Legitur quod Beatus 
Antonius raptus a Domino in extasim, vidit omnes 
laqueos inimici, et erant valde intricati et perplexi : 
quia sicut Job dicit : Perplexi sunt nervi testiculorum 
Leviathan. Et quum videret sanctos illos intransi- 
biles et inextricabiles laqueos, exclamavit : Domine 
quis transibit laqueos istos ? Et facta est vox dicens: 

Humilitas. Transit humilitas, ubi, fratres, superbia 
ad superliminare obtunditur : evadit humilitas, ubi in 
astutia sua malitia deprebenditur. Porta ferrea est 
caritas: propter fortitudinem haec alibi vocatur 
porta speciosa. Ista est de qua scriptum est : Haec 
porta Domini, justi intrabunt in earn. Haec est porta 
speciosa, quae in destructione Jerusalem sola reman- 
sit : nam sive fides, sive scientia, evacuabuntur, Cari- 
tas numquam excidit, et ideo propter stabilitatem 
ferrea dicitur. Haec est quae ducit ad civitatem 
habitationis. Non habemus hie manentem civitatem, 
sed futuram inquirimus, in qua est dies sine nocte, 
sine labore requies, et gloria sine fine, ad quam 
immensa Christi caritas nos deducat, cui est honor 
et gloria in saecula saeculorum. Amen. 

32. In Festo S. Laurentii. 
Dedt. 4. 

Separavit Moyses trans Jordanem ad Orientem 
plagam tres civitates refugii: Bosor in solitudine, 
in terra campestri de tribu Ruben : Ramoth Galaad 
- de tribu Gad: Golam et Gaulon in Basan de tribu 
Manasse. Tria sunt refugia, sive remedia. Primum 
est pro nostris, et alienis peccatis conteri: secun- 
dum est pro Christo pati: tertium ad ccelestium 
desiderium contemplatione suspendi. Notentur lo- 
corum refugii nomina, et nominum significationes, 
et erunt concordia, et consonantia universa. Primus 
locus est pcenitentium ; secundus martyrum : tertius 
contemplativorum. Bosor interpretatur tribulatio, 
seu contritio: quia bene convenit cordi contritio 
et humiliatio. Unde et haec civitas sita est in 
solitudine, qui est locus poenitentis nn tribu Ruben, 

quod interpretatur visio filii. Qui* enim potest 
videre Filium, quern soli mundo corde vident, nisi 
qui cordis oculos per pcenitentiam emundavit ? Ra- 
moth interpretatur visio mortis, vel signum excelsum. 
Et quod signum excelsius, quam signum martyrum, 
signum crucis ? De quo Isaias dicit: Levate signum 
in nationibus. Et Christus : Qui vult : inquit, venire 
post me, abneget semetipsum, et tollat crucem suam, 
et sequatur me. Oalaad sonat acervus testimonii: 
quod ad universitatem martyrum spectat Martyr 
enim idem est quod testis. Est de tribu Gad: quod 
interpretatur accinctus. Et quid accinctius est, quam 
qui accinxit fortitudine lumbos suos, a Domino prse- 
cinctus virtute ad bellum? Si gloriatur discinctus, 
aeque etiam glorietur accinctus. Discinctus est, qui 
semotus a turbine spiritualium prasliorum cum Maria 
ad pedes Jesu paci et quieti animas vacat. Hie 
habitat in Gaulon tertia civitate refugii: hie est in 
Basan et in tribu Manasse. Gaulon interpretatur 
transmigrate : quod ad eos pertinet, qui de amore 
hujus saaculi ad amorem ccelestium transnrigrantes, 
quasi in extasi spiritualiter ascendunt in montem 
Domini, montem divinae dulcedinis, et jocundae re- 
fectionis: ut possit dicere: In loco pascuae ibi me 
collocavit. Ideo haec civitas est in Basan, quod 
interpretatur pinguedo: et de tribu Manasse, quod 
interpretatur obliviosus. Hoc enim contemplativo 
spiritualiter convenire videtur, qui oblitus populum 
suum, et domum Patris sui, oblitus eorum quae retro 
sunt, ad anteriora ascendendo se porrigit: cujus 
anima quasi ex adipe et pinguedine repleta, in sinu 
Rachelis, et in umbra desiderii requiescit Singuli 
istorum zelum suum habent. Primus est in suorum 
et alienorum dolore peccatorum : secundus in tole- 
rantia passionum: tertius in desiderio aeternorum. 

Primum exbibet apostolus: ubi se caraalem repu- 
tans, et venundatum sub peccato: Omnia, inquit, 
sustineo propter electos, ut et ipsi salutem conse- 
quaotur. Secundum exprimit, ubi asserens se para- 
tum alligari in Jerusalem: Non facio, inquit, animam 
meam pretiosiorem quam meipsum. Tertium mani- 
feste declarator, ubi ad tertium cesium raptus, et 
accensus desiderio supernorum, Cupio, inquit, dis- 
solvi, et esse cum Christo. Hoc triplici zelo immolat 
homo animam suam : hoc est triplex sacrificium 
similar. Offertur ut simila in clibano, in craticula, 
in sartagine. Quod in clibano coquitur, occultum 
est: sic et cordis contritio ei soli aperta est, cui 
cogitatio omnino confitetur. Quod in craUcula co- 
quitur, libere omnibus patet : in quo Martyrum per- 
secutio manifesta signatur. Quod vero in sartagine 
frigitur quandoque apparet, quandoque absconditur 
secundum motus olei bullientis: sic et mentis devotio 
nunc interius latet, nunc foris per vehementiam 
desiderii et amoris apparet. Licet enim beatus Mar- 
tinus, licet Maria Magdalena oleo caritatis intus fer- 
veant: desideria tamen eorum per operis exhibitionem 
exterius prodeunt, et dum ille coelum suspiciens et 
suspirans cum Christo esse desiderat, et ilia Christum 
super omnia diligendo pedes osculatur, et lacrymis 
rigat Loquitur ergo in clibano Paulus, in craticula 
Laurentius, in sartagine Maria, vel Martinus. Et 
quia B. Laurentii craticula totum hunc diem sibi 
pecurialiter vindicat, de Beato Laurentio et ejus 
craticula prosequamur. Quum de craticula offerenda 
est simila, post aspergenda est oleo, ne ignis vehe- 
mentia comburatur. In hoc sacrificio tria exiguntur, 
ut sit simila absque fermento : ut coquatur : ut crati- 
cula : ut oleo conspergatur. Simila est puritas con- 
scientt®, quae nisi oleo caritatis conspergatur, perse* 

cotioni8 igne cftnsumitur: nam sine Spiritus sancti 
gratia humana non potest subsistere infirmitas : quod 
infertur. Petrus ante infusionem Spiritus sancti ad 
vocein ancillae Christum negaverat: indutus autem 
virtute ex alto, quum a principibus Sacerdotum pro- 
hiberetur loqui in nomine Jesu: Magis, inquit, 
oportet obedire Deo quam hominibus. Et innuente 
Christo tempore passionis: Quo, inquit, vado, non 
potes me modo sequi : sequeris autem postea. Sed 
et omnibus discipulis dictum est: Sedete in civitate: 
donee induamini virtute ex alto. Absque fermento 
est similar quum pro Christo et justitia ejus quis 
patiatur, et non pro sua malitia. Sicut scriptum 
est : Si pro Christo patiamini, Beati. Beati qui per- 
secutionem patiuntur propter justitiam. Nemo ves- 
trum, dicit Petrus, patiatur quasi homicida, aut fur, 
aut maleficus, aut alienorum appetitor. Oportet quod 
aspersa sint oleo : nam quicquid sine caritate obtu- 
leris, vitae meritum non habebit. Verba Pauli sunt : 
Si tradidero corpus meum ita ut ardeam, caritatem 
autem non habeam, nihil mihi prodest. Caritas 
autem omnia suffert, omnia sustinet: quia caritas 
patiens est. Ideo gloria martyrum erat, quod pro 
Christi nomine torquebantur. In hoc, inquit, apo- 
stolus, laboramus, et maledicimur, quia speramus in 
Deum vivum. O quam felicem debemus reputare 
eum, qui sic materiali igne purgatus est, ut ignem 
purgatorium non sentiret. Terribilis est expectatio 
illius quando sedebit Dominus conflans et emundans 
argentum. Et purgabit, inquit, filios Levi in spiritu 
judicii et spiritu ardoris. Felix cujus opus non 
ardebit: felix qui aedificaverit aurum, argentum, et 
lapides preciosos. Quum exarserit, inquit, in brevi 
ira ejus: beati omnes qui confidunt in eo. Per 
ignem transeundum est nobis : omnia opera nostra 

probabit ignis. Vereor ne aurom nostrum vertatur 
ibi in scoriam. Omnes enim justitiae nostra sicut 
pannus menstruatae. Et quid miseri faciemus quum 
nostras purificabit iniquitates, qui etiam justitias 
judicabit? Quicquid modo dissimulamus, quicquid 
vel in nobis, vel in aliis dissimulando palpamus, 
ignis vindex, et crucians flamma consumed Ego 
infelicissimus, qui non possum exiguam guttam 
sustinere candelae ardentis, si super manum meam 
ceciderit : quid faciam si me circumcingi, et onerari 
video catenis ardentibus, prementibus, urentibus, et 
non consumentibus? Quomodo expectabo Dominum 
majestatis, judicem universitatis venientem in spiritu 
furoris et turbine tempestatis, in igne sulphuris, et 
aeterni ardoris: Ignis enim in conspectu ejus exar- 
descet, et in circuitu ejus tempestas valida. Contra 
hanc fragilissimam stipulam, et contra folium quod 
vento rapitur, accendetur ignis consumens et devorans 
usque ad inferni novissima. O quam felix craticula 
Laurentii : per quam et ignis ille poenalis evaditur, 
et aeterni refrigerii quies, et aeternae gloria? jocunditas 
obtinetur. Nonne et nos ignem aliquem sustinere 
possemus ? possemus equidem, et ignem gravissimum 
saepissime sustinemus. Nonne ignis est invidia? 
nonne ignis est cupiditas ? sed ignis iste alienus est, 
et interficit filios Aaron. Ignis iste non fovet, sed 
devorat: non illuminat, sed excaecat, ut non videamus 
solem justitiae. Supercecidit ignis malitiae, et non 
viderunt solem justitiae. Hunc ignem subjicit Abi- 
melech ut incendat oppidum Thebes. Hunc ignem 
accendunt Amalechitae, ut succendant Sicheleg. Sed 
et inimicus accendit in nobis stipulas, extinguit 
ignem ilium in nobis, quern Dominus misit in terram, 
et voluit vehementer accendi. Putatis quod beatus 
Laurentius sustinuisset adeo patienter materialis ignis 

incendium ; nisi arderet alio igne qui omnem mali- 
tiam alterius ignis consumeret et auferret ? Naturale 
et physicum est quod calor calorem expellat. Arde- 
bat ilaque ignis caritatis in altario cordis ejus, per 
quern ignis exterior vincebatur. Ignis ille de quo 
Moyses dicit: Ignis semper ardebit in altari, sacerdos 
subjiciet ligna. Forte huic igni ligna subjecerat: 
diuque hunc ignem foverat summus ille beatus sacer- 
dos Sixtus, vel ministerio bead Sixti summorum sacer- 
dotum summus : De quo scriptum est : Ignem misit 
Dominus in ossibus meis et erudivit me, et insistunt 
ministri Satanae. Contumelia et tormento interro- 
gabant martyrem Christi : martyr stat afflictus siqui- 
dem, sed invictus. Carbones suggerunt, excitant 
flammas, iurcis ferreis et ardentibus attrectant mem- 
bra illius. Ille memor Passionum Christi, et ejus 
passionibus condelectans : suorum dolorum oblivi- 
acitur, propriique corporis cruciatum non curat, quia 
peregrinatur a corpore: nec attribuendum est hoc 
stupori, sed amori: nec insensibilitati, sed caritati: 
nec enim sensus doloris amittitur, sed submittitur, et 
quicquid potest humana malitia pro Christi amore 
contemnitur. Ecce quomodo aspersa, et superaspersa 
est oleo simila beati Lauren tii; nisi oleum esset, pro- 
culdubio omnino cremaretur et tota deficeret. Nec 
autem uncta oleo exiiltationis, non solum in tormento 
exultat, sed tortori insultat Assatum est, inquit, jam 
versa et manduca. Ecce quanta est fides sanctorum: 
ecce quanta est in fide virtus, in virtute victoria. 
Sancti, inquit, per fidem vicerunt regna. Per fidem 
inquit Nam haec est victoria, quae vincit mundum, 
fides nostra* Mundus fidem expugnat tripliciter: 
per prudentiam, per potentiam, per obstinaciam. 
Fides autem triplici modo vincit mundum : per stul- 
titiam, per patientiam, per operum gratiam. Per 

ptultitiaiu vincit prudentiam: nam quum filii hujus 
saeculi pmdentiores siut filiis lucis in generatione 
sua, placuit Deo per stultitiam praedicationis salvos 
facere credentes. Praedicamus, inquit apostolus, 
Christum crucifixum: Judaeis quidem scandalum: 
gentibus autem stultitiam. Per patientiam vincit po- 
tentiam. In patientia, inquit, vestra possidebitis 
animas vestras. Idem : Nolite timere eos qui corpus 
occidunt: animas autem non habent quid faciant. 
Per operum gratiam vincitur obstinacia. Quis enim 
adeo est obstinatus, ut eum ad amorem Christi sancta 
et miraculosa opera non inducant ? Haec est pugua 
Gedeonis in tubis, in lagunculis, in lucernis. In tuba 
praedicationis: in laguncula quae frangitur, martyjium 
corporis : in lucerna miraculorum exhibitio. Et quae 
testa, quod vitrum fragilius came nostra? Ideo et 
merito caro nostra est et laguncula. Si non pos- 
sumus ascendere in montem martyrii, quia non omnes 
capiunt verbum illius perfectionis vitas : salvemur 
saltern in Segor modica civitate. Pugnemus in tubis, 
in lagunculis, et lucernis adversus Madianitas cum 
Gedeone. Sit tuba nostra in Hymnis, et Psalmis, et 
Canticis spiritualibus : frangamus vasa ista fictilia 
vigiliis, jejuniis, disciplinis. Ardeant lucernes vestrae 
coram hominibus ; ut videant opera vestra, et glorifi- 
cent Patrem vestrum qui in coelis est. Videant etiam 
Madianitae, et fugiant qui oderunt Dominum a facie 
ejus. Ecce tres civitates refugii: poenitentiae con- 
tritio, carnis afflictio, vitae coelestis affectio. Ecce 
tria sacrificia : simila in clibano per occultam cordis 
contritionem : in craticula per corporis afflictionem : 
in sartagine per ebullientis et aestuantis desiderii vo- 
luntatem. Quia ergo non habemus hie civitatem 
manentem, sed futuram inquirimus, fugiamus, fratres, 
ad civitates refugii, ut per eas redeamus ad illam 

civitatem a qua nunc exulamus: cujus mansio est in 
gloria et honore, in pace et quiete, in aeterna beatitu- 
dine, et interminabili joconditate. Ad quam nos 
dncat et introducat Jesus Christus : cui est honor et 
gloria in saecula saeculorum. Amen. 



33. In Assuhptione Beats Marls. 

Gaudeamus omnes in Domino, diem festum, &c. 
Gaudent angeli : quia Christi Mater hodie in coelum 
assumpta est Quum homines gaudeant, qui semper 
sunt in tristitia et mcerore : quomodo non gauderent 
angeli, quorum natura est gaudere, quorum conditio 
tristitiam non admittit ? Qui gaudent super uno 
peccatore poenitentiam agente, quomodo non gaude- 
rent super Matre Dei ccelos ascendente ? quare non 
gaudeant angeli, quum gaudeat Dominus angelorum? 
Gaudet Christus, et Matri suae hodie festinus occurrit: 
nec dedignatur suae legi satisfacere : per quam parentes 
honorari precipit. David qui Christi figurativam 
gerebat imaginem, gaudebat et psallebat coram area 
veteris Testamenti. Putatis quod non gaudeat Christus 
coram area novi Testamenti, coram cella aromatum, 
coram propitiatorio exauditionis, coram sacrario 
Spiritus sancti ? Gaudeant angeli, et occurrant Do- 
minae suae, reginae angelorum, mediatrici Dei et 
hominum. Attendant quid olim fecerit Joannes, dum 
adhuc esset in utero matris suae. Quamvis esset 
clausus et nondum productus in lucem, gaudens 
tamen gestiebat in occursum Mariae. Anima pueri 
liquefacta est, ut Maria locuta est. Liquefiant angeli, 
et vocem Mariae audituri, et Mariae praesentia fruituri. 
Gaudeant pro se, gaudeant pro nobis : pro se, quia 

suam in coelo recipiunt advocatam. Neminem quaeso 
moveat, fratres mei, quod Mariam voco reginam 
angelonim et dominam. Gloriantur angeli se illam 
habere dominam, quam Dominus angelorum sibi 
elegit \n matrem : Ipsa quanta gloriosius et inefiabilius 
peperit filium et haeredem Dei, tanto differentius, et 
prae cunctis gloriosius nomen haereditavit. Magnum 
et gloriosum est in angelo quod factus est Dei 
minister. Proculdubio majus et gloriosius est in 
Maria, quod facta est Dei Mater. Sicut apostolus 
dicit : Nec oculus vidit, nec auris audivit, nec in cor 
hominis ascendit, quanta sunt quae preparavit Deus 
diligentibus se. Si Deus praeparat tam pretiosa dili- 
genti se, quanta putatis praeparat gignenti se ? Cui 
angelorum dictum est: Spiritus 6anctus superveniet 
in te, &c? Adhuc eminentiorem vobis demonstro 
praerogativam. Yeni electa mea: et ponam in te 
thronum meum. Cui angelorum dictum est unquam 
tam venerabile, tam amabile, tam familiare verbum. 
Veni, inquit, electa mea, veni. Vocatio est ad super- 
eminentem gloriae mansionem. Multi quidem sunt 
vocati : pauci vero electi. Ista est vocata et electa, 
non solum electa, sed et praeelecta. Elegit earn 
Deus, et praeelegit earn. Beata, Domine, quam 
elegisti, habitabit in atriis tuis : imo si verba Domini 
attendamus, habitabit in ea, et ponet in ea thronum 
suum, quoniam elegit earn in habitationem sibi. H«c 
requies mea in saeculum saeculi: hie habitabo, quo- 
niam elegi earn. O Virgo Virginum, O Virginum decus : 
videbaris derelicta eo tempore quo fructus ventris 
tui, fructus terrae sublimis ascendit in ccelum: sed non 
vocaberis ultra derelicta, et terra tua non vocabitur 
amplius desolata, sed vocabitur voluntas Dei in ea, 
et terra tua inhabitabitur. Habitabit enim juvenis 
in Yirgine, et habitabit in te filius tuus. Et hoc est 

quod ipse dicit: Veni electa mea, et ponam in te 
thronum meum: ut tecum sim, et tecum quiescam. 
Sunt alii throni quidem scilicet dirini spiritus multa 
Deo familiaritate conjunct! : sed Beata Maria longe 
conjunctior est filio suo, quum sint duo de came una. 
Hanc praerogativam dedit Pater Filio, ut sit ei con- 
substantialis : hanc prarogatiram habet MateT, ut 
sit ei consubstantialis. Ipsa quidem significata per 
nominatissimum thronum ilium Salomonis. Ad heec 
hodie vocata et electa est, ut sit thronus : ut sit quasi 
solium excelsuin et elevatum. Elevatum dico super 
choros Angelorum. Thronus, quia super earn requi- 
escit Spiritus Dei : thronus quidem, sed non thronus 
de quo fulminat, de quo terribilis mortis sententias, 
et decreta damnationis aeteraae promulgat. Sicut 
scriptum est: De throno Dei procedunt fulgura, 
voces, ac tonitrua. Ut verbis civilibus utar : . De 
throno hoc Christus jurisdictionem exercet pacificam: 
Filius enitn per praesentiam, per preces et merita sues 
matris largitur captivis indulgentiam, clausis aper- 
tionem, caecis illuminationem, laborantibus requiem, 
infirmantibus sanitatem, indigentibus abundantiam, 
metuentibus securitatem, inter amicos fidem, inter 
inimicos pacem, in dubiis certitudinem, in errore 
consilium, in tribulatione solatium, in bello propug- 
naculum, in exilio refugium, in naufragio portum, 
ignorantibus sapientiam, humiliantibus exaltationem, 
pupillis et viduis consolationem, incipientibus et pro- 
ficientibus gratiam, perficientibus et triumphantibus 
gloriam et coronam. Auferatur corpus istud solare 
de mundo, et non erit nisi nox. Auferatur Maria de 
coelo, et non erit in hominibus ni3i caecitas tenebra- 
rum, error turbtnis, et caligo in vol v ens. Matrem 
suam Christus reliquerat ad tempus in terris, donee 
omnia, quae familiarius in Filio suo viderat, et in 

corde suo diu contulerat, discipulis communicaret : 
atque juxta vetus eloquium, contrito capite serpentis 
antiqui, credentium cordibus fidem et amorem Chri6ti 
impressius et firmius intimaret, Christique Ecclesiam, 
quam erudiendam in ejus Ascensione receperat, Filio 
suo sine ruga et macula repraesentaret. Videbatur 
Christo quod non totus ascendisset in coelum, donee 
illam ad se traxisset, de cujus carne et sanguine 
traxerat corpus suum. Desiderio ergo desiderabat 
Christus habere secum vas illud electron, corpus 
Virginia dico, in quo sibi bene complacuit, in quo 
nil quod divinitati posset displicere, reperit: quod 
omnium virtutum afiluentia, omnium plenitudine 
gratiarum, omnium coelestium aromatum odore per- 
fudit. Hsbc est in cujus utero ex diversis specie- 
bus divinitate, came, et anima confectum est manu 
Spiritus sancti mirabiliter et ineffabiliter illud thy- 
miama, quod Christus assistens Pontifex futurorum 
bonorum in ara cruris Deo Patri sacrificium obtulit 
vespertinum. Ratione hujus thymiamatis odorifera 
facta est, et suavis in deliciis suis Sancta Dei genitrix. 
Ascendit itaque quasi virgula fumi ex aromatibus 
myrrhae et thuris, et universi pulveris pigmentarii. 
Hinc est quod quidem Angelici Spiritus cum aliis 
Angelis Beat® Virgini transeunti de hujus saeculi 
deserto non astiterunt : forte missi propter eos qui 
haereditate capiunt verbum salutis, tantaB fragrantiae, 
tantae suavitatis delicias admirantes. Quae est, in- 
quiunt, quae ascendit de deserto deliciis affluens? Quasi 
dicerent: Quomodo potuit inveniri tanta coelestium 
deliciarum affluentia in deserto vitae mortalts: ubi 
non est nisi dolor, et labor, et afflictio spiritus ? Nos 
qui pascimur in bonis Domini, quos in civitate Dei 
fluminis impetus laetificat, non a torrente voluptatis, 
sed a gloria vultus ejus tantas delicias in nobis habe- 

mus. Cessent, quaeso, angelicae potestates admirari 
hujus deserti delicias : nam quae fait olim desertum, 
facta est hortus deliciarum. Sicut Isaias dicit: 
Ponet desertum ejus delicias, et solitudinem ejus 
quasi hortum Domini. Delicias in Yirgine voco, 
quia est a Domino praeelecta, et prophetis prae- 
nunciata, a patriarchis optata, ab angelo salutata, 
a Spiritu sancto fcecundata: quod in virga Aaron, 
quod in vellere Gedeonis, quod in Ezechielis porta, 
quod in Rubo Moysi praesignata: sine corruptione 
foecunda, sine gravamine gravida, sine dolore pucr- 
pera, quod ipsa est vitas janua, quod Virginum 
primiceria, quod simul est Dei aeterni arnica. Non 
miretur angelus si assumatur in splendore et gloria 
Mater Dei, et ancilla: soror, et sponsa, mater, et 
filia. DeliciaB hujus sseculi momentaneae et umbra- 
tiles sunt : in quibus cito preterit quod delectat, et 
permanet sine fine quod cruciat: sed delectationes 
in dextera ejus usque in finem. O quantae, et quam 
inaestimabiles delicias : quas nulla poenitudo sequitur, 
nullus finis abrumpit, nulla sollicitudo conturbat, 
nulla suspicio comitatur. O quanta prudentia, O 
quanta securitas ei servire, quae felici commercio 
bona ineffabilia pro minimis, et pro temporalibus 
sterna retribuit. Mater Dei olim Filium suum col- 
locaverat in humili prassepio : hodie in solio sublimi 
collocatur a filio. Filium suum posuerat in medio 
duorum animalium: hodie collocatur a filio in su- 
pereminentiam angelorum. Olim filium suum de- 
duxerat in ^Egyptum : hodie a filio de deserto hujus 
saeculi transfertur in coelum. Induerat filium suum 
vilibus panniculis : hodie a filio suo stola perpetuae 
jocunditatis decoratur: humanitatem filius ei suam 
communicat et divinitatem suam asternitatem, suam 
claritatem, suam jocunditatem : ut videatur, et tenea- 

tur, et possideatur a matre quasi unigenitus a Patre 
Jesus Christus, cui est honor et gloria in saecula 
saeculorum. Ameu. 



34. In eadem Assumption e. 

HoDiEin curia ccelesti inter principes et potestates 
angelicas celeberrima est gratiarum actio et vox 
laudis: quia in caelum assumitur Mater Dei* Nos 
autem potius plangere, quam plaudere decet, qui in 
hac valle lacrymarum privamur illius praesentia, quae 
nobis erat publica occasio gaudiorum. Speret tamen 
et expectet per earn peregrinatio nostra solatium 
tempestivum. Assumitur enim ut trahat nos post se 
in odorem unguentorum suorum : vadit parare nobis 
locum : praecedit advocata fidelis et potens procurare 
nostrae salutis negocium, vadit ad Filium: amor 
dabit dona hominibus, tanquam Mater Dei, dona 
regni, Regina coelestium potestatum, coeli et terrae 
possidens principatum. Area foederis longam moram 
fecerat in Azoto: sed hodie, reducente David, so- 
lemni exultatione suscipitur in Jerusalem : quia Maria 
de valle miseriae, et plorationis assumpta, ccelestem 
ingreditur civitatem. Yere benedicta haec inter mu- 
lieres, et dum Christum in terris suscipit, et dum in 
coelis a Ghristo suscipitur. Vere beata quaB secure 
dicere potest : Beatam me dicent omnes generationes. 
Haec est Virgo sapiens, quae fatuis virginibus re- 
manentibus foris, cum sponso ingreditur ad gaudium 
nuptiale. Conqueruntur fatuae Virgines, quod earum 
lampades extinguuntur. De ista scriptum est : Non 
extinguetur in nocte lucerna ejus. Propter hanc 
lucernam et admirabile lumen, quo circumfusa erat 

M 

B, .Virgo dum assumeretur in ecBlum, mirabantur 
ahgeli lucis, et dicebant : Quae est ista quae procedit 
sicut aurora consurgens, pulchra ut luna, electa ut sol ? 
O quam pulchra est ascensio tua, pulcherrima mulie- 
rum: O quam pulchri sunt gressus tui in calcea- 
mentis filia principis. Ea enim caritate qua voluit 
minorari paulominus ab angelis, voluit et ipse matrem 
suam glorificari prae angelis. Quum ergo Filius 
hodie matrem suam traheret in odore unguentorum 
suorum, ipse est enim odor vitas in vitam, quid putes 
earn dicere, nisi quod antecessor ejus Patriarcha 
quandoque dicebat: O Virgo Virginum diligenter 
qusso inspice, attende, et vide utrum iste sit filius 
tuus quern olim panniculis involvebas, quern ducebas 
in ^Egyptum, quern quaerebas in Jerusalem, quern a 
Judaeis ligatum, flagellatum, consputum, et stipiti 
videbas affixum, si tamen maternis oculis filii crucia- 
tum videre poteras, quern nunc gloria et honore 
coronatum super omnem angelicam potestatem, et 
super omne quod excogitari potest, conspicis exalta- 
tum ? O gratia plena, vere hodie Dominus est tecum, 
et tu cum Domino: ut tu cum eo habites, et quiescas, 
et ipse tecum habeat habitationem et requiem. Tu 
es enim de qua dicit : Haec requies mea in saaculum 
saeculi: hie habitabo quoniam elegi earn. Vere 
gratia eras plena quae peperisti plenum gratiae et veri- 
tatis: nunc ab eo recipiens plenitudinem glorias et 
honoris. Concepto filio cantabas olim: Magnificat 
anima mea Dominum : Et exultavit spiritus meus in 
Deo salutari meo : nunc potes magnificentius exul- 
tare suscepta a filio. Pro omnibus filiabus Sion quae 
exultaverunt in rege suo : exultat hodie spiritus tuus 
in Deo salutari tuo. Factum erat germen Domini in 
magnificentia et gloria, et fructus ventris tui sub- 
limis : quia Jesus Christus est in gloria Dei Patris. 

Elevata est post filium tuum magnificentia tua super 
coelos : ut in terns tuam non deserat carnem, qui 
terrenam de carne tua traxit origin em. Credo siqui- 
dem quod qui nascendo integrum custodivit in matre 
virginale signaculum : ipse corpus Virginis, in quo 
per ipsum plenitudo Deitatis habitare dignata est, 
servavit ab omni mortalitate et corruptione illaesum. 
Sane quae tota vixerat casta, tota immaculata, tota 
impolluta et integra: quomodo sentiret aut sentire 
deberet, quid esset humani corporis corruptela? 
Secure jam potest in ccelum ascendere quaB in terris 
vitam duxit angelicam: .relinquens hominibus pacem, 
firmans in eis fidem, et inextirpabilem caritatem. 
Gaudeant hodie Adam et Eva parentes, aut potius 
peremptores nostri: quia dum Maria ccelum in- 
greditur, posteritati ejus reseratur ingressus. Eva 
nos duxit in miseriam : ista nos exaltat in gloriam. 
Haec est tnulier ilia fortis, quam Salomon potius 
prophetaildo, quam dubitando quaerebat, quum 
diceret: Mulierem fortem quis inveniet? Haec 
sceptrum exactoris, et virgam oneris ejus superavit, 
sicut in die Madian : hsec mediante filio fortem 
armatum fortiter alligavit : haec est quae caput antiqui 
serpehtis contrivit. Infeidiabatur equidem serpens 
calcaneo ejus : sed non profecit. Venit enim prin- 
ceps mundi hujus, et in ea non habuit quicquam. 
Quum caput et fortitudo serpentis illius consistat in 
carnis illecebra et superbia mentis: ipsa utramque 
suggestionem virginitate et humilitate destruxit. O 
superbe^ o invide, o maligne, ubi est nunc dolositatis 
tuae praestigiosa malitia? Domine Deus Sabaoth, 
qui liberasti populum tuum per foeminam : non dico 
Delboram, sed Mariam, video quia hie est serpens, 
hie est draco, quern formasti ad illudendum ei : ecce 
apparet humilitatis exitus, Evae superbia nobis 
m 2 

abstulit Paradisum : Marias humilitas nos revexit ad 
coelum. Sed ubi est hodie humilitas ? Ipse qui est 
Rex super omnes filios superbiae, sequaces invenit 
infinitos. Tarn Christi quam Mariae humilitas data 
est in conteniptum. Video eos qui humiles et abjecti 
fuerunt in saeculo, superbiam invenisse in claustro. 
Dominus universitatis, cui principatus et potestates 
cceli obediunt, matrem elegit humilem et pauper- 
culam. Nam de ilia Isaias dicit: Surge paupercula 
de Anatoth. Attende, quaeso, quantus sit humilitatis 
fructus. Idem hodie matri suae ccelestes divitias, et 
inaestimabiles atque interminabiles delicias impartitur. 
Invocemus earn, quia ei fecit magna qui potens est : 
qui per earn operatus est salutem in medio terra, ea 
pro nobis supplicante in coelis non cessabit ab 
operibus misericordiae. Scio quia non carebit ef- 
fectu, quicquid a filio postulaverit mater, quam 
elegit et praeelegit in terris : quam exaltavit et super- 
exaltavit in coelis, cui super omnem creaturam con- 
tulit eminentiam gloriae et honoris. Ipsa est, quae 
inter tentationum impetus, inter omnes periculorum 
angustias, inter omnia quae timere post bumana 
miseria, proposita est nobis in auxilium patrona 
diligens, et pia mediatrix ad Filium, cui sit gloria et 
honor in saecula saeculorum. Amen. 



85. De eadem Assumptions. 

Luc. 10. Intravit Jesus in quoddam castellum, et 
tnulier qumdam Martha nomine excepit ilium in 
domum suam. 

QUjERITUR quid ad B. Virginem pertineat hoc 
Evangelium, in quo pars Mariae sororis Lazari optima 

reputatur. Quae enim conventio peccatricis ad Vir- 
ginem Virginum, ad Sanctarum Sanctam : nisi quia 
solius nominis communione participant ? Porro Ec- 
clesia Evangelizat hodie vitam duarnm sororum, ad 
honorem Beats Virginis, quae in se exhibuit utrius- 
que sororis officium. Intravit Jesus in quoddam 
castrum, et mulier excepit ilium. Quidam dicunt 
castrum, quidam domum. Castra inexpugnabilia 
fuerunt corpora martyrum : domus eburneae sunt 
corpora Virginum. Habet enim in se ebur forti- 
tudinem et decorem: habent etiam Virgines fra- 
grantiam virtu turn, et coelestium odorem aromatum 
Sicut scriptum est : Myrrha et gutta et casia a vesti 
mentis tuis, a domibus eburneis, ex quibus delecta- 
verunt te filiae regum in honore tuo. Vulgare prae- 
ceptum est: bonum custodit castrum qui custodit 
corpus suum. Yerumtamen corpus meum quod 
castrum esse debuerat, redactum est in vile tugurium, 
in sterquilinium : nec jam mihi domus est, sed 
sepulchrum foetidum, et scatens spurcitia mortuorum. 
Nimirum omnia membra mea in meam conjuravere 
perniciem : ut eveniat quod scriptum est : lnimici 
hominis domestici ejus. Os meum condemnat me, 
et oculus meus depraedatur animam meam : pedes 
mei currunt in malum contra me : manus et caetera 
membra parant castrum reddere hosti qui me circum- 
quaque obsedit. Haec mihi castrum offeiunt : quia 
me peccato servire compellunt. Nemo castrum 
suum libere possidet: si in eo dominetur peccati 
concupiscentia. Ideo Apostolus dicit, Non regnet 
peccatum in vestro mortali corpore, ad obediendum 
concupiscentiis ejus. Video in castris aliorum quod 
turns est in eis fides : continentia murus : patria 
antemurale : ratio caeteris praeest officiis : prudentia 
excubias agit. Isti mortificationem carnis in cor* 

pore suo circumferum% nep obs^onem, extriosecam 
timent, quia in corpora suo portaut Christum. Sicut 
appstolus dicit: Glorificate, et pprtate Peum in 
corpore vestro. Martha tanquam. prioi; natu Christum 
in domum suam excepit. Activa enim cpntemplati- 
vam ad salutem quandoque precedit, non enim prius. 
est quod spirituale eat, sed quod, animale : deinde 
quod spirituale. Diligebat Jacob Rachelem : s$d ei. 
Lia supponitur. Commendat Chjistus Mariam, sed 
a Martha suscipitur. Maria, inquit, audiebat verbum 
illius : ab utraque recipitur Christus : a Martha in 
corpore: a Maria in mente. Sed quid est quod 
Martha conqueritur ? Domine, inquit, non est tibi 
curae quod soror mea reliquit me solam ministrare. 
In doiDO siquidem in qua Christus suscipitur nulla 
murmuratio, nullum jurgium esse debet: pium tamen 
est et jocundum quod Martha de Maria, et non Maria 
de Martha jurgando cansetur. Video tamen quos- 
dam, qui cum Maria sedere videbantur, ad pedes 
Jesu, exteriora ministeria affectantes, ad haec eos. 
trahit non fraterna compassio, sed ambitio: non 
caritas, sed cupiditas. Bonum quidem est quod 
quis fratribps administrat: sed si admim'strationem 
non ambiat, si invitus recipiat. Verbum Christi est: 
Qui major est inter vos, sit minister vester. Ipse 
etiam dicit : Qui mihi ministrat, honorificabit eum 
Pater meus. Paulo cedebat ad meritum compassio 
quam habebat ad omnes, et sollicitudo omnium Ec- 
clesiarum. His etiam qui bene praesunt aliis minis- 
trando duplex corona promittitur. Placeat uniquique 
versari in ministerio fratrum, ut ingrediatur et egre- 
diatur ad imperium senioris.: sed gaudio gaudet» si ei 
redire ad Rachelis amplexus, ad contemplations 
delicias sit permissum. Maria enim optimam partem 
elegit. Sunt qui Maria? quietem in se exhibent: 

sed nee diligunt Christum : nec audiunt verbum 
eius : quia non ambulant in simplicitate. Quidam 
m eorum immergunt se meditationibus peregrinis 
antes, plus inquirere et sapere quam oporteat 
ere. Mel autem nimis comedenti non est bonum, 
crutator majestatis opprimetur a gloria. Sunt alii 
quum debeant cum Maria vacate et videre quam 
vis est Dominus, providentes eum in conspectu 
: semper rapiuntur ad vanitates et insanias falsas, 
ccupantur ad saecularium sollicitudinem, aut re- 
untur acidia et torpore. In his autem, qui 
: thae exercent officium, exigitur fides in custodia 
amiliaris, compassio ad fratres, et impensior hu- 
atis affectus. De fide dietum est : Hie quaeritur 
dispensatores ut fidelis quis inveniatur : ne cum 
lis Judse communicet. Compassionem habeat: 
- lm Paulo veraciter dicat : Quis infirmatur et ego 
infirmor? Humilitatem exhibeat, ut sit discipulus 
• qui dicit: Discite a me quia mitis sum, et 
% ilis corde. Mater Christi in Filio suo tarn 
-hae, quam Mariae impleyit officium. Ipsa corn- 
let nos utriusque vitae merito apud Christum, eo 
ante, cui est honor et gloria in sascula saecu- 
□. Amen. 




86. De Eadem Assumptione. 

diligenter attenditis beatissimae Virginis vitam, 
sollicitudinem et prudentiam circa filium ejus exhi- 
bitam, manifesto in ea Martham invenire poteritis et 
Mariam. Martha est, dum abit in montana, ut 

Elizabeth gravidam et grandaevam salutet: ut vetulas 
juvencula tribus mensibus officiose ministret. Mar- 
tha est, dam Filium Dei et suum pannis involvit, 
ubere pascit, et in iEgyptum fugiens ipsum a malitia 
Herodis abscondit. Martha est, dum filium suum 
sollicitain Jerusalem quaerit, dum cum eo ad nup- 
tias vadit : dum usque ad passionem ejus a filio non 
recedit : dum post materaos dolores et resurrectionis 
laetitiam filium ascensurum in coelos cum discipulis 
undecim ad Montem Oliveti deducit. Vis videre ubi 
Virgo in officio Marias quiescit: salutaverat earn 
angelus: Maria autem cogitabat qualis esset ista 
salutatio. Haec Maria est in Mariae officio: dum 
loquitur angelus ad Joseph : dum festinant pastores 
ad puerum; dum magi adorant: dum Zacharias et 
Simeon prophetizant. Maria audiens conserrabat 
omnia verba haec, conferens in corde suo. Exerci- 
tatio corporalis, quae ad multa dividitur, pertinet ad 
Martham : amor Dei, qui nil praeter Deum appetit, 
pertinet ad Mariara. Hanc unam, hoc unum affec- 
tabat propheta, quum diceret: Unam petii a Domino, 
hanc requiram. Porro unum est necessarium, qui 
hoc unum eligit, optimam partem eligit. Caritas 
enim non potest excidere, vel auferri. Ideo Maria 
optimam partem elegit, quae non auferetur ab ea. 
-Paulus inter ea quae retro sunt, et anteriora distin- 
guens : quasi inter laborem activae et contemplative 
delicias, hoc unum elegerat dicens: Unum autem 
quae retro sunt oblitus, ad anteriora me extendo, 
quasi dicat : Hoc unum mihi retinui, hoc unum mihi 
unice praeelegi: nam respectu contemplationis ad 
modicum prodest exercitatio corporalis. Praesens 
Evangelium nullam facit de Lazaro mentionem. 
Credo tamen quod domus, in qua Christus excipitur, 
ad eum communiter cum sororibus suis jure hsere- 

ditario pertinebat. Verumtamen ubi de glorifica 
Virginis Assumptione tractatur, Lazaro non est locos. 
Jaceat tanquam dormiens inter vulneratos in sepnl- 
chris : ut in dorao Virginali, in quo Christus recipi- 
tur, Mariae et Marthae obsequium acceptetur. Video 
tamen inter vos vices Maris, Marthas vices, et etiam 
Lazari exerceri : Lazarus enim sororum suarum con- 
tubernalis est. Quidam contemplationi vacant: ecce 
Maria. Quidam ea quae fratribus necessaria sunt 
fideliter et devote procurant: ecce Martha. Quidam 
cogitantes dies suos in amaritudine animae suae sub 
lapide poenitentiae gemunt: ecce Lazarus. Illi de- 
lectantur in uno; isti turbantur erga plurima: hi 
turbantur ad seipsos sicut quidam poenitens dicit: 
Ad meipsum anima mea turbata est. Quidam sunt 
praelati, sive ministrales: istos video cum Noe de 
area fabricanda et regenda sollicitos. Sunt alii 
contemplativi, qui cum Daniele viri desideriorum 
sunt. Tertii humilitate pcenitentiae beatum Job imi- 
tantur scientem dolorem et infirmitatem. De his 
scriptum est: Si inventi fuerint in civitate Noe 
Daniel et Job, ipsi justitia sua liberabuntur : filium 
autem aut filiam non salvabant. Hanc vitae varie- 
tatem satis eleganti compendio sponsa in Canticis 
notat: Surge arnica mea, formosa mea, columba mea. 
Arnica est, quae se a studio spirituali avellens, ut 
ministret Christo et pauperibus ejus, pro Christo 
animam suam ponit, et hoc est ministerium Marthae. 
Formosa est, quae gloriam Domini revelata facie 
contemplans, in eandem imaginem transfermatur de 
claritate in claritatem, tanquam a Domini Spiritu: 
et ecce quies Mariae. Columba est, quae plangit et 
gemit in foraminibus petrae, in angustiis scilicet 
pcenitentiae tanquam sepulta, et inter lapides clausa : 
ecce Lazari scopa. Contra Mariam indignatur Pha- 

risseus, Martha rixatur: Discipuli murmurant: Maria 
tacet, et pro ea Christus loquitur. Quieacit Maria : 
laborat Martha: Lazarus in abjsso mortis positus 
clamare non potest: nam a aaortuo perit confessio. 
Verumtamen abyssus abjssum invocat: abyssus 
pietatis, abyssum iniquitatis. Lazare, inquit Domi- 
nus, veni foras : in quo verb® turbatUr in se, fremit 
spiritu, lacrymatur et clamat: Lazare veni foras. 
Clamet quaeso Lazarus resuscitatus, et die at; Domine 
dum anxiaretur super me spirkus meus : eduxisti ab 
inferno animam meam : notas mihi fecisti vias vitas : 
adimplesti me lsetitia cum vultu tuo.. Clamemus et 
nos in coelum, ad earn quae hodie ascendit ad Filium. 
Yirginitas ejus et humilitas nos redemit: ejus miseri* 
cordia nos salvabit. Si enim consideres longitu- 
dinem, latitudinem, sublimitatem, et profundum 
pietatis in Virgine; in coelum ascendit, infernum 
penetrate terram replet : atque in cordibus hominum 
mirabiliter et ineffabiliter se exercet. Ipsa per gra- 
tiam quam invenit ad filium, nobis acquirat filii 
gratiam : ut qui laetamur de gloria Virginis, per earn 
cum ejus filio gloriemur: quod ipse praestare dig- 
netur, qui cum patre et Spiritu sancto vivit et regnat 
Deus, per omnia saecula sseculorum. Amen. 



37. DE S. BARTHOLOMiEO. 

Matt. 10. Estote prudentes stent serpented, et 
simplices sicut columbce. 

Magistek veritatis nos erudit, et informat in schola 
Evangelicae disciplinae, quales nos esse oporteat ad 

justitiam faQiendam, et injuriam tolerandam. Fru- 
dentia exigitur ad faciendum bonuin, et simplicitas 
ad patiendum malum. Est prudentia sive sapientia 
bona, et est sapientia mala : est sapientia Dei, et est 
sapientia mundi. Istae duae sapientiae sunt contraries, 
nee reruin a&stimationem asque lihrani. Sicut scrip- 
tura dicit : Sapientia Dei justificata est a filiis suis : 
sed et filii hujus saeeuli prudentiores sunt filiis lucis 
in generation sua. Ista verbum crucis et mortis, 
per quam placuit Deo salvos facere credentes, pro- 
posuit habere pro luce. Ilia currens ad vanitates- et 
insanias fajsas, verbum crucis stultitiam reputat, 
quoniam aiumalis homo non percipit ea quae sunt 
Spiritus Dei. Stultitia enim est ei, et non potest 
intelligere. Jacobus apostolus, quasi judex in taota 
varietate et contrarietate respondet: Ilia, inquit, 
terrena est: animalis est: diabolica est, ista vero 
primum pudica quidem, deinde pacifica. Estate, 
inquit, prudentes sicut serpentes. Quare non dicit 
sicut Epicurei, sicut Stoici, sicut Peripatetici ? quia 
isti evanuerunt in cogitationibus suis, et obscuratum 
est insipiens cor eorum, et dati sunt in reprobum 
sensum, servientes potius creaturas quam creatori. 
Ideoque dicit Dominus de illis: Deprehendam sapi- 
entes in astutia sua : perdam sapientiam sapientum, 
et prudentiam prudentium reprobabo. Et <juae est 
haec sapientia, aut quis magister hujus sapientiae? 
Ille quidem. qui docet hominem scientiam, ipse est 
magister. Ipsa est sapientia Dei virtus, et Dei 
sapientia Christus Jesus, qui factus est nobis a Deo 
non solum sapientia et justitia, sed sanct&catio et 
redemptio : quoniam ilia non est nisi inflatio et per- 
ditio. Et quae sunt praecepta magistri hujus scholae? 
Estote prudentes sicut serpentes. Et: Qui vult 
venire post me, abneget, &c. Et: Qui non audit 

Patrem suum et Matrem, insuper et animam suam, 
non est me dignus. Infelix ego homo quomodo 
sequar Christum : Quomodo haec mandata implebo ? 
Tu mandasti Domine mandata tua custodiri nimis. 
Heu me mater mea, ut quid me genuisti filium 
doloris et plorationis, filium damnationis aeternae: 
Cur exceptus genibus ? cur lactatus sum uberibus ? 
cur in patibulum gehennalis flammae nutritus? qui 
haec et haec non fecerit, non potest meus esse disci- 
pulus. Certe scio quia immediata sunt esse Christi 
discipulum, et ejus adversarium. Ipse est qui dicit: 
Qui mecum non est, contra me est, et qui mecum 
non colligit, dispergit. O bone Jesu, quare posuisti 
me contrarium tibi, et factus sum mihimetipsi gravis? 
Mihi gravis factus sum: quia grave et importabile 
mihi factum est jugum tuum. In schola Evangelii 
tui quandoque audieram: Venite ad me omnes, qui 
laboratis et onerati estis, et ego reficiam vos. Jugum 
enim meum suave est, et onus meum leve. Certe 
Moyses jugum nobis imposuerat, quod neque patres 
nostri, neque nos portare potuimus. Ipse autem 
praecepit diligere patrem et matrem: diligere etiam 
amicum, et odio habere inimicum. Illud jugum 
mihi tplerabilius videbatur, et quicquid sit de amore 
parentum, aut amici: illud scio quod satis essem 
proclivis ad odium inimici : proni enim sunt sensus 
hominis ab adolescentia in malum. Nunc autem 
imponis mihi jugum Domine, quod omnino ferre non 
possum. Satis sufficiebant ad cumulum miseriae 
meae, praeter jugum Moysi alia juga, quibus oneratus 
totus deprimebar in terram. Vigilavit enim jugum 
iniquitatum mearum in manibus tuis Domine. Hoc 
onus assidue porto : quoniam iniquitates meae super- 
gressae sunt caput meum : sicut onus grave gravatae 
sunt super me. Aliud etiam jugum sentio: scilicet 

virgam exactoris, et jugum oneris ejus. Prater haec 
juga ego homo perditissimae mentis, spretis nupti- 
alibns gaudiis juga bourn emi quinque, in quorum 
probatione semper reprobus invenior. Quinque- 
partita siquidem sensualitas deprimit in me spiritum 
multa cogitantem, et spiritum volentem in sublime 
consurgere intrudit in terram. Propter tarn varia, et 
tarn gravia juga et onera miser factus sum, et curva- 
tus sum usque in finem : nec est qui me solvat et 
erigat, nisi tu qui sol vis compeditos, et erigis elisos, 
Domine. Licet lex tua mihi gravissima videatur: 
erit mihi tamen suavis et dulcis, si benedictionem 
dederis, et legislator. Scio Domine quia si oleo 
misericordiae tuae ungeres me : si pane tui amoris me 
reficeres, in fortitudine hujus cibi patienter omnia 
sustinerem. Caritas enim omnia suffert, omnia su- 
stinet: caritas patiens est. Si unxeris me oleo lastitise 
tuae, omnia mihi in gaudium convertentur : compu- 
trescet jugum a facie olei. Confirmabuntur genua, 
quae modo infirmata sunt a jejunio, et caro mea im- 
mutabitur propter oleum. Legimus, Domine, quia 
simila quae tibi offerenda est si coquatur in craticula, 
in sartagine, aut in clibando, aspergenda est oleo : ne 
per ignis vehementiam comburatur. Unge ergo me 
Domine oleo caritatis et misericordiae tuas, et potero 
diligere inimicum : potero non solum patrem et ma- 
trem odio habere, sed me ipsum. Nunc in via man- 
datorum tuorum delectabor: tunc invenietur in me 
columbina simplicitas, et prudentia serpentina. Credo 
quod columbae simplicitas commendatur in sacro 
eloquio, propter innocentiam, et mansuetudinem, et 
socialis vinculi paritatem. De serpente autem legitur 
quod callidus erat super omnia animalia. Inter pru- 
dentias ejus ilia nos spiritualiter erudit et informat : 
quia quum sibi videt imminere tempora senectutis, 

inter angustissimos lapides ingrediens ibi deponit 
vetustae pellis exuvias. Sed et nos si volumus vete- 
rem hominem deponeife cum actibus suis, oportet nos 
ingredi angustias poenitentiae, angustias viae illius 
quae ducit ad vitam, et sic induere novum hominem, 
qui secundum Deum creatu& est. Sane ille benedic- 
tus Apostolus, cujus hodie memoria in benedictione 
est, pellem vetustatis, pellem mortis deposuit: ut 
pellem gloriae et jocunditatis indueret. Pellem, in- 
quit, pro pelle, et omnia quae babet homo d&bit pro 
anima sua. Dat homo pellem raortificationis pro 
pelle glorificationis. Pellem banc deponemus, quum 
corruptible hoc induet incorruptionem, et mortale 
hoc immortalitatem. Aliamque pellem sumemus, 
quum Christus reforraabit corpus humilitatis nostra 
configuratum corpori claritatis suae, et superinduar 
ego pelle nova, et in pelle mea videbo Deum Salva- 
torem meum. Juxta verbum Jeremiae, hodie deponit 
jEtbiops pellem suam, et pardus varietates suas. 
Erat pellis quain hodie deponit Apostolus pellis mor- 
talitatis, et ideo iEthiopis : hodie, Apostole Dei, re- 
novator ut aquila juventus tua. De hac pelle dicit 
Job: Nunquid implebis sagenas pelle ejus, et gur- 
gustium piscium capite illius? Haec est pellis ca- 
prina, quae ponitur in, lectulo David, ut innocens 
inanus persecutoris evadat. Hodie, Domine, con- 
scidisti saccum Apostoli, et circumdedisti eum laetitia. 
Vetus Adam incidit in latrones, qui spoliaverunt eum 
tunica ihnocentiae et gloriae: hanc hodie fortiter 
recuperat miles, et Athleta Christi fbrtissimus. O 
malitia daemonum, O crudelitas hominum, O virtue 
Dei, O constantia Martyrum, ubi erat cor Apostoli, 
quando has angustias tolerabat ? certe in Christo, in 
cruce Christi, et in doloribus ejus. Memoriam pas- 
sionis Christi ipsum propria passionis immemorem 

faciebat. Si quaereretur ab eo utnim pellem suam, 
utrum carnem suam diligeret, responderet, diligo: 
nemo carnem suam odio habuit: sed magis diligo 
Christum quam meipsum. Si modo spolior, Cbristus 
me superinduet: pondusque hoc tribulationis raeae 
immensum gloriae pondus operabitur in me. Scio cui 
credidi, et certus sum, non mentietur quia Veritas est. 
Sed pro Christo patior, et conregnabo, et pro brevi, 
et transitoria tribulatione coronam immarcessibilem, 
et interminabilem jocunditatem, et exultationem se- 
curus expecto. Quam nobis praestare dignetur per 
merita beati Bartholomaei Jesus Christus, cui est 
honor et gloria in saecula saeculorum. Amen. 



88. In Nativitate Beat^e Mari^. 

Prov. 9. Sapientia adificavit sibi domutn, et excidit 
in ea columnas septem. 

Sapientia haec non est sapientia carnis quae inimica 
est Deo : nec sapientia mundi, quae stultitia est apud 
Deum : nam haec, teste Jacobo apostolo, terrena est, 
animalis est, diabolica est: cujus professores sapi~ 
entes sunt ut faciant mala: bona autem facere ne* 
sciunt. De quibus Dominus dicit : Comprehendam 
sapientes in astutia sua, et perdam sapientiam sapien- 
tium, et prudentiam prudentium reprobabo. Est alia 
sapientia quae desursum est, sicut Jacobus dicit, Pri- 
mum quidem pudica : deinde vero pacifica. Haec est 
sapientia de qua loquimur: haec est sapientia quae 
aedificavit sibi domum : hie est Christus Dei virtus, 
et Dei sapientia. De quo apostolus dicit : Qui factus 

est pro nobis a Deo sapientia et justitia, sed et sane- 
tificatio et redemptio. Sapientia aedificavit sibi do- 
mum: quia Jesus Cbristus in habitationem uterum 
Mariae elegit Haec est domus pudici pectoris. De 
bac domo scribit Salomon : Intrans in domum meam, 
conquiescam ibi. Ac si diceret: Hanc elegi in 
habitationem, quoniam elegi earn: haec est domus 
Dei et porta cceli. In hac sapientia excidit columnas 
septem, scilicet septem dona Spiritus sancti, vel 
septem principales virtutes. Quatuor de quibus phi- 
losophi diu disputaverunt et scripserunt, hae sunt, 
prudentia, temperantia, fortitudo, et justitia. Sunt 
et alias tres quae complent septenarium, de quibus 
philosopbus non gustavit, spes, fides, et caritas. 
Hae septem columnae, hae septem gratiae, has septem 
mulieres quae apprehenderunt virum unum in die ilia: 
nam propter gratiam septiformem Deo placuit. Per 
istas gratias multiplices quasi comprehensus, et de- 
tentus elegit earn in habitationem sibi. In hac tan- 
quam in domo, tanquam in throno, tanquam in lectulo, 
tanquam in sacrario requievit. Hujus Virginis figura 
et significatio fuit nominatissimus ille thronus Salo- 
monis de ebore et auro purissimo. In auro quidem sa- 
pientia et dignitas, in ebore candor, decor, planicies, 
fortitudo. Nam quum speciosa facta sit et suavis, de 
fortitudine hujus scriptum est: Mulierem fortem quis 
inveniet? Thronus merito est propter judiciariam 
potestatem: quia in ea sedere decrevit, cui omne 
judicium datum est, et qui judicat fines terrae. Prop- 
ter gratiarum diversitates attribuuntur diversorum no- 
minum qualitates. Thalamus est propter naturae 
communionem: de quo Christus egressus est tan- 
quam sponsus de thalamo suo. Ager, propter f<oecun~ 
ditatem : ager ille scilicet in quern exiit Isaac medi- 
tari, cui benedixit Dominus, et de quo scriptum est : 

Pulchritudo agri mecum est. Propter fortitudinem 
civitas quam fundavit Altissimus : Propter virginitatis 
integritatem hortus conclusus, fons signatus, porta 
clausa, Libanus non incisus: propter sanctitatem 
templum Dei, porta sanctuarii, area Dei, sacrarium 
Spiritus sancti: propter gloriam aula regis, cella 
aromatum, fons hortorum, paradisus deliciarum. Haec 
omnia in laudibus Virginis Isaias sub istorum verbo- 
rum paucitate concludit : Data est ei gloria Libani, 
decor Carmeli et Saron. Libanus interpretatur can- 
didatio: in quo tarn gloria vitae quam honor pudi- 
citiae designatur. Saron interpretatur principatus: 
nec ipsa solummodo facta est mediatrix Dei et homi- 
num, sed princeps et Regina coelorum. Ipsa facta 
est domina mundi, reparatrix saeculi, destructrix in- 
ferni, gloria Martyrum, honor Virginum, fortitudo 
justorum,lapsorum fiducia, pugnantium spes,exultatio 
angelorum. Haec est quae nescivit thorum in delicto, 
cui ad laudis cumulum ilia praerogativa specialis 
accedit, quod ei coelestis concessa est cum Virgini- 
tate fcecunditas, Salomone teste : Gratia super gra- 
tiam mulier pudorosa, et sancta. O quam pulchra 
et casta generatio, quod casta sit et generet, nulla 
mulierum usurpate praesumat. Privilegium Marias 
alteri non dabitur, nec auferetur ab ea: nec alius 
partus Virginis nisi Deus : nec alia Mater nisi Virgo 
decuit dici. Hodie ergo nascitur Maria, ut Christus 
de Maria nascatur. Cesset figura Rebeccas : rem 
habemus, figuram non quaerimus. Haec est quam 
quaesivit nuncius Filio Domini sui, Gabriel Arch- 
angelus Filio Dei. Bibit ipse de hydria ejus : quia 
de conformitate Virginitatis ejus, et viae mundissimae. 
Bibant quaeso et jumenta, et si non possumus de 
hydria Virginitatis, liceat nobis haurire saltern de 
hydria humilitatis. Placuit propter humilitatem: 

N 

atque propter hanc Deus elegit, et praeelegit earn. 
Sexum quern damnaverat Dominus sententia male- 
dictionis in Eva: hodie replet gratia benedictionis et 
miserationis oleo in Maria: haec est lecythus olei: 
haec est urna aurea supernae dulcedinis habens manna: 
haec est concha Gedeonis rore plena. Deus totam 
aream rigaturus prius rore vellus infudit, et ipsum 
mundum redempturus, in Maria mundi pretium con- 
tulit universum. Tanta siquidem gratia repleta est, 
quae plenum gratiae et veritatis paritura erat, ut de 
plenitudine ejus omnes possemus accipere. Salutata 
ab angelo in montana ascendit, et salutavit Elizabeth. 
Secure assumit salutantis officium, quae habet jam in 
utero salutem, et salutis auctorem : eum scilicet, sine 
quo non est salus, qui dat salutem regibus, et qui 
mandat salutes Jacob. Anima Joannis liquefacta est 
ut Maria locuta est, et in occursum ejus cum exulta- 
tione gestiens sentiebat gratiam Spiritus sancti, quam 
et ipsa nondum nata praesenserat. Non solum Joannes, 
sed et parentes ejus de plenitudine ejus Spiritum 
prophetiae recipiunt, et tota domus repleta est ex 
odore ccelestis unguenti. Ab antiquis diebus juxta 
verbum Isaiae cogitaverat Dominus cogitationes pacis : 
sed cogitationes illas a mundo absconderat, licet eas 
tan quam secretum suis prophetis revelaret. Unde 
quum Amos propheta diceret : Non faciet Dominus 
verbum, nisi prius revelaverit illud servis suis pro- 
phetis : Isaias tamen quia juxta verbum sapientise, 
bonum est zelare mysterium regis, dicebat : Secretum 
meum mihi: secretum meum mihi. Idem Isaias: 
Erit, inquit, vobis visio quasi verba libri signati. 
Et ad Danielem ab angelo dictum est : Tu autem, 
Daniel, signa librum, et claude sermonem usque ad 
tempus statutum: hoc est tempus quod praefinivit 
Dominus ut auferretur velamen a facie Moysi: ut 

auferretur paries dividens inter nos et Deum, hoc est 
tempus miserationis, de quo scriptum est: Quia venit 
tempus miserendi ejus: quia venit tempus. Haec 
est, inquit apostolus, dispensatio Sacramenti abs- 
conditi a saeculis in Deo: ut innotescat principa- 
tibus et potestatibus per ecclesiam multiformis sa- 
pientia Dei. Quaesita est ergo, et inventa est mulier, 
in qua et per qnam tanti Sacramenti gratia impletur. 
Quaesita est ovis, de qua nasceretur Agnus Dei, qui 
peccata mundi tolleret. Non enim peccatum aufere- 
bat lex, sed augebat: lex peccatum non tollit, sed 
aggravat : non minuit, sed augmentat. Lex, inquit, 
apostolus, subintravit, ut abundaret delictum. Et 
idem : Lex per mandatum operata est in me omnem 
concupiscentiam. Eligitur ergo et nascitur hodie 
benedicta inter mulieres : ut fructum maledictionis 
evacuans, germinet fructum vitae. In die ilia, prae- 
dixerat Isaias, Erit germen Domini in magnificentia 
et gloria, et fructus terrae sublimis. Mala arbor fecerat 
fructus malos: concupiscentiam scilicet carnis, ori- 
ginale peccatum, malorum seminarium, communis 
corruptelae fermentum, et generate nostrae perditionis 
initium. Quia ergo malo originali per bonum ori- 
ginale mederi oportebat, de mala ilia arbore damnatae 
perditionis exempta et sanctificata est caro Mariae 
Virginia: quae licet ab utero matris suae plenitudinem 
gratiae et sanctitatis acceperit: superveniens tamen 
Spiritus sanctus in conceptu verbi exuberantius et 
accumulatius ei plenitudinem gratiae coelestis infudit 
quod ex verbis angeli patet. Ave, inquit, Maria 
gratia plena. Ecce plenitudo gratiae. Spiritus sanctus 
superveniet in te. Ecce mensura superplena et super- 
efflaens. Quia ergo caro Mariae liberata est a peccato, 
et ipsa gratiam ad mensuram accepit, benedicta dici- 
tur, non simpliciter, sed inter mulieres. Christus 
N 2 

Tero quia gratiam non ad mensuram habuit, et om- 
nino liber, et immunis extilit a peccato, simpliciter 
datur ei benedictio : Benedictus, inquit, fructus yen- 
tris tui. Caro Marias sanctificata fiiit : Caro Christi 
non sanctificata, sed sancta, et sanctificans. Ista 
sanctitatis in carne diversitas, significata est in 
duabus decimis veteris Testamenti. Filii siquidem 
Israel dabant decimas omnium bonorum suorum 
Levitis: Levitae vero de melioribus dabant decimas 
summo sacerdoti. De massa itaque carnis humanae, 
quasi de quadam universitate frugum in modum de- 
cimas primitivae, Mariae caro exempta et sanctificata 
est, et de ilia sanctissima carne adhuc dignior quae- 
dam et sanctior portiuncula electa est, quam sibi 
vivendo assumeret Verbum Dei. Haec est decima 
Ephy : quae in Levitico in libamen Domino jubetur 
offerri. Ephy est decima pars cori. Corus continet 
xxx modios : Ephy continet tres modios, et haec est 
decima pars cori. Sic decima*cori est Ephy, et haec 
est caro Mariae. Decima Ephy est caro Christi, et 
offertur libamen Domino, et sacrificium in odorem 
suavitatis. Hoc ipsum praefiguravit Ruth : quae quum 
collegisset spicas in agro Booz collectas excussit, et 
invenit Ephy, id est tres modios. Hujus Virginis 
Nativitatem, et Christum ex ea nasciturum praeno- 
verant patriarchae et prophetae: in cujus rei desi- 
derium generationi studebant. Propter hoc Ozee 
ducit uxorem Gomer meretricem, Isaias generat 
Iasub filium suum, Manue Sansonem, Helchana 
Samuelem, David Salomonem. Ora prophetarum 
aperta sunt: visiones innumerae factae sunt. Sicut 
dicit Dominus per Ozeam: Visiones multiplicavi : et 
in via prophetarum assimilatus sum. Nonne solum- 
modo verbis, aut visionibus, sed scripturis, signisque 
et miraculis, tarn Christi, quam Mariae Nativitas de- 

signatur. Quae omnia si quis vellet deducere in 
medium, nec lingua, nec tempus sufficeret : sed nec 
humanae memoriae capacitas, nec aurium patientia 
sustineret. Enormiter nobis nocuerunt vir unus et 
mulier una : sed gratias Deo, quia per unam mulie- 
rem omnia restaurata sunt nobis, non sine multiplici 
foenore gratiarum. Non enim sicut delictum ita et 
donum : sed excedit aestimationem damni benefi- 
ciorum magnitudo. Peccatum quidem ex uno in 
condemnationem : donum vero ex multis delictis in 
justificationem. Prudentissimus artifex quod in Adam 
factum fuerat non destruxit, sed refecit : arundinem 
quassatam non contrivit, et lignum fumigans non 
extinxit, sed novum Adam formans ex veteri, matrem 
in filia reformavit. Jam tibi sublata est, O Adam, 
omnis materia querelandi adversus uxorem. Ne 
dicas : Mulier quam dedisti mihi ipsa seduxit me, 
deditque mihi de fructu prohibito, et comedi : sed 
die : Quum essem de luce ejectus in tenebras, mulier 
haec quam dedisti non seduxit me : deditque mihi de 
fructu benedicto. Vere benedicto, in quo, et a quo 
omnis benedictio, omnis consolatio, et, ut verbo 
apostoli utar, omnis justificatio, sanctificatio, et re- 
demptio. Ecce domus quam sapientia aedificavit 
Ecce ferculum Salomonis, thronus regis, tribunal 
judicis, reclinatorium pietatis, propitiatorium exau- 
ditionis, forma eruditionis, via consilii, terminus exilii, 
abolitio peccati, deletio chirographi, fiducia prasmii, 
scala coeli, janua paradisi, figurarum finis, legis im- 
pletio, prophetarum declaratio, exhibitio veritatis, 
exemplar humilitatis, custodia religionis, schola vir- 
tutum, consummatio sanctitatis. O sancta, O bene- 
dicta, tu luna in medio firmamenti, tu candelabrum 
in medio mundi, tu lignum vitae in medio paradisi. 
Magna est gloria tua in salutari tuo. Quis enarrabit 

laudes tuas ? quis loquetur potentias tuas ? Licet te 
exaltent fili® Sion : licet te laudent reginse : licet 
laus tua sit in evangelio et prophetis, et laudem 
tuam pronunciet omnis ecclesiae sanctorum: omnia 
tamen praeconia, et omnium laudes ad comparationem 
tuae benedictionis sunt tanquam facula ad solem, 
tanquam gutta ad magnitudinem maris. Tu inter 
miserias et angustias nostras ad omne auxilium et 
consilium omnibus promptior, potentior, efficacior, 
omnibus honorabilior, amabilior, gratior, et dulcior. 
Dulcis es in ore te laudantium, in corde diligentium, 
in memoria te deprecantium. Magnificata es in 
omni sexu, in omni aetate, in omni conditione, in 
tribubus, et populis, et Unguis : tu myrrba electa : 
tu piscina in Esebon: tu virgula fumi ex aromatibus: 
tu fasciculus myrrhae inter ubera sponsi: tu tere- 
binthus extendens ramos gratiae et salutis: tu inter 
omnes et super omnes benedicta, et superbenedicta, 
superelecta, superspeciosa, supergratiosa, superglo- 
riosa mater illius, qui dat gratiam et gloriam, ho- 
norem et aeternitatem, cui sit honor et gloria in 
saecula saeculorum. Amen. 



39. De Sancto Michaele, et custodia Angelorum. 

Psal. 50. Benignefac Domine in bona voluntate tua 
Sion : ut mdificentur muri Jerusalem. 

Si referamus tempora Nabuchodonosor, tempora 
Seva Cherub, Titi quoque et Vespasiani : non dubi- 
tamus quia terrena Sion multoties capta et destructa 
et reaedificata est. Et ne ad veteres historias nos 



Digitized by Google 



DE SANCT0 MICHAELE, ET CUSTODIA ANGELORDM. 183 

ire oporteat, in promptu est destructio illius civitatis 
facta tempore Papas Urbani secundi, regnante Rege 
Francorum Philippo. Sed nunc culpis nostris exi- 
gentibus, haec novissima captio et destructio facta 
est sub Urbano Papa tertio, et sub alio Philippo 
Rege Francorum. Sed est alia Jerusalem superna, 
et ccelestis ilia, quae et mater nostra, cujus muri in 
ruina, et lapsu luciferi atque complicum ejus, ex 
parte non modica corruerunt. Erat consilium al- 
tissimi, ut haec civitas reaedificaretur ex hominibus 
tanquam ex rationabilibus et vivis lapidibus : et licet 
consilium illud absconditum fuisset a saeculis, erat 
tamen Prophetis in spiritu revelatum. Unde Daniel 
et Amos dicebant : Non faciet Dominus quicquam : 
nisi prius revelaverit illud servis suis Prophetis. 
David ergo Propheta secreti bujus conscius et in- 
telligens, quod de viris contemplativis qui significatur 
per Sion reaedificanda esset Jerusalem : supplici et 
devota oratibne benignitatem summi judicis inter- 
pellat. Tu, inquit, Domine, qui bene facere de- 
crevisti, his quorum oculi interiores ad te sunt: sicut 
oculi servorum in manibus Domini sui : tu benefac 
Domine in bona voluntate tua Sion, his qui con- 
templations et desiderii oculos ad te habent: et 
exprimens beneficii modum, subjungit ut aedificentur 
muri Jerusalem. Referamus, fratres, gratias Al- 
tissimo : quia beneplacitum est Domino super ti- 
mentes eum, et in eis, etc. Placet ei quod de nobis 
qui inimiculi sumus reparetur ruina Angelorum : ut 
in locum unde superbus cecidit humilis elevetur: 
quia de Angelis qui praevaricati sunt non possunt 
restaurari ruinae Jerusalem. Nam et ipsi restaurari 
non possunt : quoniam iniquitas eorum inventa est 
ad odium. Ibi enim ceciderunt qui operantur ini- 
quitatem : expulsi sunt, nee potuerunt stare. Susci- 

tet, quaeso, Dominus de inimiculis Angelos, suscitet 
de terra inopem, de pulvere erigens pauperem : ut 
colloceteura cum principibus, et solium gloriae teneat. 
Adveniat, Domine, regnum tuum, impleantur nuptiae 
discumbentium, impleatur numerus fratrum nostro- 
rum, fratres Angelos voco, domesticos scilicet, et 
concives nostros. Eleva, Domine, solium tuum in 
gloria, et de his qui sub te sunt templi tui ruinas im- 
plere digneris. Sic enim, Domine, locutus es per 
os sanctorum qui a saeculo sunt Prophetarum : inter 
quos Isaias non solum dixit aut scripsit, sed vidit 
solium excelsum et elevatum : excelsum in Angelis 
qui steterunt : elevatum in hominibus, qui per scalam 
divinae miserationis ascendunt. Quumque idem Pro- 
pbeta de majestate Domini, quae totam terrain iin- 
pleverat loqueretur, adjunxit : Et ea quae sub ipso 
erant, replebant templum. Terra siquidem corporis 
nostri quae modo data est in manus impii, quandoque 
liberabitur a servitute peccati, et a debito mortis : 
quum Dominus populum humilem salvum faciet, et 
oculos superborum humiliabit: quum excusserit 
jugum oneris, et virgam exactoris illius, quem inter- 
ficiet Dominus virga oris sui : quum ille delebitur, 
et exsufflabitur sicut pulvis quem projicit ventus a 
facie terrae: tunc renovabit Dominus faciem terrae 
nostrae : quia mortale hoc induet immortalitatem, et 
reformabit Dominus corpus humilitatis nostrae con- 
figuratum corpori claritatis suae, et sic terra nostra 
divina replebitur majestate, et tunc, sicut scriptum 
est, ea quae sub ipso erant, replebunt templum. Nam 
illi qui Deo in humilitate subjecti sunt, assumentur 
in locum Angelorum, atque ruinam templi ccelestis 
implebunt. Noluit ille perditissimus sub Deo esse : 
sed volens divinae potentiae similitudinem usurpare, 
sibi cathedram pestilentiae in lateribus Aquilonis 

erexit et cecidit: nec adjiciet ut resurgat. Co- 
angustatum enim est stratum : ita ut alter decidat. 
Casus autem unius, factus est ruina multorum, nam 
et multos in eadem malitia secum traxit. Viderunt 
alii furem et cucurrerunt cum eo, et portionem suam 
cum adultero posuerunt. Nonne ftir erat qui dolose 
quod non suum erat, sed alterius rapiebat? Ubi 
autem in superbiam se erexit, oblitus legem vitae et 
discipline adulteratus est. Sicut Apostolus dicit: 
Si sine disciplina estis: ergo adulteri estis. Infelix 
si Domino subjectus fuisset, nunc esset inter do- 
mesticos Dei, inter potestates et thronos, inter prin- 
cipes Paradisi. Nondum laboraverat, ut quid ergo 
sedere parabat ? Proculdubio illi sedebunt, qui pro 
Christo laboraverunt. Sedebitis, inquit, super sedes 
duodecim, et caetera. Et tunc miser judicandus 
astabit. Dedignabatur infelix ei ministrare, cui 
servire regnare est. Sane illi qui in veritate steterunt, 
gloriantur in ejus ministerio: cujus faciem semper 
vident, nam et teste Apostolo, qui tanquam super- 
norum spirituum familiaris illi supercoelesti curiae 
meruit interesse : omnes sunt administratorii spiritus 
missi in ministerium propter eos qui baereditatem 
capiunt salutis. Millia millium assistebant ei, et 
decies centena millia ministrabant ei. Illi qui creavit 
Angelos, et qui tanto differentius nomen prae illis 
hsereditavit : quanto major est Angelo Dei creatura : 
creator non solum dignatus est minorari paulominus 
ab Angelis : sed etiam inter homines peccatores, et 
pauperes sponte assumpsit officium ministrantis. 
Ille autem filius superbiae, qui catbedram pestilentiae 
in superbia et abusione appetiit, degradatus est : ut 
Episcopatum ejus accipiat alter: et ad divitias 
gloriae, quas "per divinam sententiam perdidit, as- 
sumatur mendicus et pauper. Nonne Deo subjecta 

erit anima mea: si forte humilitatem ancillae suae 
respiciat Deus: humiliabo oculos ineos in oculis 
Domini, pouam in pulvere os nieum, si forte sit spes. 
Scio quia novit Deus figmentum nostrum, non pos- 
sumus iniquitates nostras ab eo abscondere, qui ex- 
plorat Jerusalem in lucernis, qui scrutatur corda et 
renes, qui in ipsis Angelis suis reperit pravitatem. 
O quam beati quorum remissae sunt iniquitates, et 
quorum tecta sunt peccata. Isti sunt, Domine, 
quos elegisti et assumpsisti : isti habitabunt in atriis 
tuis. Auferetur peccator ne videat gloriam Dei: 
isti autem habitabunt in multitudine pacis. O infe- 
licissime lucifer, jam non lucifer sed noctifer : vide 
quomodo in tuam ignominiam creat Dominus, hodie de 
his qui sunt terra, cinis, et vermium cibus, non solum 
Angelos, sed Seraphim : ut honoris incrementum in 
humili, tibi superbo cedat in cumulum confusionis, et 
doloris augmentum. Nonne sunt Seraphim, qui quum 
sint in terra, et cinis terrenae conversationis obliti 
divini amoris ardore medullitus incenduntur? Ignem, 
inquit Dominus, veni mittere in terram, et quid volo 
nisi ut ardeat? Vult Dominus ut ardeamus igne 
caritatis, et simus ardendo Seraphim. Seraphim 
enim interpretatur ardentia : ille lucifer lucere tantum 
voluit, non ardere. Si lucendo arsisset, non fuisset 
frigidus : nec in regione frigida sibi cathedram erex- 
isset. Adhuc plerique sunt, qui aliquid de malitia 
Angeli depositi contraxerunt : appetentes lucere 
potius quam ardere. Lucet siquidem et non ardet, 
qui obtentu simulatae religionis aura famae popularis 
attollitur. Iste in modum lunae quum fervorem non 
habeat: lumen suum aliunde mendicat. Ideoque 
testimonio Sapientis: Stultus ut luna mutator: 
sapiens autem permanet ut sol. Vita tiquidem prae- 
sens ardoris est non fulgoris : hinc accendi et foveri 

debet ignis, sicut in Levitico legitur, in altario cordis. 
Ibi vero fulgebunt justi sicut sol in conspectu Fatris 
sui. Melius est hie ardere quam lucere: lucebat 
lucifer et cecidit, ardebat Seraphim et stetit : quia 
caritas nunquam excidit Scitis, fratres, quod 
Angeli multa familiaritate t>eo conjuncti sunt, et 
tamen per gratiam illius, qui nos et illos fecit, facti 
sunt consortes et concives nostri. Verumtamen 
quum sint de schola illius, qui pacem et veritatem 
diligit: quum sint Angeli pacis, quum sintFilii pacis, 
quum sint cives et principes illius Jerusalem, cujus 
participatio ejus in idipsum: pacem etconcordiam in 
nobis exigunt super omnia, et mutuam caritatem. 
Pacem Angelicas societatis sibi Petrus Apostolus 
desiderans, et in nobis suadens : Ante omnia, in quit, 
mutuam caritatem continuam habentes, et caetera. 
Et item : Diligite invicem non verbo, nec lingua : 
sed opere et veritate. Expedit nobis, fratres, ut 
sicut inter Angelos est mutuus amor, et prompta ad 
Deum reverentia : sic erga nos sit mutuo cor unum 
et anima una, et erga pastorem devota obedientia, et 
humilis obsequela. Tunica Domini inconsutilis, et 
indivisa est. Ea induti sunt Angeli : et induendi 
sunt Angelici viri. Noveritis autem quod tunicam 
Domini scindit quisquis se signo, aut verbo, aut 
opere a fraternae caritatis unione disjungit. Idipsum, 
Apostolus dicit, sentiatis, et non sint in vobis 
schismata. Quum in sacrificio Abraham per aves 
designati sunt spirituales viri, et per animalia sae- 
culares : Abraham praecipiente Domino vaccam et 
capram et arietem divisit, et partes divisas altrinsecus 
ponens, columbam et turturem non divisit., De 
superbia non loquor. Rogo autem, imo quantum 
mihi licet excommunico et detestor : ne superbia vel 
etiam nominetur in vobis. Superbia? malitia inventa 

est ad odium sempiternum. Civitas ilia coelesiis 
semel turbata est hac peste, et ex parte destructa est 
Cives illius abominabiliter abhorrent superbiam : nec 
80cietatem sortitur Angelic am, qui non humiliaverit 
se sicut parvulus. Sed nec Dominus requiescit nisi 
super humilem et mansuetum, et trementem ad verba 
sua. Sane Angelus nihil operatus est : sed tantum 
cogitavit superbiam, et in momenta, in ictu oculi 
dejectus est. Superbia Angelum in diabolum com- 
mutavit : Principem lucis in principem tenebrarum. 
Noli ergo superbire, homo, quum sis terra, et cinis, 
et pulvis vilissimus, flatu modico in nihilum dis- 
pergendus. Si volumus fieri socii Angelorum, hu- 
miliemur sub potenti Dei manu: quanto erimus 
humiliores, tanto erimus Angelis gratiores ; humilitas 
eis cognata est : nam aliis in superbia sua cadentibus, 
isti in humilitate sua steterunt. Angeli quidem sicut 
de reaedificatione civitatis suae sunt solliciti : ita circa 
nostra salutis studium sunt attenti : nam reaedificatio 
ilia salus nostra. Placent ergo his lacrymae nostras, 
compunctiones ignitae, anxii gemitus, arcanae jubi- 
lationes, orationes devotae, custodia castitatis, ob- 
servantia obedientiae, contemptus temporalium, et 
perseverantia voluntariae paupertatis, haec sunt sacri- 
ficia, haec sunt incensa quae pro nobis Domino 
offerunt. Quia enim ad eminentiam divinae majestatis 
sicut Angeli familiarem non habemus accessum, ipsi 
fideliter orationes nostras Domino repraesentant. 
Unde quum scriptura dixisset : Data sunt ei incensa 
multa : subjunxit : Et ascendit fumus aromatum de 
manu Angeli in conspectu Domini. Angelos Do- 
mini, fratres carissimi, tanquam amicos et domesticos 
Dei modis omnibus honoremus : ut et ipsi nos ho- 
norent, et nos recipiant in aeterna tabernacula, in 
restaurationem supernae Jerusalem, in repletionem 

templi ccelestis, in aedificationem corporis Christi. 
Quod nobis per merita Angelorum praestare dignetur 
Dominus Angelorum : cui est honor et gloria in 
saecula saeculorum. Amen. 



40. In eodem Festo. 

Apoc. 8. Data sunt ei incensa mult a: et ascendit 
Junius aromatum in conspectu Dei de manu 
angeli. 

Joannes in Apocalypsi loquitur de ministerio 
angelorum, qui de nostra salute solliciti sunt propter 
triplicem causam, propter nos, propter Deum, propter 
seipsos. Propter nos, quia naturam suam in anima- 
bus nostris, quae sunt rationales spiritus, recognos- 
cunt: nosque sibi conjunctos conformitate naturae, et 
ut ita loquar, quadam cognatione intelligunt, quia 
sunt participes et capaces beatitudinis gloriaeque 
aeternae. Propter Deum : cujus misericordiae viscera 
vident effusa circa nos. Nemo enim majorem cari- 
tatem habet, quam ut animam suam ponat quis pro 
amicis suis. Sciunt quia dilexit nos: non quia 
dilexerimus eum, sicut dicit Joannes, sed quia prior 
ipse dilexit nos, et dedit animam suam pro nobis. 
Vulgare est: qui me diligit et canem meum. Utinam 
et canes essemus, et lingeremus ulcera nostra: vel 
saltern catuli, ut possemus edere de micis, quae cadunt 
de mensa dominorum nostrorum. Ipsae enim sunt 
Domini nostri : imo dominationes et principalis cceli, 
qui sedent in mensa Altissimi, ubi satiantur ab uber- 
tate domus Dei, et potantur torrente voluptatis aeternae. 
Laetantur et exultant in bonis, quae nec oculus vidit, 
nec auris audivit, nec in cor hominis ascenderunt. 

Satiantur ex adipe frumenti: nos autem quodam 
furfure, et quodam cortice Sacramenti. Diligunt nos 
propter se : quia de nobis scilicet tanquam de lapidi- 
bus rationabilibus et vivis restaurandum est suae 
civitatis excidium, atque ccelestium ruina murorum. 
Hie est triplex funiculus quo ab angelis trahimur: 
ut simus aediflcatio Dei, et crescamus in tempi urn 
sanctum Domini. Veneremur eos, fratres, quia plu- 
rimum sunt nobis necessarii. Sunt enim domestici 
et familiares Dei, ccelorum cives, et Principes Para- 
disi. Isti Domini et ministri nostri sunt: ministri 
ad obsequium, Domini ad tutelam. Hi sunt qui 
ministrant Deo pro nobis. Paulus etiam apostolus 
ad tertium coelum raptus vidit ministerium eorum, 
dum illi ccelesti curia? interfuit. Et qui vidit, testi- 
monium perbibuit, dicens: quia omnes administra- 
torii sunt spiritus missi in ministerium, propter eos 
hereditatem capiunt salutis : ipsi sunt qui preces et 
orationes nostras, suspiria occulta, gemitus anxios, 
ignitas compunctiones, jubilationes, arcana, et caetera 
devotionis desideria, quibus anima poenitentis quasi 
aquam in conspectu Domini se effundit, ad Deum 
deferunt, et nobis beneficia misericordiaB suae refe- 
runt. Haec sunt incensa, quae de manu angeli 
emittunt fumum aromatum in conspectu Dei. Quid 
est fumus aromatum, nisi devotio orationum ? Ascen- 
dit, inquit, oratio mea sicut incensum in conspectu 
tuo. Non mireris si ministrant angeli : ubi ministrat 
Dominus angelorum. Ipse enim est qui dicit : Veni 
ministrare non ministrari, et animam meam ponere 
pro multis ; ut ministraret nobis minoravit se paulo- 
minus ab angelis. Minor equidem factus est pel 
humilitatem dispensationis, remanens major per glo- 
riam majestatis. Sic ascendunt et descendunt angeli 
super Filium homhris: sic juxta Canticum sponsae 

yenit spoDSUs saliens in montibus, et transiliens colles. 
Ministrant itaque cives cceli, nobis ministrat et Domi- 
nus cceli. Ille vero lucifer, qui mane oriebatur, mini- 
strare nolebat : ideoque cecidit. Ejus operimentum 
erat omnis lapis pretiosus, teste Ezechiele, quia 
omnibus aliis angelis prseeminebat. Et sicut idem 
Ezechiel dicit: Signaculum sirailitudinis plenus sci- 
entia, et perfecti decoris in deliciis Paradisi Dei. 
Testimonio vero beati Job : Erat principum viarum 
Dei; sed depositus est et dejectus, eo quod in 
superbia, et in abusione sua cogitavit ascendere in 
montem testamenti, et sedem ponere in lateribus 
Aquilonis. Alii ministrabant et stabant, sicut scrip- 
turn est, Cherubim super ea stabant : millia millium 
ministrabant ei, et decies millia centena assistebant 
ei. Ille autem impudens et imprudens sedere nole- 
bat. Hujus imitatores sunt qui fugiunt labores, et < — ^0 
affectant honores. In labore hominum non sunt, et 
cum bominibus non flagellabuntur. Laborem enim 
et dolorem, et flagella aeterna cum daemonibus prae- 
stolantur. Quare non attendis homo cinis, pulvis, 
quare non considerus quantum discriminis habeat 
ambitus potestatis? Vidi, inquit, Sathanam sicut 
fulgur de coelo cadentem. O superbe et maligne 
spiritus: quia noluisti stare et ministrare coram 
Domino: adhuc homines super sedes duodecim 
sedere videbis, et ibi coram eis judicandus astabis. 
An nescitis, dicit apostolus, quod et angelos judica- 
bimus ? Fratres, omnem reverentiam, omnem obsequii 
clientelam tenemur angelis exhibere tanquam famili- 
aribus et secretariis Dei, auxiliatoribus et defensoribus 
nostris. Isti nos reconciliant Deo, nostros hostes 
propulsant, devotiones nostras excitant, gratiam nobis 
impetrant, et excessus nostra infirmitatis excusant 
Porro sicut gaudium est eis super peccatore poeni- 

tentiam agente: ita abhorrent et fugiunt eos, quos 
vident in peccatis suis pertinaciter, tempusque pceni- 
tentiae prolongare. Quae enim conventio lucis ad 
tenebras, peccatoris ad angelum, carnalis et venun- 
dati sub peccato ad spiritum? Nunquid angelis 
placere possunt qui sedent in stercoribus suis, et 
bibunt urinam peccatorum suorum: quorum cogi- 
tationes et opera foetent in naribus angelorum? 
Scandalizantur angeli, et recedunt, ut possit dicere 
qui relinquitur : Amici mei et proximi mei adversum 
me appropinquaverunt et steterunt : Et qui juxta me 
erant de longe steterunt Et ideo vim faciebant qui 
quaerebant animam meam. Elongasti Domine a me 
amicum et proximum, et notos meos a miseria. V® 
homini per quern scandalum venit. Si periculosum 
est scandalizare unum ex his pusillis : quanto peri- 
culosius est scandalizare unum aut multos ex illis ? 
Vae homini illi per quern scandalum venit. Nemo 
excipitur, sive angelum, sive pusillum, sive aliquem 
proximum scandalizet. Sed dicis: Angelus tenetur 
me diligere propter Deum, propter nos, et propter se, 
sicut praelibatum est. Nunquid poterit angelus 
hominem diligere propter Deum, quern Deo videt 
esse contrarium et rebellem ? Sed neque hominem 
diligent, in quo vident spiritum degenerantem a 
conformitate angelicas potestatis; nec etiam propter 
se, aut propter reaedificationem suae civitatis dili- 
gent eos, qui debuerant esse lapides vivi, et facti 
sunt sicut pulvis quern projicit ventus a facie terra, 
non habentes id in quo conjungendi et coaedificandi 
erant angelis, caritatis glutinum et unitatem spiritus 
in vinculo pacis. Vae homini per quern scandalum 
venit. Est exterius scandalum, quo pusillus offen- 
ditur, molestatur adultus, angelus exturbatur. Est 
et scandalum, quod interius patimur, sentientes legem 

contrariam in membris nostris, et hoc est scaDdalum 
oculi, manus, pedis. Scandalizat nos oculus interior, 
dum se nostra intentio subjicit alicui extraordipariae 
voluptati. Sed habes consilium, ut hunc eruas 
oculum, et projicias abs te, idest abjiciatur voluntas 
ne veniat in consensum. Quandoque circa opus 
bonum sollicitos nos affectus notionis prave sollicitat. 
Hoc est scandal um manus: eamque abscidis si usque 
ad effectum operis non consentis. Si proficiebas in 
melius: si ascendebas de gradu in gradum per scalam 
Jacob: si stabat in directo pes tuus: vide ne pes 
superbiae te moveat; nam si moti aut effusi fuerint 
gressus tui, ut accidia et quodam taedio lentescere 
incipias in via Domini, scias quia pes tuus interior 
scandalizat te. Per te ergo consilio Salvatoris 
abscinde pedem tuum: ut expeditius curras in via 
coelestium mandatorum. Noli variis voluntatibus vel 
actionibus occupari: qui ubique est nusquam est; qui 
in multis afficit, in paucis proficit. Porro unum est 
necessarium. Melius est cum uno pede, aut uno 
oculo intrare in regnum coelorum : quam duos oculos, 
vel duos pedes habentem mitti in gebennam ignis. 
Fili, ne in multis sint actus tui : dicit sapiens. In 
uno cubitu consummata est area. Vae homini gradi- 
ent duabus viis. Qui enim ambulat simpliciter, 
ambulat confidenter. Simplicitas patenter evacuat 
scandalum pedis. Sed et si simpliciter agas, et 
voluntates malitiosas abscidas, scandalum oculi et 
manus evacuas. Quia si oculus tuus simplex fuerit, 
id est intentio operandi: totum corpus operum et 
cogitationum lucidum erit, et lucebunt opera tua 
coram hominibus, ut glorificent patrem tuum qui 
in ccelis est: tunc coram Deo etangelis ejus gratiam 
et gloriam consequeris. Quod nobis omnibus per 

ministerium angelorum prsstare dignetur: cui eat 
honor et gloria in ssecula saeculorum. Amen. 



41. In Festo Omnium Sanct. 

Psal. 123. Anima nostra sicut passer erepta est de 
laqueo venantium. Laqueus contritus est, et nos 
liberati sumus. 

Totds hie versiculus : imo totus hie Psalmas est 
gratiarum actio et vox laudis. Sancti enira quorum 
solemnitas hodie agitur, olim similes nobis passibiles 
habitaverunt domos luteas, et in corpore mortis hujus, 
tentationum laqueos, et inimici malitias graviter sunt 
experti. Nunc autem quia eduxit Dominus eorum 
animas de periculis hujus vitae, loquitur Propheta in 
persona eorum et dicit : Anima nostra sicut passer, 
et caetera. Huic verbo concinit et concordat, quod 
Joannes in Apocalypsi ait: Sub altari Dei audivi 
vocem occisorum dicentium: Vindica Domine san- 
guineus servorum tuorum qui effusus est: nec est 
vox ista expectantium ultionem : sed desiderantium 
sui corporis glorificationem. Nam sub altari Dei 
constitutes sunt aniniae quae de corporibus exierunt, 
et in tranquilla quiete stolam secundam, id est glori- 
ficationem corporis gaudentes expectant. Altare 
Dei sancti Patres intelligunt corpus Christi glorifica- 
tum : in cujus visione sunt ad tempus deliciae anima- 
rum : donee impleatur numerus fratrum suorum. 
Has sunt aquilae, quae congregantur ad corpus. Sicut 
scriptum est : Ubicumque fuerit corpus, ibi congre- 

gabuntur et aquilse. Delectantur ergo in aspects 
glorificatae carnis in Christo, qui eis stolam animte 
nunc tribuit, et tandem glorificationem corporis tri- 
buet: atque in bac requie gloriam perfect® glorifi- 
cationis expectant. Hinc est vox quae dicit: Me 
expectant justi, donee retribuas mihi. Sane illi qui 
glorificationem corporis expectabant, divinum acce- 
perunt responsum, quod eis in Apocalypsi dictum 
est: Sustinete modicum tempus, donee impleatur 
numerus fratrum vestrorum. Nam de Patriarchis et 
Prophetis scriptum est: Deo melius aliquid provi- 
dente pro nobis, ne sine nobis consumentur. Anima 
aiquidem hominis eo temporis articulo, quo de car- 
cere corporis hujus egreditur, et est quasi in porta 
qua exitur ab hac vita, juxta operum suorum exigen- 
tiam transit ad gaudia vel dolores. Juxta illud: 
Opera eorum sequuntur illos. Justus autem non 
confundetur quum loquetur inimicis suis in porta. 
De illo enim dicetur: Date ei de fructu manuum 
suarum 9 et laudent eum in portis opera ejus. Nam 
et si fuerunt in laboribus, sed amodo dicet eis spiritus 
ut requiescant a laboribus suis. Olim siquidem 
omnes ad inferos descendebant. Unde et beatus 
Job dicit : Quis mihi tribuat, ut in inferno protegas 
me, et abscondas me, donee petranseat furor tuus, et 
constituas mihi tempus in quo recorderis mei ? Erat 
tamen magnum chaos firmatum inter justos et im- 
pios ; nam justi erant in sinu Abrahae sedentes, id est 
quiescentes in tenebris, expectantes beatam spem et 
adventum glorias magni Dei. Impii vero erant in 
doloribus et tormentis : quod ex Evangelica Historia 
Ui divite et Lazaro patet. Christus autem peccato- 
ram purgationem faciens, abolito chirographo nostras 
damnationis in sanguine suo, descendit ad inferos, 
et cQistrivit portas aereas, ac vectes ferreos confregit, 

educens vinctos de domo careens sedentes in tenebris 
et umbra mortis. Posuit ergo eos sub altare Dei, 
abscondens eos in Tabernaculo suo in die malorum, 
et protegens eos in abscondito Tabernaculi sui. Ibi 
requiescunt et delectantur in aspectu corporis Christi 
glorificati, expectantes donee impleatur numerus fra- 
trum suorum, donee supervestiat eos Christus refor- 
mans corpus humilitatis nostras configurattim corpori 
claritatis suae. Ergo non sunt in sinu Abrahae, sed 
sub altare: jam non in inferno, sed in ccelo, nisi 
quod et Paradisum coeli, vocare Abrahae sinum Ec- 
clesia consuevit. Porro licet stola animae in hac vita 
sitienter desideretur a justis, affectatur tamen amplius 
stola carnis. Unde et quidam dicebat : Sitivit in te 
anima mea quam multipliciter tibi caro mea. Ex 
istis triplex intelligitur sanctae animae status. In 
militia, in requie, in gloria. Primus in tabernaculis. 
Secundus in atriis. Tertius in domo Domini. Pri- 
mum audis, quum dicitur : Quod dilecta tabernacula 
tua Domine virtutum. Finis ejusdem versiculi se- 
quentem exprimit statum qui concupiscibilior est: 
Concupiscit et deficit anima mea in atria Domini. 
Sed quia nondum invenisti beatitudinem, procede 
ulterius usque ad domum Dei Beati enim qui habi- 
tant in domo tua Domine. Hunc processum nove- 
rat qui dicebat: Haec recordatus sum et effudi in me 
animam meam : quoniam transibo in locum taberna- 
culi admirabilis usque ad domum Dei. Et quia for- 
sitan times quod veniatur ad domum, et non in do- 
mum, audi vocem laetitiae et exultationis. Laetatus 
sum in bis quae dicta sunt mihi : in domum Domini 
ibimus. Illi siquidem qui de mundo triumphaverunt, 
educti de carcere corporis jam in atriis Domini stant 
et expectant, quando recipiant corpora sua. Laetan- 
tur, quia impleto numero fratrum suorum intraturi 

sunt in domum Domini. Nec enim intraturi sunt 
in domum Domini, sive plantati, sive alii sine 
plebe. A Domino factum est istud, et est mirabile in 
oculis nostris. Quia quum anima imago sit Altissimi • 
corpus vero sit foetor et morticinium : anima tamen 
ineffabili desiderio corpus expectat in participium 
gloriae suae . ut cum eo plene capiat voluptates aeter- 
nas, cum quo communicavit miserias temporales. 
Tunc intrabunt Jerusalem, quae vere est visio pacis. 
Ibi enim est pax Dei, quae exuperat omnem sensum, 
quam scilicet nec oculus vidit, nec auris audivit, nec 
in cor hominis ascendit, quam praeparavit Deus dili- 
gentibus se. Ibi autem non erit nisi gratiarum actio 
et vox laudis. Tunc, Domine, offeremus vitulos la- 
biorum nostrorum : tunc imponemus super altare 
tuum vitulos. Qui enim modo sunt sub altari : tunc 
erunt super altare, qui jam delectabuntur non solum 
in aspectu glorificatae carnis in Christo : sed fruentes 
divinae majestatis aspectu videbunt, et cognoscent 
verum Domini Patrem, et quern misit Jesum Chris- 
tum, quod est vita aeterna. Videbunt autem non in 
speculo, vel in aenigmate: sed facie ad faciem, et 
transiens ministrabit illis inaestimablles divitias gloriae 
suae : ut videant et cognoscant Patrem et Filium et 
Spiritum sanctum, in gloria aequali, in maj estate non 
dispari, ubi videbunt Christum quasi unigenitum a 
Patre. Proculdubio ibi eum videbitis, sicut dixit 
vobis: O quam magna multitudo dulcedinis tuae, 
Domine. Anima enim quae a corpore exuta est, et 
in exitu consummatae beatitudinis requiescit, quasi 
abscondita est interim: sed erit quando resumpto 
corpore sedebit super thronos tan quam judex filiorum 
hominum. Sicut scriptum est: Perfecisti eis qui 
sperant in te Domine in conspectu filiorum hominum. 
Nec equidem benefecit: sed nunc perficiet, n«q ju&- 

Has animae suae dicet. Convertere in ea : quia bene- 
fecit tibi Deus. Interim namque quoniam priora trans- 
ferunt, jam non est inter spem et metum sicut prius 
fuerat: sed singulariter in spe et expectatione glorias 
ut fiducialiter dicat: In pace in idipaum, dormiam et 
requiescam. Quoniam tu Domine singulariter in spe 
coristituisti me. In hoc equidem statu laeva sponsi 
est sub ea parte sponsae, et tunc transibit ad dexter® 
delectationem interminabilem. Nam delectationes in 
dextera ejus usque in finem. Sicut autem anima 
Ghristi, et caro jam glorificata est, ita in ipso per- 
fectam plenam, et consummatam gloriam, tarn animas 
quain corporis consequemur. Noli, quaeso, dubitare: 
sed audi discipulum quera diligebat Jesus, et quern 
dotmientem in sinu suo coelestis sciential torrente 
potavit. Nunc, inquit, Filii Dei sumus: sed nonduni 
apparet quid erimus. Scimus autem quod quum 
ftpparuerit, similes ei erimus. Notandum autem 
Quod sicut triplex est natura animae, ut sit rationalise 
cone uplsci bilis j irascibilis : ita erit glorificatio ejus 
triplex. Circa rationem duo contraria sunt, scientia 
et ignorantia. Ignorantia evacuabitur : scientia vero 
jterficietur. Concupiscibilitati duo similiter adjacent 
coritraria: desiderium, et contemptus. Contemptus 
ce&feabit* desiderium vero perfecte implebitur. Pari 
modo circa irascibilitatem lastitia et tristitia quadam 
cdntrarietate versantur. Auferetur autem tristitia, et 
erit sterna jocunditas, et laetitia consummata. Erit 
itaque beatitudo animae sapientia vera, desiderium 
eorom quae desideranda sunt : et plena et nunquam 
interpolata laetitia. Corpus autem infirmnm est* et 
pluribus indiget. Ideoque in quattuor ejus beatitudo 
eonsistit. Quia semel mortuum est, ne metuat iteram 
mori ; resurgens a mortuis jam non moritur : mora 
Sli ukra non dominabitur. Quia vero posset aBter- 

naliter vivere ut seternaliter pateretur: datur ei gloria 
impassibilitatis, et haec secunda glorificatio corporis* 
Corpus nostrum hodie moles terrea et onerosa, cui 
superaddetur agilitas : ut tanta sit subtilitas, levitas, 
et agilitas corporum, quanta est hodie nostrarum 
cogitationum. Porro ut inhabitet gloria in terra 
nostra: ut repleatur majestate Domini omnis terra, 
quae assumenda est in reaedificatione supernae Jeru- 
salem, et in plenitudinem corporis Christi : sequitur 
claritas, in qua reformabit nos Dominus configuratos 
et conglorificatos, et conclarificatos claritati corporis 
sui. Fulgebunt enim justi in conspectu Domini: 
habentes tarn in anima quam in corpore inter angelos 
et archangelos, agilhatem, immortalitatem, impassibi- 
Ihatem, et claritatem corporis : aeteraam vero sapien- 
tiam et interminabilem delectationem animae, atque 
desiderium in gaudio, et gaudium in desiderio sine 
fine. Amen. 



42. In eodem Festo. 

Matt. 5. Videns turbas Jesus ascendit in montem, 
Sc. 

QtJiBCUMQUE scripta sunt, dicit apostolus, ad nos- 
tram doctrinam scripta sunt: ut per consolationem 
scripturarum spem habeamus. Unde et ascensus 
Christi in montem nos erigens in spem vitas, nos 
manifestius docet, ut relictis turbationibus hujus 
mundi, ascendamus in montem Domini, in eminen- 
tiam virtutum. Nam et Christus qui in omnibus 
operibus suis nobis propositus est in exemplum, ut 
sequamur vestigia ejus: Ipse juxta hoc quod olim de 
eodem propheta praedixerat: Super montem excelsum 
tu ascende qui Evangelizas Sion: qui Evangelizas 

Jerusalem. Facturus verbum praedicationis prius 
ascendit in montem opens, sicut Lucas Evangelists, 
dicit : coepit Jesus facere et post docere. In quo nos 
docet prius ascendere in eminentiam bonorum ope- 
rum, antequam assumamus docentis officium. Ut qui 
nomen et honorem magisterii appetit, prius facial 
docenda quara doceat facienda. Olim ascenderat 
Moyses in raontem ut legem acciperet, populo inferius 
remanente: hodie da turus benedictionem legislator, 
ascendit in montem, remanentibus turbis. Ascendunt 
et discipuli cum eo : ut et illos montes aeternos faciat 
ad illuminationem plebis suae Israel, sicut scriptum 
est: Illuminans tu mirabiliter a montibus aeternis. 
Quia per humilitatem valles fuerant, quasi montes 
crescant in magnitudinem dignitatis. Ascendunt 
ergo ut suscipiant montes pacem populo, et colles 
justi tiara. Et aperiens os suura, &c. Qui olim ora 
prophetarum aperuerat, qui tunc frequenter aperiebat 
ora mutorum, os suum aperuit, os illud de quo fre- 
quenter prophetae pTaedixerant : quia os Domini 
locutum est. Beati, inquit, pauperes spiritu. Jam 
secure possunt discipuli Joannis ad eum redire et 
dicere : quia pauperes Evangelizantur. Manifestis- 
sime impletur in Christo, sicut ipse testatur ille sermo 
propheticus Isaiae : Spiritus Domini super me, eo 
quod unxerit me ; ad Evangelizandum pauperibus 
misit me. Pauperes Evangelizat, et Evangelii sui 
legem inchoat a beatitudine paupertatis, qui divitias 
spinis comparat, qui divites damnat. Vae, inquit, 
vobis divites, qui hie habetis consolationem ves- 
tram. Beati pauperes spiritu. Audiant pauperes 
et laetentur, quae sit pars et haereditas eorum: quo- 
niam ipsorum est regnum coelorum. Suum est 
non solum ad habendum, sed ad communicandum 
aliis quibus amici facti sunt. Sicut scriptum est : 

Facite vobis amicos de mammona iniquitatis, ut 
quum defeceritis, recipiant vos in seterna taberaacula. 
Ecce hie iterum honor pauperum. Pauperes qui 
hie reeepti sunt a divitibus, in regno suo divites 
recipiunt. Quia enim super pauca fideles fuerunt, 
super multa constituti sunt, et ideo benefactoribus 
suis felici commercio plenius et multiplicius poterunt 
respondere ad meritum. Tolerabilius et melius 
fuisset illi diviti Evangelico, si Lazarum respexisset, 
et sic linguae ardentis refrigerium meruisset: sed 
consolationem non recepit a Lazaro, qui Lazaro 
nullam fecerat consolationem. Justus Dominus et 
justitias dilexit, aequitatem vidit vultus ejus. Quia 
ille lucifer aut potius noctifer in illis divitiis honoris 
et glorias impatienter se habuit: justum Dei judicium 
est, ut ille qui cum patientia paupertatem sustinet, 
regnum a quo ignominiose dejectus est impatiens et 
superbus, gloriose possideat. Beati, inquit pauperes 
spiritu, non omnes : sed tamen illi qui ducunt volun- 
tariam non coactam : non necessarian), sed spontaneam 
paupertatem. Nam illud solum Deo acceptum est 
quod ex voluntate procedit. Voluntarie, inquit pro- 
pheta, sacrificabo tibi. Porro Socrates Thebanus, et 
multi alii philosophi fuerunt contemptores divitiarum, 
et amatores paupertatis: sed evanuerunt in cogita- 
tion ibus suis, et dati sunt in reprobum sensum. A 
regno ccelorum elongati sunt, quia pauperes spiritu 
non fuerunt. Nescio, fratres, si plane intelligitis 
quid sit pauperem esse spiritu. Apud multos hoc 
verbum quandoque scrupulum dubitalionis induxit. 
Quidam abundant et in sensu et in spiritu : sicttt 
filiis hujus saeculi qui prudentiores sunt filiis lucis in 
generatione sua. lstos siquidem nec pauperes, nec 
divites spiritu censere praesumo. Quis ergo erit 
pauper spiritu ? Nunquid ille qui turbatur et concu- 

titur a pusillanimitate spiritus et tempestate ? Certe 
nec istum pauperem spiritu dignum est profiteri. 
Curramas ad apostolum. Vir enim circumspectus et 
multorum expertus est. Non accepimus, dicit apo- 
stolus, spiritum hajus mundi, sed spiritum qui ex 
Deo est Est autem spiritus hujus mundi, spiritus 
qui inflat, spiritus superbiae, de quo idem apostolus 
dicit: Ambulastis, inquit, secundum principem po- 
testatis aeris hujus, spiritum qui nunc operatur in 
filiis diffidentiae. Credo si quis deficeret ab hoc 
spiritu, pauper esset spiritu. Sed non sufficeret hoc, 
nisi spiritus Dei redderet testimonium spiritui ejus. 
Procedamus ergo ulterius si forte possimusintelligere 
quid sit esse pauperem spiritu. Credo quia pauper 
spiritu est: qui deficiens a seipso, et se totum pro 
Christo abnegans, nihil habet in cogitatione aut 
memoria, nihil in delectatione, aut desiderio nisi 
Christum. Iste potest dicere: Memor fai Dei et 
delectatus sum, et defecit spiritus meus. Hanc sui 
abdicationem, hanc paupertatem, et hunc defectum 
spiritus videbatur habere qui dicebat : Velociter 
exaudi me Domine : quia defecit spiritus meus. Et 
illud: In deficiendo ex me spiritum meum, et tu 
cognovisti semitas meas. Qui ergo mundo renuncians 
et seipsum abdicans sub potenti manu Dei, et sub 
observantia ordinis se humiliat: hie est pauper et 
humilis spiritu. De talibus dictum est: Juxta est 
Dominus his qui tribulato sunt corde, et humiles 
spiritu salvabit. Isti spiritu Dei aguntur non alta 
sapientes: sed humilibus consentientes. Beati, in- 
quit, pauperes spiritu. Nonne j am ex parte beatificati 
sunt, qui delectantur in sua paupertate, quod suam 
miseriam reputant divitias temporales. Et hoc est 
forte quod Salomon de ecclesia spiritualium pauperum 
dicit: Mult® Glim congregarerunt drritias: ista 

sopergressa est universal Multi congreganrtl dnritiae, 
6t fruotum divitiarum in eis non inveniunt. Nonne 
fructus divitiarum debet esse sufficientia? Et invenio 
scriptum: Divites eguerant et esurierunt: inquirentes 
autem Dominum non minuentur onmi bono. Mira- 
biliter elusa est sapientia hujus mundi: filii hujus 
mundi qui sapientes sunt in oculis suis, experiuntur 
quotidie quod possidere divitias cedit eis ad sol- 
licitudinem et tornaentum : Filii vero lucis qui 
spiritualem exquirunt prudentiam, compererant 
quod divitias relinquere facit liberum et beatum. 
Confiteor tibi Pater cceli et terras, quoniam abscon- 
disti hsBC a sapientibus et prudentibus, et revelasti ea 
parvulis. Vide quam justus est Dominus: pauper 
spiritu contemnit divitias, pecunias detestatur, et 
nihil ei deficit, quia sufficit ei Deus, et insuper suum 
omnino est regnum ccelorum. Dives autem sectator 
avaritiee, cultor mammonae, servus pecuniae, pro 
nummo apostata, in nummo idololatra, qui nummum 
constituit Deum suum, in eo magis deliquit: majorem 
timorem, et majorem sollicitudinem, majoremque per 
omnem modum habens in eo ainaritudinem, in quo 
majorem sibi constituent voluptatem. Vos autem 
pauperes spiritu quum sitis nihil habentes, estis tamen 
omnia possidentes: nam Christus portio vestra. 
Vox cujusdam pauperis est: Deus cordis mei, et 
pars mea Deus in seternum. Nonne possidetis omnia, 
si habetis eum qui omnia habet? Cui Deus adest, 
nihil abest. et cui Christus sufficit, nihil deficit. 
Timentibus, inquit, Deum nihil deest. Divites 
onerati sarcinis hujus mundi, inutilibus quidem, sed 
gravibus, duce diabolo properant ad infernum : nam, 
teste veritate, facilius esset camelum intrare per fora- 
men acus, quam divitem intrare in regnum coelorum. 
Nonne jam delibant coeletis regni primitias, quorum 

conversatio est in coelis, qui contemptis possessi- 
onibus terrenis, nihil desiderant, nisi Christum apud 
quern suum collocavere depositum ? Ideo voto et 
desiderio sunt in coelis. Nam ubi est thesaurus tuus, 
ibi est et cor tuum. Nonne quasi paradisus delici- 
arumque hortus sunt in anima jusli, virtutum species, 
bonae operationis fragrantia, conscientiae securitas, 
naturalitas quaedani boni, delectationis quaedam deli- 
ciae spirituales, in Christo coelestium desideria, dila- 
tatio caritatis ad omnes, gaudium, et pax in Spiritu 
sancto? Haec et si non faciant illam beatitudinem 
quam nec oculus vidit, nec auris audivit : pertinent 
tamen ad illud centuplum quod promittitur contemp- 
toribus terrenorum pro Christo. Isti quia sciunt qui 
crediderunt et certi sunt: jam quasdam primitias 
exultationis aeternae decerpunt, juxta Sapientis ver- 
bum: Expectatio justorum laetitia. Hujus thesauri 
conscius erat qui dicebat: In via testimoniorum 
tuorum delectatus sum, sicut in omnibus divitiis. 
Haec est praelibatio quaedam futurae dulcedinis, cibus 
animae in praesenti, cujus erat oblitus qui dicebat: 
Oblitus sum comedere panem meum. O quam pre- 
tiosus, o quam gloriosus est apud Filium Dei titulus 
paupertatis. Quippe nam, quum ipse esset dives 
omnium, factus est omnium pauper: ut pauperes 
transferret in divitias glorias suae. Et quis ei auderet 
dicere: miserere mei Domine, adjuva me Domine 
quia dives sum ? potius esset hoc iracundiam provo- 
cate, quam misericordiam impetrare. Ideo David 
sciens quod Deus esset amator pauperum : licet 
dominaretur in solio regali, erat tamen pauper spiritu. 
Unde et secure dicebat: Inclina Domine aurem 
tuam et exaudi me : quoniam inops et pauper sum 
ego. Et alibi: Pauper sum ego, et in laboribus a 
juventute mea. Ego, inquit, mendicus et pauper 

sum: Dorainus sollicitus est mei. Quare hoc dice- 
bat? sciebat enim quia parcet Dominus pauperi et 
inopi, et animas pauperum salvas faciet. Quid autem 
de divitibus et' potentibus scriptum est: Potentes 
potenter tormenta patientur? et illud: Deducunt in 
bonis dies suos, et in mom en to ad inferna descendunt. 
Gaudeant ergo pauperes, quoniam ipsorum est reg- 
num ccelorum. Aliis Sanctis fit promissio de futuro. 
Beati mites, quoniam ipsi possidebunt terram. Beati 
pacifici : quoniam filii Dei vocabuntur. Beati mundo 
corde: quoniam ipsi Deum videbunt. Omnium 
remuneratio prolongata est in futurum. Soli pau- 
peres Spiritu, et hi qui persecutionem patiuntur prop- 
ter justitiam, id est Martyres, fructum seternae retri- 
butionis ad manum habent. Sic pauperes et Mar- 
tyres ad paria judicantur: nam ex paritate praemi- 
orum conjee turatur, sicut mihi visum est, paritas 
meritorum. Quare non esset par praemium pauperum 
et Marty rum: quum paupertas sit Martyrium : et esse 
pauperem sit esse Martyrem ; nam Martyrium aliud 
est in came, aliud est in spiritu. Quid est inter ilia, 
nisi quia pauperum afflictio tractim et productiore 
spatio protrahitur: martyrum vero passio quodam 
mortis et doloris compendio consummatur? Quod 
iste sustinet cum dilatione, ille cum acceleratione. 
Quod iste paulatim, ille summatim, et in hoc pares 
sunt : quia angustiam passionis, quam iste in transitu 
•tolerat, ille longo cruciatus taedio recompensat. Tarn 
huic quam illi fit promissio de praesenti. Beati pau- 
peres spiritu, quoniam ipsorum est regnum ccelorum. 
In quo notandum quod quum omnes alii mites, scilicet 
et pacifici, et misericordes, et caeteri qui enumerantur 
in hoc catalogo beatorum, aliquid de pulvere humanae 
conversations contraxerint : saepe deferunt secum 
ligna, fcenum, stipulam. Isti autem duo qui purgati 

sunt, alter in sanguine suo, alter in camino pauper- 
tatis, et frixorio spiritus contribnlati : nihil deferunt 
secum quod oporteat transire per ignem. Ideoque 
statim ad locum beatitudinis evolant : alii vero adi- 
piscuntur beatitudinem sic quasi per ignem. De 
martyribus Dei, quia layerunt stolas suas in sanguine 
Agni : de pauperibus, quia se judicaverunt quia in 
cordis contritione et ardore devotionis omnem in se 
peccati rubiginem excoxerunt, dicitur : Et puigabit 
filios Levi in spiritu judicii, et spiritu ardori*. 
Fratres, manum vestram misistis ad fortia: regnum 
ccelorum apprehendistis. Regnum Dei intra vos est, 
ad manum, ad mercedem laborum vestrorum. Quia 
breves dies hominis sunt, prope est dies mortis, 
divitibus hujus saeculi terribilis, pauperibus veno 
desiderabilis, quibus datura est eadem judicii dies 
divitias honoris et glorias, regnum ccelorum, atque 
beatitudinem et gloriam sine fine. Quam nobis prro- 
stare dignetur Jesus Christus, cui est honor et gloria 
in saecula sasculorum. Amen. 

43. In eodem Festo. 
Matt. 5. Beati pauperes spiritu, %e. 

Evangelizantur hodie pauperes. Audiant ergo 
pauperes et laetentur : ccelorum enim Rex et Do- 
minus, regnum coeloram hodie ek donat. Diligk 
enim pauperes Dominus : pro quibus seipsum pau- 
perem fecit, et se quodammodo de regno suo, et de 
regia majestate deposuit, ut pauperes feceret sui cegni 
dominos et hsredes. Divitias quidem comparat 
spinis, et dmtes damnat. V« vobie, inquk, ditd(es 

qui hahetis hie consolationem vestram. Unde et 
rogatus noluit intrare in domum reguli, ne videretur 
divitias honorasse. Damnat itaque divitem, et parcet 
pauperi et inopi Deus. Hunc humiliat, et hunc 
exaltat : simul in unum dives et pauper. Divitem 
humiliat, cui cedit honor in opprobrium, exaltatio 
in dejectionem, divitiae in miseriam, deliciae in tor- 
mentum. Hunc exaltat suscitans de pulvere egenuni, 
et de stercore erigens pauperem : ut sedeat cum 
principibus, et solium glorias teneat. Celebris et 
gloriosus est apud Deum titulus paupertatis. Unde 
et perfectionem vitae in paupertate constituens : Si 
vis, inquit, perfectus esse, vade, et vende omnia quae 
babes, et da pauperibus. Quum Petrus pramisi&set, 
Domine, ecce nos reliquimus omnia, et secuti sumus 
te, quid ergo erit nobis ? Responsum est ei : In 
regeneratione quum sederit Filius hominis in sede 
majestatis suae, sedebitis et vos judic antes duodeoim 
tribus Israel. Qui ergo viles et contemptibiles ju- 
dicantur, tunc divites judicabunt. Dives judicabitur, 
pauper gloriabitur. Quod in Lazaro et divite 
manifestissime declaratur. In hujus rei significa- 
tionem Nabuzardan in excidio Jerusalem dimisit in 
pace pauperes, et divites captivavit. Ecce nos reli- 
quimus omnia, dicit Petrus, et ei datum est xnundi 
judicium. Reliquit Joseph pallium suum JSgyptias, 
et dominus JSgypti factus est. Reliquit Samaritana 
hydriam, et salvata est. Reliquit Joannes sindonem 
suam, et beatae Virgini datus est custos, et a tribute 
.mortis liberatus est. Vere bqati pauperes spiritu. 
Propter miseriam inopum et gemitum pauperum 
nunc ejtsurgam, dicit Dominus. Animas pauperum 
galvas focjet, et honorabile nomen eorum coram ipso. 
jEstimanda est autena haec paupertas ex animi hu- 
nulitate et mansuetudine, non eoc patrimonii quanti- 

tate. Non est enira meritoria paupertas, si sit sine 
mansuetudine, si sit exasperans, et impatiens dis- 
ciplines. Ideoque subjungitur : Beati mites, quoniam 
ipsi possidebunt terram ? Nonne immites et tyranni 
hodie possident terrain ? Sed beati sunt mites quia 
possidebunt terram : ergo beatiores sunt impii tyranni, 
quia jam possident terram ? Scio autem quia de illis 
scrip turn est : Perdet Dominus de terra memoriam 
eorum. Fructum eonim de terra perdes, et semen 
eorum a filiis hominum. Mansueti autem haeredita- 
bunt terram, et gloriabuntur in multitudine pacis. 
Immites et crudeles qui terrena sapiunt consumentur 
a terra : nec enim aliud sunt quam terra. Terra de 
terra facti, redituri iterum in terram. Verbum Pro- 
phet® est: Audi terra, terra, terra, Quique terri- 
genae et filii hominum, qui terram cupitis, terram 
lingitis : pro terra litigatis : scitote quia non est 
vobis, neque erit sors in terra, quam Dominus mitibus 
repromisit. Et quae est terra haec quae a Domino 
promittitur? proculdubio terra promissionis. Estne 
terra ilia quae protenditur a Dan usque Bersabee, et 
a magno flumine Euphrate usque ad flumen JSgypti, 
qui est Rhinicorus, a mari usque ad mare, et a 
flumine usque ad terminos orbis terrarum ? Haec est 
terra Chanaam, terra scilicet cordis nostri. Haec est 
terra, quae Abrahae promissa est et semini ejus, cui, 
dum habitaret inter Chaldaeos, dictum est a Domino: 
Egredere de terra tua, et veni in terram quam mon- 
stravero tibi. Data est ergo ei terra Chanaam in 
funiculo distributionis, erectique sunt Chananaei : in 
quo signanter erudimur a Domino, ut exeamus a 
domo iniquitatum. Pugnemus contra Chanaam, 
contra vitia, et spirituales nequitias: Vita enim 
nostra militia est super terram, ut possideamus terram 
cordis nostri. Subjice tibi Domine aniraam meson, 

ut subjiciam tibi terrain corporis mei. Nonne Deo 
subjecta erit anima mea, at in pace possideam corpus 
meum, non recalcitrans, non lasciviens, sed rationi 
obediens, et subjectum ? Domine si non possum 
otnnino exterminare motus illicitos, hoc saltern gratiae 
tnihi addas, ut eos subjiciam servituti. Nam et Israel 
Jebusaeum delere non potuit, sed eum tributarium 
sibi fecit. Hunc sibi subjiciebat in servum qui di- 
cebat: Castigo corpus meum, et in servitutem redigo. 
Extraordinarios siquidem motus carnis mansuetudo 
pacificat, ut eveniat quod Propheta precatur : Fiat 
pax in virtute tua, idest in mansuetudine. Nam 
quum omnes virtutes Christi sint a Cbristo: haec 
spiritualiter dicitur Christi esse. Ipse enim dicit: 
Discite a me quia mitis sum et humilis corde. Et 
super quern requiescet spiritus meus, nisi super 
humilem, et mansuetum, et trementem ad verba mea? 
Erit quando exterminabitur totum semen Cbanaam 
ie terra nostra : quando ipsa creatura liberabitur a 
servitute corruptionis in libertatem glorias filiorum 
Dei. Tunc mansueti haereditabunt terram, et de- 
lectabuntur in multitudine pacis, propter mansuetu- 
dinem et justitiam, dicit Propheta, deducet te mira- 
biliter dextera tua. Arguet autem Dominuspro man- 
suetis terrae. Audiant mansueti et lsetentur. Exaltabit 
enim mansuetos Dominus in salutem, quia mansueti 
haereditabunt terram, et ideo beati mites, quoniam ipsi 
possidebunt terram, terram corporis nostri, quam in sua 
glorificatione videre summa gloria est, summumque 
bonum. Sane antiquus ille pater hominum, aut 
potius criminum, posteritati suae virus antique pras- 
varicationis infudit. Unde adhuc sentio legem con- 
trariam in membris meis repugnantem legi mentis 
me®. Video quia perdidi dies meos, quasi aquam 
bibens, iniquitatem scilicet faciens ab adolescentia 

p 

mea. Ideo sagittae Domini in me sunt, quarum in- 
dignalio ebibit spiritum meum. Video infra me, 
supra me, juxta me, contra me infinita mortis peri- 
cula, et dolores inferni, ut plangam cum Propbeta, et 
dicam: In me Domine transierunt iras tuae, et terrores 
tui conturbaverunt me : Circumdederant me dolores 
mortis, et pericula inferni invenerunt me. Lugebo 
ergo, et humiliabor sub potenti manu Dei : ponam 
in pulvere os meum, si forte sit spes. Lugebo quia 
dies antiquos perdidi : lugebo, ut dies aeternae con* 
solationis acquiram. Scio enim quis dixerit : Beati 
qui lugent, quoniam ipsi consolabuntur. 



44. In eodem. 

Matt. 5. Beati qui lugent, quoniam ipsi consola- 
buntur. 

Melius est equidem ire ad domum luctus quam ad 
domum convivii. Est luctus poenitentiae, de quo 
Propheta: Exitus aquarum deduxerunt oculi mei, 
quia non custodierunt legem tuam Domine. Et: 
lavabo per singulas noctes lectum meum, lacrymis 
meis stratum meum, rigabo. Est luctus afiectionis, 
quern exbibuit David super Absalon, et Jacob super 
Joseph. Talem luctum non multum approbat Deus. 
Unde et Samueli dictum est: Usquequo lugebis 
Saul ? Est luctus avaritiae, juxta illud : 

Lugetur lacrymis amissa pecunia veris, 
et hmnc Dominus detestatur. Est luctus desperatio- 
nis, luctus scilicet Esau : luctus Cain, et hunc abo- 

minatur Dominus. Est luctus devotionis, et afflictio- 
nis, et hunc Dominus amplexatur. De isto scriptum 
est : Posuisti lacrymas meas in conspectu tuo, sicut 
et in promissione tua. Exaudi orationetn meam 
Domine : auribus percipe lacrymas meas in conspectu 
tuo. Hie est luctus qui beatos efficit. Beati enim 
quilugent: quoniam consolabuntur. De hoc luctu 
sive moerore dicitur per Prophetam: Moeror viri 
humiliabit eum, et sermone bono laetificabitur. Et 
alius Propheta: Euntes ibant et flebant mittentes 
semina sua. Venientes autem venient cum exulta* 
tione, portantes manipulos suos. Amen amen dico 
vobis : quia plorabitis, et flebitis vos : mundus autem 
gaudebit. Quid est, moeror viri humiliabit eum ? 
plorabitis, et flebitis vos: mundus autem gaudebit. 
Quid est sermone bono laetificabitur? tristilia vestra 
vertetur in gaudium. Et: venientes venient cum 
exultatione. Infelix ego homo, quis dabit capiti 
meo aquam ? Quis aperiet mihi cataractas miserrimi 
capitis mei, ut lugeam bona quae amisi, et mala quae 
commisi: ut lugeam necessitates publicas: utdoleam 
et deplorem familiares angustias? Tota enim vita 
hominis tentatio est super terrain. Sumus tentationi- 
bus miserrimis interius pleni, foris circumdati. Quod 
video, quod audio, quod volo, quod nolo, quod placet, 
quod displicet, quod meditor, quod loquor, quod 
taceo, quod laboro, quod quiesco, denique totum 
quod vivo tentatio est, et afflictio spiritus. Deducant 
oculi mei lacrymas, et dent diluvium aquarum multa- 
rum, ut possim diluere sordes, quas ab adolescentia 
mea contraxi. Sensus enim mei proni fuerunt ab 
adolescentia in malum. Feci pactum cum inferno, 
et cum morte pepigi foedus. Et ecce defecerunt in 
vanitate dies mei, et amici mei cum festinatione. 
Infixus sum in limo profundi, et non est substantia. 
p2 

Et nunc quae est expectatio mea : nonne tu Domine ? 
nam substantia mea apud te est. Da mihi Domine 
lacrymas Petri : lacrymas Cbananeae, lacrymas pecca- 
tricis. Da mihi inferius irriguum: quoniam anima 
mea sicut terra sine aqua tibi. Da mihi, O fons 
misericordise, fontem aquarum, quibus abluam sordes 
cordis mei, ut dimittam adversum me eloquium 
meura. Lugens, et plangens, accusans, et damnans 
perditissimam vitam meam. Sane est irriguum su- 
perius, quod nondum postulare praesumo. Rivulus 
quidem aquarum coelestium, qui de calore amoris et 
devotionis procedit. Anima siquidem pia devotione 
et desiderio in amorem Christi resoluta in lacrymas 
defluit, et liquescit. Ideo ilia quae languebat amore, 
dicebat : Anima mea liquefacta est ut dilectus locutus 
est. Has sunt aquae calidae quas invenit Ana, filius 
Sebeon. Haec aqua jam non est aqua, mutata est in 
vinum, ut laetificet cor hominis. Sicut scriptum est : 
Date vinum moerentibus, et siceram his qui amaro 
sunt animo. Hoc vinum nobis necessarium est prop- 
ter frequentes infirmitates nostras. Hoc est vinum 
de vinea Sorech, appetitus scilicet sanctitatis, et 
desiderium justificatiouum Dei. Has justificationes 
nondum desiderabat, sed cupiebat desiderare qui 
dicebat: Concupivi desiderare justificationes tuas in 
omni tempore. Sane ex ipsa justificatione crescit 
justitiae desiderium, et devotionis fervor amoris ex- 
citat incentivum. Sic ergo justitiae cibus dum plus 
reficit, plus dulcescit: dum amplius recipitur, amplius 
esuritur. Vehemens enim desiderium esuries est. 
Ideo ille qui est summa justitia, dicit: Qui edunt me 
adhuc esurient, et qui bibunt me adhuc sitient. Non 
sicut illi qui edebant panem Moysi in deserto, aut 
bibebant de hydria Samaritanae: sed esuries praesentis 
vitae satietas est futurae. Tunc erit satietas, et nulla 

anxietas: desiderium, et nullum et nullum fastidium: 
jugis affectus, nullusque dcfectus. Erit ibi deside- 
rium in satietate, et in desiderio satietas. Ut edatis, 
inquit, et bibatis super mensam in domo patris mei. 
Tunc enim ab ubertate domus Dei, et torrente volup- 
tatis vasa misericordiae replebuntur. Nunc gratia est 
esuriens justitiae, quam subsequetur satietas intermi- 
nabilis gloriae. Hanc innuebat quidam quum diceret: 
Ego autem in justitia apparebo in conspectu tuo: 
satiabor quum apparuerit gloria tua. Esuries et sitis 
justitiae, causa est beatitudinis. Beati enim qui 
esuriunt et sitiunt justitiam, quouiam ipsi- saturabun- 
tur. 



45. De eodem Festo. 

Matt. d. Beati qui esuriunt et sitiunt justitiam, 
quoniam ipsi saturabuntur. 

Numquid esurio justitiam, si desidero esse justus? 
Et quis est qui hoc non desideret ? Balaam Ariolus 
non solum vitam justorum, sed eorum novissima ap- 
petebat. Moriatur, inquit, anima mea morte justo- 
rum, et fiant novissima mea horum similia. Volo 
esse justus, et nolo : quia justitiam appetens iniquitati 
consentio. Quae autem participatio justitiae cum 
iniquitate? Aut quis consensus Dei cum idolis? 
Nemo potest duobus dominis servire: nemo potest 
iniquitati et justitiae consentire. Si motum peccati 
sentis, et consentis, non esuris justitiam: immo in- 
justus es, et iniquus, si sentis, et contradicendo dis- 
sentis : pes tuus in via recta est, et credo quod justi- 
tiam esuris, ut secure possis dicere cum Propheta : 

Utinam dirigantur viae meae ad custodiendas juatifi- 
cationes tuas* Pugna quidem magna est inter sen- 
sum et consensum : inter carnem et spiritum. Ideo 
apostolus sentiens, et non consentiens, dicit se facere 
malum, et non operari illud. Quod nolo, inquit, 
malum facio, id est, per coneupiscentiam facio : et 
jam non ego operor illud : sed quod habitat in me 
peeeatum. Apostolus hac inextricabili perplexitate 
ligatus clamare oompellitur : Infelix ego homo, quis 
me liberabit de oorpore mortis hujus? Idem nos 
consotatur, et dicit : Si Ghristus vos liberaverit, vere 
liberi eritis. O Domine libera animam meam mise- 
ricors Dominus et justus. Tu es justitia, redemptio 
et salus nostra. Die animae meae, salus tua ego sum. 
Sana animam meam, Domine, quia peccavi tibi. Si 
iniquitates observaveris Domine, Domine quis susti- 
nebit? Omnes enim justitiae nostras sicut pannus 
menstruates. Ideo turbatus est a furore oculus meus. 
Anima mea turbata est valde, unde et verba mea 
dolore plena sunt valde. Quare tristis es anima mea, 
et quare conturbas me ? Numquid resina non est in 
Galaad, aut medicus non est ibi? Et tu homo, 
miserere tui, miserere animae tu® plaxens Deo. Si 
vis misereri tui, omnes miserias evasisti. Miserato* 
etiam et misericors Dominus talem se tibi exhibebit, 
qualem te tibi et proximo tuo exhibere voluerig. 
Miserere animae tuae, ut non dicatur de te : Sterilem 
pavit, et viduae bene non fecit. Omnis siquidem 
inique agens, crudelis et impius est animad suae. 
Nam qui diligit iniquitatem, odit animam suam: 
^serce misericordiam et beatitudinem apud Deum. 
Beati enim misericordes, quoniam ipsi misericordiam 
consequentur. 



Digitized by Google 



IN FESTO OMNIUM SANCT. 



2W) 



46. In eodem. 

Matt. 5. Beati miserieot-des, quoniam ipsi miseri- 
cordiam consequentur. 

Verbum Jacobi est : Judicium sine misericordia illi 
erit, qui non fecit misericordiam. Sane misericordia 
Dei superexaltat judicium. Verbum sponsse est: 
Meliora sunt ubera tua vino : misericordiam, inquit, 
volo, et non 6acrificium. Dimittite, et dimittetur 
vobis. Si non remiseritis ex corde, Pater Tester cce- 
lestis non dimittet vobis. Verbum Salomonis est: 
Homo homini servat iram, et in homine simili sibi 
non servat misericordiam. Serve nequam, dicit 
Dominus, omne debitum dimisi tibi, quia rogasti me. 
Nonne oportuit te misereri conservo tuo: sicut et 
ego tui misertus sum ? Paulus ad Epbesios : Omnis 
amaritudo et indignatio tollatur a vobis, ut sitis mise- 
rieordes, donantes commissa invicem. Recole mise- 
ricordiam Joseph in fratres suos: misericordiam Moysi 
in populum contentiosum, incredulum, et rebellem: 
misericordiam David in Saulem, et Absalon, et Semei, 
et aliorum qui fuerunt misericordiro viri, et nullum 
qui misericordiam fecerit ifivenies periisse. Est autem 
misericordia intercessionis, ut in Samuele pro Saule : 
in Daniele, in Moyse pro populo Israel. Dixit enim 
ut disperderet eos, si non Moyses stetisset in con- 
fractione, in conspectu ejus : ut averteret iram suam 
ne disperderet eos. Est misericordia consolationis, 
sicut dicit Job: Eram, inquit, moerentium consolator: 
oculus fui caeco, pes claudo. Pater eram pauperum, 
quia ab infantia mea crevit miseratio mecum, et de 
utero matris meae mecum egressa est. Est etiam et 

misericordia correctionis, sicut ad Galatas scribit 
dicens : Si praoccupatus fuerit homo in aliquo 
delicto, vos qui spirituales estis, instruite hujusmodi 
in spiritu lenitatis : considerans temetipsum, ne et tu 
tenteris. Misericordia usque ad inimicum se porrigit, 
sicut scriptum est: Diligite inimicos vestros: bene- 
facite his qui oderunt vos. Paulus ad Romanos: 
Benedicite persequentibus vos, et nolite maledicere : 
nulli maledictum pro maledicto reddentes. Et idem : 
Si esurient inimicus tuus, ciba ilium : si sitit, potum 
da illi: nam et Christus pro crucifix oribus suis oravit. 
Quum duo sint filii Rachelis, idest, duo opera cari- 
tatis: sex sunt filii Li», idest, sex opera misericordiae, 
quae Dominus enumerat in Evangelio: Esurivi, et 
dedisti mihi manducare: sitivi, et dedisti mihi bibere. 
Ista sex opera misericordiae eleemosyna comprehendit. 
Eleemosyna enim est quicquid homo per compassionis 
affectum necessitatibus alienis impendit. Ecclesias- 
ticus dicit : Absconde eleemosynam in sinu pauperis, 
et ipsa orabit pro te, et liberabit ab omni malo. 
Aqua extinguitignem: eleemosyna culpam. In Luca 
scriptum est: Qui habet duas tunicas, det non ha- 
benti, et qui habet escas, similiter. Martinus super- 
erogavit, qui suam pauperi clamydem dimidiavit 
Ipse etiam totam tunicam et unicam pauperi dedit, 
cui archidiaconus suus aliam pro quinque denariis 
emit. Quicquid pauperi datur, Domino commodatur, 
ipse enim est pauperum fidejussor. Beatus autem 
homo qui miseretur et commodat. Si dispergis bona 
tua, et effundis in pauperes, justitiam tibi in aeternum 
constituit et justitiae fructum. Scriptum est enim : 
Dispersit pauperibus, justitia ejus manet in soeculum 
seeculi. Eremita spoliatus a praedonibus, et in 
semiunciis ambulans seminudus, interrogatus quis 
eum spoliasset, respondit, codex iste coelestis docen» 

omnia esse danda pauperibus. Cui quura diceretur 
quia adhuc aliquid haberet, ipsa semiuncia pauperi 
dedit. Paulinus Nolanus episcop. non tantum sua 
dedit, sed et seipsum in servitutem pro filio viduae 
pauperis concessit, et tradidit. Et ego, inquit apo- 
stolus, superimpendar pro animabus vestris. Si non 
ponis animam tuam pro anima: pone saltern bona 
tua temporalia pro teipso. Fac tibi amicos de mam- 
mona iniquitatis. Honora Dominum de tua sub- 
stantia. Omni petenti te tribue. Non expectes ut 
pro te mortuo fiant eleemosynae, quas vivus fecisse 
debueras. Eleemosyna viventis lumen est ante 
faciem incedentis. Eleemosyna vero post obitum, 
quasi lucerna post tergum. Eleemosyna lumen est 
animae, si tamen cum hilaritate atrimi fiat: bilarem 
enim datorem diligit Deus. Unde apostolus ad 
Corinthios, unusquisque prout destinavit in corde 
suo, non ex tristitia, aut necessitate, sed ex volun- 
tate. Voluntarie, inquit, sacrificabo tibi. Voluntarie, 
non coacte : nam qui ex coactione officii, sive famae, 
vel rei temporalis obtentu eleemosynam facit, non 
est ei sors, neque pars in eleemosynae fructu. Forsitan 
sequalis est corvo qui pascebat Eliam, et viduam. 
Verbum Pauli est, Non quaero datum, sed requiro 
fructum. Vis audire eleemosynae fructum ? Beatus 
qui intelligit super egenum et pauperem, in die mala 
liberabit eum Dominus. Dominus conservet eum, et 
vivificet eum, et beatum faciat eum in terra, et non 
tradat eum in animam inimicorum ejus. Liberat et 
conservat, vivificat et beatificat: juxta verbum filii 
Syracb : Eleemosyna viri quasi sacculus cum ipso, et 
ei gratiam conservabit. Eleemosyna siquidem oculos 
cordis purificat et emundat. Date, inquit Lucas, 
eleemosynam, et omnia munda sunt vobis. Sane 
munditia cordis ipsa est in sanctimonia, sine qua 

nemo videbit Deum. Eleemosyna vero mundat 
oculo8 cordis, et aperit ad videndum. Beati autem 
mando corde, quoniam ipsi Deum videbunt 

47. De eodem Festo. 

Matt. 5. Beati mundo corde, quoniam ipsi Deum 
videbunt. 

Sex sunt opera misericordire, sicut diximus, quae 
bominem purificant et emundant. Nonne haec opera 
sunt sex hydriae in Galilaea positae ad Purificationem 
Judaeorum ? Aqua mundat: Eleemosyna mundat, 
fides mundat: Fide, inquit, mundans corda eorum. 
Beati autem mundo corde, quoniam ipsi Deum vide- 
bunt. Nonne vita aeterna est videre te Deum, et 
quern misisti Jesum Christum ? Beati, Domine, qui 
te viderunt et in te crediderunt, spe non re. Nam et 
mundi corde hodie te vident, nec tamen beati sunt : 
vident, sed per speculum, et in aenigmate, et quasi 
sub nube. Erit tempus quando videbunt te facie ad 
faciem in splendoribus sanctorum, gloria et honore 
coronatum, non in diademate majestatis tuae: sed 
quasi unigenitum a Patre plenum gratis et majestatis. 
Tunc exultabimus et gaudebit cor nostrum; tunc erit 
Sabbatum de Sabbato; tunc erit in ore hominum 
canticum novum, et vox quasi l&tantium omnium. 
Ibi sicut Christus splendor et figura substantias Dei, 
sic apparebit in figura Dei et gloria majestatis. 
O custos hominum, et redemptor noster, ad te levavi 
oculos meos, oculos scilicet cordis mei. Sicut enim 
oculi servorum in manibus dominorum suoruxn: Ha 
oculi nostri ad te Domine, donee miserearis nostri. 

Veruntamen turbatus est a furore oculus meus: dere- 
liquit me virtus mea, et lumen oculorum meorum, et 
ipsum non est mecum. Non possum videre faciem 
tuam nisi oculo mundi cordis. In immunditiis con- 
cepit me mater mea : Et quis potest facere mundum 
de immundo conceptum semine ? Nonne tu quis 
solus es? Cor mundum crea in me Deus, Deus 
cordis mei, et pars mea Deus in aternum. Tibi 
dixit cor meum: exquisivit te facies mea: faciem 
tuam Domine requiram. Quid enim mibi est in 
ccelo, et a te quid volui super terram? Dominus 
illuminatio mea, et salus mea, quern timebo. lllumina 
oculos meos ne unquam obdormiam in morte: ne- 
quando dicat inimicus meus: praevalui adversus eum. 
Tu es funiculus haereditatis mead: portio mea in terra 
viventium. In terra, quaa promittitur mitibus: in 
terra consolationis, quae lugentibus offertur: in regno 
coBlorum, quod patientibus et pauperibus datur : in 
haereditate sanctorum, et pace filiorum Dei : in pace 
Dei, quae exuperat omnem sensum, quae fUios Dei 
consortes beatitudinis facit. Beati enim pacifici, 
quoniam filii Dei vocabuntur. 



48. In eodem. 

Matt. 5. Beati pacifici quoniam Filii Dei 
vocabuntur. 

Non est Deus dissensionis, sed pacis, qui pacifi- 
cavit in sanguine unigeniti filii sui quae in ccelis, et 
qua in terra. Qui enim motus interiores pacificant 
in servitutem, et in obsequium Christi, qui cum 
proximo pacem habent, qui fratres ad pacem recos- 

ciliant, super istos pax Domini requiescit, et requies 
Dei vocandi sunt. Pacifici enim Filii Dei vocabuntur. 
Inquire ergo pacem et persequere earn: suntreliquis 
homini pacifico. Vis videre reliquias hujus pacis ? 
Hanc pacem sequitur pax aeterna : et utramque 
pacem dat Dominus. Sicut scriptum est: pacem 
super pacem dabit Dominus. Utramque pacem evi- 
denter insinuat ubi dicit : Pacem relinquo vobis : 
pacem meam do vobis. Premat mundus, premat 
corpus, impugnet diabolus. Si pacem habeas cum 
proximo ad Deum, et cum Deo ad proximum : si 
facias quod apostolus ad Hebraeos monet dicens: 
Pacem sequimini cum omnibus hominibus, scias quia 
Dominus posuit fines tuos pacem. In pace factus 
est locus tuus, et potes dicere confidenter : In pace 
in idipsum, dormiam, et requiescam. Pax enim 
multa, Domine, diligentibus nomen tuum, et non est 
illis scandalum. Duo debemus Deo et proximo: 
gloriam Deo, pacem proximo. Ideo angelus inter 
Deum et bominem sapientissime distinguebat dicens: 
Gloria in excelsis Deo, et in terra pax hominibus 
bonae voluntatis. Summa siquidem sapientia est 
nihil omnino diligere praeter Deum, aut propter Deum. 
Haec est sapientia Dei pudica, sicut Jacobus dicit : 
Sapientia Dei primum quidem pudica est: deinde 
pacifica. Pudica est in virtutibus se exercens, ut se 
immaculatum ab hoc saeculo custodiat, et sic fructum 
sterns pacis et beatitudinis acquirens. Dominus 
enim virtutem populo suo dabit, et sic Dominus 
benedicet populo suo in pace. Testimonio namque 
Jacobi, fructus justitiae seminatur in pace: ideoque 
justitia et pax osculatae sunt. Justitiam et pacem 
conjungit quasi in uno osculo Paulus. Justificati, 
inquit, ex fide pacem habeamus ad Deum. Dat 
Dominus justitiam ut virtutem : pacem vero ut pr»- 

mium, et benedictionem juxta illud: Dominus virtu- 
tem populo suo dabit: Dominus benedicet populo 
suo in pace. Est tamen pax quae nec est meritum, 
nec premium: pax quam Dominus odit: pax scilicet 
terrens voluptatis : de qua Dominus dicit, non veni 
pacem mittere in terram, sed gladium. Pax enim 
quse in deliciis carnis exercetur, pessima est : Teste 
propheta qui dicit: Zelavi super iniquos, pacem 
peccatorum videns. Pax, pax et non est pax. 
Hanc enim pacem momentaneam sequitur amaritudo 
aetema. Ecce, inquit, in pace mea amaritudo ama- 
rissima. Nam quum dixerint pax et securitas, &c. 
repentinus superveniet interitus, et dolot sicut in 
utero habens, et non efifugiet. Est pax proditoria, 
de qua scriptum est: Homo pacis meae in quo 
speravi, qui edebat panes meos, magnificavit super 
me supplantationem. Hanc exercuit Joab in Abner 
et Amasiam, ideo non est scriptus in catalogo fortium. 
Est pax seductoria, de qua Jeremias: O Sedecia, 
viri tui pacifici seduxerunt te. Pacem tuam Domine 
relinque nobis: pacem tuam da nobis; Da pacem 
Domine in diebus nostris: quia non est alius qui 
pugnet pro nobis. Impuguat nos mundus, impugnat 
nos caro, impugnat nos malignus spiritus : expugna 
Domine impugnantes nos. Loquere pacem in plebem 
tuam. Da Domine pacem sustinentibus te, sustinui- 
mus et expectavimus pacem, et ecce turbatio. Cir- 
cumdederunt me dolores mortis, et pericula inferni 
invenerunt me. Tribulationem et dolorem inreni. 
Quicquid enim sub sole est, tribulatio est, et afflictio 
spiritus. Viator et hospes sum in hac terra peregri- 
nationis nostras. Tria vero me de domo ejiciunt: 
fumus, stillicidium, et litigiosa mulier. Amor scilicet 
mundi, et concupiscentia oculorum, et caro uxor 
pessima. Vere Filius Dei essem, si haec patienter, 

et pacifice sustinerem, et possem dicere cum pro- 
pheta: Gum his qui oderunt pacem, eram pacifists. 
Verum in miseriis non subsistet. Quae enim fortitudo 
mea et sustineam ? Si dederis mihi, Domine, gratiam 
sustinendi infirmitates meas, sufficit mihi gratia tua. 
Miserere mei Domine quoniam infirmus sum, Infir- 
mus et debilis sum, et irruerunt in me fortes iniqui. 
Circumdedenint me inimici mei dicentes, Deus dere- 
liquit eum, persequimini, et comprehendite eum, 
quia non est qui eripiat. Domine rim patior, re- 
sponde pro me. Quid enim respondebo quum ipse 
fecerim? Re vera ego tecum sum: feci. Nam et 
propheta dicit: Viae tuae, et iniquitates tuae fecerunt 
haec tibi: et quis iniquior mihi quam ego? Quis 
ita ingeniosus est in mortem meam? Quis ita, ut ego, 
quaerit animam meam in interitum ? Quis ita cogitat 
praripere praeclaram haereditatem meam mihi, et 
repellere pretium meum? Patior, et utinam pro 
justitia, et non pro iniquitatibus meis: sed si pro 
iniquitatibus meis pcenam sustineo, pro me patior, 
non pro Christo Princeps apostolorum dicit: Nemo 
vestrum patiatur ut fur, ant homicida, aut alienorum 
appetitor: sed si benefacientes et patientes sustinetis, 
beati. Bead enim qui persecutionem patiuntur 
propter justitiam, quoniam ipsorum est regnum 
coelorum. 



49. De eodem Festo. 

Matt. 5. Beati qui persecutionem patiuntur propter 
justitiam, quoniam ipsorum est regnum coelorum. 

Omnes virtutes quas in construction scalae coelestis 
annumeravimus, per patientiam confirmantur. 

Nam vidua est virtus quam non patientia firmat. 
Patientia siquidem 8va ponitur in scala Jacob, et 
8va redit ad caput: propterea prima et ultima, id est 
voluntaria paupertas, et patientia inter persecutiones 
regnum ccelorum non in promissione, sicut alias 
virtutes, sed in possessione et proprietate recipiunt. 
Mites possidebunt terram: lugentes consolabuntur : 
esurientes saturabuntur : misericordes misericordiam 
consequentur : Mundi corde, et pacifici Deum vide- 
bunt, et Dei Filii vocabuntur. Beati autem pauperes 
spiritu, et qui persecutionem patiuntur propter justi- 
tiam, quoniam ipsorum est regnum coelorum. Alii 
immittuntur in expectationem : isti statim mittuntur 
in possessionem haereditatis seternae. Pulchre et 
eleganter sibi conveniunt in merito et praemio pati- 
entia et paupertas. Vera enim pro Cbristo paupertas, 
et vera patientia Cbristi pauperum. In hoc tamen 
differt spiritualis pauper a Martyre, quia tormenta et 
cruciatus, quos pauper diutissime sustinet in camino 
et frixorio paupertatis, recompensantur in Martyre 
compendio momentaneae passionis. Utrobique tamen 
patientia Martyrem facit. Ad Martyres dicitur: In 
patientia vestra possidebitis animas vestras. De 
pauperibus scriptum est: Patientia pauperum non 
peribit in finem. Hoc est semen bonum, quod 
cecidit in terram bonam, et fructum affert in patientia. 
Apostolus in secunda ad Corinthios monet nos ut 
exhibeamus nosmetipsos sicut Dei ministros in multa 
patientia. Magna est virtus patientiae. Melior est 
homo patiens, teste Salomone, viro forti. Inaestima- 
biliter enim melior est qui torquentem patienter 
sustinet: quam qui patientem crudeliter torquet. 
Eremita quidam percussus ab arreptitio, ei aliam 
maxillam patienter praebiiit: et exiit daemon clamans: 
Sola patientia me vicit: sola patientia me ejecit 

Ubi est, fratres, patientia nostra? Pro verbo levi 
irascimur et vindictam irascendo expetimus, et inter 
molestias satis despicabiles sustinentiam perdimus. 
Vae autem his qui perdiderunt sustinentiam. Ego 
ipse mihi testis sum : quia nullam prorsus molestiam 
ferre possum. Si tamen sapereni, ego temporaliter 
me punirem delicatus, et voluptatibus assuetus, infir- 
mus et impatiens talium. O si me punire, et com- 
pere aut nolo, aut nequeo, aut horreo, tu me Domine 
argue : tu me corripe : Beatus enim homo qui corri- 
pitur a Domino. Verba tua sunt: Ego quos amo 
arguo, et castigo. Utinam corripiat me justus in 
misericordia, non in ira, non in furore. Domine ne 
in furore tuo arguas me, neque in ira tua corripias 
me. Ira est in purgatorio: furor in inferno. Sic me 
corripias, ne corrumpas: sic emendes, ne destruas, 
et ne de me dicatur: Destruxisti eum ab emun- 
datione. Destructorius potius quam purgatorius mihi 
eritille ignis terribilis, si expectavero eum : quomodo 
purgavit Dominus filios Levi. Sedebit enim quasi 
ignis conflans, et emundans argentum. Tunc omnis 
violenta praedatio cum tumultu, et vestimentum 
mixtum sanguine erit in combustionem et cibus 
ignis. Ipse est qui per Joelem dicit: Mundabo 
sanguinem eorum, qui non mundaverunt. Et quis 
ex nobis poterit habitare cum igne devorante? 
Aut quis stabit cum ardoribus sempiternis ? Melius 
est hie ardere amore Dei, quam ibi torquere ardore 
terribili. Hie potes mitigare incendium gehennale 
poenitentialibus lacrymis, sicut pueris tribus factus 
est fornax Babylonis ventus roris. Igne dilectionis 
ardebat ilia de qua dictum est: Dimissa sunt ei 
peccata multa : quoniam dilexit multum. Hoc igne 
vehementer arserunt patriarchs, et prophets, apo- 
stoli, martyres, confessores, et virgines, et caeteri qui 

in stadio hujus vitas currentes obtinuerunt bravium, 
et pro temporali afHictione' adepti sunt requiem sine 
fine. Et quid facimus, fratres, quare non accelera- 
mus ut ingrediamur in illam requiem ? Apostolo teste, 
vocati sumus ut benedictiones haereditate possi- 
deamus. Nos autem de longe videmus patriam 
nostram : et de longe salutamus earn : imo quantum 
possumus, fugimus, et elongamur ab ea, et pro nibilo 
babuimus terram desiderabilem. Domine Jesu Christe, 
scimus quia in domo Patris tui multee mansiones sunt, 
ubi parasti Sanctis tuis lucidissimas mansiones. Ha- 
bebit enim unusquisque in aeterna gloria locum, juxta 
suorum exigentiam meritorum. Et nos infelices ubi 
erimus ? Sane si iniquitates observaveris Domine, si 
secundum malitias nostras feceris nobis, scio quia non 
est nobis pars, neque sors in haereditate sanctorum. 
Erimus ne cum virginibus, qui computruimus in ster- 
coribus nostris bibentes urinam peccatorum no6tro- 
rum ? Et quae conventio lucis ad tenebras : castitatis 
ad illecebras: munditiae ad immunditiam? Non 
habebit ille cum virginibus locum, qui maculavit 
infinitis luxuries sordibus, aut in corpore, aut in desi- 
derio concupiscentiae corpus suum. Quae vero potest 
nobis esse confessio cum confessoribus, et martyribus, 
et apostolis ? Nos enim nec probavit martyrii poena : 
nec exercuit pcenitentiae rigor : nec insignivit vitae 
sanctimonia : quare vix nemo videbit Deum. Non 
oportet nos cum angelis aliquod expectare con- 
sortium: abominantur enim nos: nam tota con- 
versatio nostra foetet in naribus angelorum. Restat 
ergo ut simus cum eo cui servivimus : ut eamus cum 
maledictione in ignem aeternum qui paratus est dia- 
bolo et ministris ejus. Exultabunt sancti in gloria : 
nos torquebimur in gehenna. Justum enim judicium 
Dei est, teste Apostolo ad Romanos, ut quos benig- 

Q 

nitas Dei, et patientia ad poenitentiam non adduxit : 
secundum duritiam suam, et impoenitens cor, iram 
reservent sibi in die tremendi judicii Dei. Mittentur 
ergo impii in tenebras exteriores, ubi umbra mortis 
et nullus ordo. Dominus in ira sua perturbabit eos, 
et devorabit eos ignis. Ponet eos ut clibanum ignis 
in tempore vultus sui, idest in tempore suae in- 
dignationis et ire. Ignis eorum non extinguetur, 
et vermis eorum non morietur. Succensus est 
ignis in furore suo: et ardebit usque ad inferni 
novissima. Ignis sulphur, et spiritus procellarum : 
ibi mors depascet eos: ibi erit fletus, et stridor 
dentium: ibi erit stridor catenarum ardentium, pre- 
mentium, urgentium, et non consumentium : ibi, 
sicut dicit Sophonias, erit vox clamoris a prima 
porta, et vox ululatus a secunda. Sicut enim sancti 
duplicem stolam glorificationis accipient in anima et 
corpore: ita diploide, idest duplici confusione anims 
scilicet et corporis damnabuntur. Agamus poeni- 
tentiam, fratres, dum licet : tempus enim breve est : 
finis dubius: Judex terribilis: poena incogitabilis, 
interminabilis, et intolerabilis. A qua nos liberare 
dignetur per merita sanctorum omnium, qui in 
Sanctis suis gloriosus est Jesus Christus. Amen. 



50. De uno Confessors. 

Eccli. 45. Dilectus Deo et hominibus beatus 
Moyses cujus memaria in benedictione est. 

Si fructum divinse dilectionis attendimus : fructus 
aeternas salutis est, et lignum vitae apprehendentibus 

earn. Haec est enim caritas, de cujus radice bona 
universa procedunt : inter cujus fructus computatur 
gaudium, et pax in Spiritu Sancto. Uberrima est 
haec arbor, unde si aliquis ei impenditur ad culturam, 
idipsum multiplicato foenore fructum recompensat. 
Nam si Deum diligimus, plus ab eo diligimur. Men- 
suram enim bonam et confertam, et coagitatam, et 
supereffluentem dabit in sinum vestrum. Dilectio 
siquidem vestra, quasi scintillula ad comparationem 
illius effusae, et abundantissimae caritatis divinse. Si 
Christum ad dilectionem praevenire volumus, ipse 
anticipat vias desideriorum nostrorum, et dilectionis 
suae gratia nos praecurrit. Nam ab eo est si eum 
diligimus, et ut eum diligamus sua nos dilectione 
praevenit : non quia priores dilexerimus eum, dicit 
Joannes, sed quia prior dilexit nos. Prior diligit 
nos, qui in benedictionibus suis ubique nos praevenit: 
sed divinae dilectionis irrefragabile quaerimus argu- 
mentum. Deus Dei Filius animam suam pro nobis 
posuit, quum majorem dilectionem nemo habeat, ut 
animam suam ponat quis pro amicis suis. Haec 
dilectio fortior fait quara vita, quia vitam abstulit: 
fortior fuit quam mors, quam etiam destruxit qui 
mortis habebat imperium, et mortem omnino ab- 
sorbuit et delevit Praeter banc generalem et com- 
munem dilectionem, in qua et per quam vult Do- 
minus omnes salvos fieri, et ad agnitionem sui 
nominis venire : est alia dilectio, infusio scilicet 
gratiae et infusae conversatio. Haec est quae homi- 
nem dilectum Deo facit. Certissime autem constat 
eum a Deo diligi, qui Deum diligit, et quoniam 
dilectionis probatio est exhibitio operis, constat 
denuo quia is Deum diligit, qui Dei mandata custo- 
dit. Si quis diligit me, ait Dominus, sermones meos 
servabit. Diligamus, dicit apostolus, non verbo, vel 
Q2 

lingua, sed opere et veritate. Ideo proculdubio 
Deum diligit, qui odit ea quae Deus odio habet, 
scilicet iniquitatem et vanitatem et hujusmodi. Sicut 
8criptum est: Odisti omnes qui operantur iniquitatem. 
Et illud : Odisti observantes vanitatem supetvacue. 
Hac dilectione ductus et tractus Apostolus omnia 
quae hi mundo fuerant ei lucra, propter Christum 
arbitratus est detriments In caritate itaque radi- 
catus dicebat : Quis me separabit a caritate Christi ? 
Tribulatio, an angustia, an persecutio, an fames, an 
nuditas, an periculum, an gladius? Primum in 
dilectione Dei est odire malum et diligere bonum. 
Porro nemo vere diligit Deum, nisi prius odio habeat 
malum* Qui diligitis Deum., dicit Propheta, odite 
malum. Sed hoc non ' sufficit : exigitur enim ut 
sermones et mandata diligat, et diligendo custodiat. 
Unde Propheta: Meditabor in mandatis tuis quae 
dilexi, et levavi manus meas ad mandata tua, quae 
dilexi nimis. Multi siquidem certissime sciunt 
utrum Deum diligant : sed an a Deo diligantur ig- 
norant. Quis enim novit sensum Domini, aut quis 
consiliarius ejus fuit? Quis scit de seipso si sit 
dignus amore vel odio ? Paulus apostolus licet con- 
stantissime dicat: Certus sum quia nihil me separabit 
a caritate Dei, ipse tamen quasi suffragia interces- 
sionis alien® mendicans, Obsecro, inquit, vos per 
Dominum Jesum Christum, et per caritatem Spiritus 
Sancti : ut adjuvetis me orationibus vestris. Judicia, 
Dei abyssus multa. Quibusdam misericors est quos 
odit: quosdam vero diligit quibus videtur iratus. 
Misereamur, inquit, impio, et non discet facere 
justitiam. Miseretur impiis, ut cum hominibus non 
flagellentur, et dimittit eos secundum desideria cordis 
eorum : ut eant in adinventionibus suis, ut apponant 
iniquitati ad iniquitatem: ut qui in sordibus est, 

sordescat adhuc. Verumtamen, Domine, propter 
dolos posuisti eis, allisisti eos dum allevarentur. 
Praeparant sibi stulti et infelices in istis praesentibus 
miseriis sententiam irae interminabilis, et mortis 
eeternae judicium. Ideo dicit Sapiens : Prosperitas 
stultorum perdet eos. Vere stulti sunt qui Dei 
misericordias non dijudicant, et iram futuri Judicis 
non attendunt. De ira dicit Propheta: Quis novit 
potestatem irae tuse ? De miseriis etiam dicit : Quis 
sapiens et custodiet haec, et intelliget misericordias 
Domini ? llle siquidem qui in veritate Deum diligit, 
nam ipse est qui a Deo diligitur, inter iram et miseri- 
cordiam Dei oculo perspicaciore discernit : scit quia 
flagellat Deus omnem iilium quern diligit : et ideo 
cor suum deliciis aut divitiis si affluant, non ap- 
ponens, omne gaudium existimat quum in varias 
tentationes incident. Iste proculdubio et electus et 
dilectus est a Deo: sed quum dicatur dilectus a 
Deo, quare apponitur et hominibus ? Quid sibi vult 
ista conjunctio dilectionis divinae et humanee ? Quae 
conventio lucis ad tenebras, vitae ad mortem, salutis 
ad confusionem ? Nonne qui hominibus placent con- 
fusi sunt, quia Deus sprevit eos? Quid est favor 
humanus, nisi ventus urens, aer pestilens, et aura 
corrumpens? Quid est hominum dilectio, nisi oc- 
cultum Dei odium ? Latro insidians, coluber in via, 
cerastes in semita mordens ungulas equi, ut cadat 
ascensor ejus retro. Homo siquidem gratiae captator 
humanae, juxta verbum Job, ponitur super ventum, 
et sic vir vanus erigitur in superbiam: sed omnia 
merita ejus modico flatu favorabilis aurae in nihilum 
disperguntur. Ipse etiam tanquam ascensor superbiae, 
devolvitur in praecipitium et ruinam. Porro sicut 
fides, quae per dilectionem operatur, dilectum Deo 
facit: sic mansuetudo, sive lenitas hominem ho- 

minibus amabilem reddit : ut a Deo per dilectionem 
sanctificetur, et ab hominibus pro mansuetudine et 
lenitate sua tanquam sanctus Domini diligatur. Sicut 
scriptum est : In fide et lenitate sanctum fecit ilium 
Dominus. Dilectio ergo Dei modis omnibus quae- 
renda est : dilectio vero bominum quaerenda quidem 
non est, sed si oblata fuerit, rejici dedignanter, aut 
contemni non debet ; quum ipsa Veritas dicat : Sic 
luceant opera vestra coram hominibus, ut glorificent 
Patrem vestrum qui in coelis est: quatenus quod 
de unigenito Dei FiliQ dicit, etiam de adoptivo 
dicatur: Pater, clarifica Filium tuum, ut et Filius 
tuus clarificet te. Apostolus idipsum consulere et 
monere videtur: Providentes, inquit, bona, non 
solum coram Deo, sed coram hominibus. Deo 
quidem displicere non credo, si quis hominibus 
placeat, mansuetudinis obtentu, vel intuitu sancti- 
tatis. Nam ipse, qui est factor hominum ac re- 
demptor, quorumdam faciem, ita quodam placore, 
quadam hilaritate favorabili serenat, ita quodam coe- 
lesti dono dicta et facta eorum gratificat, ut corda 
hominum sibi concilient ipso visu, et his quasi an- 
gelis humani favoris reverentia impendatur. Deo 
igitur debemus fidem, hominibus lenitatem : fidem 
cujus condimentum sit dilectio, ut, diligendo Deum, 
ab eo diligamur, in lenitate vero et mansuetudine 
exemplar et forma vivendi aliis existamus. Sane 
lenitas in homine notabilis est, nisi aliquo sale rigoris 
condita sit. Unde et in Heli lenitas damnata est. 
Ideoque quum Magister veritatis diceret: Discite 
a me quia mitis sum et humilis corde : ut sale humi- 
litas condiretur, promisit salem habere in nobis. 
De fide illud dicimus, quia quum justus ex fide 
vivat, fides non vivificat, sicut mortificat, nisi socia 
dilectionis existat. Multi enim credunt : sed fides 

eis potitu est ad mortem. Nam quum daemones 
credant et contremiscant : isti deteriores infidelibus 
et daemonibus credunt, sed non diligunt : credunt et 
omnino contemnunt. Ideoque in die irae sibi thesau- 
risantterxibile judicium, et qui modo non timent, etc. 
ab auditione mala non timebunt, pro abysso malitiae 
8U8B habituri ignis causa timoris et honoris abyssum, 
et pro contemptu damnationis asternae supplicium. 
Quam a nobis avertere dignetur, cui est honor et 
gloria in s»cula saeculorum. Amen. 



51. In eodem Festo. 

Cant. 6. Anima mea conturbata est propter qua- 
driga* Aminadab. 

Sponsa in Cantico amoris, scilicet Ecclesia, Be- 
demptori conqueritur de quadrigis Aminadab, quod 
non sint in ea reverenti® et honores qui debuerant. 
Aminadab interpretatur spontaneus, idest Christus, 
qui pro nobis sponte morti se obtulit. Oblatus est 
enim quia ipse voluit. Hujus aurigae quatuor Evan- 
gelists intelliguntur, qui verbum salutis olim per 
quatuor partes mundi publice deferentes fructum 
feceiunt multiplicem, et de semine verbi Dei mul- 
tiplices manipulos justitiae retulerunt. Conqueritur 
ergo Ecclesia quod hodie alligatum est Verbum Do- 
mini in ore Praedicatorum, plicatus est liber, et hi 
quibus commissa erat annona dominici Verbi, fru- 
menta abscondunt in populis, et evenit verbum illius 
lamentatoris prophetae : Parvuli petierunt panem, et 
non erat qui ftangeret eis. De his quadrigis, et de 

rotis earum dictum est in Ezechiele : Quia erat earum 
similitudo una quasi esset rota in medio rotae: in quo 
notatur quod unum Testamentum alteri Testamento 
est simile et conforme. Nam sicut in veteri Testa- 
mento erant praecepta judicia et promissa : sic et in 
novo, Sicut unus ibi Legislator et multi ministri : 
sicut ibi Duodecim Prophet® ex una parte, et ex 
altera quatuor: sic in tempore gratiae sub Christo, 
lxxii discipuli sunt constituti, xii Apostoli, iv 
Evangelistae : quorum testimonio tarn septuaginta 
duorum, quam xii praedicatio firmaretur, et scriptis 
generaliter publicaretur. lsti quatuor in Ezechiele, 
et in Apocalypsi Joannis per quatuor animalia desig- 
nata sunt. Matthaeus praefiguratus est per bominem, 
quia ejus intentio in Evangelio est circa Christi 
humanitatem : unde et ab ejus temporali generatione 
assumit Evangelical narrationis initium. Marcus 
Leoni assimilatur : quia circa Christi Resurrectionem 
specialiter versatur. Unde in die Resurrectionis 
Evangelium ejus in Ecclesia recitatur. Lucas signi- 
iicatur in vitulo : quia circa narrationem Passionis 
specialiter intendit. Yitula enim hostia Sacerdotalis 
est : unde et a Sacrificio incipit. Joannes designatur 
per Aquilam ; quia divinam generationera quasi tuba 
incomprehensibilis Theologiae intonat. Caeteris gra- 
dientibus in terra cum Christo : ipse tanquam aquila, 
imo plusquam aquila omnibus caeteris altius volat 
Et licet singuli speciales et proprias intentiones ha- 
beant circa Christum, quadripertita tamen est singu- 
lorum intentio : dum de Christi Nativitate, Passione, 
Resurrectione, et Ascensione loquuntur. Ideoque 
et haec animalia quatuor facies habere videntur. 
Erant, inquit, quatuor facies uni. Vel ideo dicuntur 
habere quatuor facies: quia de illo tractant, ilium 
praedicant, qui quatuor illas facies in seipso comple- 



Digitized by Google 



DE UNO CONFESSORE. 



233 



vit. Ipse namque est homo nascendo, vitulus pati- 
endo, leo resurgendo, aquila ascendendo. Conturbata 
est ergo sponsa pro quadrigis Aminadab. Non est 
qui faciat verbum Evangelistae, non est qui annunciet 
pacem populo, qui Evangelizet bona, qui verbo et 
exemplo instituat ad aeterna. O quam speciosi sunt 
pedes Evangelizantium pacem, Evangelizantium 
bona, sed non omnes obediunt Evangelio : imo vel 
pauci vel nulli. Quum enim Evangelium doceat 
mundum contemnere, paupertatem diligere, vitam 
praesentem odio habere, coelestia et aeterna tantum 
quaerere : nos Evangelium postponentes, et derelictis 
quadrigis Aminadab quae ducunt ad vitam, currimus 
in curribus Fharaonis ad mortem. Currus Fharaonis 
multiplices sunt : quos in hac regione nostra saepius 
invenire possumus, et videre. Est currus malitiae, 
currus luxuriae, currus avaritiae, currus superbiae, 
currus invidiae. De aliquibus dicamus, ut in eorum 
forma aliorum formentur exempla. Currus malitiae 
habet quattuor rotas, saevitiam, impatientiam, auda- 
ciam, impudentiam. Yeloces sunt rotas istae in ma- 
lum : velox est currus iste ad effundendum sangui- 
nem. Currus luxuriae quatuor habet rotas, ventris 
ingluviem, immunditias libidinem, vestis mollitiem, 
soporis et ocii resolutionem. Rotae quibus avaritia 
trahitur, sunt tenacitas et rapacitas, sollicitudo ha* 
bendi, et timor perdendi. In omnibus istis curribus 
temones sunt Dei contemptus, et oblivio mortis. 
Alios currus de exercitu Pharaonis sibi potest for* 
mare ad libitum diligentia singulorum. Isaias: 
Multiplices sunt ejus equi et innumerabiles quadrigae 
ejus. Verumtamen quia scriptum est: Hi in curri- 
bus et hi in equis: nos autem in nomine Domini Dei 
nostri. Omissis curribus Pharaonis in quibus est ani- 
marum perditio, revertamur ad quadrigas Aminadab, 



Digitized by 



284 



PETRI BLE8ENSIS SERMO 51 



in quibus est salus, gicut Propheta dicit: Quis ascen- 
det super equos tuos, et quadrigae tuse salvatio? 
Sicut habet Pharao coitus suos: sic suos equos 
suasque quadrigas habet vester Aminadab. Nonne 
quadrigam faciunt justitia, prudentia, temperantia, 
fortitudo ? Nonne hie est cuirus et quadriga Eliae ? 
Istam quadrigam trahunt non solum quatuor Evan- 
gelists, sed quatuor .status religiosorum, incipientium, 
proficientium, currentium, pervenientium. Vultis 
videre quadrigas nostri Aminadab, euntes ad vitam 
seternam adeo multiplices sicut sunt quadrigae in 
nundinis. Una quadriga est devotio, oratio, lectio, 
meditatio. Alia quadriga est cordis .contritio, oris 
confessio, peccati satisfactio, delicti evitatio. Est et 
alia quadriga odium mundi, contemptus sui, com- 
passio Christi, amor Dei. Sed et fides Incarnationis, 
Passionis, Resurrectionis, et Ascensionis unam qua- 
drigam amplissime tibi faciunt. Est alia forte angus- 
tior, puritas conscientiae, asperitas vitae, hunulitas 
obediential, austeritas disciplines. Si Sacra Scrip- 
tures volumina circa inquisitionem taliam diligenter 
revolvantur : prius deficeret lingua quam verba. Sed 
quid est quod dicitur: quia Spiritus vitae erat in 
rotis, nisi quia vita aeterna est in Evangelistarum 
Scripturis ? Ideo animalia ibant et non revertebanturj 
quia spretis temporalibus ad ccelestia suspirantes, 
nequaquam iterum ad terrena revertuntur. Nam qui 
semel ad aratrum manum misit, si retro respiciat, in- 
dignum se judicat regno Dei. Ideo eorum que 
retro sunt oblitus, dicit apostolus, ad antqriora me 
extendo. Hoc hodie nos erudit, et informat ex- 
emplo currus et auriga veri Israel beatus Mattharas, 
qui semel vocatus a Domino, et de teloneo as- 
sumptus, non iterum ad vectigalia et ad opera mun- 
dana reversus est. Et si Petrus post conversionem 

ad usum piscatorial artis redierit: iste tamen ad 
mundanae occupations angustias, et ad vomitum 
prions vitae non rediens, nobis conversions exem- 
plum et formam exhibuit in perseverantia sanctitatis. 
Ibant, inquit, animalia, et non revertebantur. Certe 
partem cum istis animalibus non habetis, si post- 
quam exivistis de JEgypto hujus saeculi, iteram 
affectatis allia, et pepones JSgypti. Porro multi 
sunt qui quum sint mundo mortui, tracti affectione 
parentum, et si non pedibus, tamen affectibus ad 
saeculum revertuntur. Seductrix ilia pessima et 
blandissima adulatrix parentum affectio, multos in 
aeteraae perditionis foveam trahit : dum amor qui in 
eis mortificatus erat, occasione parentelae iterum 
reviviscit. Sic ergo primam fidem irritam facientes 
amant in aliis, quod in se odio habent : et amorem 
carnis obumbratae caritatis imagine palliantes pro 
amicis et domesticis suis ponunt stulte et creduliter 
animas suas. Amicis et domesticis suis dico: sed 
inimici hominis domestici ejus. Vellet enim amicus 
et domesticus ille, quod ab ipsis sustentationem usur- 
pares tibi aliquid proprium, suo tantum desiderio 
satisfacere volens, et aaternum tuw animae dispendium 
non attendens. Unum tibi dico, si quid proprium 
habes, jam non habes aliquid commune cum 
Christo. Recordare quia mortuus es mundo, et 
parentibus tuis et complantatus similitudini mortis 
Christi. Tuam ergo vitam, quae abscondita est cum 
Christo, in Deo noli perdere pro eis: quia de tua 
perditione non curant: dummodo a te qualitercum- 
que quod volunt obtineant. Vocavit vos Dominus 
de JEgypto hujus saeculi, de mari hujus mundi, de 
medio pravae ac perversa^ nationis. Nolite ad earn 
recurrere: nam recursus iste, recursus ad inferos. 
Vocavit vos Dominus de medio Babylonis, de Ur 

Chaldaeorum, de teloneo Matthaei. Agnoscite voca- 
tionem vestram et perseverate in ea: non Matthaeus 
ad teloneum, nec vos redeatis, fratres, vel facto, 
vel desiderio in JEgyptum. Scio quia de partibus 
illis frequenter veniunt cyniphes et ranae et musca 
iEgypti gravissima. Non ista, quaeso, non ille esus 
caraium vos subvertant: sitis memores vocationis 
vestrae. Veni, inquit Dominus, vocare peccatotes ad 
poenitentiam. Matthaeus huic dicto aut edicto potius 
causam dedit. Omnes siquidem peccavimus, et 
egemus gratia Dei. Si enim dixerimus quod pecca- 
tum in nobis non est, nosmetipsos seducimus, et 
Veritas in nobis non est: et quis confidat se habere 
mundum cor? Quum omnia bene fecerimus, dicit 
apostolus, dicere debemus : quia servi inutiles sumus. 
Nam, juxta prophetam, omnes justitiee nostras quasi 
pannus menstruates. Quid autem dicam de nobis 
saecularibus, qui Sanctorum conversionem audimus 
et videmus assidue, et in nullo conterimur aut move- 
mur ? Hodie, dicit Dominus, si vocem meam audi- 
eritis, nolite obdurare corda vestra. Nos vero more 
aspidis surdae et obturantis aures suas ad vocem 
Christi obsurdescimus : et obturamus aures nostras, 
ne audiamus bonum. Non possumus causari, quod 
Dei gratia nobis desit : sed ipse causari potest quod 
ejus gratiae nos desumus, et quo ties vocat nos ad 
salutem, claudimus cordis oculos, et ei vertimus 
humerum recedentes. Desidero tamen frequenter 
omnia reliquisse pro Christo, omnia fecisse vellem, 
et affecto frenum obedientiae et jugum voluntariae 
paupertatis. In voto habeo quod ex toto convertar: 
sed hinc socia pusillanimitas, hinc arnica carnis 
affectio, hinc divina ambitio me distrahunt, et a 
proposito conversionis, et sanctae conversations 
avertendo pervertunt. Scienter itaque desipio, et 

prudenter pereo, nam pravi est differre salutis propo- 
situm et pcenitentiam prolongare usque in ex- 
treme vitae articulum, et mortis aeternae periculum. 
Scio quia terribilis est Dominus in judiciis super 
filios bominum, et tamen ejus judicia districta, et 
subita vel non timeo, vel timere dissimulo. Nonne 
dissimulat qui vulneratus ad mortem, salutarem 
respuit medicinam i M edicina peccatorum pcenitentia 
est. De hoc Salomon dicit. Medicinam creavit 
altissimus, et stulti despiciunt earn. Nonne cognati 
et amici nostri singulis fere diebus subito casu rapi- 
untur ad mortem? Tendit in eos Dominus arcum 
suura, et in eo paravit vasa mortis, dans nobis signi- 
ficationem ut fugiamus a facie arcus. Nos autem 
nihilominus sequentes vanitates et insanias falsas, 
litigamus, aedificamus, congregamus, non attendentes 
vocem illam tonitrui terribilis, et tubae judicialis: 
Stulte, hac nocte repetent animam tuam a te: quae 
preeparasti cujus erunt? O fons misericordiae, O 
misericordia, O bonitas, O benignitas, Deus, ne dere- 
linquas me, trahe me post te: pedem movere non 
possum, quia infixus sum in limo profundi : oneratus 
etiam sum, quia iniquitates meae supergressae sunt 
caput meum, confido tamen quia si me traxeris, 
curram in odorem unguentorum tuorum. Si ad 
nuptias quae paratae sunt intrare aut nolo, aut nequeo, 
tu me benignissime Jesu, compelle intrare; quia si 
per te non intravero, intrare non possum. Qui 
vivis et regnas Deus, per omnia seecula saeculorum. 
Amen. 

52. In Dedications Ecclesle. 

Psal. 121. Jerusalem qua mdificatur ut civitas: 
cujus participatio ejus in idipsum. 

Tripliciter accipitur Jerusalem, civitas ilia san- 
guinaria, quae occidit prophetas, de qua dicitur: Non 
capit perire prophetam extra Jerusalem : quam posuit 
Dominus in signum et portentum omnibus civita- 
tibus : in argumentum irae, et indignationis suae, la- 
pidem oneris, lapidem offensionis in gentibus. Est 
et Jerusalem ecclesia militans, quae habet taberna- 
culum suum sub sole, et militat in terris. De ista 
dicitur: Surge, illuminare Jerusalem. Est et Jeru- 
salem triumphans ecclesia congregata ex angelis, 
et spiritibus beatorum. De ista dicit: Jerusalem 
quae sursum est, libera est, quae est mater nostra. 
Est etiam et Jerusalem quarta, modica et exilis, 
quae licet non sit civitas, tamen est ut civitas. 
Ideoque et illam intelligo, quando scriptum est: 
Jerusalem quae aedificatur ut civitas. Nec enim 
vere est civitas, quae est ut civitas, nec vere cas- 
trorum acies, quae est ut castrorum acies ordinata. 
Potius est domus quam civitas, et vere domus : quia 
domus Dei et porta coeli. Si autem domus Dei est, 
videte ne per earn transeat incircumcisus et immun- 
dus. Domumtuam,Domine,decetsanctitudo. Domus 
ista, locus iste ad hoc Deo dedicatus et sanctificatus 
est, ut in ipsa placabiles hostiae offerantur Deo. In 
tempore placationis factus est locus iste, custodia 
gratiae, et devotionis accepta oblatio, et in tempore 
iracundiae factus est reconciliatio. Locus iste volen- 
tibus commorari in eo, domus est orationis, domus 
refectionis, domus requietionis. Orationis sicut scrip- 
tum est: Domus mea domus orationis vocabitur. 

Domus refectionis: unde dicitur: Sicut adipe et 
pinguedme repleatur anima mea. Habitantes refi- 
ciuntur non ex solo pane, sed ex omni verbo quod 
procedit ex ore Dei. Locus requietionis est: nam 
super habitatores ejus loci Spiritus Domini requiescit. 
Super quern, inquit, requiescet Spiritus meus: nisi 
super humilem et mansuetum et trementem ad verba 
mea ? Hie est locus requietionis Jacob. Legitur in 
Genesi, quia quum Jacob egressus de Bersabee, per- 
geret in Haran, volens in nocte quiescere, supposuit 
lapidem capiti suo, et vidit scalam in somnis et 
angelos ascendentes et descendentes, et Dominum 
innixum scalae. Quumque evigilasset, ait: Vere 
Dominus est in loco isto. Jacob supplantator : Ber- 
sabee puteus abyssi et desperationis. Profectus Ber- 
sabee pergebat in Haram, quod interpretatur sub- 
limis: sed iterum quiescit et dormit in loco, qui 
dicitur Bethel, idest, domus Dei. Haec est forma 
viae et vitae nostra, qui egressi sumus de puteo inte- 
ritus, de puteo iniquitatis et desperationis: de quo 
justus orat ut non urgeat super eum puteus os suum. 
Sic et Abraham quandoque egressus est de Ur Chal- 
daeorum, de potestate daemonum, et incendio vitio- 
rum. Dormitis in transitu hujus vitae inter medios 
cleros, inter duas sortes, inter mundanam vitam quam 
fugitis, et supernam, quam quaeritis. Est inter vos 
qui dormit et quiescit. Sed terrena sapientia aeternae 
retributionis praemia non attendit: de quiete istius 
dictum est: Viderunt eum hostes: et deriserunt 
sabbata ejus. Angelos autem aspicit qui non in 
terra, sed in lapide adjutorii caput ponit. Qui in 
terra dormit, qui in terrenis sepultus est, neque corde, 
neque oculo vidit. Qui autem in lapide Christo 
quiescit, oculis quidem dormiens corde vigilat, et 
angelos videre meretur. Ego, inquit, dormio, et cor 

meum vigilat. Qui autem in terra dormit, quia ter- 
renis occupatus est, oculos clausos habet. Sicut in 
Ezechiele scriptum est: Terra autem sit ad fenestras, 
et fenestras clausae. Vos dilectissimi fratres, qui ex- 
ivistis de Bersabee, de puteo mundanae malitiae ut 
veniatis in Haratn, id est, in excelsum : in loco estis 
in quo luctatus*est Jacob. Vos autem pugnare et 
luctari oportet : non solum adversus aerias potestates 
nequitiae in ccelestibus, sed etiam adversus angelum 
Dei. De Jacob siquidem, cujus imitatores estis, 
scriptum est : quia contra Deum fortis fuit Deum 
siquidem luctando tenebat dicens : Non dimittam te, 
nisi benedixeris mihi. Quod autem cum Domino, et 
non cum angelo luctatus sit, ex verbis Domini patet. 
Cur, inquit, quaeris nomen meum, quod est mirabile ? 
Et Jacob : Vidi Dominum facie ad faciem. O felix 
lucta: O desiderabilis pugna : quae fructum bene- 
dictionis extorsit. Si nervus femoris tangitur, non 
est curandum. Utinam non solum nenrus femoris, 
unde propago generationis erumpit: sed totum corpus 
adeo desiccetur et mortificetur, ut moles corporea 
sensum multa cogitantem non deprimat : sed spiritus 
a terrenis et carnalibus liber in Haran, idest, in sub- 
lime ascendat Gloriatur Deus in lucta hominis. 
Non est lucta, quando quis orat et effundit quasi 
aquam cor suum, et tamen Deus orationem suam 
repellit ad tempus, ut ille fortius compungatur. Ille 
iterum importune invadit Dominum, et fortius appre- 
hendens dicit: Non dimittam te donee benedixeris 
mibi. Stetit Moyses in confractione adversus Domi- 
num, et tenuit manum ejus ne deleret Israel. Ideo 
Jeremias deplorans non esse similem Moysi: Fortior, 
inquit, Domine tu fuisti et invaluisti. Et alibi: Apo- 
riatus est Dominus, quia non est vir : et non est qui 
occurrat ei. Sed et Dominus per Ezechielem: Quae- 

sivi, inquit, virum qui interponeret sepem, et staret 
oppositus contra me pro terra ne dissiparem earn, et 
non inveni. Et alibi : Non est qui exurgat et teneat 
me. Accingimini ergo virtute, et estote .filii fortitu- 
dinis : rapite per violentiam regnum ccelorum : nam 
a tempore Joannis regnum ccelorum vim patitur. 
Vos igitur si fortiter in inccepto agone contenditis, 
non solum rapietis regnum coelorum: sed ipsum 
regem ccelorum. Tot vulneribus confossus est, tot 
flagellis afflictus, tantum sanguinis per sudorem, per 
verba, per lanceam, per clavos emisit: quia quum 
esset speciosus forma prae filiis hominum : jam non 
est in eo species neque decor. Sed et ilia caritas 
adhuc durat, quae ilium vicit et exinanivit usque ad 
mortem. Non poterit vobis resistere, si imitatores 
fueritis illius caritatis. Si diligitis Christum sicut 
dilexit vos, permittet se vinci, et gaudebit se et 
regnum suum capi. Gaudebitis et vos, sicut qui 
laetantur in messe: sicut vie tores capta praeda quando 
dividunt spolia: recipientes mercedem laborem ves- 
trorum in ccelesti Jerusalem, visionem supernae pacis, 
visionem, apprehensionem et benedictionem illius, 
qui est vita aBterna Jesus Cbristus, qui est benedictus 
in saecula saeculorum. Amen. 



Eccli. 14. Beatus vir 9 qui in sapientia sua morabi- 
tur, et qui in justitia meditabitur, et in sensu 
cogitabit circumspectionem Dei. 

Multi quaesierunt sapientiam et non invenerunt : 
multi invenerunt et non tenuerunt Beatus autem 
qui in sapientia morabitur. Salomon invenit sapien- 

tiam, sed non est moratus in ea, qui per foeminas 
alienigenas alienatus a sapientia insipiens factus est. 
Sed et philosophi sapientiara invenerunt: nec in 
sensu cogitaverunt circumspectionem Dei. Qui 
quum Deum gloriae cognovissent, non sicut Dominum 
glorificavemnt : sed evanuerunt in cogitationibus 
suis, et obscuratum est insipiens cor eorum, et dati 
sunt in sensum reprobum, servientes potius creatures 
quam creatori. Sumrua sapientia est quam mundus 
iste stultitiam rep u tat, sapientiam Cbristi: immo 
sapientia Christus est : qui, juxta apostolum, factus 
est nobis a Deo non solum sapientia, sed justitia, et 
sanctificatio, et redemptio. Ideo Paul us sapientiae 
hujus scholis addictus, Nihil, inquit, arbitratus sum 
me scire, nisi Christum Jesum, et hunc Crucifixum. 
Bonum est inquirere et tenere hanc sapientiam, quae 
est sanctificatio et redemptio. Quum omuis alia 
sapientia sit inflatio et perditio, hujus scholae dis- 
cipulus esse non potes. Qui non renunciat omnibus 
quae possidet : non potest esse meus discipulus : 
immo qui non odit patrem et matrem et auimam 
suam, non est me dignus. Bone Jesu ! quid fecisti 
nobis sic ? Moyses attulerat onus, quod neque nos, 
neque patres nostri portare potuerunt. Sperabaraus 
quia veniens alleviares onera nostra, etnunc aggravas 
manum tuam. Nonne satis erant graves manus 
Moysi ? Venisti ut scorpionibus nos caedas ? Quaeris 
materiam irascendi nobis, et perdendi nos. Nonne 
tu es Jesus Salvator, et non perditor ? Quare prsecipis 
quod non possum, patrem videlicet et matrem, et 
animam meam odio habere et diligere inimicum? 
Durus est hie sermo, et quis potest ipsum audire? 
Ad alias scholas irem, et alium magistrum mihi 
eligerem : sed audio Petrum respondentem, et pro se 
et pro aliis : Domine, ad quern ibimus ? Verba vitae 

aeternaB habes. Si fingis laborem in praecepto, et 
duritiam in sermone : tamen scio quia magna est 
multitude dulcedinis tuae, quam abscondisti timenli- 
bus te. Ergo sperabo in te, cujus non potest 
sapientia falli, potentia vinci, benevolentia fatigari, 
caritas minui. Si flagellaveris, si combusseris, si 
secueris, si occideris me, sperabo in te Domine : 
dummodo adjuves me et doceas facere voluntatem 
tuam, fac tantum Domine signum in bonum, ut 
quaeram te, et sperem in te. Bonus enim es speran- 
tibus in te, animae quaerenti te. Scio quia qui tibi 
serviunt non sunt onerati, immq honorati : quia nimis 
honorati sunt amici tui, Deus. Scio quia omne 
jugum servitutis acceptum est in memoria dulcedinis 
tuae, juxta verbum Isaiae dicentis: Computrescet 
jugum a facie olei. Fratres, sanctus iste cujus hodie 
memoria in benedictione est, nec in schola philoso- 
phorum, nec in libraria Justiniani sapientiam quae- 
sivit: earn tamen invenit, et in sapientia moratus, 
earn verbo et exemplo docuit, et quasi Stella in firma- 
mento coeli prae cunctis doctoribus nostri temporis 
gloria et bonore fulsit. Ita Domine, promiseras per 
Danielem, et sic implevisti in isto : Qui docti, inquit, 
fuerint, fulgebunt sicut splendor firmamenti, et qui 
ad justitiam erudiunt multos, quasi stellae in perpetuas 
eeternitates. Sermo siquidem ejus vivus, et efficax, et 
penetrabilior omni gladioancipiti,tantolepore dulce- 
dinis, tanta gratia urbanitatis et suavitatis enituit : ut 
eo loquente, non videretur homo, sed Angelus loqui. 
Omnia etiam ejus scripta facultatem humanse inven- 
tionis excedunt, et potius digito Dei quam humano 
ingenio dictata et scripta fuisse credenda sunt Iste 
a pueritia sapientiam quaesivit : et affluens prudentia 
circumspectionibus et miraculis coruscavit. Ipse 
tanquam doruinicae viuesB strenuus cultor, in sancti- 
r2 

tate et jtistitia coram ipso, omnibus diebus vitas suae, 
nullam diei horam ducens vacuam, de virtute in 
virtulem, de gradu in gradum perfectionis ascendens, 
diem sanctificationis in se plenissime consummavit 
Sicut de eo et consimilibus scribit Salomon in Pro- 
verbiis : Justi semita quasi lux splendescens proce- 
dit, et crescit usque ad perfectum diem. Laxemus 
itaque, fratres, et resolvamus linguas nostras in lau- 
dem Domini, qui mirificavit hodie sanctum suum. 
Scimus quia bravium sui cursus assecutus est : et ad 
portum navigans feliciter introivit in potentias Do- 
mini, in abyssos lucis aeternae. ldeoque nos ei con- 
gaudere oportet: qui de labore ad praemiuni, de moe- 
rore hujus saeculi ad gaudium transiit Angelorum. 
licet anima ejus, dum sapientiam quaerebat, soleret 
in hujus peregrinationis exilio devota meditatione 
penetrare coelos, supernas mansiones intrare, diversi- 
tates amoenitatum circumspicere, salutare patres, Pro- 
phetis, Apostolis, Martyrum choris, et Confessorum 
contemplationis vehiculo interesse: omnia tamen per 
speculum, et in aenigmate tunc videbat. Nunc autem 
revelata facie in splendoribus Sanctorum, videt eum 
quern angeli concupiscunt, et in sapientia quam 
quaesierat, quam affectaverat in hujus corporis ergas- 
tulo positus, solutus vinculis carnis, juxta desiderium 
animae suae contemplando moratur. Beatus, inquit, 
qui in sapientia morabitur. Nune eum secure beatum 
dicere possumus : qui dum peregrinaretur a Domino, 
dubium erat quern exitum esset habiturus. Et quis 
in hac terra dissimilitudinis de praemio vitas aeternae 
potest esse securus ? Quis scit si est dignus amore 
an odio ? Quis scit quid crastina pariat dies i Mira- 
bili enim arte et mirabiliori caritate ita gratiam suam 
dispensat Altissimus : ut quos diligit dubios de dilec- 
tione sua semper efficiat : ut quanto sunt incertiores, 

tanto suit humiliores. Beatus enim qui semper est 
pavidus. Nunc mittit dura et aspera: nunc indulget 
blanda et prospera : visitat diluculo et subito probat, 
nunc mortificat, nunc deducit ad inferos, nunc redu- 
cit, nunc pauperem facit, nunc ditat, nunc huimliat, 
nunc sublevat. Et in his omnibus suae proventum 
gratia^ operatur. Dicit tamen Paulus : Bonum cer- 
lamen certavi, cursum consumniavi, fidem servavi. 
Reposita est mihi corona justitiae : quam reddet mihi 
Dominus in ilia die justus judex. Ideo etiam dicit : 
Certus sum, quia nihil me separabit a caritate Dei. 
Sed certe Paulus erat, et ad tertium coelum raptus 
fuerat: qui sic confidenter loquebatur, ipsi licebat 
dicere : Vivo ego jam non ego, vivit vero in me 
Cbristus. Ita Cbristo adha3serat, ut esset unus Spiri- 
tus cum eo: ipse tamen quasi reprobari timeret a 
Domino, alibi dicit: Castigo corpus meum, et in 
servitutem redigo, ne quum aliis praedicaverini, ipse 
reprobus efficiar. Job quern non reprehenderat cor 
suum in vita sua, de vita aeterna securus, et de hac 
incertitudine loquens, Scio, inquit, quia in came 
mea videbo Deum Salvatorem meum. Idem etiam 
dicit: Quantus ego sum qui respondeam Deo? Si 
habuero quippiam justum non respondebo, sed meum 
Judicem deprecabor. Et quum invocantem me ex- 
audierit, non credo quia audierit vocem meam. In 
turbine enim conteret me, et sine causa non concedet 
requiescere spiritum meum. Manifeste videtis, quia 
certitudo ilia, qua? in Paulo et Job convalescit ad 
tempus, in eisdem ad tempus evanescit. Qui ergo 
stat, videat ne praesumat et cadat. Et quis prae- 
sumeret habere mundum cor? Omnes justitiae nostra 
quasi pannus menstruatae. Quum omnia bene fece- 
rimus, dicere debemus, quia servi inutiles sumus. 
Breves dies hominis sunt : paucitas dierum meorum 

finietur brevi? Et novit solus Dominas qui sunt 
ejus : sed in proximo veniet dies, et iUuminabuntur 
abscondita cordium, et videbit unusquisque utrum sit 
dignus amore an odio. Videre quod vos Dominus 
inveniat in sapientia commorantes. Summa sapientia 
est non Platonem legere, non Aristotelis versutias 
inversare : sed Christum diligere, Christo servire, et 
in bac servitute gratissima et fructuosa libenter, effi- 
caciter, fideliter, ac finaliter permanere. Sic fecit et 
docuit Paulus. Sic fecit et docuit Bernardus : quo- 
ram sitis imitatgres, si beatitudinis eornm vultis esse 
participes? Quod nobis praestare dignetur Jesus 
Christus, qui est benedictus in saecula saeculorum. 
Amen. 



54. De Sacrificio Altaris. 
Heb. 8. 

Teste apostolo, qui secundum legem offerunt 
munera, exemplari et umbrae coelestium offerunt 
Christus autem melioris Testamenti mediator est, 
melioris dico sicut ab eodem apostolo sumpto de 
Jeremia propheta testimonio demonstrator. Ecce 
dies veniunt, dicit Dominus, et consummabo super 
domum Israel, et super domum Juda Testamentum 
novum: non secundum Testamentum quod feci 
patribus eorum in die qua apprehendi manum illo- 
rum, ut educerem illos de terra JEgypti. Testamen- 
tum diversis modis accipitur in sacro eloquio, volun- 
tas, et ordinatio testatoris. Unde apostolus: Hominis 
Testamentum nemo spernit, aut superordinat Et 
alibi: Testamentum in morte confirmatur. Dicitur 

etiam testamentum colligatio impiorum. Juxta 
illud : Adversus te testamentum disposuerunt taber- 
nacula Idumaeorum et Ismaelitae. Dicitur etiam 
testamentum promissio Dei. Juxta illud: Disposui 
testamentum electis meis, &c. Et illud: Memor 
fuit in saeculum testamenti sui, quod mandavit in 
mille generationes. Et testamentum mors aaterna. 
Sicut scriptum est in Ecclesiastico : Memor esto 
quoniam non tardabit mors. Et testamentum infe- 
rorum quod demonstratum est tibi. Christus autem 
statuit testamentum pacis in sanguine, suo, et per hoc 
testamentum delevit testamentum inferorum. Sicut 
per Isaiam dicitur: Delebitur foedus vestrum cum 
morte, et pactum vestrum cum inferno non stabit. 
In veteri Testamento quatuor principalia erant: 
promissa, judicia, praecepta, Sacramenta. Haec 
omnia mutata sunt. Promissa mutata sunt: Ibi 
promittebatur abundantia frumenti, vini, et olei: 
Sicut scriptum est: Dedit, inquit, possessiones 
gentium, et labores populorum possederunt. Hie 
non terrena substantia, vel gloria promittitur, sed 
aeterna haereditas. A Christo enim paupere pauperes 
Evangelizantur : Bead, inquit, pauperes spiritu: 
quoniam ipsorum est regnum coelorum. Et vae vobis 
divites, qui habetis hie consolationem vestram. 
Quibns dictas sunt promissiones, defiincti sunt, non 
acceptis repromissionibus : sed a longe eas aspici- 
entes et salutantes super terram, et confitentes, quia 
peregrini sunt et hospites. Mutata sunt judicia: in 
veteri namque Testamento temporales poenae trans- 
gressoribus intentabantur : nunc autem dicitur: Qui 
mala egerunt, ibunt in ignem aeternum. Mutata 
sunt et praecepta: quia quum lex neminem adduceret 
ad perfectum, remanentibus moralibus praeceptis : ut 
honora Patrem tuum, &c. cerimonialia quae solam 

figuram veritatis habebant observata, spiritualiter ad 
litteram sunt deleta. Facta est in Sacramentis 
mutatio: quia, teste apostolo, non poterant juxta 
conscientiam perfectum facere servientem in cibis, 
et potibus, et variis baptismatibus, significante Spiritu 
sancto, nondum propalatam esse Sanctorum viam. 
Talia ego oportuit esse Sacramenta, in quibus esset 
significatio veritatis, et Veritas significations. In 
promissis amor snggeritur, in judiciis timor incurritur, 
in praeceptis vita geritur, in Sacramentis Christi 
gratia figuratur et datur. Lex quidem per Moysem 
data est: Veritas autem per Jesum Christum. Si 
ergo Christus Veritas, imo quia ipse est Veritas : si in 
Christum credimus, credamus et Christo. Ipse enim 
est qui dicit. Ego sum panis vivus qui de coelo 
descendi : ipse est manna reficiens : ipse est agnus 
qui immolabatur, et manducabatur in lege : ipse enim 
se nobis obtnlit in cibum et pretium, qui Patres 
nostros refecit in manna: in pane nos reficit, et 
impletur in eo quod scriptum est : Novis superveni- 
entibus vetera projicietis, et vetustissima veterum 
comedetis. Vetera sunt sacrificia veteris legis, quae 
offerebant Aaron, et filii ejus jugulantes filios arietum: 
effundentes sanguinem vitulorum et hircorum. Vetus- 
tissima autem veterum faerunt panis et vinum oblata 
a Melcbisedech figurantia Sacramentum Christi : de 
quo juravit Pater, tu es Sacerdos in aeternum, secun- 
dum ordinem Melchisedech. Novis ergo superveni- 
entibus projicienda erant legalia, et vetustissima vete- 
rum comedenda: ut panem angelorum manducavit 
homo, sicut a diebus antiquis paravit in dulcedine 
sua pauperi Deus. Naturae nostras susceptio panis 
est quo pascimur. Christus enim nostras carnis 
fcenum convertit in frumentum, ut nos cibaret ex 
adipe frumenti. Factus est nobis panis: quia cor 

hominis in corde bono semruandum et multipli can- 
dura: factus est nobis gratram fi-umenti: confirmat 
panis ad hujus miserae vitae cousolationem, ad laboris 
viae sustentationem : panis in verbo doctrinae, panis 
in exemplo vitae, panis spiritnalis gratis, panis inter- 
minabilis glorias. Hoc est, inquit, novum Testamen- 
tum in sanguine meo: hoc testamentum nobis in 
morte Christi confirmatum est: ut et nos complan- 
temur similitudini mortis ejus : ut mundo moriamur, 
et vita nostra abscondatur cum Christo in Deo meo. 
Super hoc testamento ordinanda sunt sacrificia, ut 
totus homo hostiam viventem, et Deo placentem se 
offerens, imprimis offerat sacrificium pcenitentiae : 
Sacrificium, inquit, Deo spiritus contribulatus, cor 
cod tri turn, et humilitatum Deus non despicies. 
Secundum sacrificium est exhibitio misericordiae : 
quod propter praeeminentem sui elegantiam non 
sacrificium, sed justitia vocatur a Domino. Miseri- 
cordiam, inquit, volo, et non sacrificium. Quod 
enim hoc sacrificium sit justitia, habes ex eo quod 
dicitur: Dispersit dedit pauperibus, justitia ejus 
manet in saeculum saeculi. Et quum de eleemosy- 
narum sacrificio loqueretur: Videte, inquit, ne justi- 
tiam vestram faciatis coram hominibus. De hoc 
Sacrificio scriptum est : Sacrificate sacrificium justi- 
tias. Est tertium quod totum est in adipe et pingue- 
dine: quod de medullis animae, et de interioribus 
cordis omnino procedit. Hoc est sacrificium laudis, 
honorificum lunae. Propheta hoc ferre sacrificium 
desiderans, de pinguedine cordis, et de afBuentia 
caritatis, Sicut adipe, inquit, et pinguedine repleatur 
anima mea. Primum refertur ad me: secundum ad 
proximum: tertium ad Deum. Omnia tamen ad 
Deum refero: et ofiero propter Deum. Si tamen 
volumus super Testamentum Christi offeree sacrificia: 

una est ordinatio et nuncius, in ea est ordo : scilicet 
ut sicut prascipimur cogitatus nostros jactare in eo, 
sic et fidem sacrificiorum jactemus in ejus verbo. 
Credat homo potius Christo quam sibi: ut sit cum 
Deo creditus spiritus ejus, abneget ipsum et sequatur 
Christum spe, fide : nam ipse est via, Veritas, et vita. 
Scio, dicit apostolus, cui credidi, et certus sum. 
Et ejusdem verba haec sunt: Quicumque comederit 
panem hunc, et sumpserit calicem hunc indigne, 
judicium sibi manducat et bibit, non dijudicans 
corpus Christi: tarn in verbis magistri, quam in 
verbis discipuli audis et intelligis corpus Christi. 
Nihil ergo in hoc, aut in aliis Sacramentis haesites : 
sed firma cor et fidem tuam in verbo illius, cujus 
verbo coeli firmati sunt, cui sit honor et gloria in 
ssecula saeculorum. Amen. 



55. Ad Sacerdotes. 
Joan. 8. Qui ex Deo est, verba Dei audit. 

Verba accipienda sunt cum effectu. Non enim 
sufficit audire, et non facere. Nam qui audit et non 
facit, surdus auditor est. Qui audit me, dicit sapientia, 
non confundetur. Et Jacobus : Estote, inquit, fac- 
tores verbi et non auditores tantum. Audire enim et 
non intelligere : vel intelligere et non facere, negligere 
est. Intellectus enim bonus omnibus facientibus ea. 
Nec enim aut intellectus, aut memoria quicquam 
prodest, nisi sit ad faciendum. Et memores, inquit, 
fuerunt mandatomm ejus ad faciendum ea. Melior 
est operis auditio quam auris. Verbum quidem 
audiri oportet, ut fides vel aliud opus virtutis veniat 
ex auditu. Fides autem ex auditu : auditus autem 

per Verbum Dei. Quidam autem habent aures et 
non audiunt : Non enim habent aures audiendi, sed 
negligendi. Ideo frequenter Dominus in Evangelio 
dicit: Qui habet aures audiendi, audiat. Qui ex 
Deo est, &c. Consulat unusquisque vestrum con* 
scientiam suam, si ex Deo est : nam si ex Deo non 
est, verba Dei audire non potest. Quidam sunt ex 
Deo, quidam ex mundo, quidam ex Diabolo. Ego 
ex Deo exivi : et veni in mundum, dicit Dominus. 
Et ad discipulos: Si de mundo fuissetis, mundus 
utique quod suum est., diligeret. Et ad Judaeos : Vos 
ex Patre diabolo estis. Ex Deo est qui Deo adhaeret. 
Qui adhseret, inquit, Deo, unus spiritus est cum illo. 
Quia vero mundus et diabolus societatem iniverunt, 
quicumque est de mundo, ipse est ex patre diabolo. Isti 
duo aures animae aggravant, ita ut audire non possit 
Undeetpropheta adanimam loquens, quae jam aliquan- 
tulum obsurduerat : Audi, inquit, fiiia, et vide, et inclina 
aurem tuam, et obliviscere populum tuum, et domum 
patris tui. Nam qui terrena sapiunt, aures aggravatas 
habent, et Verbum Dei audire non possunt. Vos 
ergo qui jam non estis de mundo, qui jam renuuciastis 
diabolo, et pompis ejus, et quia ex Deo estis, verba 
ejus auditis : si tamen verba Dei operibus adimpletis. 
Videte tamen quia Deus non irridetur: recolite 
quid in vestra conversatione promiseritis Deo. Cavete 
ne aedificetis excelsa Tophet et Jerusalem in san- 
guineus. Qui semel egressus est de JSgypto, si 
appetit allia et pepones iEgypti : si ad mundum quern 
evomuit, revertitur : reaedificat suam Jerico, et moritur 
suus primogenitus : quia meritum suae primae con- 
versionis extinguitur. De talibus dicit Dominus: 
Non permanebit Spiritus raeus in homine in aeternum. 
Vertitur ergo spiritus in carnem, coelum in terram, 
aurum in scoriam, oleum in amurcam. Qui erat 
angelus, et coelestis, factus est terrenus, carnalis et 

animalis. Ecce Jebusaeus noster pessimus, noster 
impugnator, homo interior, terrenus, animalis, car- 
nalis. Terrenus est, qui de terra est, et de terra 
loquitur: terrain sapit, terrain lingit, nec a terrenis 
divelli potent, donee fodiatur peccatori fovea : donee 
qui terra est, revertatur ad terram. De hoc homine 
terreno dicit apostolus : Primus homo de terra, terre- 
nus : Secundus de coelo coelestis. Et iterum : Sicut 
ergo portavinius imaginem terreni hominis : ita porte- 
mus imaginem coelestis. Imago terreni hominis est 
pravaricatio Adae, per quern vanitati similes facti su- 
mus, quaerentes vanitates etinsanias falsas. Sic homo 
vanitati similis factus est: sic in imagine pertransit ho- 
mo : sed et frustra conturbatur. Stultus est terrenus iste, 
qui coelum videre non potest Oculi enim sapientis 
in capite ejus semper : oculi stulti in finibus terras. 
Iste Dei sui oblitus se totum ad terrena efiundit. In 
persona hujus hominis loquens ille proplieta lamenta- 
tor, Effusa sunt, inquit, in terram viscera mea. 
Carnalis nomen suum aliunde sortitur, non a terra : 
sed a carne. Iste Chusan Rasathaim et Eglon et 
Jabim, et Madian, et ceteris oppressoribus populi 
Dei diu sub tributo servivit : quia sub peccato se 
venundedit. Pro minimo mihi est ut ab homine 
judicet, aut ab humano die. Lucebat olim ille filius 
irae: ille filius perditionis, qui de coelo corruit. 
Unde et lucifer vocabatur : nunc autem noctifer sive 
tenebrifer. Qui si arsisset, nullo unquam tempore 
cecidisset. Hujus vestigia sequuntur qui potius 
eligunt lucere, quam ardere : religiosi apparere, quam 
esse: sed ardebunt igne illo qui prseparatus est 
diabolo et angelis ejus ; cujus flamma non extinguetur : 
cujus foetor occidit: cujus ardor mortificat: mori 
tamen eum qui patitur, non permittit: a quo nos 
avertat sanctus ille sanctorum qui hodie mirificavit, 
et magnificavit in terris sanctum Jesus Christus 

miserationes ejus. Quidam focarias habent : quidam 
alienis uxoribus abutuntur : sic " trahit sua quemque 
voluptas." Sed illud pessimum est quod suam ma- 
litiam non occultant: immo incontinentiam suam 
publicis potationibus et commessationibus praedicant 
et ostentant. Quum scriptum sit : Ne ascendatis in 
Galgala et in Bethaven ne ingrediamini, id est, 
peccati vestri turpitudinem ne reveletis. Corpus 
Christi est pretiuni animae, thesaurus indeficiens, 
inaestimabilis, impollutus, inconsumptus, incorruptus. 
Hoc thesauro emuntur coelestes divitiae, possessio 
glorias, regnum infinibile, pax interminabilis, incon- 
cussa securitas, et aeternitas vitae. Hie est panis 
vivus qui de coelo descendit, et dat vitam mundo. 
De hoc non habent edere potestatem, qui tabernaculo 
deserviunt, sicut dicit apostolus ad Hebraeos, id est 
qui deserviunt corpori, et curam carnis in desideriis 
agunt. Vae igitur illis, quibus corporis Christi dis- 
pensatio credita est, si non est praecisus umbilicus 
eorum : si non dijudicant corpus Christi : si non 
honorant testamenti novi mediatorem Jesum, et 
sanguinis aspersionem melius loquentem quam Abel. 
Judex virorum et mortuorum Christus Jesus patientem 
non sustinebit : quia tarn irreverenter et ignominiose 
traetatur. Sed quia Pater unicum filium inaestimabili 
et ineffabili caritate diligit : unigeniti sui contumeliam 
et injuriam indignatione et zelo terribili vindicabit. 
Ecce duo fermenta, fermentum araritiae et luxuriae : 
alterum quo malitiose agitur contra proximum: 
alteram quo nequiter agitur contra Deum :. et hoc 
fermentum est malitiae et nequitioe. Sequitur de 
melle, quod in sacrificio reprobatur. Est autem 
mel in sacrificio, praelatorum nimis blanda et dis- 
soluta remissio. Est autem remissio cauta et cir- 
cumspecta: et est remissio stulta et dissoluta. Re- 

missio cauta fructuosa est, qua prudenter defertur 
potestatibus hujus mundi, et maxime regi tanquam 
praecellenti. Nam ononis potestas a Domino Deo 
est. Haec pacem Ecclesiae fovet. Haec regnum et 
sacerdotium unum facit. Haec sua benignitate et 
lenitate obtinet quod nec per minas, nec per senten- 
tias extorqueret. Haec est remissio sive lenitas, in 
qua nec Deus nec homo offenditur, et in qua fides 
debita Deo et homini exhibetur. De hac fide et 
de bac lenitate scriptum est: In fide et lenitate 
sanctum fecit ilium. In hac remissione aut potius in 
hoc melle fel correctionis absconditum est. Nam 
haec remissio in sua lenitate zelum, et in blanditiis 
suis aculeum habet. Eo tempore opportuno ex 
adverso ascendit, et opponit se murum pro domo 
Israel: et ubi verius diligit, ibi severius corrigit eos 
qui ignorant et errant. Haec est quae dicit regi 
apostala : vocat duces impios, et non accipit personas 
principum: nec cognoscit tyrannum, quum decer- 
taverit contra pauperem. Yos itaque, fratres, quorum 
officium est placabiles hostias offerre Altissimo, longe 
faciatis a vobis fermentum malitiae et nequitiae. 
Abjicite mel adulationis, aut dissolutae remissionis, 
mel mundanae dilectionis et deceptoriae voluptatis. 
Custodial unusquisque vas suum in sanctificatione et 
honore : ut non vituperetur ministerium vestmm : ut 
verbo et exemplo reddatis commissum vobis populum 
acceptabilem Domino, sectatorem bonorum operum. 
De animabus enim populi reddituri estis rationem 
in die tremendi judicii, pro perditione illorum, con- 
fusionis et mortis aeternae sententiam subituri: pro 
salute vero illorum coronam immarcessibilem, et 
aeternam atque ineffabilem gloriam adepturi. Quam 
vobis praestare dignetur, qui vivit et regnat, per 
omnia saecula saeculorum. Amen. 

56. Ad eosdem. 

Levit. 6. Ignis semper ardebit in altari: quern 
Sacerdos nutriet per singulos dies, subjiciens ligna. 

Inter universa servitutis obsequia, quae Deo potest 
impendere hum an a devotio, nihil est quod Deo ac- 
ceptius esse possit, quam ut diligatur a nobis ipse, 
qui est Veritas, et in veritate nos diligit Bene, et 
secundum misericordiam, et mansuetudinem suam 
magnam in veritate vult diligi, qui et in suis dilec- 
tionibus, et benedictionibus nos praevenit, sicut Joan- 
nes Evangelista commemorat : Non quia, inquit, 
dileximus eum: sed quia prior dilexit nos. Hoc 
est, quod inter primitias legalis observantise primum, 
et summum mandatum dilectionis instituit: Diliges 
Dominum Deum tuum ex toto corde tuo, et ex totis 
viribus tuis. Hanc dilectionem tenuit, monuit, exhi- 
buit, qui pro nobis animam suam posuit. Majorem 
hac, inquit, dilectionem nemo habet, ut animam 
suam ponat quis pro amicis suis. Hanc dilectionem 
conservavit, et finaliter observavit: quum enim di- 
lexisset suos, usque in finem dilexit eos. Vidit Do- 
minus quia ignis hujus dilectionis, qui accensus fue- 
rat in parentibus antiquis, et in nobis extinctus fuerat, 
nec remanserant nisi carhones desolatorii, venit ut 
ignem hunc accenderet in altario cordis nostri. Car- 
bones itaque succensi sunt ab eo qui dicit: Ignem 
veni mittere in terram : et quid volo, nisi ut ardeat ? 
In altario cordis immolatur spiritus contritus, juxta 
illud: Sacrificium Deo spiritus contribulatus : cor 
contritum, et humiliatum Deus non despicit. Hie 
est ignis qui in altari cordis nutriendus est a Sacer- 
dote jugiter: hie est ignis de quo Propheta dicit: 

Ignis ejus in Sion, et caminus in Jerusalem. Et 
Jeremias : De coelo misit Dominus ignem in ossibus 
meis, et erudivit me. Hunc ignem effodit Nehemias, 
quern Jeremias infoderat. Legitur in libro Regum 
quod quum populus Israel in captivitatem Babyloni- 
cam transmigrasset, et remansissent paucas reliquiae 
sub Godolia, remansit et Jeremias, qui in valle Josa- 
phat in puteo ignem abscondit, quern post longa 
temporum curricula Nehemias inquisivit et effodit: 
sed non invenit, nisi stipites combustos, sicut 
legitur, et aquam crassam. Aquam illam super 
altare effudit: et succensus est ignis: hasc est 
aqua dilectionis, quae ignem suscitat de carbonibus 
desolatoriis, et adeo crassa, ut Sacerdotis sacrificium 
pingue fiat, et vocatus est dies Nephar, id est Purifi- 
catio : hunc ignem ad purificationem animarum 
tenentur Sacerdotes accedere et nutrire : verumtamen 
ad nutrimentum hujus tria necessaria sunt ligna quae 
cum aqua crassae dilectionis, de puteo bona? con- 
scientiae producuntur. Sunt itaque tria ligna exem- 
plum sanctas conversations : verbum sollicitae praedi- 
cationis: officium devotae administrationis. Oportet 
siquidem quod Sacerdos sit in conversatione sanctus, 
in praedicatione sollicitus: in administratione devotus, 
Sanctus, scriptum est enim : Sancti estote quia ego 
sanctus sum. Quomodo enim nisi esset sanctus, 
aliorum immunditias emundaret? necesse est, dicit 
apostolus, ut munda sit manus quae diluere sordes 
curat. Yidemus bodie Sacerdotes cum filiis Heli 
tenentes fuscinulas carnium, et cum mulieribus in 
atrio tabernaculi excubantes, et facti sunt equi emis- 
sarii, sicut dicit Propheta, unusquisque ad uxorem 
proximi hinniebat. Videmus hodie Sacerdotes se- 
dentes cum Balthasar in convmis cum uxoribus et 
concubinis, abutentes vasis Domino Deo consecratis: 

sed certe prope est manus ilia ultima, et Scriptura 
terribilis Mane, Techel, Fhares, numeratum, appen- 
sum, divisum : numerat enim dies Sacerdotis, sed et 
omnia ejus facta in unum sunt, et quasi in sacculo 
consign ata: appendit gratiam quam contulit, et spem, 
atque fiduciam quam habet, in vitam prolixiorem 
dissipat, et confundit. Quum enim dixerint, pax et 
securitas, tunc repentinus superveniet interitus, et 
dolor sicut in utero habentis, et non effiigient : quia 
juxta Salomonem, Prosperitas stultorum perdet eos. 
Qui ignem Jeremiae debuerant subjicere cum filiis 
Aaron, ignem alienum subjiciunt: ignem ilium de 
quo Psalmista dicit : Supercecidit ignis, et non vide- 
runt solera justitiae : oculos habent ad munera: 
pupillo et viduae non intendunt : non attendunt sen- 
tenliam maledictionis illius : Vae qui justificatis im- 
pium pro muneribus, et justitiam justi aufertis ab eo. 
Mulierculas enim, et alias miserabiles personas sine 
causa in causam trahunt: eas quae famae integrae 
sunt diffamantes: judicantes purgatas: absolventes 
impias: innoxias condemnantes : Penetrantes,inquit, 
viduarum domos: captivas ducentes mulierculas 
oneratas peccatis. Certe isti solem justitiae non 
vident: Solum enim oculum sinistrum habent: per 
quem solem justitiae videre non possunt. Duo sane 
sunt oculi horainis, sinister, et dexter, sinister tem- 
poralibus impenditur, dexter aeternis. Sinister est 
sensualitas: dexter est consideratio aeternorum. 
Sinistro oculo acutissirae videmus, prudentes et 
astuti in acquisitione temporalium, non habentes pru- 
dentiam aeternorum. Sapientes autem, inquit, sunt 
ut faciant malum : bona autem facere nesciunt. Isti 
sunt quibus Naas Ammonites dextrum oculum erue- 
bat : sicut legitur in libro Re gum. Naas interpreta- 
tur serpens, inimicus, scilicet, humani generis : qui 

sic Sacerdotum animas excascat, et ut caeci sint daces 
caecorum. Sinistro oculo avaritia tantum vident. 
Nam de avaritia dicit Propheta: Hie est oculus 
coram in universa terra. In capitulis vestris ubi 
corrupti muneribos jnstitiam justi subvertitis : absol- 
vitis, sicut diximus, impios, innoxios diffamatis, non 
videntes solem justitiae. Convenientibus vobis sic in 
unum, jam non est Dominicam coenam manducare. 
Ad sacratissimum enim Corpus Christi nimis accedit 
periculose, qui in judicio solem justitise non attendit: 
qui proximum suum aut injuste judicat, aut diffamat 
inique. Quoties ergo, fratres, convenitis in conventi- 
culis vestris ut alios judicetis, recogitate quia dicitur, 
judicium vos expectat. Attendite quia vita haec 
transitoria est et brevis: villicatio vestra vobis onerosa 
et gravis, administratio ejus difficilis, exitus horri- 
bilis, poena infinibilis. Non dicimus haec, fratres 
carissimi, propter vos. Nam inter vos multi sunt qui 
sanctitatis merito et honesta conversatione praecel- 
lunt : sed tamen inter vos, sicut Apostolus dicit, sunt 
multi imbecilles, et dormiunt multa. Nondum enim 
ventilata est area Domini: Adhuc est lilium inter 
spinas, zizania inter spicas. Haec de primo ligno 
quod Sacerdos igni subjicit in fomentum. Lignum 
secundum est Yerbum sacrae praedicationis, quod 
maxime pertinet ad officium Sacerdotis : ut sit potens 
in doctrina sana, dicit Apostolus ad Titum, et malis 
possit contradicere, perversos arguere, et errantibus 
non consentire. Satis autem bene verna hie consen- 
sus, Apostolus certissimam hujus rei assignat Philoso- 
phiam: propterea vos non arguitis, qui eadem saepius 
agitis. Quum labia Sacerdotum sint Evangelio con- 
secrata, vacant tota die sermonibus otiosis, et fidelibus 
Christi esurientibus subtrahunt panem vitae. Nun- 
quam pigritandum : nunquam cessandum est ab ex- 

hortatione salubri. Tdeo et merito per singulos dies, 

idest assidue, incessanter. Dies in sacro eloquio 

sunt virtutes. Per singulos dies, dicit propheta, 

benedicam tibi: Et in Job: Ab omnipotente son 

sunt abscondita tempora : qui autem noverunt euro, 

ignorant dies ejus. Sicut per contrarium peccata 

sunt noctes, ut in Psalmo: Lavabo per singulas 

noctes, id est per singula peccata confitendo ilia, 

lavabo lectum, id est conscientiam meam. Sacerdos 

itaque per singulos dies igni ligna subjicit, qui 

exemplo sanctae conversations, et verbo sacra 

pradicationis subjectos, ad singulas virtutes exhor- 

tatur: sicque in cordibus fidelium caritatis ignem 

accendit. Sequitur lignum tertium, devotee scilicet 

administrationis officium. Administratio siquidem 

Sacerdotum licet exerceatur in multis: in confessi- 

onibus, baptismatibus, in unctionibus, in exorcismis : 

specialiter tamenconsistit in duobus, in Psalmodia, 

et celeb ratione Missarum. In his autem semper 

exigitur humilis, et prompta devotio. Quid prodest 

Psalmus nisi devotione comitetur, psallere sine devo- 

tione, est quasi aes sonans, et cymbahim tinniens. 

Exultent et laetentur omnes qui quaerunt te, et dili- 

gunt salutare tuum: sed ipsi non diligunt salutare 

tuurn, quum inordinate fiunt tales apocopae et syncopae, 

nec Deo acceptae sunt hujusmodi synalimphae. 

Hieronymus de Psalmodia monet, ut ad verbum fiat 

oratio. Ideoque duo necessaria sunt in Psalmodia, 

intellects, et cordis immaculati devotio, et tunc non 

solum Angeli, sed Dominus angelorum venit, ac se 

libentissime interponit, et evenit quod dicitur per 

prophetam : Psallam, et intelligam in via immaculata : 

quando venies ad me. Yolo, dicit apostolus, quinque 

verba loqui sensu meo, quam decern millia verborum 

in lingua. In sacrificiis altaris. Ibi magnus ignis 
s2 

devotionis et dilectionis exigitur: quia ibi est tota 
nostra salus.' Certe indevotissimus est Sacerdos, qui 
ibi non conteritur, ubi filius Altissimi ante patris 
oculos immolatur. Sane Sacerdos devotus et prudens 
dum mensae divinae assistit, nihil cogitat, nisi Chris- 
tum Jesum, et hunc crucifixum. Ponit ante oculos 
cordis sui Christi humilitatem, et patientiam Christi, 
angustias et dolores; Christi opprobria, sputa, flagella, 
lanceani, crucem, mortem devote et sollicite recolit, 
et se in ipsa memoria Passionis Dominicae crucifigit. 
Si ergo ei, et pro eo specialiter immolatur, qui se 
pro nobis corporaliter immolavit: O qiiam grave, 
quam periculosum est, fratres mei, administrationis 
officium : quia non solum de vestris, sed de animabus 
vobis commissis in die tremendi judicii respondere te- 
nemini. Et quomodo custodiet conscientiam alien am, 
qui suam custodire non potest? Conscientia siquidem 
abyssus inscrutabilis est, nox obscurissima, et tamen 
misero Sacerdoti, qui hanc noctem suscepit, et in 
cura reclamatur: custos quid de die, custos quid 
de nocte ? Quid facturus est Sacerdos miserrimus, qui 
sentit se peccatis oneratum, curis implicitum, carna- 
lium desideriorum foece infectum, caecum, curvum, 
infirmum, mille difficultatibus coarctatum, mille 
necessitatibus anxium, mille turbationibus aerumno- 
sum, proclivem ad vitia, invalidum ad virtutes? Quid 
faciet, filius doloris, filius plorationis aeternae, qui nec 
in se, nec in aliis ignem caritatis accendit? Certe 
paratus est in cibum, et consumptionem ignis. Ignis 
succensus est in furore Domini, et ardebit usque ad 
inferni novissima : deputatus est ei locus cum ardo- 
ribus sempiternis : paratus est vermis qui non mori- 
etur, fumus, vapor, et spiritus procellarum, horror, et 
caligo tenebrosa, onera catenarum poenitentium, 
stringentium, urentium, et non consumentium. A 

quibus nos liberet ignis ille non consumens, sed 
consummans : non devorans, sed illuminans omnem 
hominem venientem in hunc mundum: ipse nos 
illuminet ad dandam scientiam salutis plebi ejus: 
quod nobis praestare dignetur, qui cum Patre et 
Spiritu sancto, vivit et regnat Deus, per omnia 
sascula saeculorum. Amen. 



57. Ad eosdem. 

Levit. 2. In Levitico scriptum est, Omnis oblatio 
qu<B offertur Domino, absque fermento erit: nee 
quicquam fermenti, aut mellis adolehitur in sacri- 
ficio Domini : quicquid autem sacrificii obtuleris, 
sale condies : in omni oblatione offeres sal. 

Domini mei, de sacrificio vobis loquimur: quia 
sacrificiorum, de quibus loquimur, vobis cura a Deo 
commissa est, qui sacra datis, et sacrificia offertis: 
ideo nomen et officium Sacerdotum obtinetis. 
Yerumtamen quia munditia Evangelica hodie sordes 
carnificii legalis amovit, spiritualia tamen hodie 
sacrificia offerunt, qui se et sua simul toto corde 
Christo impendunt: pacifica offerunt, qui solliciti 
sunt, ut pacem cum Deo habeant, ut Christum 
criminali aliquo non offendant. Bovem offert, qui 
opera perfectionis aggreditur : ovem, qui in sua sim- 
plicitate Deo placere intendunt: capram, qui viam 
pcenitentis arripit : Aves vero qui viam caritatis, aut 
speculam contemplalionis ascendit. Ab his omnibus, 
et aliis sacrificiis quae multa sunt, longe fiunt, et 
damnabiliter relegantur fermentum et mel. Sal 
autem ubique favorabiliter admittitur: fermentum, 

cujus admixtione tota massa corrumpitur, avaritia 
est, et incontinentia EcclesiasticoTum : qua? subditos 
perversa imitatione corrumpit. Quid enim faciet 
Laicus simplex, nisi quod patrem soum Spiritualem 
viderit facientem? In muitis notabilis est avaritia 
Sacerdotum: praBsertim dum pro quaestu temporali 
faciunt se ordinari : dnm in spe vilissimae oblationis 
Sacramenta conficiunt : de cadaveribus litigant : 
sepulturam, et baptismum vendunt, nihil gratis 
impendentes : sed in universis suam sequentes avari- 
tiam: sicut dicitur per Malachiam: Quis est in 
vobis qui claudat ostia raea, et ponat incensum super 
altare meum gratuito. Non est mihi voluntas in 
vobis, et munus non recipiam de manu vestra, ait 
Dominus. Et haec est, juxta Zachariam, amphora 
egrediens, ipsa est oculos eorum in universa terra. 
Isaias etiam de illis dicit : Ipsi Pastores declinave- 
runt unusquisque ad avaritiam suam. Et Jeremias : 
A minori usque ad major em omnes avaritiae student, 
et a propheta usque ad Sacerdotem cuncti faciunt 
dolum. De lana igitur ovium, et non de salute 
solliciti: quod infirmum est, non consolidant: quod 
aegrotum, non sanant: quod fractum, non alligant: 
quod periit, non quaerunt : quod abjectum est, non 
reducunt: sed suae avaritiae consulentes, peccata populi 
comedunt, et eos pravae conversationis exemplo ad 
deteriora invitant. Sicut Osee dicit : Peccata populi 
comedunt, et ad iniquitatem sublevant vias eorum. 
Isti, juxta verbum Job, terras fructus, atque pecunias 
comedunt: qui percipientes temporalia, spiritualia 
impendunt. Hi qui nihil nisi coeleste sapere debu- 
erunt, terrena tamen sapiunt: quaerentes non que 
sursum sunt, sed quae super terram. Qui quum essent 
a Deo constituti, testimonio apostoli loquentis ad 
Philippenses, sicut luminaria in mundo, verbum vhae 

contemnentes obstricti sunt terras domibus iniqui- 
tatum, quorum spirituales oculi terrenorum faece 
turbati, et obtenebrati sunt: sicut per visionem 
Ezechielis dicitur: Terra, inquit, usque ad fenestras, 
et fenestra clausae. Jeremias in persona istorum 
deplorans hominem interiorem terrenorum concupis- 
centia dissolutum, Effusa sunt, inquit, in terram 
viscera mea: sed quantum Sacerdotibus obest ava- 
ritia? De avaritia Clericorum loquens apostolus 
ad Hebreeos, ait: Sint mores vestri sine avaritia 
contend praesentibus. Clericorum avaritia? ascribitur 
quod quotidie fere capitula, sive consilia sua tenent : 
quaerentes non morum correctionem, sed nummorum 
extorsionem. Non sit anima mea in judiciis quo- 
rumdam, apud quos dissipatur sequitas, et justitia, 
et judicium non convertitur : sicut Habacuc dicit : 
Lacerata est lex, et non pervenit usque ad finem 
judicium. Sed si de exhibitione justitiae, aut pacis 
reformatione loquantur: non erit sine novalitate 
negotium, ab utraque parte exigitur aliquid, et v« 
parti quae aliquid non dfederit De talibus dicit 
Micheas: Mordent dentibus, et predicant pacem: 
Et si quis non dederit in ore ipsorum quidpiam, 
suscitant super eum praelium: primum aliquid 
recipit Archidiaconus, et deinde Officialis aliquid. 
Sed et Decanus, et caeteri causam in aliquo sibi 
faciunt lucratdvam: ut possimus dicere, quia Resi- 
duum erucae comedit locusta: residuum locustae 
comedit brucus: residuum bruci comedit rubigo. 
Isti manifestissime ®dificant excelsa Tophet, viamque 
sibi praparant ad gehennam. Nam testimonio Job, 
Ignis corpora eorum comburet qui munera libenter 
accipiunt, et maxime ubi justitia venalis exponitur, 
quae gratis debetur universis, et singulis. Vae Prae- 
latis Ecclesiae, si ista non corrigunt. Unde Amos : 

Vae qui opulenti estis optimates Samarias. Capita 
populoram qui debuerant esse rectitudinis, et humili- 
tatis exemplum, in superbia et abusione judicant, 
imperantes cum austeritate, dominantes in clero, non 
forma facti gregis in populo. Hsec de avaritia cleri- 
corum. Sequitur de altera parte fermenti quod a 
Sacramento prohibetur,id est incontinentia: base inter 
omnes pestes vitiorum primipilaria est, quae fortius 
nos impugnat: contra hanc praecingere lumbos 
nostras, et spiritualibus armis indui nos oportet, ut 
unusquisque castiget, et in servitutem redigat corpus 
suum: sicut apostolus ad Corinthios scribit: Anna 
militias nostras non carnalia sunt, sed potentia Deo, 
ad destructionem munitionum, in captivitatem redi- 
gentes omnem intellectual in obsequium Christi. 
Mundi Sacerdotes, quicquid aliis faciant, sibi Sacra- 
menta non faciunt, sed seipsos excaecant: non se 
sanctificant, sed maledictioni se subjiciunt. Vide- 
amus opera nostra, et iniquitates, quibus misericor- 
diam Domini frequenter offendimus : ut cum Jeremia 
dicere possimus: MisericOrdiae Domini multas, quia 
non sumus consumpti, et quia non defecerunt mise- 
rationes ejus. Quidam focarias habent, quidam 
alienis uxoribus abutuntur : sicut " trahit sua quemque 
voluptas Sed illud pessimum est, quod suam mali- 
tiam non occultant: imo incontinentiam suam publicis 
potationibus et comessationibus publice ostentant: 
quum scriptum sit. Ne ascendatis in Galgala, et in 
Betbaven ne ingrediamini, id est peccati vestri turpi- 
tudinem non reveletis. Corpus Christi est pretium 
animas, thesaurus indeficiens, inasstimabilis^impollutus, 
inconsuraptus, incorruptus. Hoc thesauro emuntur 
coelestes divitiae, possessio glorias, regnum infinibile, 
pax intermiuabilis, inconcussa securitas, et asternitas 
vitas : hie est panis virus qui de ccelo descendit, et dat 



Digitized by Google 



AD SACERDOTES. 



265 



vitam mundo. De hoc non habent edendi potestatem 
qui tabernaculo deserviunt, sicut dicit apostolus ad 
Hebraeos, idest, qui deserviunt corpori, et curam 
carnis in desideriis agunt. Vae igitur illis, quibus 
corporis Christi dispensatio credita est, si non est 
praecisus umbilicus eorum, si non dijudicant corpus 
Christi: si non honorant Testamenti novi mediato- 
rem Jesum, et sanguinis aspersionem, melius loquen- 
tem quam Abel. Judex vivorum et mortuorum 
Christus Jesus patiehter sustinebit, quod tarn irre- 
verenter et ignominiose tractatur: sed quia Pater 
unicum Filium inaestimabili et ineffabili caritate dili- 
git, unigeniti sui contumeliatn, et injuriam, indigna- 
tione et zelo terribili vindicabit. Ecce duo fermenta: 
fennentum avaritiae, et luxuriae, alterum quo malitiose 
agitur contra proximum: alterum quod nequiter 
agitur contra Dominum, et hoc est fermentum maltose, 
et nequitiae. Sequitur de melle quod in sacrificio 
reprobatur, est autem mel in sacrificio Praelatorum 
uimis blanda et dissoluta remissio. Est autem 
remissio cauta et circumspecta, et est remissio 
stulta et dissoluta. Remissio cauta et fructuosa 
est, qua prudenter defertur potestatibus hujus 
mundi, et maxime regi tanquam praecellenti. Nam 
omnis potestas a Domino Deo est. Haec pacem 
Ecclesiae fovet: haec regnum et sacerdotium unum 
facit : haec sua benignitate et lenitate obtinet, quod 
nec per minas, nec per sententias extorqueret. Haec 
est remissio sive lenitas, qua nec Deus, nec homo 
offenditur, et in qua fides debita Deo et homini exhi- 
betur. De hac fide, et de hac lenitate scriptum est : 
Sanctum fecit ilium. In hac remissione aut potius 
in hoc melle fel correctionis absconditum est : nam 
haec remissio in sua lenitate zelum, et in blanditiis 
suis aculeum habet. Et tempore opportuno ex adverso 

ascendit, et opponit se murum pro domo Israel : et 
obi verius diligit, ibi severius corrigit eos qui errant, 
Sed remissio stulta et dissoluta illos severius corrigit, 
qui ignoranter errant. Haec est quae dicit Regi 
apostata: vocat Duces impios, et nou accipit per- 
sonas principiim: nec coguoscit tyrannum, quum 
disceptaverit contra pauperem. Vos itaque fratres, 
quorum officium est placabiles hostias offerre Altissi- 
jdo, longe faciatis a vobis fermentum malitiae et 
nequitiae : abjicite mel adulationis, aut dissolute 
remi6sionis, vel mundanse dilectionis, et deceptoriae 
voluptatis. Custodiat unusquisque vas suum in 
sanctificatione et bonore, ut non vituperetur minis- 
terium nostrum, et verbo et exemplo reddatis com- 
missum vobis populum acceptabilem Domino, secta- 
torem bonorum operum. De animabus enim populi 
reddituri estis rationem in die tremendi judicii : pro 
perditione illorum confusionis, et mortis aeternse sen- 
tentiam subituri : pro salute vero illorum coronam, et 
immarcessibilem gloriam adepturi: Quam nobis prae- 
stare dignetur, qui vivit et regnat, per omnia saecula 
saeculorum. Amen. 



57. In eodem. 
Eccli. 43. 

Dilectds Deo et hominibus N. cujus memoria in 
benedictione est : si fructum dictae dilectionis atten- 
dimus, fructus «eterna3 salutis est, et lignum vitas 
apprebendentibus earn. Haec enim caritas dicitur, 
de cujus radice bona universa procedunt: inter cujus 
fhictus computatur gaudium, et pax in Spiritu sancto. 
Uberrimus est hie ardor : unde si aliquid ei impen- 

ditur ad culturam, idipsum multiplicato foenore fruc- 
tuum recompensat, et jam si Dominum diligimus, 
plus ab eo diligimur: mensuram enim bonam et 
confertam, et fcoagitatam, et supereffluentem dabit in 
sinum vestrum. Dilectio siquidem vestra quasi scin- 
tillula ad comparationem illius effusae, et abundantis- 
simae caritatis divinae. Si ad dilectionem Christi 
pervenire volumus, ipse anticipat vias desideriorum 
nostrorum, et dilectionis suae gratia nos praecurrit. 
Nam ab eo est si ipsum diligimus, et ut eum diliga- 
mus, sua nos dilectione praBvenit: non quia primo 
dilexerimus eum, dicit Joannes, sed quia prior dilexit 
nos. Ipse diligit nos, qui in benedictionibus suis 
ubique nos praevenit. Sed si dictae divinae dilectionis 
irrefragabile quaerimus argumentum, Deus Dei Filius 
animam suam pro nobis posuit: quum majorem 
dilectionem nemo babeat, ut animam suam ponat 
quis pro amicis suis. Haec dilectio fortior fuit quam 
vita, quia vitam abstulit: fortior fuit quam mors, quia 
earn destruxit qui mortis habebat imperium, et mor- 
tem omnino absorbuit et delevit. Praeter hanc gene* 
ralem et communem dilectionem, in qua et per quam 
vult Dominus omnes salvos fieri, et ad agnitionem 
sui nominis venire : est alia dilectio, infusio scilicet 
gratiae, et infusae conservatio. Haec est quae homi- 
nem dilectum Deo facit. Certissime autem constat 
eum a Deo diligi qui Dominum diligit: et qui 
Filium suum revelat in nobis. De hac revelatione 
dicit Paulus: Qui me segregavit ab utero matris 
meae, et vocavit per gratiam suam, ut revelaret filium 
suum in me. De hac ipsa revelatione loquens ad 
Petrum Dominus ait: Beatus et Simon Barjona: 
quia caro et sanguis non revelavit tibi, sed Pater 
meus qui est in coelis. Dat testimonium Pater quum 
Jesu baptizato, et ascendente de aqua, aperti sunt 

cceli, et vox de coelis audita est, dicens: Hie est 
filius meus dilectus, in quo mihi bene complacuit. 
De hac voce Petrus in Canonica sua dicit, Voce 
delapsa ad eum hujuscemodi a inagnificentia gloria : 
Hie est filius meus dilectus, in quo mihi complacui, 
ipsum audite : et banc vocem ipsi nos audivimus de 
ccelo allatam, quum essemus cum ipso in monte 
sancto. In Evangelio Joannis de patris testimonio 
Christus dicit: Qui me misit Pater, ipse testimonium 
perhibebit de me. Et Joannes rn Canonica Epistola 
dicit: Si testimonium, inquit, hominum accepimus, 
testimonium Dei majus est Et hoc est testimonium 
Dei quod majus est : quoniam testificatus est de filio 
suo. Perhibet filius testimonium, dum sanguine et 
operibus quis esset ostendit: ut quum diceret: Ego 
sum lux mundi, dicentibus Pharisaeis : tu de te testi- 
monium perhibes, testimonium tuum non est verum. 
Respondit, et dixit : Et si ego testimonium perhibeo 
de meipso, testimonium meum verum est, quia scio 
unde veni, et quo vado. Et item : In lege vestra 
scriptum est, quia duorum testimonium verum est: 
ego sum qui testimonium perhibeo de meipso, et 
testimonium perhibet de me qui me misit Pater. 
Item: Est Pater meus, qui glorificat me quern vos 
dicitis, quia Deus vester est, et non cognovistis eum. 
Quum autem dicit : Si ergo testimonium perhibeo de 
me, testimonium meum non est verum, subintellige 
sine testimonio Patris: unde statim subjungit, et 
alius est qui testimonium perhibet de me. Testimo- 
nium dat filius in monte, veritatem non negando: 
unde Paulus in prima Epistola ad Timotheum: Prae- 
cipio tibi coram Deo qui vivificat omnia, et Christo 
qui testimonium reddidit sub Pontio Pilato bonam 
confessionem, ut serves mandatum sine macula irre- 
prehensibile. Dat testimonium Filius resurgendo, et 

post resurrectionem se multis argumentis manifes- 
stando : perhibuit testimonium ascendendo in con- 
spectu eorum, quum quibus erat conversatus : sicut 
scrip turn est: Videntibus illis elevatus est: Reddidit 
testimonium suum Spiritus sanctus a diebus antiquis, 
quando ferebatur super aquas : eas tunc sanctificans, 
ut nos postea sanctificaret. In eis testimonium red- 
debat Prophetas inspirans, futura pranuncians, viam- 
que Sanctorum quae nondum fuerat propalata, demon - 
strans : sed et tempore visitationis nostrae dedit testi- 
monium, quiim beatum Virginem superveniens visitat, 
et foecundat : dum linguas igneas dispertit : dum in 
unitate fidei, et in unius Dei praeconium linguas unit. 
Dant ergo testimonium Pater, Verbum, et Spiritus 
sanctus, et hi tres unum sunt, unum unitate essentia?, 
natura uniuscujusque contestationis concordia. Tres 
autem sunt qui testimoniunt dant in terra : Spiritus, 
aqua, et sanguis. Juxta opinionem acutius viden- 
tium omnis qui spiritualiter vivit spiritus appellatur : 
Sicut Paulus in prima Epistola ad Corinthios, inquit : 
Qui adhaeret Deo unus spiritus est cum illo. Et 
Joannes in Epistola sua: Nolite omni spiritui cre- 
dere, sed probate spiritus si ex Deo sint : quoniam 
multi Pseudo-prophetae exierunt in mundum : In hoc 
autem agnoscitur Spiritus Dei. Omnis qui confitetur 
Jesum venisse in carne, ex Deo est, et omnis spiritus 
qui solvit Jesum, ex Deo non est. Ille autem solvit 
Jesum, qui verbis confitetur, et operibus negat Chris- 
tum. Aqua perhibet testimonium, quum quis post 
baptismum spiritualiter vivens, servat innocentiam 
quam in regeneratione suscepit : vel post baptismum 
lapsus, aqua poenitentiali se abluit. Iste testatur et 
sanctificatur, quoniam Christus est Veritas. Sed et 
Christum sanguis Martyrum publice confitetur. Sic 
ergo spiritus justorum, aqua poenitentium, sanguis 

Martyrum testimonium dant Jesum Christum esse 
veritatem, una voce, et una confessione clamantia. 
Ipsi etiam daemones, velint nolint, testimonium fed- 
dunt Christo, clamant enim in Mattbaeo, et dicunt : 
Quid nobis et tibi Jesu fili Dei ? venisti ante tempus 
torquere nos. Et in Marco clamat immundus spiri- 
tus: Quid nobis et tibi Jesu Nazarene, venisti 
perdere nos ? Scio quis sis sanctus Dei, et vehementer 
comminabatur eis ne manifestarent eum. Et item 
in eodem alius daemon : quid mini, et tibi Fili Dei 
summi? adjuro te per Dominum summura ne me 
torqueas. Et in Luca : Exibant daemonia a multis 
clamantia, et dicentia, quia tu es Filius Dei, et 
increpans non sinebat ea loqui, quia sciebant ipsum 
esse Christum. In Actibus etiam Apostolorum quum 
quidam Judaei tentando nomen Jesu super daemoniacos 
invocarent, et dicerent singuli : Adjuro vos per Jesum 
quern Paulus praedicat : immundus spiritus dixit eis : 
Jesum novi, et Paulum scio, vos autem qui estis? 
Ecce daemones reddentes testimonium Christo non 
solum Paulum, sed Christum se scire profitentur. 
Nos autem Christiani nominis professores fidem quam 
profitemur verbis, operibus diffitemur. Qui per 
fidem mundum vincere debebamus, per infidelitatem 
a mundo vincimur, et quid putas facturus est judex 
ille terribilis m die tremendi judicii, quum viderit 
nos qui per baptism um ex Deo nati sumus, degene- 
rantes a Patre nostro ? Nonne dicturus est, Vox 
ex patre diabolo estis? Nonne dicturus est: Ite 
maledicti in ignem aeternum, qui paratus est diabolo 
et filiis ejus ? Caveamus ergo, fratres, ab hac 
auditione mala. Vincamus mundum : ne vincamur 
ab eo. Redeamus ad Christum per pcenitentiam 
in fide et veritate : ut quos sibi adoptavit in filios, 
faciat participes et haeredes vit«e aeternae Jesus 

Christus, cui est honor et gloria in saecula s&culorum. 
Amen. 



59. Ad eosdem. 

Audite h<ec 9 mcer dotes: attendite domus Juda: 
domus regis, auscultate, quia judicium vobis est. 
Facti enim estis laqueus speculation^ et quasi 
rete quod extenditur in monte Thabor, et decli- 
nastis veslras victimas in prqfotndum. 

Verba snnt 9 dilectissimi fratres : Oseae prophete, 
qui sacerdotalis ordinis dignitatem mirabiliter mag- 
nificat et extollit. Audite haec sacerdotes: domus 
Juda: domus regis. Ac si diceret: Audite gens 
sancta, populus acquisitions, genus electum, regale 
sacerdotium. Scilicet quia quanto dignior est 
eminentia sacerdotum, tanto gravior est lapsus, et 
periculosior ruina ipsorum. Subjungit idem propheta : 
Quia vobis judicium est : vos qui universis hominibus 
dignitate ordinis praeeminetis, attendite quia judicium 
vobis. Et hoc est quod alibi scriptum est : A domo 
Domini incipiet judicium. Et Dominus ad angelos 
suos loquens ait: Ite, et incipite a sanctuario meo. 
Quum vobis in apostolis sit promissum sedere super 
sedes duodecim, et judicare duodecim tribus Israel : 
ignominiosum est si a vobis judicium incipit, et si 
prius judicamini qui judicare alios debuistis. Ig- 
nominiosum est si pastores cum hoedis numerandi 
sunt ad sinistram, si piscatores cum malis piscibus 
ejiciendi sunt foras : si operatores vines? Domini 
Sabaoth quum sarmentis et infructuosis palmitibus 
• 8uccenduntur. Prope est ut a vobis incipiat judicium 

Domini, et veniat super vos dies Domini magnus, et 
terribilis: facti enim estis laqueus speculation!, et 
sicut rete, &c. Scitis quia laici et simplices populi 
conversationem sacerdotum contemplantur et vitam, 
ut eorum moribus se conforment: sicul in Job le- 
gitur: Boves arabant, et asinae pascebantur juxta 
illos. Boves sunt Doctores Ecclesiae: quorum in- 
terest in agro Dominica? messis assidue laborare. 
Asinae sunt simplices, qui in doctrina Praelatorum 
spem et salutem suam constituunt. Fit ergo sacerdos 
laqueus speculationi humilium, dum pravae conver- 
sationis exemplo subditum sibi populum trahit in 
laqueum et ruinam. Sicut enim in Salomone legitur : 
Ruina populi sacerdos nequam. Et in Levitico 
legitur: Sacerdos qui unctus est, si deliquerit, de- 
linquere faciet populum suum: sicut etiam B. 
Gregorius attestatur : Scire Praelati debent, quod si 
perversa perpetrant, tot mortibus digni sunt, quot 
» ad subditos suae perditionis exempla transmittunt. 
Sint ergo lucerna3 bonorum operum in manibus vestris, 
ut luceant opera vestra bona coram hominibus, et 
glorificent Patrem vestrum qui in coelis est. Sicut 
enim praecellitis dignitate, sic decet vos sanctitate 
operum prseeminere. Ideo etiam in Levitico praeci- 
pitur armum dextrum et separatum de sacrificiis 
accipere, ut operatio ejus non solum sit utilis et 
honesta, sed singularis et praecipua : ut quos vincit 
dignitatis et ordinis prserogativa, virtutum operatione 
transcendat. Verum hodie, juxta verbum Isaiae, 
sicut Dominus, sic servus : sicut populus, sic sacer- 
dos. Unde et idem propheta ex indignatione alibi 
conclamans: Erubesce, inquit, Sidon, ait mare. 
Erubescant sacerdotes, si sacratioris vitae inveniuntur 
laici, qui hujus mundi fluctibus sunt immersi. 
Revera bobus aratrum antefertur, et capite dorsum 

supereminet, et iu ruinam vergit domus, quum 
subditus Praelato aequalis, aut melior inveniatur. 
Vocaverat vos Dominus ad dandam scientiam plebi 
ejus, ut pasceretis gregem Domini, ut essetis forma 
gregis in populo: sed vereor ne illud Isaiae com- 
pleatur in vobis : Isti pastores ignoraverunt intelli- 
gentiam : et illud Evangelicum, Caeci sunt duces 
eorum. Debueratis esse duces populorum ad vitam : 
videte ne vos et illos ducatis aid mortem. Estote 
duces eorum ad pcenitentiam, ad continentiam, ad 
orationem : sicut Psalmista commemorat : Principes, 
inquit, Juda duces eorum. Principes Zabulon, Prin- 
cipes Nepthalim. Judas interpretatur confessio, quae 
ad poeniteiitiam spectat. Zabulon fortitudo : quae ad 
continentiam pertinet. Nepthalim cervus emissarius : 
in quo notatur velocitas orationis : quae a corde pro- 
grediens devoto coelos penetrat. Agnoscat ergo 
unusquisque vestrum, fratres carissimi, onus suae 
vocationis. Pascite qui in vobis est gregem Domini : 
ut non vituperetur ministerium vestmm. Ministerium 
vestrum continetur in paucis : in psallendo, in offe- 
rendo, in docendo. Si psallitis, psallite sapienter. 
Psallamus, inquit apostolus, ore, psallamus et mente. 
Offeratis Domino cum apostolis favum mellis. Quid 
est favus nisi mel in cera ? Et quid est mel in cera, 
nisi devotio in littera? Quidam sunt, qui ex quo 
versum incipiunt, videtur eis longissimum quo ad 
finem veniant, et singula Verba ita currendo prae- 
cipitant, ut in favo Domini non remaneat mel aut 
cera. Versum unum sub clausa una glutiunt, et 
canticum Domini decurrunt, et perfunctoriis synalim- 
phis dimidiant. Quandoque dum psallimus, facimus 
castella in animo, et imaginamur vanitates et insanias 
falsas. Labia sunt in canticis, animus in patinis. 
Quid restat nisi quod Dominus dicat: Populus hie 

T 

labiis me honorat, cor autem eorum longe est, a me. 
Non est hie Psalmus jocunda decoraque laudatio. 
Psalmodiae Angelilibenter intersunt: sicut Psalmista 
commemorat: Praevenerunt, inquit, conjuncti psal- 
lentibus in medio juvencularum tympanistriarum. Et 
alibi: In conspectu Angelorum psallam tibi Deus 
meus. Haec de psallendo. Nunc restat qualem 
offerre deceat, aut doc ere. Ille cujus Corpus et 
Sanguinem Deo Patri offertis, Filius ejus est. Videte 
ne offendatis Patrem in Filio : ne sanguinem filii 
pollutum ducatis. Sanctus enim, et innocens, im- 
pollutus, excelsior ccelis est factus. Si immunde 
acceditis, non cibum salutis, sed aeternae damnationis 
judicium accipitis. Doctrina vestra consistit in 
verbis et factis. Verba sacerdotis sine operibus vana 
et infructuosa sunt. Sed luceant quaeso vestra opera 
bona coram hominibus, et habebunt verba exhorta- 
tionis vestrae in cordibus subjectorum efficaciam 
saluberrimas medicinae. Sic in die tremendi judicii 
pro sollicitudine gregis vobis commissi dabitur 
vobis aureola, et quia docuistis ad justitiam multos, 
eritis quasi stellae in perpetuas aeternitates : quod 
nobis prasstare dignetur, qui cum patre vivit et 
regnat Deus, per omnia seecula saeculorum. Amen. 



60. Ad eosdem in Synodo. 

Os. 5. Audite h<sc sacer dotes: attendite, domus 
Domini, domus regis auscultate, quia judicium 
vobis est. 

Facti enim estis laqueus speculation^ et quasi 
r?te quocl extenditur in monte Thabor. Magna et 

multiplex est, fratres carissimi, in sacro eloquio 
commendatio sacerdotum. Nam et verba Domini 
ceteris praeferuntur : vos, inquit, estis lux mundi, 
vos estis sal terra, vos estis Angeli, vos estis dii. 
Angeli sicut scriptum est: Labia sacerdotum custo- 
diunt scientiam. Dii estis, sicut Propheta comme- 
morat: Deus stetit in synagoga deorum, in medio 
autem Deos dijudicat. Et M oyses prsecepit leprosum 
applicari ad deos, id est, sacerdotibus adhiberi, et ut 
eleganti atque urbano utamur compendio : Sacerdotes 
habet primatum Abel, Patriarchatum Abrahae, guber- 
naculum Noe, ordinem Melchisedech, dignitatem 
Aaron, auctoritatem Moysi, virtutem Samuelis, pau- 
pertatem Petri, unctionem Christi. Vos estis reges, 
&c. IHe qui dicit : Data est mibi omnis potestas in 
coelo et in terra, ligandi et solvendi vobis potestatem 
dedit. Vobis a Deo datum est sedere super sedes, et 
duodecim tribus Israel judicare. Vereor tamen ut 
res in contrarium cedat, et ne de vobis aliquando 
dicatur: Dejecisti eos dum allevarentur. Sera 
querela est: quia elevaus allisisti me. Verbum est 
Zachariae: Super Pastores iratus est furor meus. 
Irascitur Dominus, quia indisciplinati estis, quia 
legem et mandatum Domini non tenetis. Sicut 
Jeremias conqueritur : Haec est gens quae non audivit 
vocem Domini, nec recepit disciplinam. Et ibidem : 
Sacerdotes dixeruut : Ubi est Dominus ? Tenentes 
legem, dicit idem Propheta, nescierunt, et pastores 
prsevaricati sunt in me. Propter peccata nostra est 
in conculcationem et opprobrium Sancta Ecclesia 
Christi. Rubigine propter peccata nostra vilis est 
hodie et obductus gladius Petri. Ubique hodie 
propter haec impune nomen Domini in vanum 
accipitur, sententia Petri contemnitur, hodie impune 
Phassur in Jeremiam, Malchus in Christum, Jason in 
t 2 

oblationes sacras, Balthasar in vasa Domini manus 
extendit sacrilegas. Vilitatem et abjectionem hanc 
sacerdotum lamentatur ille Propheta, et conqueritur, 
et deplorat dicens : Filii Sion inclyti et amicti auro 
primo, quomodo reputati sunt in vasa testea, et in 
opus figuli ? Qui debuerant esse vasa contemplations 
et fortitudinis, facti sunt vasa testea. Sunt enim carne 
fragiles, spiritu debiles, in peccatum labiles, et ad 
virtutem difficiles, ad excelsa graves, ad ima prae- 
cipites. Offensus est nobis Dominus. Ideo, sicut 
Apostolus loquitur ad Corinth ios, pro Christo lega- 
tion e fungimur, tanquam Deo exhortante per nos, 
obsecramus pro Christo reconciliainini Deo. lniquitas 
nostra a Deo nos dividit, et peccati nubes nostram 
impedit orationern, ne ascendat ad Deum. Interpo- 
suisti, inquit Propheta, Domine, nubem ne transiret 
oratio. Non est tamen, dicit Isaias, abbreviata 
manus Domini, ut salvare nequeat : nec auris ejus 
aggravata, ut non exaudiat: sed peccata nostra 
dividunt inter nos et Deum. Desistite a peccatis, et 
reconciliabitur Deus. Quis est hodie qui gratis 
beneficium Ecclesiasticum consequatur ? Quis est 
qui gratis in eo ministret ? Nonne omnia Ecclesise 
Sacramenta redacta sunt in mercimonium et in quae- 
stum ? Magnum illud sacramentum pietatis, illud, 
maestimabile, et ineffabile pretium mundi sine pretio, 
pretium impretiabile hodie sub vilis oboli taxatione 
venditur, et offertur. Adam prius se vendidit : Esau 
pro edulio lentis primogenita dedit. Multi sunt filii 
Esau : multi sunt filii Adae, qui vendunthaereditatem 
coelestem, et astern am pro modica voluptate. Praeter 
caetera peccata, et prae caeteris sceleribus pestis 
luxuriaB ignominiose hodie sacerdotium dehonestat. 
Sive iterum in delicato gestu, sive in precioso habitu, 
sive in mundano actu luxuria exerceatur, totum 

cecidit in cleri opprobrium, et mortis aeternae pericu- 
lum. Haec est Athalia quae totum fere genus 
Regium extirpavit : haec est ilia quae unam de vir- 
tutibus interfecit : haec est bestia saltus quae occidit 
exercitum Absalon. Apostolus ad Hebraeos scribens 
ait: Terribilis autem quaedam expectatio judicii, et 
ignis aemulatio quae consumptura est adversarios, 
irritam quidern faciens legem Moysi sine ulla mise- 
ratione duobus aut tribus testibus moritur : Quanto 
magis putatis deteriora mereri supplicia eum, qui 
Filium Dei conculcaverit, et sanguinem Testamenti 
pollutum duxerit, in quo sanctificatus est, et Spiritui 
gratiae contumeliam fecerit. Verbum prophetae est : 
Si incantator percussns fuerit a serpente, quis mede- 
bitur ei? Medice, cura teipsum. Talem siquidem 
decet esse sacerdotem, qui suorum operum imitatorem 
reddidit populum Deo acceptabileni, sectatorem 
bonorum operum. Frequenter autem contingit ut 
sacerdos in universitate populi sui deterior habeatur : 
ut merito sacerdotibus conveniat verbum illud Mi- 
cheae : Qui optimus in eis est, quasi Paliurus, et qui 
rectus, quasi spina de sepe. Qui debuerant esse 
luminaria cceli, et splendor firmament], facti sunt 
obscenitas et macula in Luna : obscuratus est Sol, et 
aer de fumo putei. Sal terrae infatuatum est, et lux 
mundi conversa est in tenebras. Ideo juxta verbum 
Jeremiae, repulit Dominus altare suum: maledixit 
sanctificationi suae. Quid dicit Dominus per Jere- 
miam : Quid est quod dilectus meus fecit scelera 
multa in domo mea? Nunquid carnes sanctae auferunt 
inalitias ejus in quibus gloriatus est ? Et in Malachia : 
Tu qui credis mundari per hostias : scito quod non 
mundaberis, sed amplius pollueris. Et sequuntur 
verba ejusdem prophetae dicentis : Et nunc ad vos 
mandatum hoc est, O sacerdotes : Si nolueritis audire. 

et si nolueritis ponere super cor, ut detis gloriam 
nomini meo, ait Dominus exercituum: mittam in 
vos egestatem, et maledicam benedictionibus vestris. 
Utrumque istorum evenisse videmus. Vos enim, 
quos constituit Dominus super familiam suam, ut 
detis illi cibum in tempore, fame et inedia earn 
afficitis: parvuli petierunt panem, et non erat qui 
frangeret eis. AUigatum est verbum Domini in ore 
vestro: nec ministrare vultis esurientibus panem 
vitae. Quum scriptum sit : Maledictus qui abscondit 
frumenta in populis. Deus non irridetur: signavit 
quasi in sacculo delicta vestra. Gedeon quum per- 
sequeretur Zebee et Salmana transiens per Socoth, 
petiit panem a senioribus civitatis sibi et viris qui 
cum eo erant : qui quum ei et suis alimenta negassent, 
reversus de praelio cum victoria, spinis et tribulis 
attrivit eos. Spinas et tribuli tormenta sunt, et 
tribulationes aeternae. Propter negligentiam sacer- 
dotum hodie haereses pullulaverunt innumerae et 
perniciosae, atque damnabiliter sentiunt hodie qui- 
dam de sacramento altaris, de matrimonio, et de 
ceteris Ecclesiae sacramentis. Unde Sancta Ec- 
clesia fere ubique terrarum gravissime vulnerata 
est: nec est resina in Galaad, et medicus non 
est ibi. Sane sicut apostolus ad Thessalonicenses 
scribens ait: Non posuit vos Deus in iram: 
sed in acquisitionem salutis. Et ad Corinthios: 
Posuit in vobis Dominus verbum et ministerium 
reconciliationis : deditque vobis potestatem in aedifi- 
cationem, et non in destructionem. Vos autem 
Ecclesiam Dei contemnitis, et adulteratis: ut jam 
non confidat in ea cor viri sui. Ideoque repulit 
Dominus altare suum, et haereditatem suam sprevit 
Et quum de angustia et tribulatione clamatur, avertit 
aurem suam : et non respicit in faciem Testamenti 

sui. Haec sunt opera vestra: hoc est obsequium 
Christo a vobis exhibitum. Video quod pepegistis 
foedus cum inferno, et responsum mortis habetis in 
vobis. Quid restat, nisi requirat Dominus de manu 
vestra sanguinem eorum, quos debuistis ducere verbo 
et opere in viam vitae, et vos deduxistis eos pravae 
conversationis exemplo in viam mortis reternae ? Si 
quis constitutus esset primipilarius, et dux belli, quid 
deberet fieri de ipso si populum sibi commissum 
traderet in manus inimici? Populum Dei quem 
pretioso sanguine Christus de diaboli potestate rede- 
merat, vos evacuantes beneficium Passionis Christi, 
iterum in potestatem diaboli rejecistis. Attendite 
quaeso fratres, ministerium vestrum, et vestrum peri- 
culum: quodque negligenter hactenus fecistis, vigi- 
lantius et studiosus de caetero procurare. Cogitate, 
quia terribilis est super Filios hominum, cui reddituri 
estis rationem animanim vobis commissarum. Quas 
si in improperium custoditis, ignis, et vermis aeternus 
expectatio et retributio vestra erit. Si autem eos 
prudenter instruxeritis, et rexeritis, non solum coro- 
nam, sed aureolam asternal jocunditatis babebitis, 
quae promittitur bis qui ad justitiam erudiunt multos. 
Et hie est duplex honor quem promittit Paulus 
Presbyteris ad Timotheum scribens : Duplici, inquit, 
digni honore habebuntur, qui bene praesunt Pres- 
by teri : praecipue eminentiae singularis gloriam sem- 
piternam: quam nobis praestare dignetur, qui vivit 
et regnat, per omnia saecula saeculorum. Amen. 

61. Ad eosdem. 

1 Cor. 4. Sic nos existimet homo ui ministros 
Chrisli, et dispen sat ores mysteriorum Dei. 

Fratres, verba Pauli sunt quae ad nos diriguntur. 
Si nobis a Deo rainisterium creditum est, facite sicut 
ipse nos exhortatur, et docet: ut non vituperetnr 
ministerium nostrum. Videte, fratres, vocationem 
vestram, eminentiam et dignitatem ordinis vestri: 
quibus dispensatio corporis et sanguinis Domini 
tradita est. Videte ne in oculis Patris Filius con- 
culcetur. Nam in honore Patris est honor Filii : 
et in lionore Filii est honor Patris. Non ignoratis 
de corpore et sanguine Domini, cum quanta refe- 
renda confici, cum quanto timore percipi, cum 
quanta cautela debeat dispensari. Magnum est hoc 
Sacramentum super omnem aestimationem, super 
omnem eminentiam, super omnem intelligentiam : 
quod scilicet sub specie visibili totus Christus perci- 
pitur. Angeli siquidem satiantur ex adipe frumenti, 
et sedent in mensa divitis, et pascuntur in deliciis 
domus Dei : nos autem in speculo et aenigmate veri- 
tatem percipimus. Si enim videremus Christum, et 
frueremur eo sicuti est, jam non esset meritoria fides- 
nostra, nec jam esset fides, sed scientia: veniet et 
non silebit vocaturus terram, et judicaturus earn in 
spiritu judicii, et spiritu ardoris. Deus deorum, 
inquit propheta, locutus est, et vocavit terram. 
Advocavit ccelum desursum, et terram discernere 
populum suum. Et quid loquitur? Congregate illi 
sanctos ejus, qui ordinaverunt testamentum ejus 
super sacrificia. Vos respicit sermo iste, quibus 

injunctum est ordinare testamentum Domini super 
sacrificia. Vos congregandi estis, qui quum essetis 
lapides vivi, dati estis in dispersionem, distracti ad 
vitia, et passim abeuntes post concupiscentias carais 
vestras: Dispersi sunt lapides sanctuarii in capite 
omnium pi ate arum. Congregate, inquit, illi Sanctos 
suos. Qui sunt sancti ? Sacerdotes, de quibus dic- 
tum est: Sacerdotes tui induantur justitiam, et sancti 
tui exultent. Eos sanctos esse oportet, qui Sancto 
Sanctorum serviunt et ministrant. Sancti, inquit, 
estote, quia ego sanctus sum. Et propbeta dicit: 
Vos Sancti Domini vocabimini ministri Dei. Dicetur 
vobis hodie: Saceidotum conversati6 est populi 
subversio. Egressa est etiam iniquitas a senioribus 
populi. Nam qui errata corrigere debuerant ad 
emendationem vitas, ipsi vinum aquae commiscendo 
admiscent, et facies peccatorum assumunt. Sicut 
Dominus per prophetam dicit : Caupones mei aquam 
vino miscent, et per alium: Usquequo judicatis 
iniquitates, et facies peccatorum sumitis. Aquam 
vino miscere, et facies peccatorum sumere, est pecca- 
torum erroribus consentire. Non est hodie qui 
moneat, qui doceat, qui hortetur ad bonura. Omnes 
Sacerdotes canes muti sunt, non valentes, imo non 
volentes latrare. Alligaverunt Verbum Domini sibi 
commissum, sudario involverunt, et terras infoderunt: 
non reputantes verbum illius Patris-familias Evan- 
gelici qui dicit: Serve nequam, nonne oportuit te 
dare pecuniam raeam nummulariis: ut ego veniens 
reciperem cum usuris ? Procuraverunt Philistiim ut 
non inveniatur faber ferrarius in universo Israel: 
non est qui arm a spiritual ia facia t, vel facta exacuat. 
Ideo novi Amorraei, et novi Philistasi nos oppugnant: 
novi recentesque hasretici totum subvertunt orbem : <>y 
quos publicanos aut patinuos nominant. Hi sunt 

qui nec in parvulis baptismum admittunt, nec in 
altari corporis et sanguinis veritatem, nec in Sacerdo- 
tibus gratiam Spiritus sancti, nec in Laicis fidelibos 
consortium copulas conjugalis. Isti hodie raultipiicati 
sunt super numerum. Et si hsec haeresis alicubi 
extinguitur, alibi sicut capita hydras multipliers 
recidivat. Totum hoc malum de vestra taciturnitate 
procedit. Nonne nobis in Timotheo praeceptum est: 
Insta opportune, importune? Nonne in Levitico 
praecipitur ut a Sacerdote ingrediente et egrediente 
tabernaculum sonitus audiatur ? Nonne per prophe- 
tam dicitur : Clama, ne cesses : exalta vocem tuam ? 
Super muros "tuos, Jerusalem, constitui custodes, tota 
die, et tota nocte non tacebunt. Quantum tempus 
est elapsum, ex quo vos voto continentiae alligastis ? 
Nonne publice est decretum et edictum solemniter, 
et a sede Apostolica confirmatum : ut amoveantur a 
robis fornicationes vestrae, et praecideretur in vobis 
materia turpis vitae ? Quam utilitatem habetis, nunc 
in omnibus voluptatibus et immundiciis vestris, quas 
hactenus exercuistis, sicut Apostolus dicit: Quern 
fructum habuimus in quibus nunc erubescimus ? In 
opere libidinis cito praeterit quod delectat, et per- 
manet sine fine quod cruciat. Nihil de voluptate 
ilia pessima remanet, nisi erubescentia confusionis, et 
aculeus formidinis, fceda et foetida conscientia in 
testimonium delicti, et tormentum animi. Summa 
insania est gaudium, quod non deficit, dare pro 
modica et transitoria voluptate. Finis omnis luxuriae 
cumulus est mortis, et aeternae miseriae. Apostolus 
dicit: Abstinete vos a carnalibus desideriis, quae 
militant adversus animam. Si enim secundum car- 
nem vixeritis, morte moriemini. Morte scilicet 
quae nec moritur, nec finitur. Si velletis recur- 
rere ad innocentiae • arma, destrueret Dominus om- 

nem altitudinem extollentem se adversus Eccle- 
siam Dei, et esset, teste Propheta, sicut somnium 
visionis nocturnae, omnis multitudo gentium quae 
dimicaverunt contra Ariel: Et quicquid attentatur 
contra vos, torum ad nihilum deveniet, tanquam aqua 
decurrens. Abjiciatis ergo, fratres, opera tenebrarum 
et opera carnis, et non regnet peccatum in vestro 
mortali corpore. Et notate, Non regnet: regnat 
peccatum quum pervenit ad consensum vel actum : 
ut ergo non regnet circa primitivos actus, abscin- 
denda est voluntas peccandi. Confige timore tuo 
carries meas. Et hoc est quod Simeon, qui inter- 
pretatur adducens tristitiam, quod est cordis con- 
ditio, et Judas, qui interpretatur confessio : ill® duse 
tribus invaserunt Bezech, et coeperunt Adonibezech, 
id est, Dominum civitatis> et absciderunt ei extre- 
mitates manuum, quod fit quoties pro contritione et 
confessione abscindimus malarum primitias actionum. 
Emendate igitur et corrigite, fratres dilectissimi, actus 
vestros, nec expectetis correctionem alienam. Unus- 
quisque vestrum plenius se novit: discutiat semet- 
ipsum, et extollat conscientiam suam, ut in ea 
colligat fructum vitae. Qui adhaeret, inquit, mere* 
trici, unum corpus efficitur cum ea. Tollens, inquit, 
membrum Christi, faciam membrum meretricis? Quid 
erat sacerdos nisi membrum Christi? Quid factus 
est sacerdos nisi membrum meretricis ? Ille a quo 
et in quo recipitur corpus Christi, in eo et ab eo 
factus est membrum meretricis : ergo per immundi- 
tiam nostram, pro membro meretricis accipitur et 
recipitur corpus Christi. Videte ubi collocaveritis 
corpus unigeniti Filii Dei. Videte quid feceritis. 
Maledictionem Apostoli post aliarum imprecationum 
maledicta incurristis. Quicumque, inquit, violaverit 
templum hoc, destruet eum Dominus. Ab hac male 

dictione nos liberet, et suam benedictionem nobis 
conferat, qui est benedictus in saecula saeculorum. 
Amen. 



62. Ad Claustrales. 

Jos. 5. Maledictus qui readi/icabit Jericho. 

Interpretatio est Josue. Hi qui vitae saecularis 
defectum et inconstantiam rclinquentes postea ad 
amorem saecularium revertuntur: isti primam quern 
irritam facientes, vinculum suae professionis habentes 
ludibrio luxuriantur in Christo. Certe Achan filius 
Charmi, quia tulit de anatbemate Jericho, lapidatus 
est: cujus expressam similitudinem gerunt hi, qui 
saecularia abdicantes, etsi non opere, tamen affectu, 
et desiderio saecularibus se immergunt. Isti siquidem 
jam judicati et condemnati sunt, lapide illo, qui posi- 
tus est in fundamento Sion : et lapide illo, de quo 
dicitur, quia qui ceciderit super ilium, collidetur: 
super quern vero ceciderit, conteret eum. Ex quo 
sernel induit monachus novum hominem, qui secun- 
dum Deum creatus est, nulla superesse debent vesti- 
gia vetustatis. Evellenda omnino sunt plantaria con- 
versations antiquae : ut non sint illi quibus Hanon 
inimicus David rasit barbas dimidias : et sic eos cum 
opprobrio et confusione dimisit. Hanon barbam 
dimidiam religioso radit, quum religiosus renuncians 
saeculo, sicut Ananias et Saphira saeculares concu- 
piscentias penitus non relinquit. Legitur quia Israel, 
qui Chananaeum interficere noluit, datus est in manus 
Chuzan Rasathaim, et ei longo tempore, et in afflic- 
tione servivit. Quantumcumque efficiaris religiosus 

in claustro, totum perdis si aliquid retinuisti de 
saeculo. Modicum fermenti totam massam corrum- 
pit: atque virtutum multitudinem unum peccatum 
obruit, et subvertit. Sic enira Abimelech filius Ge- 
deonis de uxoribus natos necat : quia virtutes quas 
religiosus acquirit in claustro, concupiscentia saecula- 
ris evacuat. Maledictus, inquit, qui reaedificabit 
Jericho. Hiel de Bethel legitur reaedificasse Jericho : 
sed in constructione prima? porta? mortuus est primo* 
genitus, et in porta novissima mortuus est filiorum 
suorum novissimus : quia ex quo quis ad mundanos 
affectus regreditur, si quid boni vel in saeculo fecerat, 
vel in claustro, deperit et cassatur. De illis portis 
dicit Propheta : A prima porta erit clamor, et a 
secunda ululatus. Semel existis de Jericho, fratres 
mei, ascendistis de Jericho in Jerusalem, de Babylone 
in Sion, de J2gypto in terram promissionis, de tene- 
bris ad lucem, de loco dissimilitudinis, de loco hor- 
roris, ad domum laetitiae et salutis. Venistis de terra 
salsuginis ad terram babitabilem: de Ur Chaldaeorum 
ad refrigerium : de fame spirituali ad refection em, de 
praevaricatione ad gratiam, de mundanis anxietatibus 
ad quietem. Vere castra Dei sunt baec: quae non 
est aliud, nisi domus Dei et porta coeli. Verum- 
tamen gloriam et suavitatem hujus domus non omnes 
intelligunt. Lignum vitae est his qui apprebendunt 
earn. Multi siquidem sunt vocati : pauci vero electi. 
Multiplicasti, inquit, gentem, non magnificasti laeti- 
tiam: non omnibus portabile est jugura Domini: non 
omnibus suave est onus ejus. Adhuc vero inter vos 
habitat Jebusseus qui exterminari non potest. Adhuc 
est lilium inter spinas, et zizania inter spicas. In 
horto Patris-familias sunt simul saliunca et abies, 
urtica et myrtus. Adhuc sunt in ovili Jacob animalia 
alba et nigra, agni et boedi. In rete Petri pisces 

boni et mali. In templo Salomonis Satan : a dextris 
Jesu Sacerdotes magni: in Area Noe animalia 
munda et immunda : in cella Domini vina et acina : 
oleum et amurca. O quam odibile est et horrendum 
claustralem iterum fieri saecularem, et earn qui mun- 
dum evomuit redire ad mundum. Vereor, dicit 
Apostolus, ne quum spiritu coeperitis, carne consum- 
memini. Nonne claustralis efficitur saecularis, si ea 
quae saeculi sunt, vel cogitat vel attendit ? Saecularia, 
inquit, negocia si habueritis: eos qui contemptibi- 
liores sunt inter vos constitute ad judicandum. 
Saecularia sive temporalia diffinit Apostolus dicens: 
Quae videntur, inquit, temporalia sunt: quae autem 
non videntur aeterna. Quum omnium malorum radix 
sit cupiditas : dolemus, nec possumus non dolere, si 
in domo ista quae nominatissima est in observatione 
religionis et ordinis, vel etiam unum pedem ansa est 
ponere ilia transgressionis mater, ilia magistra no- 
cendi, primipilaria iniquitatis, et auriga malitiae. Non 
sibi blandiatur monachus, qui rebus inhiat alienis 
dicens : Occasio peccandi est saecularibus : quicquid 
habent, si eis aufero, si rapio, si aliquid ad nsum 
Ecclesiae nostra violentia principum, vel venalitate 
acquiro, meum non ago negocium, sed commune. 
Infelix, si te accusat cupiditas circa propria, non 
accusat circa communia. Nam quum unusquisque 
vitae nostras sibi sit proximus: damnabilior est qui 
pro alio, quam qui pro seipso se drgnum gehenna 
constituit, et sicut auctoritas clamat: non minus 
ardebit, qui pro multis aut cum multis ardebit. 
Amantissimi fratres, ut quid opus est vobis divitiis: 
qui pro Christo paupere paupertatem gratuitam 
elegistis ? Vultis iterum fieri divites, et ad mundana 
reverti, quae reliquistis ; in quibus sicut publice notum 
est, caduca consolatio est, usus brevis, fallax gaudium, 

finis incognitas, judicium grave, et pro temporalium 
rerum acquisitione transitoria, miseria sine fine. Si 
sufficientia vestra a Deo: imo Deus in quo dives 
eget, pauper abundat. Sufficientiam a Deo habebat 
qui dicebat : Habentes alimenta et quibus tegamur, 
his contenti simus. Nam qui volunt divites fieri, 
incidunt in laqueum, et tentationes diaboli. Vobis 
cum Deo nil deficit: sine Deo nil sufficit. O vas 
filiis Adae, qui adhuc divitias temporales quaeritis, 
quum paupertas divinitus commendetur. Divitiae du- 
rabiles sunt paratae vobis, et ad manum appositae, 
necessaria in proraptu sunt, et ad supervacua labora- 
tis. Angelus apostata per divitiarum suarum multi- 
tudinem Regnura ccelorum perdidit Vestra professio 
est per paupertatem regnum acquirere quod amisit. 
Certe vobis consultius est esurire, quod tamen per 
Dei gratiam non oportet, quam aliquid agere, unde 
vel raodica nota cupiditatis emergat. Scio, inquit 
Apostolus, saturari et esurire, abundare et penuriam 
pati. Si labore manuum vobis victualia quseritis: 
non estis majores Apostolo. Apostolus hoc fecit. 
Si laboratis ut reficiatis pauperes Christi : pauperes 
non possunt evacuari testimonio scripturarum : red- 
det Deus mercedem laborum sanctorum suorum. 
Sanctum et pium est, et meritorium pascere pauperes: 
sed occasione pauperum vobis ditescere non est bo- 
num. Summa verae professionis est meritum volun- 
taries paupertatis : qui hanc deserit sicut mihi videtur 
a sua prorsus professipne discedit. Bonum est, inquit 
aliquis, reficere pauperes. Bonum est respondeo eos 
reficere : sed sic ne deficias a salutari proposito. 
Cautelam consulo, misericordiam non abscido. Spre- 
tis divitiis, in quibus multos poteras pauperes susten- 
tare, locum elegisti ubi posses inter multos pauperes 
unus esse. Magmyn reputo, si in ea paupertate 

quatn profiteris, non egeas ; raajus, si frequenter egeas. 
Certe si abundas necessariis, non es pauper: aut si 
erogas pauperibus de his quae tibi abundant. Forte 
oequalis es divitibus, qui miserunt in gazophylacium 
de eo, quod eis superabundavit : sed te usque ad 
meritum pauperis vidua? non extendis. Si alia ex- 
cusatione quam sustentatione pauperum tuas potes 
divitias collocare, libenter audio. Unum scio, quia 
quanto quis pauperior est, tan to copiosius et affluen- 
tius habet unde possit placere Altissimo. Noli, 
quaeso, de refectione pauperum loqui : nam de talibus 
loquens, te extra gregem pauperum facis. Non reli- 
quistis, fratres, aut possessionem, aut spem divitia- 
rura, ut pauperibus ministretis, sed ut vobis tanquam 
pauperibus ministretur. Haec moneo, et haec dico, 
fratres carissimi, ut perseveretis in proposito pauper- 
tatis. Haec est corona nostra: per banc Regnum 
coelorum vestrum est : sed et Dominus et dominator 
Regni co3lorum dicit: Quod superest, date eleemosy- 
nam. Innuens illud esse superfluum, quod non 
claudit necessitas inter augustias paupertatis. Duo 
rogo et consulo, amantissimi fratres. Minus, quaeso, 
sitis solliciti in acquisitione terrarum : quia portio 
nostra est in terra viventium: et consuletis tam 
animae quam opinioni vestrae. Magis Deo placere 
studeatis in vestra quam in aliena paupertate, et 
acquiretis in Regno coelorum divitias sine fine. Quod 
vohis praestare dignetur, qui pro nobis pauper factus 
est Jesus Christus, cui est honor et gloria in saecula 
saeculorum. Amen. 

63. Ad Moniales. 
Exod. 30. 

Moyses legitur fecisse mare aeneum, ut iugre- 
dientes tabernaculum lavarentur, fecit autem illud 
de speculis mulierum, quae ad ostium tabernaculi 
excubabaut. Credo quod has sunt prudentes vir- 
gines, quae accensis lampadibus bonorum operum 
adventum sponsi laetanter expectant. Scriptum est 
enim quia expectatio justorum laetitia. De speculis 
istarum fit aliis lavacrura, dum ab illarum conver- 
satione trabitur mundiciae, et sanctificationis exem- 
plum. Mulieres quae in saeculo de carne sua fructum 
posteritatis expectant deserviunt carni suae: quae dum 
curam carnis in desideriis agunt, vitam perdunt aeter- 
nam pro momentanea voluptate. Claustralibus quae 
bellum indixerunt carai suae, inaestimabilis corona 
debetur. Contendunt enim non esse quod sunt, et 
recuperant fortiter quod in prima origine perdiderunt. 
Quis enim potest facere mundum de immundo con- 
ceptum semine ? Istae autem dum imperant suae 
carni, non solum mundantur, sed conformantur an- 
gelicae puritati. Virginitas tamen juxta aestimationem 
multorum fortior est sinceritate angelica: quumvirgo 
virtute munda sit, et angelus solum ex natura. Plus- 
quam angelicum est haec vasa corruptibilia servare in . 
justitia, et sanctificatione : experiri in carne gloriam 
coelestis Jerusalem, ubi neque nubent, neque nu- 
bentur. Quidam enim coelestis eminentiae fructus 
est pudicitiae usus in terris. De virgineo siquidem 
flore immarcessibilis corona contexitur, et acquiritur 
sponsus immortalis in ccelo, dum terrena sponsalia 

contemnuntur. Istae enim sunt quibus apostolus 
loquitur dicens : Despondi vos uni viro virgineui 
castam exbibere Christo. Vide quautus fuerit virgi- 
nitatis effectus. Yirginitas ultra nubes, ultra ccelos, 
ultra et supra angelos penetrans verbum, in quo 
omnia facta sunt quaesivit, et invenit in sinu Patris : 
inde per virginitatem descendit ad nos auctor ille 
talutis. Adhuc ambulareinus in tenebris, nisi lumen 
▼its nobis de lampade beats virginis illuxisset 
Yirginitas est balsamum quo condiuntur cadavera ne 
putrescant. Sensus enim, et artus hominis a cor- 
ruptione custodit: caetera quasi jumenta in suo ster- 
core computrescunt: solas virgines, et continents* 
vasa corruptionis hujus in incorruptione custodiunt. 
Sed est quod sapientia in persona virginum dicat: 
Ego quasi Libanus non incisus, et quasi balsamum 
non mixtum odor meus: quasi terebintbus extendens 
ramos gratiaa et salutis. Omnium eminentiam vir- 
tutum castitas transcendit, si tamen sociam habet 
caritatem : nam sine caritate castitas est sine oleo 
laropas. Lampas sine olei beneficio non lucet : 
castitas etiam Deo sine caritate non placet. Ideo 
Sapientia dicit : O quam pulchra est casta generatio 
cum caritate. Mud autem detestabile est, quod absit 
a nobis, si aliqua superbiee macula admixta est casti- 
tati ; nam longe melior est devota, et vilis humilitas, 
quam superba yirginitas. Castitas si per se cen- 
seatur, elegantior est quam humilitas : humilitas 
tamen per omnia melior. Ilia res est consilii, ista 
praecepti. Nam apostolus dicit : De virginitate qui- 
dem ptaBceptum non habeo, consilium autem do. 
Et Dominus de virginitate in Evangelio loquens: 
Qui potest, inquit, capere, capiat. De humilitate 
vero : Piscite, inquit, a me quia mitis sum, et bumilis 
corde. Et nisi efficiamini sicut parvulus iste, non 

intrabitis in regnum coelorum. Quum Spiritus sanctus 
non requiescat, nisi super humilem et mansuetum, 
vides quod acceptior est apud Deum virginitate 
humilitas: quum sine hac nemo salvari possit, sine 
altera vero multi. Verbum beatae virginis est : Re- 
spexit humilitatem ancillse suae : humilitatem, inquit, 
non virginitatem : innuens quod nec sua virginitas 
sine bumilitate Deo placuisset. Si ergo virgo super- 
biat, inter fatuas computanda est. Quid est enim 
superbia in virginitate, nisi venenum in lacte ? Nihil 
est quod abominabilius deter, quod et omnino magis 
denigret lilium castitatis quam superbia. Contra 
superbiam virginum invehit Isaias: Elevatae sunt, 
inquit, filiae Sion, et ambulaverunt collo extento, et 
nutibus oculorum ibant. Et sequitur in eodem capi- 
tulo: Declinabit Dominus verticem filiarum Sion, 
earumque crinem nudabit. Et Dominus in eodem : 
Dabo eis pro crispanti crine calvitium. Et unde 
superbis miserrima caro, quum sis et cinis et puhis ? 
Superbis de tua nobili parentela: scias quia mun- 
danam nobilitatem non natura fecit, sed ambitio 
finxit. Verbum sapientiae est: Nemo ex regibus 
fcabuit aliud quam pauper nativitatis initium. Untts 
est kominum introitus ad vitam, et exitus unus. 
Nunquid sordidius generatur pauper quam dives: 
David plangit se in peccatis eonceptum : sed et ipse 
quum esset rex suos genuit Alios in peccatis. Si 
virtutem regenerations inspicias : omnes tarn divites 
quam pauperes magnificat nativitas, omnesque paci- 
ficat adoptiva nobilitas. Gloriosus titulus nobilitatis 
est cum generositate virginitas. Sicut sapientia dicit: 
Generositatem glorificat contubernium habens Dei : 
quia Dominus omnium dilexit earn. Juxta verbum 
apostoli : Prudens virgo cogitat quae Domini sunt, ut 
sit sancta corpore, et spiritu. Corpore, ut sit casta. 

Spiritu, ut humiliter sentiat, nee extollatur de pudi- 
citiae laude. Scriptum est enim: Qui gloriatur in 
Domino glorietur, non enim qui seipsum commendat 
ille, probatus est : sed quern Deus commendat. 
Miserrimum est suae virginitatis, aut continentiae 
meritum pro vana gloria venale exponere. Adve- 
niente siquidem sponso in die judicii, fatuis virgi- 
nibus oleum peccatoris, id est adulatio aliena, non 
proderit. Fatuae virgines tunc dicent: Lampades 
nostras extinguuntur, prudens virgo inextinguibile 
lumen feret. Sicut sapientia de ea dicit: Non ex- 
tinguetur de nocte lucerna ejus. Gloriaris de pul- 
chritudine tua: fallax gloria, et vana est pulchritude 
De pulcbritudine superba dicit Job: Devoret pul- 
chritudinem ejus primogenita mors, idest, superbia, 
quae est primum mortale peccatum. Quid est vana 
pulchritudo, nisi pulchra putredo? Putredini dixi, 
Pater meus, mater mea, et soror mea vermibus. Et 
quidem fallax gratia, nigi grata fallacia : dum specie 
falsa decipimur, dum sub tenui cute latent occulta 
dedecoris, quae si inspici possent, horrendo essent 
aspectu, et nunc indigna sunt cogitatu. Gmnis caro 
foenum, et omnis gloria ejus sicut flos foenu Sicut 
foenum cito arescit, sic pulchra facies, febre super- 
veniente deficit: morte vero irruente putrescendo 
sordescit. Porro virtus quae est pulchritudo animae, 
florebit in aeternum sicut lilium ante Dominum : 
sicut palma, sicut cedrus Libani in domo Domini. 
Ideo ille qui est speciosus forma prae filiis hominum : 
flos campi, et lilium convallium, de justo loquens: 
Super ipsum, inquit, efflorebit sanctificatio mea. 
Non exterior facies, sed interior conscientia pulchram 
te faciet. Omnis gloria filiae regis ab intus in fimbriis 
aureis. Haec est enim gloria nostra testimonium 
conscientiae nostrae: hanc speciem, hunc decorem 

sponsus concupiscit in sponsa. O virgo, concupivit 
rex decorem tuum: ideoque si vis auferri a te omnem 
animi foeditatem, et in humilitate Christum diligere, 
speciosa facta es, et suavis : teque sibi Dominus 
exhibebit non habentem maculam, neque rugam. 
Auditura es vocem laetitiae, et exultationis : Tota 
pulchra es, arnica mea, et macula non est in te. 
Veni, electa mea, ponam in te thronum meum, ut 
requiescat in te Dominus, et tu requiescas in eo : ut 
gaudeat sponsus super sponsam, et gaucbat super te 
Deus tuus. Propone ante tuae mentis oculos in ex- 
emplum Monialem illam quae quum prae nimia 
vilitate, et abjectione sui corporis putaretur a soro- 
ribus suis fatua, et immunda, per revelationem Spi- 
ritus sancti ab Episcopo provincial tota congregatione 
sanctior, et Christo acceptior est inventa. Sane si 
superbis, si saeculum appetis, si carni tuae consentis, 
si murmuras, si invides sororibus tuis, si detrahis, si 
detrectas obediential jugum, jam non es filia Sion, 
sed filia Babylonis: exclusa es a ccetu virgin um, quae 
cum Domino accensis lampadibus ingrediuntur ad 
gaudium nuptiale. Poteris inutiliter plangere cum 
filia Jephte virginitatem tuam, nec enim Dominus te 
acceptat in sacrificium sibi. Videbis publicanos, et 
meretrices quae praecedent te in regnum Dei : tuam 
enim virginitatem, quae elegantissimum donum Dei 
erat, in contumeliam, et injuriam convertisti. Vide 
quo te praecipitavit superbia, de ccelo in coenum : de 
Paradiso, in infernum: de angelica puritate, in aeterni 
horroris, et ardoris abyssum. Quid ergo faciendum 
est tibi ? Revertere ad cor tuum : recogita dies tuos 
in amaritudine animae tuas. Arripe fortiter poeni- 
tentiae arma, nec differas poenitentiae fructum. Nescis 
enim quid ventura pariat dies: " Qui non est hodie 
eras, minus aptus erit." Qui non facit quando potest, 

non potent agere pcenitentiam quando volet. Hor- 
rendum est autem incidere in manus Dei viventis. 
Horrendum est venire in locum tormentorum, nbi 
nec ignis extinguitur, nec vermis moritur, nec fcetori, 
nec ardori, nec dolori finis, aut mensura imponitur. 
A quibus nos Uberare dignetar sponsus Sanctarum 
Virginum Christus Jesus, cui sit honor, et gloria in 
wecula sseculorum. Amen. 



64. Ad easdem. 

Psal. 44. Audi jilia, et vide, et inclina aurem 
tuam, et obliviscere populum tuum, et domum 
Patris sui. 

CARissiMiE sorores, vos estis quibus apostolus 
Paulus loquitur dicens: Despondi vos uni viro 
virginem castam exhibere Christo. Testimonio 
siquidem veritatis, beati sunt qui se castraverunt 
propter regnum coelorum. Apostolus dicit: In came 
ambulantes non secundum carnem militamus, et qui: 
matrimonio jungit virginem suam, bene facit, et qui 
non jungit melius facit. Et de virginitate propria 
loquens, Volo, inquit, vos omnes esse sicut meipsuxn. 
Et utinam permaneat unusquisque secundum con- 
silium meum. De virginibus enim prseceptum non 
habeo: consilium autem do. Magna est praerogativa 
virginum* Solis virginibus a Deo datum est cantare 
oanticum novum, quod nemo alius cantat, et sequi 
agnum quocumque ierit. Scriptum est: Gratia super 
gratiam mulier pudorata, et sancta. Deus nascitur 
in mundo : ut mundum redimeret, virginem sibi 

elegit in matrem: nec enim alia mater decebat 
Deum, nisi virgo, nec alius Filius decebat virginem, 
nisi Deus. Sunt aliquae inter vos apud quas vel 
bono conjugali, vel lubrico, et facilitate consilii 
violata est integritas virginalis. Istae sequuntur 
agnum, sed claudicant uno pede. Pedem bumilitatis 
habent, sed non virginitatis. Ideoque non sequun* 
tur agnum quocumque ierit Virgines enim non 
sunt aliquae, et si virginitatem perdiderint, per humi- 
litatem tamen Domino placere intendunt Fregerunt 
virginitatis sigillum: sed student reformare quod 
fractum est Nam sicut exbibuerunt membra sua 
servire immunditias ad immunditiam, iniquitati ad 
iniquitatem, ita exhibent membra sua servire justitiae 
in sane tifi cation em. Ilia quae fuerat ancilla carais 
ad delicias saeculi in contumeliam Christi, facta est 
ancilla spiritus in contemptum, et odium mundi, in 
amorem et gloriam Dei. Filia Edon, filia Babylonis 
inebriata Spiritu sancto, facta est filia, et sponsa, 
soror, et arnica regis Altissimi. Et hoc est forte 
quod Jeremias dicit : Gaude et laetare filia Edom, ad 
te quoque veniet calix inebrians: Hie ept calix 
amoris, poculum amatorium, quo ebria erat ilia quae 
intraverat cellam vinariam, et dicebat: Nunciate 
dilecto meo, quia amore langueo. Sic mediante 
caritate, recompensat jacturam Virginitatis, et refor- 
mat per poenitentiam dispendium corruptae carnis. 
Haec cum Rachele idola Patris sui sub fimo, et cum 
Jacob fragmenta idolorum Laban sub terebintho 
abscondit: dum per humilitatem poenitentiae, et 
Dominicae Passionis memoriam suas iniquitates a 
facie summi exactoris avertit. Tarn viduae, quam 
virgines habent fiduciam repromissionis in Christo, 
non enim est acceptor personarum Deus. Virgo 
humilis angelorum socia est Si vero muliebria 

passa est, aut cum Maria sedet ad pedes Jesu : aut 
cum Martha piis operibus se exercet. Tarn Virginem 
quam corruptam monet ad perseverantiam sanctitatis 
propheta, quum dicit : Audi filia, et vide, et inclina, 
&c. Existis de hoc saeculo nequam, exivistis de 
JSgypto, et venistis in hauc solitudinem sacrificare 
Domino Deo vestro* Nolite reverti ad allia, et 
pepones ifigvpti,ad san guineas dapes: sufficiat vobis 
manna cceleste, et panis angelorum. Mors enim 
est in olla iEgypti: reliquistis hydriam mundanae 
cupiditatis cum Samaritana, utrarnque spiritualem 
Jericho destruxistis : Josue maledictionem incurrit 
qui reaedificat Jericho. Scio quia ^Egypti musca 
vobis frequenter insibilat, et occulta inimici tentatio 
redire ad saeculum yos invitat. Revoca te ad 
populum tuura quern reliquisti, et ad domum patris 
tui Amorrbaei. Audi filia, et vide, et inclina aurem 
tuam, et obliviscere populum tuum, et domum patris 
tui. Quid enim tibi et parentelae tuae? Nonne 
mortua es et parentibus tuis, et complantata simili- 
tudini mortis Christif Sed dicis: Unus de intimis 
parentibus meis infirmatur, aut moritur, ad eum me 
exire oportet. Audi filia, et vide, ne exeas: sine mor- 
tuos sepelire mortuos suos. Vide ne tu sepeliaris in 
inferno pro eis. Frequenter legimus in libro experi- 
entiae, quia multos traxit in infer num affectio parentelae. 
Quoties egredere claustrum, praeponis animam tuam, 
ponis quasi sub jactu aleee: majusque est omni 
thesauro quod certo exponis periculo. Sentias ergo 
cum propheta et dicas : Anima mea in manibus meis 
semper. Noli, quaeso, cum saecularibus aliquod 
habere commercium: qui enim tangit picem inqui- 
nabitur ab ea : bonosque mores corrumpunt colloquia 
prava. Ignis in sinu, serpens in gremio, mus in 
pera, male suos remunerant hospites. Noli esse de 



Google 



AD M0NIALES. 



297 



numero illorum de qiiibus scriptum est: Commixti 
sunt inter gentes et didicerunt opera illorum. Noli, 
filia, exire in publicum, mundus enim plenus est 
laqueis, plenus periculis, plenus mortibus. Despon- 
sata est Christo, si caro et sanguis, si amor paren- 
tura, et aliud revelaverit aut suggesserit tibi, intende 
ad Christum, et die: Non recedam a justorum 
consilio, a congregatione sanctorum. Docet te 
propheta et dicit: Confitebor tibi Domine in toto 
corde meo in consilio justorum et congregatione. Si 
aliquis de parentela tua te vocaverit, aut pro te 
miserit, Sathanae tentatio est. Noli retro aspicere 
cum uxore Loth, vaccae ferae quae deferebant Arcam 
Domini in Bethsames, colla sua non reflectebant ad 
vitulos: nec tu collum, aut pedes reflectas ad con- 
sanguineos tuos. Dedisti obedientiae manum, et 
imposuisti tuo vertici jugum ejus. Audi ejus sapien- 
tiam quae dicit: Injice, inquit, pedem tuum in com- 
pedes illius, et ne accidieris a vinculis ejus. Si 
claustrum egrederis, transgrederis. Dina filia Jacob 
egressa est, ut videret ludos alienigenarum, et op- 
pressa est a Sichem filio Emor. Non est enim 
pudicitia ubi est saeculum, et ideo non est pudicitia 
extra claustrum. Sara filia Raguel uxor minoris 
Tobiae dicebat : Tu scis Domine, quoniam nunquam 
cum ludentibus me miscui: neque cum mulieribus 
quae in levitate ambulant. Jeremias etiam dicit: 
Non sedi in consilio ludentium: sedebam solus, 
quoniam amaritudine replesti me. Sit Sara tibi in 
exemplo: sit et Jacob qui domi habitans benedic- 
tionem haereditavit. Esau vero foris vagans primogenita 
sua cum paterna benedictione amisit. Prope est ut 
retribuat Dominus unicuique secundum opera sua: 
praecedet Regina Virginum: proximae ejus afferentur, 
et cum ea adducentur in templum regis. Tunc erit 

Jerusalem coelestis quasi sponsa omata viro suo. Gau- 
debittunc sponsus super sponsam,et dicet: Veni electa 
mea, et ponam in te thronum meum, ut in te sedeam, 
et quiescam, at sis sedes mea in saeculum sseculi, et 
apparebunt ea die gloriosa quae dicta sunt de te: 
quando erit sicut laetantium omnium habitatio in te. 
Quando intrabit in delicias claritatis, et voluptatis 
aeternas Beata Virgo cum Virginitate sua, Sara cum 
nuptis, Anna cum viduis, Magdalena cum poeniten- 
tibus suis, et eveniet quod per Isaiam promiserat 
Deus: Ecce ego creo Jerusalem exultationem, et 
populum ejus gaudium, et exultabo in Jerusalem, et 
gaudebo cum populo meo, et non audientur in ea 
ultra vox clamorisetfletus: eritque mensis exmense, 
et Sabbatum ex Sabbato. Ibi satiabimur in bonis 
domus Domini, et potabimur a torrente voluptatis illius. 
Ibi videbimus Filium in Patre, et Patrem in Filio, et 
Spiritum sanctum in utroque : quod est vita aeterna, 
et gloria consummata. Quam nobis praestare digne- 
tur, qui cum Patre et Spiritu sancto, vivit, et regnat, 
per omnia saecula saeculorum. Amen. 



65. Ad Populum. 

De duobus versibus Psalmi 93. Quis consurget mihi 
adversus malignant es> ant quis stabit mecum ad- 
versus operantes iniquitatem. Et 9 Nisi quia 
Dominus adjuvit me> fyc. 

Petis a me, carissime firater, ut habitum sermonem 
ad populum scribendi officio tibi communicem : Et 

quae laicis satis crude et insipide (sicut eorum capaci- 
tatis erat) proposui, in Latinum sermonem studeam 
transferre. Speras profecto, non solum dicendi 
celebritate, sed Latinae locutionis volubilitate nitescere 
posse materiam : quia quadam idiomatis hujus prae- 
rogativa, sententiae plurimum honoris et efficacies ex 
verbis accedit, et ad finem suum sic commodius 
sermo decurrit. Verum si materiam uDius putas esse 
monienti, quid est quod prosecutorem me petis, quin 
potius inextricablies curas quibus implicor totus, aut 
insipientiam meara contra tuae instantiam petitionis 
excusas ? Haec autem a me importunus non tarn 
unpelras, quam extorques; mutuum quod rependes 
officium, si hoc tibi opusculum aut habeas solus, aut 
lectum semel atque neglectum vel igne destruas, vel 
minutissima decisione dilaceres et disrumpas. Nec 
mireris si quotidiani sermonis exceditur brevitas, quia 
ipsa poscit Latini eloquii dignitas, sensus quos vulgari 
sub brevitate transcurri, uberiori aliquatenus gratia 
cumulari. Sermonis igitur illius hoc initium fuit. 
Quis consurget, &c. ut supra. 
Nisi quia Dominus adjuvit me paulominus habi- 
tasset in inferno anima mea. Verba sunt Psalmistae, 
fratres mei, considerantis in persona cujusque, fragi- 
litatem status nostri, astutiam impellentis inimici, ac 
virtutem denique resistendi. Quis consurget, inquit, 
mihi ? tnihi inquam mortali peccatori et fragili, ad- 
versus malignantes, hostem scilicet triplicem, carnem, 
mundum, et daemonem ? Quia quasi per fortitudinem 
non sufficiant ad impellendum, addunt et calliditatem 
ad evertendum. Quid igitur miser ego homo, quid 
faciam, impulsus per inimici fortitudinem, per cal- 
liditatem etiam eversus ut cadam, nisi Dominus 
suscipiat me, nisi consurgat adversus malignantes, 
nisi apprehendat arma et scutum, et exurgat in ad- 

jutorium raihi ? Meditabatur justus iste nocte cum 
corde suo, et exercitabatur et scopebat spiritum 
suum. Exercitabatur, inquam, in lege Dei sui, in 
timore judicis sui, in amore liberatoris sui. Non est 
haec exercitatio ad modicum utilis, quia ad pietatem 
inducit, quae valet ad omnia. Unde dicit, exercita- 
bar, et per exercitationem vidit Scopebam spiritum 
meum. Quo enim melius ordine mundari spiritus 
potest, quam per salutarem exercitationem compre- 
henso quod lex praecipiat, inspecto etiam quantum 
legi vita nostra contradicat, quod timorem incutit 
judicis, tandem in amorem respiremus liberatoris. 
Considerare siquidem debemus cautius quid lex 
dicat : Os Domini interrogate, idest, sacram scriptu- 
ram investigate : unde peccaverunt filii Israel, quia 
os Domini non interrogaverunt. Hinc est quod in 
Deuteronomio praecipitur: Non recedat volumen 
legis hujus de corde tuo, et de ore tuo, ut dirigas 
viam tuam, et intelligas universa quae agis. Debinc 
vitae nostras seriem divinis debemus coaptare prae- 
ceptis, et actus praeteritos tenaci saepius refricare 
memoria ; ut vel testimonium conscientiae pariat glo- 
riam, vel salutaris confusionis erubescentiam intro- 
ducat, de qua dicitur: Imple facies eorum ignominia, 
et quasrent nomen tuum Domine. Sic juxta, Salomo- 
nis sapientiam, vita nostra erit quasi pendens ante 
nos, ut de bonis proveniat gratiarum actio; vel de 
malis pcenitentiae salubre lamentum. Applicata igitur 
vita nostra scripturis, quis est, quaeso, ex nobis, qui 
vel unum impleat mandatorum legis, cujus nec unum 
iota peribit quin impleatur ? Haec igitur applicatio 
timorem incutit Judicis, qui ne forte deprimatur plus 
justo, et per accidiam in foveam desperationis con- 
sequenter decidat homo, ab isto utiliter timore in 
misericordia pii Patris, in amore respiratur liberato 



Digitized by 



AD POPULUM. 



301 



ris, qui quum iratus fuerit consuevit inisericordise 
recordari. Sic profecto per timorein caritas et per 
exercitationem introducitur pietas. Verum nobis 
saecularibus, qui non solum in saeculo sed ex saeculo 
sumus, qui constituti sumus in medio nationis pravae 
et perversae, pravi pariter et perversi, qui de Calice 
Babylon is saepius inebriamur ad nauseam ; nobis 
inquam, utilem plurimum credo et fructuosam exer- 
citationem illam, quae timorem incutit judicis, qui 
judicaturus est saeculum per ignem, per quern judica- 
bunt nationes Sancti, per quern filiae Babylonis miserae 
retribuetur retributio sua, idest retributio misera, re- 
tributio aeterna. O felices Sanctorum animae, qui 
adhuc in came positi extra carnem vivunt, et in 
homine vitam exhibent angelic am. O vere felices, 
quibus datur suavissimos conteinplationis carpere 
fructus, quibus in hoc mari magno et spatioso, quasi 
quidam tranquillitatis datus est portus : quos nec 
pavore concutit e regione irruens ventus, nec pro- 
cellosi maris potest lab efac tare tumultus. O ter 
quaterque beati, quibus ante oculos semper amor est 
liberatoris, amor Patris, et patriae, et quasi e longis- 
sima prospiciuntur regione timor judicis et gehenna. 
Hi profecto priorum obliti in anteriora se extendunt, 
qui jam timere non solum despiciunt sed nesciunt, et 
introductivo caritatis timore expulso, jam quodam- 
modo nec amare,non possunt,. ex quo semel per 
amorem suaviter arserunt. Ungantur hi licet oleo 
Samaritani, nos vino compunctionis utamur: hauriant 
illi aquas in gaudio de fontibus Salvatoris, et inebri- 
entur ab ubertate domus ejus, potentur aqua sapientias 
salutaris, nos potum nostrum cum fletu temperemus, 
cibemur pane lacrymarum, potum quern dat Dominus 
in lacrymis, accipiamus in mensura. Illi semper 
epulum ad patrem habeant, ad misericordenr et 

mitera, ad largitorem munerum cum benedictionibus: 
Nos oculos saepius convertamus ad judicem, ad 
severum et zelotem, ad districium examinatorem non 
solum opens, sed otiosi cuj usque sermonis. Non est 
nobis ad eorum statum felicem via paratior, non 
ingressus aptior, non progressus utilior. Ardua est 
haec via in ingressu, tolerabilior in progressu, fructu- 
osior in egressu. Haec est prima ad patriam via: 
initium enim sapientiae timor Domini. Ardua prima 
via est, et eget moderamine certo. Vere certo, ut 
non convertamur ad dexteram de misericordiae dul- 
cedine nimis praesumendo, vel ad sinistram de mise- 
ricordia desperando. Timor pons est angustior, per 
quern nisi cum maxima diligentia et cautela tran&ieris, 
ad contemplationis amoena pervenire non poteris. 
Per hunc pontem angustum fit introitus ad latitudi- 
nem caritatis: in transitu bujus pontis et a dextera 
et a sinistra praecipitium aequaliter eave. Ut igitur 
redeamus ad id quod coepimus, nos praecipue qui de 
hoc mundo sumus, in quibus et diligit mundus quod 
suum est, quoties redimus ad cor, primo loco timor 
occurrat, timor inquam judicis, timor tremendi illius 
examinis, in quo recipiet unusquisque prout gessit in 
corpore, sive in quo positurus est magnus ille pater- 
familias qui peregre profectus erat, rationem cum 
servis suis, quando scilicet omnes libri aperti erunt, 
et erit sibi quisque consiliarius, advocatus, et Judex: 
Libri. enim omnes aperti erunt omnibus. Tres autem 
in judicio libros attendo, librum vis, librum con- 
seientiae, et librum vitas. Librum vise dico librum 
datum in via* et ad viam ; et hie triplex liber scilicet 
institutionis Mosaicae, praedicationis Prophetical, et 
praedicationis Evangelic ae. librum autem canscien- 
tiae quis nesciat cognitionem bonorum operum ad 
gloriam, vel malorum ad confusionem et ignominiam ? 

Liber vitas liber est prodestinationis aeternae. Duo 
ex bis libris nobis particulariter aperti sunt: Tertius 
universaliter signatus et clausus. Librum discipline 
legalis jam nobis aperuit agnus qui occisus est, qui 
solus dignus inventus est aperire librum, et solvere 
signacula ejus. Librum enim legis clausum prius 
tarn scienti litteras Judaeo quam nescienti Pbilosopbo 
aperuit nobis leo de tribu Juda qui vicit, clavis 
David qui aperit et nemo claudit. Facta est autem 
hujus libri apertio, quando verbum abbreviatum fecit 
Do minus super terram, et in verbo uno omnia con- 
clusit atque complevit, in Christo scilicet suo, qui 
totius veteris instrument glossa est, et expositio. 
Unde in passione petrae scissae sunt, et velum templi 
a summo usque deorsum, tunc monumenta aperta 
sunt et multae Sanctorum quae dormierant in sepul- 
chro litteras surrexerunt. Tunc factum est cor Dei 
tanquam cera liquescens ; tunc tenebrosam aquam in 
nubibus aeris declaratio sermonum Domini illumi- 
navit, et intellectum dedit parvulis. Hinc Philippus 
accurrens adjungitur currui,et dicit: Putasne intelligis 
quae legis ? Et ascendens currum ostendit clausum 
in littera librum, aperit legenti et non intelligent, 
nomineque Christi prolato de propbetia Evangelium 
facit. Oblatus est, inquit, quia voluit et caetera. 
Apertus igitur nobis etiam in praesenti est liber viaB, 
quantum ad duas sui partitiones, tertia etiam partitio, 
quad ex novo consistit testamento, aperta nobis per 
fidem est, in futuro aperienda per speciem. Inde 
Hieronymus dicit, quod in Apostolis et Evangelists 
positum est velamen ex parte; in judicio autem 
aperientur oculi caecorum et aures surdorum patebunt, 
et videbit omnis caro quod os Domini locutum est : 
et ita liber viae tunc erit apertus ex toto. Liber etiam 
conscientiae nunc clausus: unde profundum est cor 

hominis et inscrutabile, et quis cognoscet illud ? Et 
alibi: Quis enim hominum novit quae sunt hominis, 
nisi spiritus hominis, qui in ipso est? Liber, inquam, 
ille tunc aperietur, quando scilicet manifests erunt 
abscondita cordis nostri, tunc apparebit homo nude 
portans fasciculum operum suorum, quum dicetur: 
Ecce homo et opera ejus cum eo. Librum etiam 
vitae Dominus in judicio aperiet, quum oves a dextris 
hoedos statuet a siuistris : quum -exibunt angeli et 
separabunt malos de medio justonim: quum intro- 
ducentur ad gloriam quotquot praeordinati sunt ad 
vitam aeternam, et tunc salvus erit omnis qui inventus 
fuerit scriptus in libro vitae. Addet forte aliquis 
librum experiential, in quo scilicet legent amarissi- 
mas historias, qui negligenter in libro vitas legerunt, 
qui noluerunt intelligere ut bene agerent. Tunc 
intelligent spinas suae rhamnum, et qui periri nolue- 
runt esse in poena, fient sapientes in poena. Fruc- 
tuosum igitur nobis valde esset et utile, ut judicii 
illius modum et formam ante oculos poneremus, immo 
quotidie quasi quoddam judicium novum in animo 
teneremus, et arguentem nos Dominum ac statuentem 
contra faciem nostram et nos ex operibus nostris 
judicantem attenderemus. Nam ut ait apostolus; 
Si nosmetipsos dijudicaremus, non utique judicare- 
mur. Utinam sustineretis modicum quid insipientiae 
meae, et quotidiani hujus judicii formam, quam con- 
cipio, patienter audientes, ad morum informationem 
ac Dei timorem prudenter converteretis audita. Pos- 
set quidem pater ille familias quotidie ponere nobis- 
cum rationem, et sicut de totius vitae curricula ultima 
judicaturus est die, ita nobiscum quotidie de quoti- 
dianis actibus disputare et dicere: Quod hodie uni 
ex minimis meis fecistis vel non fecistis, mihi fecistis 
vel non fecistis. Statuamus igitur Dominum seden- 

tern pro judice, diabolum pro accusatore, hominem 
quamvis ex nobis pro causa, et ad consuetam judicii 
formam .... redigamus. Nec miretur quis, si dia- 
bolum dixerim coram Deo, ut hominem accuset, 
astare, quum legatur in Job manifesto : Quadam die 
quum assisterent &c. adfuit inter eos etiam Satlian. 
Quod autem sanctum Job accusaverit, nec solum 
sequens demonstrat littera, sed et ipsius multiplex 
plaga. In Apocaljpsi etiam fratrum accusator dici- 
tur, qui nunc tempore gratiae eo callidius accusare 
intendit, quo contra jacula ejus ignita homo cautius 
fidei suae sponsion em ad defensionem suam, et Eccle- 
siasticorum Sacramentorum munimenta praetendit. 
Venditus enim homo diabolo in servum per culpam 
primi parentis ante tempus gratiae, non tarn callidos 
tentatoris sustinebat assultus : sed erat ei sicut equus 
et mulus, quibus non est intellectus; et inde non erat 
in homines debacchandi tanta immanitas, quum re- 
sistendi non daretur hominibus ulla facultas. Verum 
quum fortior Christus superveniens domum diaboli 
fortis intravit, et tulit rasa ejus, acrius diabolus per- 
sequi ccepit alacrius resistentes, et eo callidiores prae- 
tendit laqueoru n insidias, quo plures vidit ereptionis 
hominum vias, et tunc coepit juxta beatum Job, con- 
cupiscere escas electas: unde ad cribrandos etiam 
apostolos expetiit potestatem. Verum redeamus nunc 
ad id quod coepimus, et accusatores quodammodo 
verbis utentes, apud Patrem-familias sedentem pro 
judice, hominem in medio constitutum diffamare stu- 
deamus, quasi dissipaverit bona illius. Astat, inquit, 
Domine, homo iste totus homo, totus humus, totus 
caro, cujus in propatulo culpas, cujus infinitae contra 
majestatem tuam offensiones, cujus non levis culpa 
promeretur veniam, sed immanium pertinacia pec- 
catorum iram provocat et vindictam. Si pertinaci 

x 

de caetero parcere perseveras: si ad poenitentiam 
toties oblatam, toties repudiatam adhuc tarn obsti- 
natum, et ingratum expectas : jam non judicis agis 
officium, sed negligentis et remissi. Recordare, 
quaeso, justorum judiciorum, et his qui oderunt 
te, retribue; Don habet misericordia tua, Domine, 
quod objiciat, si jam nunc justitia puniat, quern 
incorrigibilem prorsus operum pernicies et series 
continuata declarat. Si nunc tandem dederis ei 
secundum opera manuum ejus, si secundum ne- 
quitiam adinventionum ejus retribueris ei, miseri- 
cordias tamen tuae non diceris oblitus ; quia, me licet 
invito, damnatum citra meritorum exigentiam es 
puniturus. Hie misericordia superexaltabitur judi- 
cio, dum longe citra meritorum exigentiam desaeviet 
poenalis afflictio. At ne generalibus tantum methodis 
videar inhaerere, et speciale crimen ei nullum objicere, 
ut caetera praetermittam, quae et modum excedunt et 
nuraerum; super trium specialiter criminum culpa 
eum aggredior, et de transgression e triplici adrersus 
eum constanter intendo. Primo quidem eum plane 
pronuntio mendacem atque perjurum; secundo pro- 
ditorem duplicem et perversum; tertio raptoris ei 
impono crimen etvitium. Responsio in his omnibus 
sufficiens in evidenti est, et inductio manifests pro- 
bations in promptu. Quis enim mendacem neget 
atque perjurum, qui factum celebriter, et sub legiti- 
morum testium astipulatione promissum peccati 
chirographum mecum conscribendo delevit, et bap- 
tismi pactum tarn solemniter habitum, tot testibus 
approbatum cum fidei suas transgressione disrupit? 
Ibi, bone Judex, tecum agebatur in dolo, ubi remis- 
sionem culpae originalis impetravit fallax et verborum 
nubilo palliata promissio. Verum, ni fallor, Deus 
sic promissionem aut juramentum intelligit, sicut 

ille, cui promittitur aut juratur, intendit. Inten- 
debas-ne, bone Judex, ibi tecum agi in dolo, et 
silebas, aut non intendebas: decipiebaris cui omne 
cor patet et omnis voluntas loquitur, et quern nullum 
latet secretum ? At vero quum dolum perciperes, cur 
remissionem indulsisti? aut certe cur non remisisti 
in dolo, ars ut artem falleret, et in foveam, quam 
fecerat, falsus promissor et compertus deceptor inci- 
deret? Verum ne misericordiam tuam importune 
nimis videar increpare, qui judicium peto, quas 
quidem velim nolim, comes erft judicio ; fueris licet 
in Baptismo misericors, aut re'missus, et aetatem forte 
promittentis excuses : Quis mihi de secunda et tertia 
aut certe pluries repetita promissione respondebit? 
non judicem cum reo in jus traho, sed judici offero 
judicandum: vel certe jam, si juste agitur, judicatum. 
Instituisti, Domine, tabulam secundam post naufra- 
gium, erectionem post casum, pcenitentiam post 
lapsum. Taceo et pratereo quod in fraudem meam 
facta fuerit haec institutio, et quia earn destruere non 
valeo, esto sit rata sustineo. Abrenunciavit in bap- 
tismo reus hie Sathanae et omnibus operibus ejus, et 
omnibus pompis ejus; immemorque promissi, quam 
cito potuit abrenunciato se tradidit, et operibus ejus se 
implicuit, et pompis immiscuit. Verum cognito.quod 
egerat, sententiam immutavit in melius. Esto, rediit 
ad cor conversus ut odiret populum suum et domum 
patris sui : esto, dereliquit impius viam suam, et vir 
iniquus cogitationes suas, et reversus est ad Dominum, 
et misertus est ejus. Esto, dum tamen et id pariter 
constet quod sententiam iterum mutavit in pejus, et 
facta sunt novissima bominis illius pejora prioribus : 
quod paucis ostendo. Memento, quaeso, quod coram 
Vicario tuo tibi promiserit, coram Christo tuo, coram 
sacerdote videlicet tuo innovavit pactum baptismi, et 
x2 

debito se renatae promissionis astrinxit. Nec est 
certe quod ibi excuset aetateiu, quod causetur violen- 
tiam, quod pratendat insufficientiam. Venit ante 
Sacerdotem tuum adultus et discretus, promisit volun- 
tarie et non coactus, et non iuipar humeris onus 
suscepit sponte intrepidus. Quid plura? uno 
e ode m que moraento et a Sacerdote recessit, et a 
proposito resilivit: fefellit Sacerdotem, fefellit te, 
fefellit se, abjecit jugum suave et onus leve, ac sub 
peccati jugo vetustam amplexus est servitutem, 
abjecit vestera innocentiae, et induit vestem concre- 
tam sanguine ; abjecit breve pallium, quod utrumque 
operire non potest, et pallium, quod Dominae 
iEgyptiae reliquerat, iterum apprehendit, et ut brevius 
inferam, eo licentius ad perpetrata rediit, et nondum 
attentata aggressus est, quo majorum ante confes- 
sionem fuerat criminum reus, ut traheret restem 
longam, et quasi vinculam plaustri peccatum. Quasi 
igitur ad damnationem non sufficeret prateritorum 
fasciculus peccatorum, addidit promissionis trans- 
gressionem et fidei. Nec semel ad Sacerdotem 
accessit in dolo, sed tempore determinato confitendi 
potius consuetudinem sequens quam conscientia? 
puritatem, semel in anno precedentibus peccatis hoc 
addidit, ut in conspectu Christi tui mentiretur tibi et 
remissionem umbratilem a Sacerdote reportaret in 
dolo. Quod si ordines sacros assumpsit, quibus est 
continentiae connexa promissio, et in ordinibus sacris 
ita inordinate se habuit, ut esset novissimus error 
pejor priore. Deficiet me teinpus, si promissionum, 
quas tibi fecit, transgressiones, si votorum frustra- 
tiones enumero : taceo de mendaciis, quibus semper 
quotidianus ejus sermo respersus est. Taceo de 
frequentibus et interlocutoriis juramentis atque per- 
juriis, quibus tibi fragilitatem pro eo assumptam 

multipliciter objecit : quibus mortem, crucem, passi- 
onem, et caetera humanitatis improperia turpiter ex- 
probravit, imo quodammodo Judaic® rabiem crude- 
litatis excedens os ex te comminuit, immo ossa tua 
dinumeravit, et te quodammodo per minutissima ossa 
distraxit Si haec, Do mine, levia putas, multum 
derogas beneficio humanitatis assumptas, nec tua 
fateris in veritate membra vel vulnera, quae tantis 
tarn faciliter sustines opprobriis lacerari. Itaque aut 
injurias membrorum tuorum vindica et contumelias 
vulnerum, aut phantasma fuisse concede, sicut tui 
discipuli putaverunt. Igitur, Judex bone, si prin- 
cipium verbornm tuorum Veritas, immo si ipse Veritas 
es, ex quo ablatum est ab ore lei hujus verbum 
veritatis usquequaque, in veritate, quaeso, judica et 
pro veritate animam occide, cujus os tarn saepe 
mentitum est, et ab oculis veritatis exclude perjurum. 
Satis super primo articulo disputatum esse credi- 
derim; prassertim in conspectu tuo, cui nec verborum 
argutias, nec Rhetoricae institutionis industria fidem 
dictorum facit ; sed de vultu tuo, idest, de cognitione 
tua judicium prodiit. Possent igitur ad propositum 
dicta sufficere, sed ut enumerationem elocutio con- 
sequatur, proditor evidenter ostendatur et raptor. 
Proditorem primo manifeste demonstro. Nunquid 
proditorem esse concedis, bone Judex, eum qui 
manducat panes tuos, magnificat adversus te sup- 
plan tationem ? Nunquid manus tradentis te tecum 
est in mensa, quum panem . angelorum manducat 
homo, panem qui de coelo descendit, et dat vitam 
mundo? nihilominus tamen communicat inimicis 
tuis, abit in consilio impiorum, in via peccatorum 
stat, et quod scelestius est, imo quod sceleratissimum 
est, in cathedra pestilentiae sedere gloriatur. Aut 
traditorem talem esse concede, aut Augustinum 

tuum repelle plane dicentem, tantum peccat quis 
Christum tradendo peccatoribus membris, quantum 
qui tradiderit eum crucifixoribus Judaeis. Displicuit 
tibi in discipulo tuo proditio, quae non solum tem- 
porali punita est laqueo, sed igne irremediabiliter 
expiatur aeterno. Consimilis igitur cur cessat ultio 
etretributio? cur tardatur: quum in hoc Judas suc- 
cessore crimen appareat proditoris. Communicasti 
ei, Domine, de mensa tua, de altari sancto tuo, non 
quemlibet panem, sed panem angelorum, non quem- 
libet potum, sed sanguinem tuum pretiosum. Vero 
eum cibo saginasti, verum ei potum propinasti. 
Unde et dixisti, Caro mea vere est cibus, et sanguis 
meus vere est potus. Sedit ad mensam magnam, et 
quum similia praeparare deberet, fel potius tibi pro- 
pinare proposuit et acetum, rursum crucifigens 
sibimetipsi Filium Dei, et ostentui habens. Quid si 
eum tanquam fidelem servum atque prudentem con- 
stituisti super familiam tuam, ut dares illi in tempore 
tritici mensuram ? Quid si de pane angelorum confi- 
oiendo eum ipsis augelis praefecisti, consecrationem 
Dominici Corporis et Sanguinis illi concedens, ad 
quam angelicas naturae puritas non accedit? Pro- 
spicere panem ilium angeli, cui cum tremore exultant, 
sed conficere non attentant : non enim angelis mun- 
dissimis datum quod hominibus peccatoribus con- 
cessisti. In angelis tuis reperisti pravitatem, homi- 
num peccata dissimulas: perditum hominem et cum 
quadam violentia, et -difficultate redemptum magis 
honorare videris atque diligere, quam angelum tuum 
nunquam perditum, ac proinde nunquam redimen- 
dum. Speciosum te forma facis prae filiis hominum 
appellari, quasi homines praecellere tibi sit gloriosum, 
qui claritatis risionis tuae puritatem pascis et vegetas 
angelorum. Vere deliciee tuae esse cum filiis hominum, 

quibus non solum angelicam deputasti custodiam, 
8ed et supra angelos humanam sustinuisti exaltare 
naturam. Hinc quasi extra hominem positus homo 
Paulus audet se quasi angelorum judicem angelis glori- 
ando praeferre: Nescitis, inquit, quia angelos judica- 
bimus? verum haec tibi relinquo, judex bone, et sileo. 
Videant aequitatem oculi tui, an scilicet humana 
natura debeat angelos judicatura conscendere, an 
digna sit potius nobiscum judicata descendere. 
Humilies quantumlibet angelos tuos, inclines quan- 
tumvis coelos tuos, hominem subleves et sublimes, 
inveniat filius prodigus gratiam in conspectu patris 
sui, et novem drachmis drachma decima perdita ac 
reperta praepolleat, ovisque centesima nonaginta 
novem relictis in deserto sit carior: sustineo ecce 
et taceo, dolere possum, invidere possum, impedire 
non possum ; verum vellem sic te diligere hominem, 
ut odires proditorem ; naturam te persequi nolo, sed 
vitium. Habeat sibi humana natura titulos suos, 
habeat sibi praerogativam dignitatis suae, dum tamen 
inveniat culpa quod meruit, non eat in vacuum 
culpa, et homo quantumvis de dignitate status sui 
glorietur in poena, hominem suscipe si placet, sed 
despice proditorem. Si mendacis hujus atque perjuri 
proditionem dissimulas, et occasiones more tuo quaeris 
ut parcas, justitiae tuae jam nunc injurias facis, quae 
ultionem ex eo et me tacente reposcit. In evidenti 
enim est proditio quam propono, quam commensalis 
hie tuus inimicis tuis communicavit, pulsantibus 
aperuit, intrantibus obviam venit, gratanter suscepit, 
hospitio imo quanta potuit diligentia et solicitudine 
eis est familiariter obsequutus dereliquit novus Judas 
consilium pacis, et cum iniquis consiliatus est. Nonne 
haec sunt quae odisti, Domine, superbia, cupiditas, 
gastrimargia, luxuria, et hujusmodi? Quantam his 

familiaritatem ostenderit, quam devotum se in eorunr 
obsequium dederit, si placet, paucis adverte. Quis 
natione ccelestem superbiam in arce cordis sui sub- 
limius collocavit? Quis ad serviendum Mammons 
diligentiorem curara impendit? Quis Gulae magis 
illectus ingluvie? Quis inquinatus magis sorde 
luxuriae? Quern, quaeso, magis inflammavit cupi- 
ditas, avaritia stimulavit, inflavit supcrbia, suspendit 
ambitio, efiaeminavit lascivia, luxuria sordidavit ? in 
promptu demonstrare est quod aperuit diabolo et 
clausit Christo. Qui enim superbiam recipit, non 
solum bumilitatem sed et humilitatis magi strum 
Christum excludit, qui et dicit : Discite a me quia 
mitis sum et humilis corde. Qui cupiditatem intro- 
ducit non solum largitatem exterminat, sed et mune- 
rum largitorem, qui ad astruendam liberalitatem largi- 
tatis suae prohibet de crastino cogitare. Qui Gastri- 
raargia peritus non solum salutare jejunium asperna- 
tur, sed et jejunatori claudit, qui quum quadraginta 
diebus jejunasset, postea esuriit. Qui in cubiculo 
suo luxuriam collocat, non solum sanctimoniam ex- 
pellit, sine qua nemo videbit Dominum, sed et pariter 
eum repellit, qui Virginitatis gloriam dedicavit in 
matre, et ccelos coepit Virginitatis fcecunditate replere. 
Alias mihi sanguisugae mea filias parit, sed praedictas 
quatuor specialiter perelegi, quae optata mihi saepius 
trophaea reportant, et majora frequentius afferunt 
lucra. Ut de primogenita igitur primo agatur, quse 
mihi triumph um de homine isto reportaverit Superbia, 
paucis expono. Primo . siquidem si quod unquam 
opus de genere bonorum fecit, verbi gratia, si elee- 
mosynam dedit, jejunavit, vel oravit, si in lege 
Domini meditando aliquid quod dignum memoria 
crederet potuit sc rip ti tare, aut consulte quid egit, 
superbia quae vult esse comes virtutum, pulsavit^ 

intravit, accubuit, ac denique lotum opus sibi ipsa 
possedit. Pulsavit, inquam, per opens consideratio- • 
nem, intravit per approbationetn, accubuit per quan- 
dam operis extollentiam et admiration em. Possedit 
per quassitam humani favoris et gloria? laudem. 
Pulsavit, inquam, quasi prudens et discreta, intravit 
palpans et subdola, accubuit sublimis et gloriosa, 
possedit laudibus humanis praemiata. Pulsavit igitur 
caute, intravit obscure, accubuit manifeste, possedit 
secure. Igitur qui cum Aioth ambidexter esse de- 
buerat, cum diabolo factus ambisinister, de dextera 
sinistram fecit, dum opus bonum sinistra informa- 
tionis infectione pervertit. Sic ad sinistram decli- 
navit et dexteram, imo sic sinistram confudit et 
dextram, ut et cnicifigi tecum bonum operando no- 
luerit, et a sinistris cnicifigi bonum ipsum sinistre 
informando maluerit. Yerum si hominem ex operi- 
bus judicas, a sinistris erit in judicio, qui a sinistris 
fuerit crucifixus in mundo. Repleta erat dextera 
ejus muneribus, et Diabolus stetit a dextris ejus, 
dum etiam bonum quod fecit pro munere fecit laudis 
humanae : sic aquam egredientem de templo a latere 
dextro in sinistrum latus se dando sibi fecit inutilem, 
et Domiuici cruoris a latere dextro fluenta manantia 
eb copiosam quae apud Dominum est redemptionem, 
sibi prodesse non pertulit. Nec solum operibus ejus 
bonis bonitatem superbia victrix invidit ; sed et ut 
mala ipsa superbe fierent, et cum contemnentis vul- 
tuositate providit. Gloriari ausus est in malitia po- 
tens iniquitate, nec sub Deo et facie ejus fugiendo 
peccavit, sed contra Dominum et in faciem ei resi- 
stendo furoris Dominici ausus est provocare vindic- 
tam. Nihil enim tan turn Deo legitur displicere, sicut 
post peccatum cervix erecta. Confringe igitur, 
Domine, cervicem peccatoris, elide pertinaciam tibi 

in faciem resistentis, qui de offensione tua erectus est 
in superbiam, et de mandatorum tuorum, imo tui 
ipsius contemptu in oculorum extollentiam et elatio- 
nem. Quasi enim victoria de se habita exultavit cor 
suum : et tuo penitus timore sublato, dissimulare jam 
visus est aut nescire quod qui donnit adjicere habeat 
ut resurgat. Sic igitur superbia et bona ejus infecit, 
et mala perfecit, bonis abstulit condimentum, malis 
attulit complementum. Quae divina esse videbantur, 
humana fecit, quae humanae erant fragilitatis diabolica 
esse perfecit, dum et bonis retributionem expectavit 
ab homine, et de malis diabolicse exemplum exhibuit 
elationis in homine. Gloriose igitur coronata super- 
bia ad me est reversa de praelio duplici, ut dictum 
est, de hoste potita triumpho. Per superbiam itaque 
aperuit diabolo, et clausit Christo ; quod etiam in eo 
cupiditas magistra perfecit, quod tarn pauperis status, 
quam divitis luxus ostendit. Si enim data est ei a 
Deo paupertas, data pio munere, non pauperem 
Christum sequi voluit, sed divitem mundum ; sed nec 
portum secundum aureae mediocritatis elegit, sed in 
incerto divitiarum speravit, et in auro spem posuit, 
in quo confidunt homines. Ad pauperis igitur cordis 
ostiolum cupiditas damnata pulsavit, intravit, accu- 
buit, et possedit. Pulsavit opum gloriam explicando, 
intravit promittendo, accubuit spem in eis firmando, 
possedit finem in eis beatitudinis statuendo. Pul- 
savit ostendens promittenda, intravit promittens osten- 
sa, accubuit spem stabiliens in promissis, possedit 
finem constituens in speratis. Pulsavit quum osten- 
dit omnia regna mundi, intravit quasi dicens, hasc 
omnia dabo tibi si cadens adoraveris me, accubuit 
quum sperare docuit in thesauris pecuniae, possedit 
cum altero Dominorum excluso soli mammonae fecit 
ex quieto, placito, et certa deliberatione servire. Sic 

igiiur ituin est in viscera terrae, per fas et nefas 
divitiae conquisitae, et thesauri latere volentes extra- 
huntur inviti, extracti iterum in alias tenebras retru- 
duntur, ne liberalitas gratiosa dispergat quod iniqua 
cupiditas aggregavit. Felicem igitur paupertatis 
statum sitibunda cupiditatis scabies inquinavit, me- 
dicinara convertit in morbum, et per anfractus deside- 
riorum varios compendia ad patriam indulta distorsit. 
De divitum autem statu quid referam, quein sibi 
totum idolorum servitus vendicavit, qui necessario, 
vel iniquum facit, vel iniquitatis heredem? Omnis 
enim dives iniquus aut heres iniqui. Quum enim ad 
pauperem cupiditas ingeniosa pedetentim introeat, 
vires sibi continuas ex divitiarum incremento multi- 
plicat: quia quanto plura conquirit, tanto majora 
concupiscere avarus addiscit: " Crescit amor nummi 
quantum ipsa pecunia crescit." Sicut in morbo 
hydropicus : " Quo plus sunt potae, plus sitiuntur 
aquae." Cupiditas igitur, quae pauperem alliciendo 
demulcet, divitias conquirentem cruciat et extorquet, 
divitem vero jam factum omnino sibi vendicat et 
absorbet. Haec est quae oculos sapientium excaecat, 
et vires auctoritatis inclinat. Haec est quae in seve- 
ram tyrannidem Reges impingit, quae legum statuta 
pervertit, quae Praelatos Ecclesiae Judae proditori con- 
ciliat, et Decretorum sanctiones enervat. Haec est 
quae veritati patrocinium subtrahit, pauperibus justi- 
tiam, judiciis sequitatem. Igitur, ut ostensum est, 
aperuit diabolo reus iste per cupiditatem, clausit 
Christo : quod et ilia potenter effecit, quae per pomi 
vetiti gustum primum bominem de Paradiso ejecit. 
Haec est Gastrimargia, quae et ipsa pulsavit, quum 
coquinae labores et cibos obtulit delicatos: intravit 
quum ventrem non fame, sed pretio invitavit : accu- 
buit quum docuit epulari quotidie splendide: possedit 

quura pro Christo Deus esse venter incoepit. Pul- 
savit per appetitus dulcedinem : intravit per gustus 
suavitatem. Accubuit per consuetudinis absorptio- 
nem : possedit per illicitam ventris dominationem. 
Hinc imaginem et similitudinem Dei, quae refulget 
in homine, caeca deformavit ebrietas, et in animal 
brutum insensata hominem sensualitas declinavit. 
Proditur deinde in affectum cordis, ex adipe prodit 
iniquitas, et a Nabuzardan principe coquorum cap- 
tivatur Jerusalem. Sic super talentum plumbi 
sedens iniquitas a ventris ingluvie ad ignobilia mem- 
bra et ventris arnica descendit. Saginato enim 
ventre atque farcito furiata totum hominem libidinum 
pompa deambulat, et fremitu quodam effraenato ac 
concussione horribili, ad consensum genitalium cae- 
tera etiam membra potenter inclinat. Trrigatus si- 
quidem corporis humor spinas germinat voluptatum, 
et quasi ratione sopita sensualitas sola humani corporis 
habet imperium. Et comessationibus profecto, et 
ebrietatibus humanae compositionis organa cuncta 
delirant, et in vitium faciliter omnium membrorum 
natura degenerat. Lascivus in conviviis oculus 
luxuriantem frangit aspectum, unde legitur: in 
conviviis luxuriantes, oculos habentes plenos adul- 
teriis et incessabilis delicti. In conviviis litis lingua 
balbutit, et garritu superfluo verba semiplena con- 
fundit: unde et linguae refrigerium specialiter dives 
in gehenna requirit. In conviviis dextra percus- 
sionibus sasvit, et a verbis frequenter proditur ad 
verbera : unde et legitur : Cui rixae ? cui fovea ? cui 
sine causa vulnera? cui suffusio oculorum: nonne 
bis qui commorantur in vino et student calicibus 
epotandis? Quid insuper, judex bone? Quid de 
Christo tuo dices ? de sacerdote sancto tuo ? Imo 
si recte agitur modo qui pepones et allia ollas 

carnium sectatur JSgypti, et hesteruam saepius crapu- 
lam eructat in calice, quia licet tota nocte dormiendo 
transmissa et matutinis vigiliis, aut omnino praeter- 
missis, aut multipliciter syncopando transcursis, ex 
vino hesterno ruCtus inter sancta dedit ex indigestione 
convulsos. Praedixerat Apostolus Paulus babemus 
altare, de quo edere non habent potestatem, qui 
tabernaculo deserviunt, idest, corporum voluptati, et 
ciborum affiuentias. Beatus Augustinus, Si vino- 
lentia, inquit, te ingurgites, quantaslibet lingua tua 
Dei laudes sonet, vita blasphemat. His ita trans- 
cursis breviter, restat ostendere quomodo per luxuriam 
aperuit iste reus diabolo, et clausit Cbristo, quoniam 
et ipsa pulsavit, intravit, accubuit, et possedit. Pul- 
savit, quum per primos motus consensum expetiit. 
Intravit, quum dulci medullarum calore consentientis 
membra perfudit. Accubuit, quum ad opens illicit! 
patrationem victum inclinavit. Possedit quum incli- 
natum sub lapide consuetudinis pressit. Pulsavit 
igitur per appetitum, intravit per consensum, accubuit 
per opus completum, possedit per consuetudinis 
vinculum. Pulsavit praetendendo naturam, intravit 
concipiendo culpam, accubuit patrando conceptam, 
possedit repetendo de more patratam. Igitur si 
libido titillavit sensum, si ad illicit a desideria naturae 
languor allexit, non elisit reus iste nequitiam vi 
scientiae, nec parvulos allisit ad petram, nec vulpes 
parvulas ccepit, quae demoliuntur vineam Domini 
Sabaotb ; sed statim libens ad consensum usque 
prorupit, et ad opus illicitum declinavit, in foveam 
turpitudinis sese praecipitem dedit, et consuetudinis 
lapide pressus et sepultus, contra Dominum obdor- 
mivit: clausit super eum puteus os suum, et intrave- 
runt aquae usque in animam ejus : hie solum tentationi 
ingruenti non res ti tit, sed earn saepe praevenit, et 

concupiscentiam propriam initando vicem nequissi- 
morum spirituum gessit, quorum interest in tentatio- 
nem inducere, et sopitos fomitis igniculos congestis 
undique spinis et stipula suscitare, donee exardescat 
sicut ignis in spinis. Aperuit igitur diabolo per 
luxuriam, et clausit Christo, quia non solum pulsantem 
suscepit hospitio, sed quasi renitentem traxit et allexit 
invitum. Quod si arcam Domini statuit juxta Dagon, 
sicut plurium mos est nunc temporis sacerdotum, qui 
Filium Virginis statuunt juxta filium Veneris, qui 
nec renibus praecinctis, nec corde praeusto Sacramenta 
mundissima praesumunt tractare immundi, et sacra- 
tissimum illud corpus non sindone munda involvunt, 
sed conscientia cruenta suscipiunt, non in monumento 
novo et exciso in petra suscipiunt, sed in sepulcbro 
dealbato, pleno intus omni spurcitia et ossibus mor- 
tuorum. Plura ex his quam hie dicantur intellige, 
Domine, ne causae pariant compendia captata dis- 
pendium, et adducat bre vitas circumcisa jacturam. 
In immensum enim protenderetur oratio, si per 
numeros, tempora, et modos velim exponere quod 
cum inimicis tuis babuit commensalis iste tuus com- 
mercium, quod proditionis propositae notam habere 
constat et vitium. Non est diutius immorandum ut 
raptor ostendatur, qui proditor non dubitatur atque 
perjurus, ne poenam promeritam, quam deposco, oratio 
in Ion gum protensa retardet. Raptorem ergo paucis 
adverte. Quis enim manifestam negetesse rapinam; 
quum res aliena invito domino contrectatur, et ad 
alterius dominium res proprio domino subtracta distra- 
hitur. Hoc autem reus iste fecisse convincitur, qui 
animain a Deo non datam ei, sed praestitam, ab ipsius 
alienavit servitio, et meas potius ditioni subjecit: de an- 
cilla Deitatis ancillam fecit iniquitatis. Qui enim facit 
peccatum, servus est peccati. Si raptor esse dene- 

gatur, raptoris nomen pariter evitet, et crimen, qui 
rautuari solet, et non solvere, debitor ingratus in 
mutuo, in deposito infidelis. Porro si talenti illius 
Evangelici custos iidelis arguitur, qui pecuniam 
Domini sui abscondit, paratus reddere propter usurae 
incrementa commissum : quis impunitum abire per- 
mittat eum, qui talenta commissa gratis et credita 
non multiplicavit ad gratiam, sed distorsit ad culpam? 
Propter enim lucrum divina ad usuram talenta est 
partitas, dum naturae dotes et dona gratuita non ad 
auctorem naturae retulit et gratiae largitorem, sed ad 
passiones ignominiae, ex bonis tuis occasionem sibi 
sumens et materiam delinquendi. Factus enim eo 
ad culpam pronior, quo naturae dotibus et gratiarum 
largitate sublimior. Sic animam tuam, sic munera 
tua tibi, judex bone, subtraxit, et praeter beneplacitum 
tuum meo dominio subjugavit, de tuo mihi te invito 
lucrum fecit, sortemque tuam ad usuram propter 
mea lucra donavit. Taceo de rapinis manifestis, 
quibus non solum proximorum sarcinae violentia au- 
feruntur, sed res etiam pauperum indebite detinentur. 
Raptorem enim plane scriptura tua pronuntiat, qui 
pauperibus credita non dispensat, nec multum inter- 
esse commemorat, an sua non det quis, an diripiat 
aliena. Ut igitur quae dicta sunt brevi concludam 
epilogo, finem suum mala videtur oratio consequuta, 
quae et perjurum apertissime demonstravit, et prodi- 
torem irrefragabili argumento convicit, et raptorem 
manifesta ratione conclusit Poenas igitur deposco, 
judex bone, quas meruit, justitiam nunc tuam de jure 
compellans, ne misericordiam de caetero negligentem 
autremissam esse promittat; sed rem nominis impleat, 
manifesteque convicto retribuens secundum opera 
sua districta videlicet severitate quod justum est 
Audistis, carissimi, quantis contra hominem hunc 

utitur argutiis humani generis inimicus, quantis per* 
suasionibus utitur, quantis rationibus et iram judicis 
incitat, et peccatori poenam exposcit. Quis, quaeso, 
ex nobis quibus specialiter sermo iste conscribitur, 
actus relegens vitas praeteritae, in hujus accusationis 
districtione non timeat? Quis sermonum istorum 
jacula ignita sustineat ? Quis diffinitivum calculum 
in hujus causae discrimine totis vise e rib us non con- 
tremiscat ? Denique quis se ab injectis facinoribus 
sufficienter excuset ? aut quis veritatem in hac dis- 
quisitione abscondat et deneget, praesertim quum in 
conspectu agatur judicis cuncta cernentis. Caeterum 
non tantum praemissae accusationis species contexta 
deterret, quantum accusatoris subtilitas, quae non 
solum ex naturae- suae perspicacitate, sed et longissimo 
rerum et temporum usu cbmparata dignoscitur; eo 
enim accusationi suae fortiora ingerere argumenta 
credendum est, quo tenacioris scitur esse memoriae, 
quo perspicacioris malitiae, quo truculentioris invidiam 
Praeterea quos bominis sensus formido injecta non 
bebetet ? Quae viscera horribilis non concutiat tiinor, 
quod in conspectu judicis veri pariter ac severi pro 
veritate causae videtur inesse, et non tam accusando 
iniquitatis suae venena diffundere, quam pro veritatis 
injuria declamare? Fateor, quum recogito annos 
meos in amaritudine animae meae, quum facinorum 
meorum seriem ad hujus accusationis justitiam oculis 
judicis antepono, irruunt in me formido et pavor, 
veniunt super me timor et tremor, et quasi quaedam 
tenebrae cor meum caliginosa quodammodo involu- 
tione contexerunt. Contristatus sum in exercitatione 
mea, et conturbatus sum a voce inimici, et a tribula- 
tione peccatoris : paululum tamen ab hac formidine 
respire m us, et ad respondendum objectis aliquateuus 
insistamus. Bene utique provisum est, si quadam 

levi exceptione quae videntar occurrere, bujus accu- 
sationis possemus molimina excusare. Dicamus igitur 
sine prasjudicio melioris consilii, imo dicat reus in 
judicio constitutus : Inevitanda, Domine, legum aequi- 
tate sancitum est, ne inimicus in accusationem inimici 
recipiatur, quoniam sic pateretur persaepe Veritas 
affectata calumniam, dam livore mordaci non culpam, 
sed personam persequeretur intendens. Patet autem 
quod hostis non solum meus sed humani generis 
inimicus antiquus accusationem in me contexuit 
istam, a qua, judex bone, dictam ob causam absolvi 
humiliter peto, ne nocere mihi valeant maledicta, 
quae in me ex antiquo livore congessit. Nil, inquit, 
accusator, nil tibi proderit hoc commentum, quoniam 
quicquid subterfugiendo excipias, accusationis con- 
texts argumenta verissima non evitas. Esto, inquam, 
inimicus tuus esse concedar, et ideo in accusationem 
tui non admittar, dum tamen ilia non sileat qua " ju- 
dice nemo nocens absolvitor," quam nocens quisque 
compellitur " nocte dieque suo gestare in pectore 
testem." Loquere, inquit conscientia, loquere quae- 
de more nocentes accusas, quae mordacibus aculei^ 
pungis et crucias, et ante poenas infernales miserorum 
animos immisericorditer extorques et laceras. Lo- 
quere, quaeso, loquere conscientia, secretorum abs- 
condita profer ad lumen, et quae in tenebris facta 
sunt praedica super tecta. Clama quaeso, ne cesses. 
Quid, inquit conscientia, quid clamabo? unde in- 
cipiam ? Quo gesta huius hominis sermone descri- 
bam ? visne ut longissimae iterum accusationis 
argumenta contexam ? Porro cujus auras ad audita 
Hon tinniant, si quae mihi implicite reservavi explicare 
contendam ? Caeterum ut paucis meliceat expedire, 
orationi tuae plane consentio, et qusecumque intu- 
listi vera esse propono. Imo veritati plurima ad 

digne memoranda oratio circumcisa subtraxit, reique 
seriem minus evidenter brevitas affectata disseruit. 
Ad enarrandas siquidem et enumerandas punctiones 
meas, et mordaces repercussionum mearam aculeos, 
quibus ad excessus singulos hominem miserum ultrix 
insatiata rodebam, sermo nimirum mihi deficit, quia 
non sufficit, quoniam in his nec modum sermo rebus 
inferior aequat, nec numerum arena compensat. Ex 
paucis autem novit judex tuus multa colligere, cui 
prater Simonis officiaomne cor patet, et omnis|voluntas 
loquitur, et ad quern etiam tacendo clamatur. Quid 
nunc, inquit accusator, quid miser homo ad ista 
respondes? Qua nunc exceptione poteris cavillari? 
Qua pcenam promeritam interpositione niteris re- 
morari? An et hanc inimicam tuam dices, quia 
testimonium perhibet veritati ? Usque adeone Veritas 
tibi odium parit, ut praeter verum nihil in hac causa 
formides? consciamne tibi conscientiam tuam veri- 
tatis occasione hostem familiarem, et ad nocendum 
efEicaciorem esse proponis? Si et hanc inimicam 
tuam judicas, ipsos veritatis asseclas angelos pro 
veritate testes invoco, et induco : si tamen voluerint 
loqui quod sciunt, et testari quod viderunt. Quinimo 
loquantur de te ut volunt, testificentur, ut libet, men- 
tiantur si licet, et per mendaciorum angelos falsita- 
tisque diffugia veritatis, si possunt plana declinent. 
Loquatur quaeso, Doxnine, angelus ille potissimum, 
qui ei ad custodiam inutiliter deputatus angelo 
Sathanae victus toties cessit, et in omnibus consiliis 
suis repulsus et spretus, quasi subtristior saepius et 
confusus abscessit. Unum, judex bone, unum fina- 
liter peto, ut patrocinium causae meae Veritas praestet, 
et invitum pro veritate discrimen soror veritatis 
justitia judicium accelerando diffiniat Utinam, 
firatres mei, in hujus etiam coangustationis articulo 



Digitized by Google 



AD POPULUM. 323 

excogitaret locum exceptio, quae conscientiam ab 
bujus accusationis importunitate repelleret, et homi- 
nem hunc ab imminentis diffinitionis calculo liberaret. 
Excipiendumne est quod mulier in accusatione non 
recipitur, nisi de sua vel suorum injuria agatur? 
Conscientiam nomine fceminino censeri manifestum 
est : quare ipsam ab accusationis jure figura dictionis 
videtur excludere, ipsaque rei proprietas nomine 
ftaminino signanter expressa. At manifeste, inquit 
conscientia, de mea agitur injuria, quoniam munda a 
Deo creata sum, munda tibi miser homo a Deo data 
sum, munda custodiri jussa sum, et ne quid in me 
spurcitiae originalis maculae surculus reliquisset, ab 
ejus traductione in baptismo fidei, aut Sacramen- 
torum instructio non rationis a Deo insitae mibi, aut 
tutela profecit, quominus renitentem me ad illicita 
desideria traxeris remordentem, quominus renitentem 
me pollueris et invitam, quominus in conspectu 
creatoris nostri, et sanctorum angelorum fcetere me 
feceris inextincta semper rationis scintillula repug- 
nantem. Mea igitur, mea est injuria, mea agitur 
causa, mea est specialiter accusatio et querela. Quid 
nunc, carissimi, quid contra bujus responsionis 
argutias ingerendum? An adhuc jnutilibus excep- 
tionibus insistendum? Accusationem profecto de- 
clinare non possumus, veritatem negare in conspectu 
tanti judicis non audemus. Nihil, ut dictum est, 
exceptionibus agimus, quoniam fei inimicum ab ac- 
cusationis jure repellis, conscientia prosiliens suas 
proclamat injurias. Quod si et hanc repudias, veris- 
simi testes angeli invocantur. Quid igitur quis nobis 
advocabitur in curia hac tarn justa, tarn vera, tamque 
severa patronus? Si enim vel judicem ipsum, vel 
aliquem quantumlibet humilem de assessoribus ejus 
offendimus, omnes pariter nos offendisse necesse est, 

quoniam omnium eadem voluntas est, fraternus in 
alterutrum amor, mutua inter omnes affectio, compar 
et sincera connexio caritatis. Quoniam igitur nobis 
ipsi non sufficimus, sed sufficientia nostra de Deo 
est, quaeramus advocatum ab eo necesse est in causa 
nostra atque consilium, et dicamus : Quis consurget 
mini adversus malignantes aut quis, &c? A. quo 
enim aptius quaerimus advocatum quam ab eo qui et 
ipse Advocatus noster est apud Dominumet Patrem? 
A quo autem consilium utilius quaerimus, quam ab eo 
cujus nomen est Consiliarius ? Ab angelo magni 
consilii, a quo recta consilia. Astant autem in Curia 
ista regali tres filiae Regis, penes quas totius Curiae 
non ex minima parte pendet auctoritas: per quas 
tantummodo et peccatores ad veniam et justi propin- 
quant ad palmam. Astant vero, ut tanti Regis decet 
filias, in babitu honorato, in vestitu deaurato, circum- 
amictae varietate, in auro sapientiam accipio, earn 
quidem qua stultam fecit sapientiam hujus mundi, 
de qua dicitur: Perdam sapientiam sapientium et 
prudentiam prudentium reprobabo. Varietas autem 
in donorum diversitate consistit, unde et apparuerunt 
apostolis dispertitae linguae. Sunt autem hae tres 
regis summi filiqp, tres virtutes Catbolicae, fides, 
inquam, spes et caritas, in horum varietate gratiosa 
delectatur sapientia, ludens coram Deo in orbe 
terrarum. Quis enim in terra ludus acceptabilior ? 
quae varietas delectdbilior? quae delectatio sapidior, 
quam in earum affectibus cum vitae aeternae praegus- 
tatione dulcissima meditari, et earum suavissimos 
motus alternis permutationibus sentire ? Nunc enim 
ordine naturali a fidei motu surgimus ad sperandum, 
et bine ad caritatis sublimati fastigia in eis latitudine 
delectamur. Nunc artificiali potius ordine delectati 
caritatem proponimus, quae alias informationis digni- 

tate praecedit, et afiectus sui praerogativa facit ut 
virtutes sint caeterae. Primus ordo, quern naturalem 
diximus, denotatur quum dicitur : " Prima petit cam- 
pum dubia sub sorte duelli Pugnatura fides.' 1 Secun- 
dus autem exponitur quum dicitur, major autem 
horum est caritas. Habent et singular aurum suum, 
babent singulae varietates suas, de quibus nunc dicere 
praesentis negotii non est. Sed nec virgines istas, 
tarn venerabiles, tarn gratiosas, tamque decoras intro- 
ducere potuimus, quin earura aliquatenus laudibus 
assurgentes, quasi quasdam interponeremus breviter 
amatorias cantiones. Harum igitur patrocinium a 
judice postulemus, sine quarum ductu praevio non 
est nobis ad misericordiam pii Patris accessus, sine 
quarum admiuiculo judicem nullum mortalium potent 
videre securum. Accedant igitur, quaeso, tres sorores, 
rel ex abundanti potius misericordia qua praecellunt, 
sese ingerant non rogatae. Ne, quaeso, expectent ut 
reus in judicio constitutus in tanto discrimine treme- 
bundus et pallens, vel mentis eas praecedentibus 
advocet,vel precibus compositse interjectionis alliciat. 
Vitas siquidem praeteritae tenor et series earum mani- 
festo patrocinia demeretur, congelatique magnitudo 
timoris loquendi excludit audaciam, et vocis quodam- 
modo stringens arterias, sonos vix exirepennittit inter 
alta suspiria crebris singultibus syncopates. Prosi- 
liens igitur in medium " ut improba semper et audax. 
Prima, petit campum dubia sub sorte duelli Pugna- 
tura fides." Et ut homini tarn multipliciter aggravate 
cum sororibus suis prodesse licenter possit auxilio, 
et adesse consilio, mansuetudinem pii genitoris reve- 
renter implorat. At inimicus atrox pium opus, ut ei 
semper est moris, nititur impedire, et in ipsam livoris 
etiam antiqui venena contorquet. Quid igitur, O 
alma Fides, quid tuae detrahis puritati ? Quid noti- 

tiam tuam, aut dissimulas, aut excaecas ? nescis me 
pro tuis hoc discrimen inisse injuriis, quae, si tacu- 
issem, eandem debueras querimoniam texuissef nunc 
autem ita rerum ordinem invertendo pervertis, ui 
Athletae tuo nocumentum praepares, adversario patro- 
natum. Quod si jam tuos inimicos et odientes te 
diligas, foveas persequentes, inimicantes enutrias, 
quid de caetero clamitas. in plateis, praedicas in 
Ecclesiis, et miracula tua cum praemiorum promis- 
sione annuntias et proponis ? Jam enim, ut video, te 
despicere gratum est, te persequi utile, te mortificare 
secunun. At vero si consueta te impellit improbitas, 
ut te mihi pro te tuisque sororibus laboranti con- 
stanter opponas, tuis nunquam incceptis assentiet 
soror tua spes, quae nimirum consilio maturior est, 
proposito firmior, et ita ut decet, severitate districtior. 
Tuque licet dissimules verba apostoli dicentis, Fides 
sine operibus mortua est, et mortificationem tuam 
surda licet aure pertranseas, ilia tamen suas ulcisci 
poscet injurias, quae transgressionibus suis poenas sub 
maledictionis promulgavit edicto. Maledictus homo 
qui peccat in spe. Ad tuae vero improbitatis propo- 
situm sese longe difficilius inclinaret ea quae dignitate 
sublimior, constantia permanentior, et aliis asseritur 
major, quo summae justitiae et aequitati scitur esse 
vicinior. Haec est caritas, quae omnium injurias 
virtutum suas esse pronunciat, et in una sui trans- 
gressione omnes pariter virtutes laesas esse asserit 
atque proscriptas. Ut igitur breviter inferam, vestrum 
pariter patrocinium reus iste demeruit, qui te saepius, 
O Fides, mortificavit per opus illicitum, et in spe 
peccando frequentius maledictionem induit sicut 
vestimentum, et in uno hoc est in caritate crebrius 
delinquendo, reum sese constituit omnium. Ad haec 
Fides, O serpens antique, O virtutum omnium perse- 

cutor et aemule, meone calcaneo ponis insidias, soro- 
rumque mearum rectitudinem sermonum versutiis 
labefactare pertentas? Nihil agis, nequissime, ex- 
hortatiooibus tuis, nil sermonibus, proficis venenatis, 
quia nec tuas ignoramus astutias, nec a piissimi 
patris nostri cognita voluntate, nec ab insitae man- 
suetudinis intemerato tramite declinamus. Scimus, 
perditissime, scimus quid divinae voluntati complaceat, 
quid justitiae conveniat, quid competat aequitati: 
quippe quae divino conspectui semper astamus, et 
quae apud eum divinitatis arcana vidimus et audi- 
vimus, pro salute hominum loquimur hominibus et 
testamur; Institutionis itaque nostras est et non tuis 
exhortationibus credere, non argutiis et persuasioni- 
bus cedere: sed contra tua venena nequitiae saluti- 
ferae curationis antidotum propinare. Assumis autem 
testamentum Dei per os tuum, et ad perversitatis tuae 
propositum astruendum, renitentem scripturae recti- 
tudinem niteris retorquere. Mortificatam me operi- 
bus esse proponis, peccatum in spe pronuntias, et 
in uno hoc est caritate, delictum accusas. Verum, 
nequissime serpens, eo in conspectu altissimi viridior 
apparebo, quo nequissimorum hominum operum mor- 
tificatione fuero ad tempus aridior: eo quod mihi 
gloriosor erit in resurgendo triumphus, quo fiierit in 
hominis delicto casus dejectior; ubi enim super- 
abundant delictum, superabundavit et gratia. Soror 
autem mea spes, quae non confundit, quae semper 
delectatur in bonis, et quantumlibet saepe perversos 
avia sua mala praemiorum promissione avocat et 
reducit, tuas respuit in te calumnias quae finaliter 
tantum delinquentibus in earn, et obdormientibus 
in morte maledictum intentat, et de nullo desperan- 
dum esse pronuntiat, quandiu positus fuerit in vita 
mortali. Caeterum excellentissimam sororem nos- 

tram divini singulariter vultus insignitam lumine, et 
impressione signatam, Caritatem, inquam, arguendo 
compellare quae te impulit impudentia frontis attritae, 
quum ei proprium esse non ambigas inimicos diligere, 
pro persequentibus exorare, et vincere in bono 
malum? Quae quum omnia sustineat patenter, et 
faciat id solum cum pia quadam violentia, facit quod 
violenter indulget. Non haec pro te characterem 
suum, non morem deseret usitatum, sed laesa quan- 
tumlibet, quantumlibet spreta ad lapsorum se humi- 
liter inclinabit auxilium, et ad afflictorum se ingeret 
patronatum. Denique filiae regis sumus, cui pro- 
prium est misereri semper et parcere, qui omnipo- 
tentiam suam parcendo maxime manifestat, cujus 
misericordiae sunt in omnia opera, eum nobis imitari 
libet, refragari non licet. Misericordiam itaque non 
relinquimus quam a pio patre didicimus, nec con- 
demnamus miseriam, ne miserendi gratiam praescri- 
bere videamur ; sed nec multum movemur si oculos 
tuus nequam est, quia bonae sumus. Impetrata igitur 
a Patre misericordiarum licentia tres prasfatae sorores, 
reclamante adbuc daemone aut confuso, ad hominis 
patrocinium accinguntur in parte, eum secreto trahunt, 
et ut ad consilii rectitudinem dirigatur intendunt: 
sicque hominem fides aggreditur. Vides, inquit, 
homo, in quantis te accusant ? Audis quanta adversum 
te dicunt testimonia ? Quid igitur respondes ad ea quae 
isti adversum te testificantur ? omnis tibi via negandi 
praecluditur, et confiteri necesse est, aut tacendo con- 
vinci, quoniam non judici solum, sed et assesssoribus 
ejus, sed et sanctae astantium multitudini, sed et nobis 
ipsis quae concilio astamus praesentes nuda patet Veritas 
conversationis tuae, nude cognita est series vitae tuae, 
nude manifesta opera miseriae tuae. Ast non consi- 
deras pro quanta re periculum bujus causae subiisti, 



Digitized by Google 



AD POPULUAT. 



329 



quanta debeat poena expectare convictum. Scis-ne 
si a causa cecideris, praeparari tibi ignem aeternum, qui 
paratus est diabolo et angelis ejus ? Scis-ne lectulum 
tibi in exterioribus tenebris sterni, ubi erit fletus et 
stridor dentium ? Non haec profecto super pecunia 
modica quoquomodo ventilatur, sed tanto severius 
super talentis a Domino commissis exigitur. Non 
super haereditate temporali et contemptibili discepta- 
tur. Non super vestimento quod atteritur, non super 
esca quae mittitur in secessum, sed super decore 
domus Domini, aut horrore carceris ipsius quasi here- 
ditario jure in perpetuum possidendi ab anima, quae 
est plus quam esca, et a corpore, quod plus est quam 
vestimentum. Si in tantae necessitatis articulo, si in 
tantae disceptationis periculo, consilium tibi est, edis- 
sere, quaeso, festina, et die : judicium nos vocat, non 
est mora libera nobis, dum responsum tuum chorus 
tam reverens expectat. At vero trementem te vide- 
mus, et pallidum, et prae horroris magnitudine omnem 
consilii viam menti attonitae cernimus esse praeclu- 
sam. Ne vero totum te absorbeat timor, et in odi- 
bilem Deo desperationis foveam horribili nimis con- 
cussione dejiciat; jam nec ingerimus duriora, nec 
aspera comminamur: sed liberationis tuae viam tibi 
facilem et utilem aperimus; siquidem si consiliis 
nostris inniteris, si cogitatum tuum jactas in nobis, 
et monitis salutaribus acquiescere non abhorres, ad- 
sumus ecce tibi paratum auxilium et patrocinium 
prestiturae, quoniam et praeteritorum tibi criminum 
veniam, et a judice sustinentiam, ut ad meliora te 
prepares impertimur. Fossumus quidem imminens 
protelare judicium, sed omnino frustrare non possu- 
mus: quia qua nescis hora ante tribunal judicis 
astare oportebit, ut recipias prout in corpore gesseris, 
sive bonum, sive malum. Veram nisi consilio nostro 

te subtrahis, et ab imminentibus te periculis libera- 
mus, et ut judicii diem abhorrere non debeas edoce- 
mus, ut videlicet et hinc liber abeas, et de hinc 
judicis faciem possis videre securior. Assentimus, 
inquiunt sorores, et quod tibi pro nobis soror nostra 
promittit nosque tibi firmiter pollicemur. Euge, 
inquit Fides, aut consilio nostro eedere et liberari, 
aut a nobis recedere et tuo merito judicari. Quis in 
tanto, fratres, discrimine liberatiouem non eligat? 
Quis consilium utile negligat et repellat ? Imo quis 
tarn inconsultse mentis esse potest, ut consulentem 
tarn salubriter non admittat? Credo igitur, inquit 
peccator, Credo tibi Domina fides, adjuva increduli- 
tatem meam; et insufficientiam meam quae ex me 
est perfice in semitis tuis : illumina, quseso, tenebras 
meas et doctrinae salutaris me luce perfunde, ac 
splendore tuae claritatis illustra. Non deerit, Domina, 
qui impleat, non desit qui jubeat, nec aliud unquam 
leges in facto, quam nunc me proponere conspicis in 
promisso. Ad votum, inquit fides, cuncta proveniunt, 
securus ad judicium redi, et peccatorum veniam et a 
judice sustinentiam relaturus. Verum oportet ut 
prius onus leve ac jugum suave suscipias, et sic 
nobiscum ad judicem securus accedas. Expedit ita- 
que ut deinceps in fide recta, spe firma, et caritate 
non ficta jugem circumferas peccatorum memoriam, 
contritionem continuam et pcenitentiam fructuosam ; 
et praeterea ne recidivum ullatenus patiaris, Chris- 
tianas -discretionis te convenit adhibere cautelam. 
Satisfactionem enim temporalem, quae tibi post con- 
fessionem ad arbitrium fuerit sacerdotis injuncta, pro 
minimo reputa, vel certe jocosam potius dico, quia 
non solum a morte liberabit asterna, sed et a poena 
ilia purgatoria, cui nullum Siculus potuit tyrannus- 
aequare, imo cujus respectu omnis poena mundalis 

mellita potest appellari suavitas, glacies aestimari pro 
balneo, caminus pro refrigerio. Mi Domina, inquit, 
videtur leve quod dicis, suave quod precipis, tantum- 
modo ab imminentis me judicii horrore per dilationem 
quantamlibet liberare festina. Festinemu6, inquiunt 
sorores, causam referamus ad judicem, et pro dila- 
tionis commodo breviter peroremus. Sic igitur con- 
solatum aliquatenus bominem, et jam de sua libera- 
tione sperantem ante tribunal judicis iterum statuunt, 
et ut regales virgines decet vultibus verecundis a 
judice pariter audieutiam postulare videntur, et a 
vulgo silentium. Prima autem Fides ut coepit, aucto- 
ritatem sibi patronatus assumit, et accusationis lon- 
gissimam seriem brevissima oratione retundit. Satis, 
inquit, judex bone, superque quam satis est, interni 
venena livoris explicuit serpens atrox, invidus, et ut 
diabolicum decebat ingenium, accusationis suae calli- 
dius argumenta contexuit. Quippe quoniam ab anti- 
quo Serpens callidior cunctis animantibus quae sunt 
in terra. Verumtamen non singula ejus jacula sin- 
gulari defensione repellimus, nec singula argumenta 
singulari responsione dignamur: sed ratione prom- 
ptissima brevi atque dilucida, omnia simul objecta 
diluimus. Augustissima siquidem Curiae hujus sacra- 
tissimae lex est, et duobus tantum conclusa serraoni- 
bus: peccasti, quiesce. Huic legi, pater misericor- 
dissime, adhaeremus firmiter, et dilationem judicii 
legis hujus auctoritate requirimus, quam sola potent 
edocere dilatio : utrum deinceps a peccato quiescere 
debeat, qui se peccasse non negat. Age enim, ut 
partem adrersam aliquatenus fovere videamur, pec- 
cavit super numerum arenas maris et multiplicata 
sunt peccata ejus. Esto: sed major non est iniquitas 
ejus quam ut veniam mereatur : quoniam autem ex- 
cedit misericordia divina miseriam, omnium iniqui- 

tatuui ejus, Domine, non recordaberis, si tamen qui- 
everit agere perverse, et didicerit bene facere. Deni- 
que non de novo imbuendus accedit, non nunc primo 
instruendus doctrinae salutaris rudimenta deposcit, 
sed fidei Christianae mysteriis et Sacramentoram mu- 
nimento suffultus, ad conversationis sacra monuiAenta 
expeditius se vertit. Ut igitur de caetero arctiori tibi 
debeat teneri promisso, audi Domine, si placet ab 
ore ipsius qualiter in fide fundatus, roboratus in spe, 
radicari nunc incipit in caritate ; et quicquid vitioram, 
fallente Diabolo, contraxit, qualiter et quae ignoranter 
peccavit emendare proponat in melius. Die igitur, 
O homo, credis in Deum Patrem omnipotentem ? 
Credis et in Filium ejus natum et passum ? Credis et 
in Spiritum sanctum ? Denique ut breviter inferam, 
Credis omnia quae ab Orthodoxis Patribus, tarn salu- 
taria esse dicuntur, ut sine illorum fide salus esse 
non possit ? Credo, inquit, Domina, credo firmissime, 
quippe qui sacro ab infantia baptismate lotus, in 
Catholica semper nutritus fide, et ab ejus firmitudine, 
nulla unquam haesitatione nutavi, nullis unquam pec- 
catis ingruentibus deviavi. Praevaluit, fateor, inimi- 
cus adversum me, dum fidei meae virtutis abstulit 
formam, sed non potuit fidei labefactare substantial^ 
ut non esset in me fides omnino non potuit, sed ut 
virtutis characterem non gustarem effecit. Audis* 
inquit fides, judex bone, quid ore confiteatur, nec 
minus quid credat corde consideras. Fundamentum 
immobile domui suae substravit, et firmissimo sibi 
statioqem habitaculo collocavit. Fundamentum si- 
quidem positum est, praeter quod aliud nemo ponere 
potest, homo Christus Jesus. O spes alma, soror 
carissima, cur quid in isto homine habeas non 
declaras? ut vel interrogatus manifeste respondeat, 
quid de resurrectione corporum sentiat, quid de 

Sanctorum gloria in utraque stola et immortalitate 
cum Christo? Manifeste, inquit homo, coram hoc 
sacro conventu confiteor quicquid de fide Catholica 
in Ecclesiis praedicatur, quicquid de spei sacrae secu- 
ritate asseritur, quicquid de caritatis efficacia prae- 
ceHenti a doctoribus sacris astruitur, sed nec discus* 
sionem de his fieri oportet, nisi virtutum mihi gratiam 
et efficaciam salutarem patrata frequentius iniquitas 
subtraxisset. At vero, inquit fides, quicquid usque 
in hanc horam contra Dominum deliquisti polliceris 
deinceps in fide recta, in spe firma, in caritate non 
ficta, et de praeteritis peccatis poenitentiam, et de 
futuris habere cautelam : polliceor inquam, Domina, 
nec aliud unquam me velle aut sensualitatis vigens 
appetitus, aut saeculi pertransiens luxus, aut Dia- 
bolici faciet furoris incursus. Quid igitur, inquit 
fides, judex bone, quid restat nisi ut liber hinc abeat, 
qui tarn Christianas in praesentia tua promissiones 
inculcat? Jam enim indigere non videtur advocato, 
qui sic allegat pro seipso, qui sic et peccatis renun- 
ciat, et mandatis tuis inhaerere proponit Superest 
igitur ut open manuum tuarum porrigas dexteram, et 
principe hujus mundi ejecto, creature tuae tibi re- 
tineas solus imperium. Nec enim de facili relinquen- 
dus est Satanae filius adoptionis tuae, nec servus im- 
misericorditer est repellendus, pro quo filiuin tradi- 
disti. Assurgit fidei Sacrae sic oranti Sacer assiden- 
tium chorus, et ut a judice judicii dilationem, et reo 
veniam impetret, quam deposcit, non tarn clamore 
vocali quam vultibus humiliter inclinatis reverenter 
implorant. Hie gloriosa mediatoris Dei et hominum 
mater eo efficacius intervenire credenda est, quo 
judicis familiarius throno participat, et ad dexteram 
majestatis in excelsis sublimis coronata tripudiat et 
triumphat Quid autem quod ei inde negare possit 

aut debeat ? Si ipsi ubera quae lactaris ostendas ; si 
Sacrae infirmitatem in fan ti 83, qitam materna sedulitate 
supportavit et fovit, supplicando commemoret ; si 
hanc ipsam peccatoribus occasionaliter attribuat dig- 
nitatem, quod virgo simul et mater est, unde et 
eorum specialiter debeat supportare miserias. Spe- 
cialiter etiam hie pro peccatoribus interserit preces. 
Si quis Sanctorum ab eo speciali fuerit lionoratas 
obsequio, et inter alios cultu frequentiori, et oratione 
ferventiori praeventus. Licet enim Sanctorum alii 
alios cultu frequentiori meritis et praemiis antecellant, 
plurimum tamen majores deferre minoribus, et eos 
honore praevenire creduntur, ut minorum, saepius 
intercessio largiatur hominibus quod sublimiorum 
gratia major et gloria postposuit impertiri. Quod 
quidem nisi verum esset, nunquam B. apostolus 
et apostolorum princeps Petrus caecum illunrinandum 
Chrodebertae virgini reliquisset ; nam hoc in legenda 
ejusdem virginis plenius declaratur. Igitur flexus 
multiplicastis intercessoribus judex, et reo conferre 
veniam, et differre videtur sub hoc tenore sententiam : 
Yade, inquit, o homo, et ostende te sacerdoti tuo, 
medico detege vulnera tua, si vis a vulnerum sorde 
detergi. Alioquin non consequuntur vulnera sanita- 
tem, sed ebulliente sanie magis ac magis in foetore 
suo ad internecionem usque putrescunt. Confide, 
fili, remittuntur tibi peccata, si tamen et confusionem 
salutarem et poenitentiam amplecti desideras fructu- 
osam : vade igitur, et amplius noli peccare, difficiliora 
pericula judicii subiturus, si terrore jam tremendae hu- 
jns discussionis abjecto pad malueris recidivum, et re- 
verti tanquam canis ad vomitum. Nec longius te nunc 
sermonibus edocere, nec praeceptorum ordinem longiori 
expedit oratione revolvere. Habes Moysen et pro- 
phetas, imo habes Apostolos et Evangelistas, habes 

Doctores et Pastores in ministerium fidei missos : qui 
hos audit, me audit. Habes etiam verbum abbrevi- 
atam, si te tamen brevitas gratiosa delectat. Habe cari- 
tatem, et fac quicquid vis. Super haec omnia habes et 
gratiam meam, nisi gratiae desis, quae nisi earn turpiter, 
et quasi importunitate violenta repuleris, semper erit 
tibi in promptu tuos suppletura defectus, et salutares 
praestitura profectus. In his itaque hortor te vivere 
ista meditari: sicque meditando et vivendo modi- 
cum adhuc semper expectare, donee superveniat 
inexcusabilis tibi dies judicii, in qua non verbis, sed 
operibus allegabis, non cavillationibus argues, non 
dilatoriis exceptionibus ages, sed in momento, in ictu 
oculi defructu manuum tuarum dabitur tibi, et prout 
in corpore gesseris bonum malumve recipies. Ea 
tibi dies eo certius timeatur, quo ventura scitur in- 
certius, semperque judex credatur esse in januis, de 
quo praecise provisum est, quod veniet improvisus. 
Dies enim Domini sicut fur ita veniet ; nescis an 
sero, an media nocte, an Galli cantu, an mane: 
judicis autem, tarn improvisi toties citationem accipies, 
damna, pericula, infirmitates, hominum mortes, et 
caetera omnia providebis, quae temporalium dulcedi- 
nem multiplici felle amaritudinis interrumpunt, et 
mortiferas carnis illecebras multo sale confidant, ne 
dulcescant. Haec omnia per praeambulos judicis 
nuntios esse perpende, omnesque peremptorias citatio- 
nes existima : quae quidem tarn frequentes tibi erunt, 
ut nec solicitudinem tuam ulla tibi delectatio tem- 
poralis extorqueat, nec diligentiam tuam somnolentia 
damnosa corrumpat. Hoc fac et vives. Alioquin 
cumulus tibi damnationis erit impetrata dilatio, quia 
quo in peccatis merit pertinacia longior, eo in tor- 
mentis erit afflictio major; nec tamen tibi si cecideris, 
resurgendi via praecluditur, quoniam usque septuagies 

septies dimittendi forma tradita infrustratur. Igitur, 
ut dictum est 9 impetrata dilatione judicii, reum judex 
libertati reddidit arbitrii, suspensa securi altius et 
sublimius elevata, ut fortius feriat, si continuata fuerit 
iniquitas: mirabilius eripiat, si justitia eligatur et 
aequitas ; coronet gloriosius, si perseverantiae longa- 
nimitas consequatur. Sic ergo ab imminentis periculo 
damnationis ereptus homo dicat : Nisi quia Dominus 
adjuvit me, paulominus habitasset in inferno anima 
mea. Sicut autem ab initio hujus opusculi praeliba- 
tum est nobis in saeculo constitutis, quorum necessario 
sunt actus in tumultu, qui quia quotidie necesse 
habemus aut perire aut vincere, qui in medio laque- 
orum ambulamus, qui quocumque nos vertimus, 
insultantem cernimus inimicum ; nobis, inquam, ut 
aestimo non exit inutile, si discussionem hanc saepius 
aut mente volvamus, aut de nobis jam factam, aut 
praeteritam esse credamus, et ad actus singulos 
dilationis indeterminate spatium nobis a judice 
attendamus indultum, et sub imminentis nos judicii 
semper periculo moveri vivere et esse. Sic declinare 
a malo incipientes faciet timor, ac deinceps progre- 
dientes per Dei gratiam, et ut bonum faciamus faciet 
amor, donee in virum perfectum evadamus, in men- 
suram plenitudinis Christi. Deus autem pacis, qui 
eduxit de mortuis Pastorem magnum in sanguine 
Testameuti aeterni Dominum nostrum Jesum Chris* 
turn, aptet nos in omni bono, ut faciat in nobis quod 
placeat coram se, per Jesum Christum, cui est honor 
et gloria in saecula saeculorum. Amen. 

I. CANTILENA DE LTJCTA CARNIS ET 
SPIRITUS. 

1. Olim militaveram 

Pompis hujus saeculi, 
Quibus flores obtuli 
Meae juventutis. 
Pedem tamen retuli 
Circa ritae vesperam, 
Nunc daturus operam 

M ilitiae virtutis. 

2. Carnis insolentia 

Pugnat contra spiritum 
Nec metitur exitum 

Vitas temporalis : 
Sed si juxta meritum 
Referuntur praemia, 
Miserae stipendia 

Mors erit immortali*. 

3. Diu carnem studui 
Subdere spiritui, 

z 

Fame, siti, verbere subjicere : 
Nec potuit domari. 
Nam addicta voluptati, 
Servitutis jugum pari 

Detrectat misera ; tunc demum libera, 
Si sciret ancillari. 

4. Felix ilia servitus, 
Quae gehennales gemitus 

Adimit, et redimit 

De manu tribulantis. 
Spondet mundus libertatem, 
Dans peccandi facultatem 

Cujus delicias fugaces fiigias, 
Et dolos adulantis. 

5. Mundus et daemonium 

Fidem sanxere mutuam, 
Fraudis ad consortium, 

Camera trahentes fatuam : 

Sic per proditorias blanditias 
Insidias procurant: 

Et in mortem animae miserrimae 
Nequissime conjurant. 

6. In fenestris capitis 

Occultant retiacula, 
Sed vibrant in absconditis 
Tentationum jacula. 

Servat bostis aditus, sollicitus, 
Et exitus explorat, 

Trahens banc in publicum, 
Quae lubricum sopbisticum ignorat. 

7. Me deterret Dinae raptus, 
Cujus forma Sichem captus 

Dum affectat temere 
Violati capere 

Primitias pudoris. 

Non est qui vim reprimat, 
Vel oppress* redimat 
Opprobrium sororis. 

8. Cessa, caro, lascivire, 
Quia dies instat irae. 

Non te mundus rapiat, 
Non te circumveniat, 

Fraus spiritus immundi. 
Nos haec vita deserit ; 
Et ut umbra praeterit, 

Hujus figura mundi. 

9. Nodos abrampe veteres, 
Ut superes 

Hostis tentamenta 

Ne templum Dei polluat, 

Aut destruat 
Christi fundamenta. 

II. CONTRA CLERICOS VOLUPTATI DEDITOS, 
SIVE DE VITA CLERICORUM IN PLU- 
RIMIS REPROBATA. 

1. Qui habet aures audiat, 

Sub quanta mole criminum 
Clems laboret bodie, 
Dum in Christo luxuriat, 

Nec vult placare Dominum 
Per fructus pcenitentiae. 
Sed differt et induciat, 
Falseque sibi somniat, 

Sortis in casu dubiae 
Longum vivendi terminum. 

2. Ob nimiam mollitiem. 

Sordesque vitae varias 
Nulli defertur ordini. 
z 2 

Trahuntur in perniciem 
Per partes et minutias, 
Ecclesiarum termini. 
Nec habet area requiem : 
Malchus in Christi faciem, 

Jason in vasa Domini, 
Manus extendit impias. 

3. Irreverenter confluunt 

Omnes ad sacrum ordinem ; sed hominem 
Veterem nunquam exuunt- 
Nec fceditatis diluunt 

Antiquae turpitudinem. 

Hi calicis dulcedinem, 

Dant in amaritudinem, 

Et in venenum aspidis. 
Jesumque magnum sordidi* 
Vestimentis indunnt, et polluunt 

Testamenti sanguinem. 

4. Singultuosis vocibus 

Verbum salutis predicant, et explicant 
Monitis salutaribus, 
Quid agendum sit omnibus, 
Sed Esau sunt in manibus, 

Et voce Jacob indicant. 

Qui dum se passim implicant 
Flagitiosis actibus, 
Et exemplis enormibus 

Animas mortificant, aedificant 
Sion in sanguinibus. 
Qui pro laude verba vendis, 

Cultoris utens sarculo, 

Dum phaleras in populo, 
Sanctitatem quam praetendis 

Non possides in sacculo, 

Gaudes inani titulo : 

Verbis utens reverendis, 
In te trabem non attendis, 

Quae toti patet saeculo : 
Et festucam reprehendis, 

In tui fratris oculo. 

6. Plebs pro Christo bellicosa < 

Fugit a mundi pretio, 

Coelum petit martyrio. 
Sed in nullo fractuosa 

Clericorum conditio 

Enormi torpet otio. 
O mors Christi pretiosa, 
Semper fuit copiosa 

Apud te redemptio. 
Sed in islis otiosa 

Fit redemptions passio. 

7. Quare non accipiunt 

Salutaris calicem, 

Et pro Christo verticem 
Gladiis objiciunt ? 
Sed terrena sapiunt, 

Nec timent irain vindicem, 

Terribilemque judicem. 
Miseri despiciunt: 

Colant enim culicem 
Et camelum glutiunt 

8. Qui lethargum pateris, 

Surgens expergiscere : 

Hora est jam surgere. 
Vulnus, unde moreris, ( 
Medico non aperis. 

In tui cordis ulcere 

Scis fistulam obrepere : 
Nec medicinis uteris, 

Erubescens temere 

Ligaturam vulneris. 
9. In nova fert animus, 

Ructare querimoniam, 
Horrenda quae committimus : 

Supernae Sion filiam 
Ad quaestum prostituimus. 
Joseph Eunucho vendimus, erigimus 

Dagon in arcae gloriam, 
Aurique color optimus 

Versus est in scoriam. 

10. Ascensurus in ardua 

Crucem in dolo bajulat, 
Erecta demum statua : 

Nepotum turba pullulat. 
Quos variis 
Ecclesiis intitulat : 
His influens superflua, 
Dissimulate 

Quod vir honestus exulat, 

Non implet vasa vacua, 
Sed plena supercumulat 

11. Professus Evangelium 
Abit in viam gentium. 

Qui sanctae pacis otium elegerat, 
Redit ad ollas carnium. 
Regale sacerdotium 

Ad carnis improperium degenerat. 
Damnabile commercium. 
Fit membrum meretricium, 

Qui membrum Christi fuerat. 

12. Quid hie agis, anima miserrima ? 

Pulsat mors ad ostium, 

Carnis ut divortium 
Celebrent novissima : 
Hora est undecima. 

Nec finem habet ignium, 
Aut vermium, vel cinerum 
Mors peccatorum pessima, 

13. Mente quaeso cogita sollicita, 
Quod incautos rapere sit solita, 
Mortis hora subita. 

Noli tempus perdere, 
Praepropere 

Nemo se morti praparat. 

Dum te mundus exhilarat, 
Dum promittit vivere 
Jucundius et longius, 

Tunc mors amara separat. 

14. Quis aquam tuo capiti, 

Quis dabit tibi lachrymas ? 
Ut laudes Regis inclyti, 

Fraudesque Ducis exprimas ? 
In regiones ultimas 

Planctu discurrat anxio proctitis, 
Nostrique Regis captio, 
Quae tot affligit animas. 

15. Fceda rubigo mentium, 

Te pestis avaritiae 
Dux duxit in flagitium 
Damnabilis memoriae, 
Hostis Herodes impie, 
Invasor Christi glorias. Nam regiae 
Non noces innocentiae, 
Sed Christo, sed Ecclesiae. 

16. Flos Regum, Ducum, Procerum 
Iter quod erat liberam, 

Sensit inextricabile. 
Dum incidit in Cerberum, 

Qui facile 
Detexit cor ignobile, 

Vas Deo detestabile, 
Vas scelerum, 
Dam crucifigit iterum* 

Christum in Christi pugile* 

17. Judas Christum distraxerat. 

Dux Regem vendit Anglian 
Sed crimen hoc exaggerat 
Idolatra pecuniae. 
Nam iropie 

Pacem cum Rege finxerat, 
Dum ei Rex improperat, quod fugerai,, 
Relicta crucis acie 
Cedens in partes Syriae. 

18. Christi miles in hostiles 

Irruebat euneos. 
Dux cum pravis et ignavis 
Fabricabat laqueos 

In regis captionem ;. 
Sic saevit in leonem 
Yulpeculae versutia. 
Bibe nunc avaritia, 
Dum puteos argenteos, 
Larga diffundit Anglia. 
Tua tecum pecunia 
Sit in perditionem. 

19. Infidelis et crudelis 

Triumphalem titulum 

Crucis Christi polluisti, 
Vendidisti populum 

Terras promissionis,. 

Fili perditionis. 

20. Rex revertendi studio, 
Firmaverat triennio 

Discordiam in gratiam : 
Sed tua machinatio 

Confirmat in David solio 

Tyrannum Babylonis. 

21. Quod amicus suggerit,* 

Fer cum patientia. 

Desere palatia, 

Nam curia 

Curis, imo crucibus 

Et mortibus 

Semper est obnoxia. 
Figura mundi prseterit, 
Homo quum interierit, 

Non sumet secum omnia. 

Dies hunc peremptoria 

Comprehendet, nec descendet 

Ejus cum eo gloria. 

22. Quicquid dicas hodie, curiae 
Me juvant deliciae : 
Quarum praebent copise 

Quod in votis sim perplexus, 

Quo me vertam nescio, prse gaudio, 
Dum ad usum gloriae 

Mihi cedit omnis sexus, 

iEtas et conditio. * 
Totus feror in amplexus. 
Voluptatis obviae. 
28. Tenent nos in curia, 
Cultus delicatior, 
Cibus exquisitior, et lautior, 
Quod timeor, nec timeo, 
Quod augeo 
Parentum patrimonia. 
Quod intono magnalia. 
Me divitum consilia, 
Me tenent accidentia 

Dignitatum, quas magnatum 

Largitur amicitia. 

24. Nexus abrampe curiae. 

Deo te totum immola. 
Tempus indulget Teniae 
Ficulneae parabola. 
Rachel abscondit idola. 
Sub fimo pcenitentiaB. 

Sumptus perdis et operas, 

Si differas oblatam tibi gratiam. 
Vincis, regnas et imperas. 

Si tangis Christi fimbriam, 
Et hydriam Samaritanae deseras. 

25. Stulti sunt, qui miseri 
Volunt sponte fieri : 

Non est impatiens Christi dementia, 

Sera sufHciens est pcenitentia. 
Tu verba garriens Davi non (Edipi, 

Praesagis pessima mihi novissima. 

Sed sic intercipi non potest anima, 

Nec est laus ultima 
Placere Principi. 

26. Quid te juvat vivere, 
Si vis vitan^perdere. 

In animas dispendio, 

Nulla est aestimatio. 
Si vis, ut te perennibus 
Absorbeant suppliciis, 



Confidas in principibus 
Et in eorum filiis, 

In quibus non est salus. 
27. Grata est in senio religio, 
Juveni non congrnit. 
Carnis desiderio consentio ; 
Nullus enim odio 



Mors et inferna palus ; 

Carnem suam habuit. 

28. Neminem ab inferis 

Revertentem vidimus. 
Certa non relinquimus 

Ob dubia ; 
Somniator animus 

Respuens praesentia, 
Gaudeat inanibus. 
Quibus si credideris, 
Expectare poteris 

Arcturum cum Britonibus. 

29. Divitiae, tarn anxie 

Quas acquiris cum tormento, 
Ut somnium surgentium 

Evanescent in momento, 
Sine fine tanquam spinas 

Pungunt, angunt, lacerant, 
Scis quid tibi conferant ? 
Quod servus es servorum, 
Dum in his te crucias, 
Ut servias 

Clientum libidinibus, 
Et ventribus equorum. 

30. Cur aTguor, si perfruor 

Bonis, quae manus Domini 
Dedit ad usum homini ? 
Quoties voluero, 
Miser esse potero, 
Si mihi soli vixero. 

Toti sum mundo perditus. 
Benignus Dei spiritus, 
Non dedit ista coelitus, 

Ut in dolo hos eludat, 
Et per ista'nos detrudat, 
In puteum interitus. 

31. O vamtatuin vanitas, 
Quae est haec securitas? 
Inter hastas hostium 
Frendentium ? 

Astat mors in januis, et defiuit 
In omne desiderium : 
Sed irruet calami tas 

Repente super impium 
Voluptatumque brevium 
Mutabitur jucunditas, 

iEternum in supplicium. . 



III. TRACTATUS DE SANCTA EUCHARISTIA. 

PROLOGUS. 

Omnibus in factis, inceptis, atque peractis, 
Debet praeponi Deus humans rationi ; 
A quo ditatur ratio, res cuncta creator, 
Ut nostris fautor sit priiicipiis, sit et auctor. 
Principium verum Deus est, et clausula rerum, 
Quo sine quod cceptum fuerit, finitur ineptum. 
Debet adorari primus, primusque vocari. 
Auctor adoratus primum, primusque vocatus 
Non elongabit se, cultoremque juvabit. 
Ergo Deum fateamur eum, sed cunctipotentem 
Supplicibus nostris precibus votisque faventem. 

Invocatio Patris. 
O pater aeterne, qui cuncta regendo superne, 
Omnia disponis virtute sacrae rationis ! 
Carminis esto mei dux et via materiei. 
Materiam, metrum, mendacia, prospera, Petrum, 
Praesigna, forma, remove, concede, renorma : 

Materiam primam da te, Deus, addeque limam, 
Qua rem sublimem coelesti dogmate limem. 
Tu faber es prudens, prudenter singula cudens, 
Enortnes normas, res informesque reform as. 
Tu nostras mentis fabricam sacris documentis 
Complue, foecunda, substenta, dirige, munda. 
Ut divinorum videat sacra mysteriorum. 
Pressa fame verbi, mea mens in tempore Verbi 
Vult refocillari, vult verbi pane juvari. 
Nam Verbum panis Deus est, Verbum caro panis 
Quo nos intus alis, cibus es quia spiritualis : 
Hoc ex te natum, non factum, sive creatum 
Verbum cuncta regit, hoc tecum cuncta peregit. 
floe super astra tonat, et in aris pro populo dat. 
Rector ibi cceli, cibus hie potusque fideli. 
Hunc panem verum, quo vivit machina rerum, 
Pande meae menti Deus hunc gustare volenti : 
Nutriat unde fidem Ohristus crucis hostia pridem, 
Rursus in altari vult hostia sacrificari. 
Vult et in altari nos pane Deo satiari. 
Hunc ego, scripturus laudesque novas caniturus 
Rex immense peto, fer opem coeptisque faveto. 

Invocatio Filii. 
Christe Patris verbum, sis os mihi, sis mihi verbum. 
Non verbum fictum, quod pertransit cito dictum : 
Sed quod ab aethre datum semper manet ex patre 
natum. 

In verbo tali, verbo tam perpetuali 
Pane salutari possit mens nostra cibari. 
Subtrahe te, panem mundo, dimittis inanem ; 
Da, mox impletur, vivit, viget atque fovetur. 
Christe ciba men tern te jugiter esurientem ; 
Deficit ex toto, te vivo pane remote 
Tu petra, tu panis, tu janua clausa prophanis, 
Janua tu cceli populo reserata fideli. 

Tu via pande viam, qua pergitur ad tbeoriam : 

Nemo te certe reperire valet nisi per te. 

Duriciam frange Petri, petra, duraque tange 

Corda, supernoram dulcedine mysteriorom. 

Ut videam clare quis sacra? sit cibus arse, 

Quis fons, quis sanguis, quo vita redit, perit anguis. 

Janua tu vitas, pulsanti nunc aperi te. • 

Hactenus ut clausam referes quam postulo causam. 

Res est sub velamine, sed mihi tecta revela, 

Lux Deus aeterna lucens de sede superna, 

Cui par majestas est cum Patre, parque potestas. 

Huic operi praesto sis Christe vocatus adesto, 

Rex in praeclara dextra patris, agnus in ara 

Pande tuum numen mihi, fiinde tuum mihi lumen, 

Ut duce te tutus scribam tua signa secutus. 

Non mea lux ardet, accendere si tua tardet, 

Quae te luce caret, mens nullo lumine claret. 

Spiritus alme Dei par lux utriusque diei ; 

A Patre procqdens natoque, nec inde recedens 

Nostris aspira cceptis charismata mira, 

Quae super athletas Domini sanctosque prophetas 

Quondam fudisti, canerent ut prcelia Christi ; 

Te fons vitalis, sed et unctio spiritualis 

Chrismate fcecundas sacri baptismatis undas. 

Hisque viam pandis animabus vivificandis. 

Tu male torpentes peccati frigore mentes 

Coelitus ignitas virtutum dogmate ditas. 

Invocatio Spiritus Sancti. 
Spiritus alme veni, veniens mea pectora leni, 
Quae peccatorem suffocat spina meorum. 
Impedit internam mundi mala cura lucernam, 
Ut non sincere valeam tua celsa videre. 
Pelle malas curas virtute tua ruituras : 
Perque tuum rorem Christi mihi confer amorem. 
Esurio Christum, panem mihi deprecor istum : 

Hoc homo pane satur in Christo perpetuatur. 

Non reticere quidem volo, quod verbum caro pridem 

Rursus in altari caro vult in pane sacrari. 

Spiritus ergo bone, cujus summa ratione 

Haec habet effectum res, da sensum mihi rectum. 

Ut non de pane Christo loquar hie, nisi sane. 

In quo nil vanum, nil sentitur nisi sanum. 

Res est obscura, sed tu dissolvere cura 

Hoc sacramentum mihi per fidei documentum. 

Tu potes omnimodos scripturae solvere nodos, 

Quasque prius celas res, quum vis, ipse revelas. 

Tu sacer impinguas mutas a famine linguas, 

Et facis exertas, faris ad sacra bella disertas. 

Nil sine te scitur, sine te mihi nil aperitur. 

Mystica sacrorum resera mihi dona tuorum, 

Ignis tu lucens, directaque semita ducens. 

Carmen perfectum per collem dirige rectum. 

Dirigat ad ccelum mea mens te produce velum ; 

Velum cum navi rege, dirige siderea vi. 

§. i. Panis in altari verbi virtute sacratus 
Fit divina caro, nostri medicina reatus. 
Fit caro non alia, quam Christi nos redimentis, 
Plena sacramento, cibus, et vegetatio mentis. 
Haec caro quotidie, quamvis caro non videatur, 
Panis habens speciem, pro mundo sacrificatur. 
Horret natura, rerum stupet ordo, sacratum 
De modico panis quondam de virgine natum. 
Horret quod verbum caro factum, fit caro rursum, 
Quod naturalem mutat res condita cursum. 
Et tamen est eadem caro tunc de virgine nata, 
Et caro nunc verbo vitas de pane sacrata. 
Propter nos homines dignatus tunc homo nasci, 
Nunc pius ille suo nos optat corpore pasci. 
Est Deus et vitas panis datus ut satiaret. 
Est effectus homo Deus, ut lapsos relevaret. 

Quid dalu8 a coelo vitae panis valuisset, 
Si redimendus homo patiendo famem periisset ? 
Non igitur satis est nasci de Virgine Christum, 
Si suus esuriens homo non incorporet istum. 

§. 2. Verbi dira fames homines aliquando premebat 
Esuriens nee homo, quod manducaret, habebat. 
Angelicus panis de coelis venit ad ima, 
Quuni jam-jam mundum succideret ultima lima. 
Qui nostras carnis palea sua numina velans, 
Innotuit mundo Deitatis signa revelans. 
Noluit ergo suum pius auctor plasma perire 
Descendens, ut homo sua posset ad astra redire. 
Totus corruerat homo, totus erat labefactus, 
Occurrit Dominus pereunti victima factus. 
Victima sed sancta, sed viva, sed immaculata 
Victima, quae maculas fugat, ex se sanctificata. 
Victima, qua major oflerri nulla valebat : 
Quaeque satisfacere pro nobis sufficiebat. 

§. 3. Hostia nulla valens, aut sufficiens satis esset 
Quae deleret Adas culpam, si Christus abesset. 
Nam debebat Adam pro se, nec pauper habebat 
Unde satisfaceret, quern culpa gravis prohibebat. 
Ipse Deus potuit, nec debuit, ergo necesse 
Est ut homo Deus hoc faciat, sine quo nequit esse. 
Huic quia cud eta potest Deus,huic et,homo quia debet, 
Materiam tali facto res utraque prasbeU 
Fit de naturis eadem persona duabus 
Corporibusque medens nostris, nec non animabus. 
Hie Deus, hie et homo, duo sunt, unus vero Christus, 
Alter in alterius personam non male mixtus. 
Qui quum natura foret immortalis utraque, 
Majestate sua servata, Justitiaque 
Sponte crucem subiit, nisi vellet, non moriturus, 
Morte sua vitam nobis sine fine daturus. 
Quodque Deus verus non debuit ex Deitate, 

Hicque beatus homo pro justitiae gravitate. 
Sustinuit tandem fieri divina voluntas, 
Quae res perpetuo disponit numine cunctas. 
Caeditur in ligno Christus crucis hostia viva, 
Per quem mortalis fieret substantia diva, 
Hostia quam felix ! qua mundus et astra replentur. 
De qua qui comedent sternum non morientur. 
Hie verus cibus est : hie vera refectio panis. 
Quo qui non vivit, fiet spes ejus inanis. 
Haec est vera caro veri quo pascimur agni, 
Per quem sulphurei tepuit violentia stagni. 

§. 4. Jam non per M oysen agnus populo datur assus, 
Agnus Christus adest pro nobis in cruce passus. 
Hujus venturi prior extitit ille figura. 
Umbra reeessit, adest lux : fit Deus hostia pura, 
Hostia solemnis Christus modo sacrificatur. 
Mors tamen huic passo semel, ultra non dominatur. 
Gratia successit, disparuit ilia vetus lex. 
Et mundo nova lex ; nova lux ; novus emicuit Rex. 
Nil modo placat ovis, nil sanguis agit vitulorum, 
Nil holocausta bourn, periit vetus ordo sacrorum. 
Jam jam desistit pecudes mactare minister. 
Ex quo mactandus venit pius ille magister. 
Ergo legem lex ; agnum Deus agnus abegit, 
Quodque figurabat vetus, hoc novus iste peregit 
Quem velut igne sacro, dum passio coxit amara, 
Hostia viva Patri crucis est oblatus in ara. 
Cujus utrumque domus signamus sanguine postem, 
Et procul a nostris arcemus finibus hostem. 
Dum labiis et corde crucis Sacra commemoramus, 
Corpus et ipsius cum sanguine participamus. 

§. 5. Qui quamvis totum per mundum sacrificetur 
Integer in regno manet : unus semper habetur. 
Et quum distribui per particulas videatur, 
Sumitur hie totus, cobIo totus veneratur. 

a a 

Astra soluinque replens inanet unus Christus ubique, 

Numquam deficiens, ac omnis ad omnia cuique. 

Istum namque cibum cibus olim significavit, 

Quo Deus Israel deserta per avia pavit. 

Manna fait populis cibus omnibus omnis in ore, 

Pro variis animis vario existente sapore. 

De quo qui modicum tanquam qui plus capiebat, 

Et saturabatur, quia cunctis sufficiebat. 

Mysterium magnum nostro sub tempore tandem 

Enituit, causamque paiit res mystica grandem. 

Manna quidem Domitius de Yirgine matre creatur, 

Cujus in altari corpus de pane sacratur. 

Sed quam dissimiles sunt bic cibus et cibus ille ? 

Nam cibus bic Deus est: cibus alter, ut umbra favillae. 

Ille cibus periit, et edentes hunc perierunt, 

Qui panem vitas Christum non esurierunt. 

O panis sacer et fidei laudabile munus ! 

Omnibus omnis adest et sufficit omnibus unus. 

§. 6. Angelus hunc panem sitit, esurit, hoc recreatur. 
Hoc dum vivit adhuc peregrinus homo, vegetatur. 
Quam felix panis ; caro felix, hostia dives ! 
In terris homines, qui pascit in aethere cives. 
Non capit hinc justus magis, aut minus hinc homo 
nequam, 

Cbristus namque sui partem facit omnibus aequam. % 
Si male sumentem trahit ad mortem sua noxa. 
Sumentem digne sublimat in aethere doxa. 
Hie panis dum presbyteri benedicitur ore, 
Non est in pravo minus aut magis in meliore. 
Sit licet immundus qui sacrae praesidet ar®, 
Sorde tamen nulla valet hoc Sacrum maculare. 
Par verbi est virtus, licet impar vita sacrantis, 
Nec creat illud opus homo, sed vis cuncta creantis. 

§. 7. Adsistens arae pro sacris presbyter orat 
Mensam coelestem Deus implet, gratia rorat. 

Compluit a superis divina potentia totum, 
Quidquid presbyteri sacrat admirabile votum. 
Nil aliud sacrifex est quam Christi simulachrum, 
Dum tractat corpus Christi cum sanguine sacrum. 
Dumque suos oculos in coelum cordaque figit, 
Extendendo manus et brachia, se crucifigit. 
Et dum quae fuerit mors Christi flendo retractat, 
Facta suae carnis Domino velut in cruce mactat. 
Sic Christum Christus offert homo victima factus, 
Sicque crucem patitur, dum commemorat crucis actus, 
Qui recto Christus quomodo crucifixus et unctus, 
Per fidei membrum cum Christi corpore junctus. 

§. 8. Non alius celebrat, quamvis alius videatur, 
Mysterium sacrum verbum Deus hoc operatur. 
Verbum namque caro factum sacra verba magistral 
Et per sacrificem carnem de pane ministrat 
Hie opus, hie opifex Deus est: sacrat atque sacratur, 
Fitque creatura, per quern res cuncta creatur. 
Nam res quae panis pridem substantia mansit, 
In Christi carnem Deitads munere transit. 
Nescit homo, nescit, stupet angelus hoc ita factum, 
Arcanique sacri pavet inscrutabile pactum. 
Nescit quo modulo, quo virtutis documento, 
Rex elementa creans, prodit Deus ex elemento. 
Sed dextrae exceki talis mutatio cedit, 
Quo viget omne quod est, cui mundus et aether obedit. 

§. 9. Possibile est illi, qui novit cuncta creare, 
Ex alio rursus aliud quiddam renovare. 
Molle lutum figulus, quum vult, et quomodo toxnat, 
Qui nova vasa creans, ea cambit, et aptius ornat 
Paret opus Domino, cui praminet ilia potestas 
Ut reparare queat, quas vult dissolvere, testas. 
Filius ergo Dei virtusque Patris manifesta 
Ad nos descendit, quern texit carnea testa. 
Attamen haec testa crucis in clibano bei\e cocta, 
a a 2 



Digitized by Google 



856 



PETRI BLE8ENSIS POEM ATA. 



Arte fuit figali de morte resurgere docta. 
Sed sane cocta, quam non aqua noxia mollit, 
Quae mundi maculas, et nostra superflua tollit. 
Dura nimis testa, quae Tartara fortia firegit, 
Et redimens hominem cruce, mortem morte subegit, 
Manat ab hac testa summae bonitatis olivum. 
Quod fugat in lavacro baptismatis omne nocivum. 
Testa quidem felix, quae vitae fonte repleta, 
Corpora nostra fovet, animas quoque pace quieta~ 
Hac simili testa divina lucerna resplendet, 
Unde sacrae mensae dapibus benedictio pendet. 
Et quia nostra fides abscessit, prorsus inanem 
In sacra coena sine vino sumere panem : 
A Domino vinum percepto pane petamus ; 
Quid sacramenti sit in illo perspiciamus. 
Nil edisse prius prodest, si, quando sitimus, 
Nulla parte sitim nostram compescere quimus. 
Sint desiderii post escas pocula magni, 
Praesertim quia carnes assas sumpsimus agni. 
Assa caro nobis facit ora magis sitibunda, 
Quam tenerae carnes, quas mollis decoquit unda. 
Ergo favente Deo de mentis fonte propino, 
Quidquid mysterii de sacro sentio vino. 

§. 10. Fertur ad altare vinum cum pane, litatur 
Munusutrumque Deo, quumpascha novum celebratur. 
Gaudet utraque Deus, laudans acceptat utrumque, 
Per quod mortalem Christum liquet esse, Deumque. 
Esse Deum, quia se Christus sub utroque reformat. 
Mortalem, quoniam mortem cruris inde renormat 
Ilia, duo de se tellus et vinea profert, 
Presbyterique manu Genitori Filius offert. 
Quod per Melchisedech fuit olim significatum, 
Libantem Domino panem vinumque sacratum. 
Hujus in historiis patrem reperire nequimus : 
Hujus nec matrem, nec avorum nomina scimus. 

Quis signatur eo, nisi Christus homo sine patre ? 
Natus ab aeterno de Patre Deo sine matre. 
Hunc egoPontificem summum probo, jureque Regem, 
Qui penetrat coelum, qui donat ab aethere legem. 
Panis confirmans, hie est, et vitis abundans, 
Laetificans aninias, et eas a crimine mundans. 
Hunc panem, vitem sacram, flos virginitatis 
Edidit huic mundo fructum plenum Deitatis. 
Hoc de pane caro, de vite cruor sacer exit, 
QuaB male ne videant homines sapientia texit. 

§.11. Arcanum coeli Dominus pro tempore celat, 
Et poscente fide, cui vult, et quando, revelat, 
A nostris oculis ideo sunt ista remota, 
Nec penitus nobis, nisi mentis lumine, nota. 
Ut sic nostra fides ad justitiam doceatur, 
Et fidei major merces exinde sequatur. 
Aut ideo voluit Deus haec arcana latere ; 
Ex hoc ne risum posset Judaea movere. 
Si caesi carnes hominis crudas ederemus, 
Sanguinis et calicem crudi crudum biberemus, 
Ergo cibi potusque sacri ratione fruamur. 
Perque fidem non per speciem sursum gradiamur ; 
Quae quia corporeo visu, gustuque nequimus 
Qualia sint jure discernere, mente velimus. 
Mens sacrata Deo gustu probet interiori, 
Quod lux, quod lingua sensu nequit exteriori. 
Nec modus aut species panis sunt inspicienda, 
Immo sacramenti virtus est corde tenenda. 
Sed neque de vino quisquam, nisi prospera speret ! 
Nam mend sanguis, vinum conspectibus haeret. 
Sed quamvis vini videatur habere liquorem 
Subveniente fide, sacrum liquet esse cruorem 
Hie est Ule cruor, qui Cliristi vulnere fusus, 
Ora sacerdotis animarum transit in usus. 
Utque sacramento res possit nulla deesse, 

Debet in altari vino fons vivus inesse. 

§. 12. Admiscetur aqua vino, qua significamur, 
Nos qui salvificis alimentis vivificamur. 
Significantur aqua populi, quos gratia munit, 
Quos quasi membra suo capiti Cbristi cruor unit. 
Porro, si Domino vinuu* sine fonte litatur, 
Passio quod Christi fuerit pro gente negatur. 
Nam si, quod redimi deberet, plasma deesset, 
Tanta tulisse Deum sine causa non opus esset. 
E contra, si fons vini fuerit sine mixto, 
Monstratur quomodo gens sola manet sine Christo. 
Nil fons salvificus sine sanguine propitiator, 
Et sine fonte sacro sanguis nihil hie operatur. 
Sic utrumque simul decet in libamine sisti, 
Sicut utrumque simul fluxit de vulnere Christi. 
Vitis vera Deus, fons vite Christus habetur: 
Fons de fonte, cruor de vite venire videtur. 
Quare non aliud alio sine sacrificatur, 
Dum sic ad plenum sacra passio commemoratur. 

§. 13. Hoc in natali calicis non est celebratum 
Quando Pascha novum vetus est post Pascha dicatum ; 
Nam panem tantum Dominus vinique liquorem 
In propriam mutans carnem, sacrumque cruorem, 
Discipulis legitur coenantibus attribuisse, 
Utque sui memores faciamus idem, docuisse. 
Mira Dei virtus, qui ccenat, coena fit idem 
Ccenans quotidie nobiscum, sicut ibidem. 
Et quoniam lateris de vulnere sanguis et unda, 
Effluxere simul, ablutio nostra secunda : 
Decrevit Patrum veterum censura modesta, 
Ut sint ilia duo simul ad Pascbalia festa. 
Ut quod in altari factum cruris esse videtur, 
Hoc in honore cruris nunc a nobis iteretur. 
Implent mysterium sacrum tria, fons, caro, sanguis. 
Quae tria nos redimunt, et ab his tribus intent anguis. 

Unum de iribus his, sacra qui subtrahit arae, 
Non digne poterit sine causa sacrificare. 

§. 14. Sed licet in mensa Domini trie constituantur 
Munera : sunt tantum duo postquam sacrificantur. 
Est aqua mixta prius, sed vino quando sacratur 
Non nisi sanguis erit, quo spiritus intufe alatur. 
Mystica res dat aquam. Christi cruor ebibit illam. 
Nam transfert nostram Deus in sua membra favillam. 
Transfert quando suum per corpus ei sociamur, 
Perque fidem tanto capiti nova membra creamur. 
Transfert et pridem cum Cbrismatis unctio sacri 
Nos populos facit esse novos in fonte lavacri. 
Sed lavacri fontem fons vulneris iste figurat, 
Et per utrumque Deus animarum vulnera curat. 
Quorum corda prius facit in Baptismate munda, 
Post lavacrum lapsos emundat sanguinis unda. 
Ergo duo tantum cruor et caro percipiuntur, 
Tertia res typus est populorum, qui redimuntur. 
Altera res saturat, sed inebriat altera mentem, 
Catholicamque Deo confoederat utraque gentem. 
His gemmis gemina substantia nostra resultat, 
Quam per Adam veterem mortis sententia multat. 
Sanguine vita calet, gaudet caro carne refecta. 
Gaudet utroque bono refici mundata senecta. 
His renovatur homo peccatis inveteratus ; 
Hisque reviviscit fidei virtute renatus ; 
His humana suum natura resumsit honorem. 
His serpentinum gaudet superasse furorem. 

§. 15. Jam Paradisiacam primus petit incola sedem, 
Jamque redemptus homo coelum sibi vindicat asdem. 
Crux facit hoc, cujus rutilans super omnia splendor 
Hostes humani generis prosternit in Endor. 
Crux Domini thronus est cceli, barathrique catena. 
Crux cceli clavis, via vitas, mortis habena. 
Crux penetrat coelum, replet orbem, scindit abyssum. 

Frontibus in nostris crux impressit crucifixum. 
Jam thau inscriptum nullius fronte videmus ; 
Ex quo signa crucis nobis impressa tenemus. 
Mystica signa crucis sacer ille character habebat, 
Qui gladium mortis pestemque malam probibebat. 
Nunc quia notf redimit vitalis gratia ligni, 
Deletur typici sub signo littera signi. 
Crux patefecit iter teudentibus ad paradisum : 
Namque quod obstabat jus est fatale recisum. 
Ensifer ille Dei Cherubim aditu patefacto, 
Christicolas intrare modo sinit ense retracto. 
Flammivomus gladius versatilis ille quiescit, 
Laetaque Christicolis paradisi porta patescit. 
Intrat quisquis amat ; a tempore namque Joannis 
Baptists, patet haec sacra janua clausa tot annis. 
Coelum vim patitur, rapiunt illud violenti, 
Ex quo successit post legem gratia genti. 
Gaudet coelomm rex praedari super astra, 
Armaque pradoni dat, ut his adeat sua castra. 
Nec jam pro regno certanti damna minatur, 
Immo vincenti dat praemia quum superatur. 
Utile certamen, felix violentia talis, 
Quum sua praedoni praedatio sit venialis. 
Et quum jam victus victori praestat honorem, 
Quum victor victo se clamitat inferiorem. 

§. 16. Primitus obstrusa patriarchis atque prophetis, 
Nunc est facta patens latroni porta quietis, 
Cui clypeum virtus, mors vitam, spes bona zelum 
Contulit, arma fides, Christi confessio coelum. 
Portavere patres pondusque aestusque diei, 
Pervolat iste latro prior ad sedem requiei. 
Illos ad coelum non induxere priora 
Prima, secunda sed hunc introduxit brevis bora, 
Vexavit Moysen in lege labor diuturnus, 
Non hunc: denarius tamen sequat utrumque diurnus. 

Quodque prophetarum patres prius et genitrices 
Non poterant, intrant modo fures et meretrices. 
Ecce latro pede post Christi vestigia fixo, 
Introit ad regnum crucifixus cum crucifixo. 
Ilia vocata canis credens intrat Chananaea, 
Vinea dicta Dei gens retro cedit Hebraea. 
Perfida ! cur refugis intrare, latransque retrorsum, 
Non cessas open pietatis figere dorsum ? 
Quumque Dei pietas hos suscipiat venientes, 
Exacuis dentes in eum pietate carentes ? 
Pone tuam rabiem, quia praeteriere priora 
Tenipora, per Christum succedunt prosperiora. 
Quos tua lex lapidare solet, ferroque necare, 
Gratia nunc Christi studet ad vitam revocare. 
Gratia nunc melior, quam littera, quae perimebat, 
Sub qua justitiae Sol ceu sub nube latebat. 
Gratia Messiam jam-jam venisse prophetat, 
Aspera quae legis removet juga nosque quietat. 
Et tamen expectas alium, sed disce, require, 
Scripta Prophetarum Christum potes hie reperire. 
Quern praemonstrarunt lex, Angelus, atque Propheta 
Christus adest, Christi sunt omnia laude repleta. 
Nunc venisse Deum simul acclamant elementa : 
Non tamen attendis elementorum documenta ; 
Nam coeli Regem uatum perhibet nova Stella. 
Huncque Deum perhibet praebens aqua vina novella, 
Vita defunctos, aegrosque salute beavit, 
Sub pedibus cujus mare se calcabile stravit 
Denique quum moritur, sol, lunaque sunt tenebrati, 
Terra pavens tremuit, surrexerunt tumulati. 
Hos quoque quos dudum male captivarat avernus, 
Reddidit ad superos, cum Rex redit ille supernus. 
Et velum templi, lapides, crucis hostia scindit. 
Sed nondum saxum quod habes in pectore findit. 
Visis tot signis nondum Judaea moveris ? 

Perfidiae sed adhuc tenebris male caeca teneris ? 
Ecce quid expectas, sed mystica quaeque retracta. 
Verum Messiam vel per miracula specta ! 
Et quia nuda patent velaminis interiora, 
Intra nobiscum, crucifixi numen adora. 
Pone tui Moysis densum velamen ab ore. 
Cultus disce novas, culta cessante priore. 
§. 17. Si Moysen quceris, Moysen jam perspice 
Christum. 

Nil Pharaonis onus oberit tibi, si colis istum. 
Ille fuit Typicus, verus nos iste redemit. 
Et Fharaoniticam gentem crucis ense peremit 
Hie verus Moyses nos duxit per mare rubrum, 
In fidei lavacro veteran perimendo colubrum. 
Hie paschale sacrum statuit melius celebrari, 
Agnum pro nobis se passus sacrificari. 
Pascha tuum quondam fuit umbra, figuraque veri, 
Sol Deus effulsit, tenebrasque monet removeri, 
Qui nos mundani deserti per regionem 
Pascit, et ad lactis mellisque trahit stationem, 
Pascit in Ecclesia, quoties Evangeliorum 
Verba recensentur nobis, virtusque sacrorum. 
Pascit in altari dum vivificis alimentis, 
Esurientis quum reficit pia viscera mentis. 
Pascit nempe domi, quando post spirituales 
Donat abundanter nobis escas cereales. 
Pascit et in coelo, dum mens super aethera rapta, 
Haeret tota Deo, superum dulcedine capta. 
Sic panis vitae Christus nos pascit ubique, 
Civibus angelicis escam praebens hominique. 
Perfida gens igitur patrum caligine fiisca, 
Ut sis uva ferax desistas esse labrusca. 
Molliat imbre suo te Christi gratia demum, 
Ut pinguem facias in vitas vite racemum. 

§. 18. Me quia detinuit paulum digressio facta, 

Propter Judaeam mea penna priora retracta. 
Quod valet in petra frumenti spargere granum, 
Sic, quod Judaeae Christum sero, judico vanum. 
At semen Christum, Judaeam petra figurat 
Fertilitate carens, quae semper saxea duraL 
Hoc est frumenti granum, quod terra fidelis 
Germinat assidue, reddens sua semina ccelis. 
Hoc grano coeli sunt horrea multiplicata. 
Urbs sacra Hierusalem pinguescit eo satiata. 
Hoc est frumenti granum, quod ab aethere venit, 
Cujus adeps animas nostras et corpora lenit, 
IUud sponte cadens in terram mortificatum 
Est prius, atque per hoc surrexit multiplicatum. 
Ex uno multis affluxit copia granis, 
De quibus efficitur nunc vivus in aethere panis. 
Nam quoties Christo crescente fide generamur 
Ex uno grano, quasi plurima grana creamur. 
Cujus quum sapimus carnes vel sanguinis baustum, 
Unus fit panis unumque fit hoc holocaustum. 
Una sic in came duo simul esse leguntur, 
Christus et Ecclesia sic unum constituuntur. 
Sic Deus in nobis* et in illo nos habitamus, 
Dum caput hie nobis, illi nos umbra paramus. 
Sic tanto capiti membrum quodcumque cohceret, 
In Christi semper se corpore vivere speret. 
Nec semel hinc labens turpi se labe recidat, 
Aut Christi membrum meretricis falce recidat. 
Non valet hoc membrum Christi de corpore dici, 
Quod servit Satan®, quod subditur et meretrici. 
Immaculatus amat sponsus sponsam immaculatam. 
Foedere virgineo sibi caelitus associatam. 

§.19. Quapropter quisquis non es de corpore Christi, 
Dum sordescis adhuc, et nondum poenituisti, 
Ad Domini mensam non est tunc accelerare. 
Ne si praesumas, Judas similis videare. 

Judas omnimodis se deliquisse sciebat, 
Et tamen a sacris epulis se non retrahebat, 
Dupliciter reus hie tam crimine proditionis, 
Quam de contemptu violatae religionis. 
Quare judicio Domini mala tanta sequente, 
Introiit Satanas in earn cum pane repente : 
Ergo punit eum sententia, poenaque duplex, 
Quod non ante sacrum fuerit pro crimine supplex, 
Praebet in Ecclesia Judas exempla futuris. 
Ne corpus Christi manibus tractent nisi puris. 
Nam qui cum Juda male percipit, excipietur. 
Qui bene cum Petro, caput ad Christum referetur. 

§. 20. Percipiunt multi sacra: sed quid percipiatur 
Ignorant penitus, quibus ultio dira minatur. 
Omnis id ignorans ignoratur, quia nescit 
Unde salus oritur, veniae fons unda patescit. 
Ignoranter homo comedens de sanctificatis 
Sicut ait Moyses, poenam feret inscietatis. 
Additur huic Salomon sacrum formans paradigma, 
In quo mysterium sacri praefulget enigma, 
Quando sedes, inquit, ad prandia celsa potentis 
Quos comedas, attende, cibos discrimine mentis ; 
Nam quid proficiat menti caro vivificatrix, 
Scire prius debet ratio virtutis amatrix. 
Nos monethinc psalmus Regis simul atque Prophetae, 
Est quoniam suavis Dorainus, gustate, videte. 
Unde patet quomodo nonnulli presbyterorum 
Ignorant penitus virtus sit quanta sacrorum. 
Si bene quae virtus viget in sacris homo sciret, 
Mensam ccelestem nunquam nisi mundus adiret. 
Nunc quia non didicit sacra, percipit irreverenter, 
Judiciumque sibi sumit, mortemque patenter. 
Sicque fit, ut Christi caro, quae datur ad medicinam, 
Protinus hie mortis laqueum paret atque ruinam. 
Nam quamvis aliquis sit vitae relligiosae, 

Dum nescit quid agit, vivit sibi perniciose. 
Quomodo mysterii sacri defendit honorem 
Ejus, qui nondum gustavit mente saporem ? 
Ut nequit absque fide perfectio stare sacrorum. 
Sic sine doctiina non stabit cultus eorum. 
Ergo qui nescit, hie discat et hie veneretur, 
Ne conteniptoris mulcta quandoque gravetur. 

§. 21. Scire velit primum quid victima sit generalis, 
Quid lignumvitae, quid pastus spiritualis, 
Quidve sit ara, calix, quid in hoc aqua fusa, merumque, 
Quae duo sunt unum, postquam sacratur utrumque, 
Denique cur calicem crux signet, crux aret aram # 
Agni pro nobis occisi sanguine claram. 
Scire velit quid diluvium tulit, abstulit unda, 
Unda profunda quidem, sed et ipsa figura profunda 
Cur Baptismatis insit Chrismatis unctio fonti: 
Quidve renatorum crux conferat illita fronti. 
Sed quid sacrorum Domini penetramus abyssum ? 
Omnia scire velit sacrifex, quibus itur ad ipsum. 
Talia qui nescit ; quid culpa est, quidque gravamen, 
Nec sibi nec populo conferre valet medicamen. 
Hinc etiam caecus caecorum dux male cedit, 
Quern sua cum reliquis gravis ignorantia laedit. 
Qui vero didicit, quae scire per omnia debet, 
Recte presbyter est, et lucis iter bene praebet 

§. 22. Presbyter est vitae recte cuivis sacra norma, 
Subjecto populo fit vivendi bene forma, 
Cujus vita calens verae virtutis amore ; 
Dum recte Christum factis imitatur et ore : 
Angelus est Domini ; sed et ejus Christus habetur, 
Qui portare crucem, Christumque referre videtur. 
Hie quum sit Christus, sicut patet ex Esaia, 
Angelus est summus natus ex matre Maria. 
Angelus ille quidem per se bonus exstat abunde, 
Angelus hie ab eo factus bonus est aliunde. 

Nunciu8 hie debet mandata fidelia coeli, 
A coeli Domino populo deferre fideli. 
Unde preces populi flentisque gravamina terra? 
Ad Dominum remeans quasi noster praeco referre. 
Qui stans in templo, speculum, fideique lucerna 
Contemplando Deum meditandoque sola supema 
Frigida corda gregis culpa? fuligine nigra 
Quae pridem fiierant ad vitas gaudia pigra, 
Ad superos revocans fidei facit igne calere, 
Et succensa Deo vitas candore nitere. 
Hie talis merito specie splendet Seraphina 
Ptttximus unde calet culpa? fugiente pruina. 

§. 23. Sic populus fidei sua post vestigia ducens, 
Carbones vivos facit illos carbo relucens. 
Sed quid in Ecelesia carbonibus est faciendum ? 
Thus operum, thymiama precum reor his adolendum, 
Thuribulum carnis mentisque crememus utrumque, 
Victima quae placet duplex hominemque Deumque 
Nunc de multorum carbonum divite massa 
Saltern lingua duos mea die : ad caetera lassa 
Ardens carbo fuit Laurentius, ignis in igne. 
Cui crates palmam, mors contulit asthera, digne. 
Carbo ftrit Domini Nicolaus praesul honestus, 
Virtutum cujus splendor procul est manifestos. 
Ille cruore robens carbo carbonibus assus : 
Hie mentis ardens olei pinguedine crassus. 
Quos dudum genitos nigros errore paterno 
Succendi voluit Deus ignis ab igne superno. 
Quern non alterius succendat pugna virilis ? 
Alterius moveat bonitas etiam puerilis ? 
Illius exemplo mereamur sanguine laurum, 
Hujus purgata? vita? Domino damus aurum. 
Miles uterque Dei dispensatorque fidelis 
Ore, manu studuit thesauros condere coelis. 
Hos exemplares fidei propono magistros ; 

Ut doccam per eos altaris quosque ministros 
Esse pios, largos, fortes, castos, sapientes, 
Rebus in adversis pro justitia patientes. 
Tales sunt digni de libro sumere vit®, 
Quos non excludit sententia mortis avito. 
Tales digna Deo libamina ferre merentur, 
Et Domini sacris assistere non prohibentur. 

§. 24. Ergo sacramenta vitae prudens homo disce, 
Judiciumque Dei, dum percipis ilia, tremisce. 
Terribilis res est et qnam multum verearis, 
Corpore qui Christi Christo praesente cibaris. 
Nam si forte fidem scripturis vis adhibere, 
Quae nos saepe solent de Christo vera docere ; 
Tempore quo Christus genitori victima cara 
Presbyteri manibus sublimi fertur in ara, 
Sanctorum polus omnis adest, polus hie reseratur, 
Praesentemque Deum grex angelicus comitatur. 
Hie vere Christus praesens auctorque sacrorum, 
Justorum mentes dijudicat atque malorum. 
Novit enim planeque videt, quia debeat uti 
Pane salutari, seu damno, sive saluti. 
Et licet assistat carnalis presbyter arae 
Summus Pontificum sacra dicitur hie celebrare, 
Hie panem frangit, hie porrigit, hie benedicit, 
Corpus adesse suum quod dat cum sanguine, dicit. 
Eia presumes peccator homo nisi dignus, 
Ad Domini mensam vitseque accedere pignut 
Discito quamprimum quid sis, et quid caro Christi, 
Et quo vase velis divina stipendia sisti* 
Vas nisi sincerum foerit, quo suscipiuntur, 
Illi perditio male qui capit efficiuntur. 
Unde monet Paulus se primum quemque probare, 
Et sic ad panem calicemque sacrum properare. 
Quisquis enim Domini corpus dijudicat, ante 
Quid sit quod recipit, quantumve Deo reserante 



Digitized by 



868 



PETRI BLESENSIS POEMATA. 



Illud secure comedat tamen ante probatus, 
Quern non accusat capitalis causa reatus. 
Sed quamvis aliquem culpent peccata minora, 
Quum sine peccato nec in una vivitur hora, 
Non tamen a Sanctis epulis reor hunc removendum, 
Immo quod assidue nocet, illud erit redimendum. 
Et quia quotidie peccati mole gravamur, 
Talibus assidue medicamentis relevamur. 
Dispensatira sapientia cunctipotentis 
Praevidet, unde queant curari vulncra mentis. 

§. 25. Praeparet ergo Deo sua pectora quisque Fidelis, 
Fiat ut illius in mundis mansio coeli. 
Corda fugit Dominus torpentia plenaque sorde, 
Cujus semper inest in mundo gratia corde ; 
Et quern pauper adhuc virtus compellit egere, 
Esuriemque bonam nequit agni came replere. 
Saltern manducet sacri de carnibus hoedi, 
Qui pro peccato populi solet hostia caedi. 
Non homines docet esse pares vetus ordo sacrorum, 
Nec mentis ratio, nec disparitas meritorum. 
Hinc hoedum Moyses jubet agni morte litari, 
Ac ab utroque typo, vult Christum signiiicari. 
Hcedus non tamen est hoedos qui damnat et odit. 
Sed quis sit tibi quisque sacri discrimine prodit. 
Agnum mactamus, quum justitiam retinemus ; 
Hoedum quum veniam poscentes crimina flemus. 
Nec reor absurdum quod in hoe do significatur 
Christus, qui caper aut hircus plerumque litatur. 
Quod lex hunc eremo, lex hunc ultro vetus offert, 
Hoc quia sit gemina Christo substantia profert; 
Pro foribus templi plebs unum sacrificabat, 
In caput alterius sua crimina multiplicabat 
Hunc vivum populique sui peccata ferentem, 
Sic emittebat eremi deserta petentem. 
Christus utrique caper, nam caeditur in cruce pendens 

Desertumque petens: quum surgit ad aethera tendens. 
Qui mala nostra tulit ligno suspensus, ovemque 
Inventam retulit ad nonaginta, novemque 
In dextris pollens Patris Deitatis honore. 
Regnat, et in mundo replet aras came, cruore. 
Qui semel occisus licet ultra non moriatur, 
Mors tamen ad vitam nobis ejus renovatur. 
Christum quotidie devotio presbyterorum 
Mactat in altari, mactator et ipse sacrorum. 
Panis fomentum vitae, vinumque sacratur, 
In cruce suspensus Salvator coinmemoratur. 
Ara crucis lignum, signatque calix monumentum. 
Hie obit, hie dormit Christus,datutrumque momentum. 
Agnus in hac, leo fortis in hoc surrexit et ales 
Astra petens, aquilas trahit ad se spirituales. 

§. 26. Ergobonussacrifexquotieshaec sacra recen set, 
Ut se conformet Christo carnis cruce penset ; 
Cum vitiis crucifixa caro prius emoriatur. 
Vivificata Deo mens surgat, eumque sequatur. 
Sic bene commoritur ; consurgit, ei quoque vivit. 
Sicque redemptus abit homo, quo suus auctor abivit. 



IV. DE PCENITENTIA. 

Pceniteas cito, peccator, quum sit miserator 
Judex ; et sunt haec quinque notanda tibi. 

Spes venioe, cor contritum, confessio culpae, 
Po3na satis faciens, et fuga nequitiae. 

Ut dimittaris, aliis peccata remittas, 

Hisque satisfacias quos te lassisse fateris. 

Sperne voluptates, lusus, spectacula mundi ; 

Desere consortem pravum populique tumultum : 

Secretasque preces et opus pietatis amato. 

b b 

Omnia peccata plangat contritio vera, 

Servans aetates, sensus, loca, tempore, membra. 

Deplores acta, noli committere flenda. 

Plangas admissa cum commissis et omissis : 

Offensasque Dei quod fratrem damnificasti. 

Vera sit, integra sit, et sit confessio munda, 

Sit cita, firma, frequens, humilis, spontanea, nuda. 

Propria, discreta, lacrymosa, morosa, fidelis. 

Poeniteas plene, si vere poeniteat te. 

Non per legatum, non per breve, sed refer ipse : 

Compatienti die, sapienti, die meliori ; 

Presbyteris multis prodest si confitearis. 

Copia presbyteri si desit, pande sodali. 

Corporis ut maculas, animae sic crimina pandas* 

Carnea sunt crapula, perjuria, furta, libido : 

Mente latet livor, odium, tumor, ira, libido. 

Praecipuae pestes septem memores capitales, 

Non solum fontes, sed rivos inde fluentes. 

Fonte suo rivus magis est quandoque nocivus. 

Unde Loth incestus pejor fuit ebrietate, 

Atque Cain gravior caedes fraterna furore. 

Culparum fontes, sunt fastus, livor et ira. 

Accidiae naevus et avaritiae, gula, luxus. 

Quum singillatim mortalia dixeris uni, 

Cuncta simul quaecunque gravant comitantia culpas 

Die citra factum committere quae voluisti. 

Die venalia, die quae sunt a mente repulsa ; 

Die tua delicta, generaliter ista revela. 

Nam reus in multis quando peccata fatetur. 

Vel quaevis dicat vel nil dixisse videtur. 

Postremum crimen si pure quis fateatur, 

Hie tacere potest quicquid redit et comitatur. 

Aggravat ordo, locus, peccata, scientia, tempus 

iEtas, conditio, numerus, mora, copia, causa, 

Et modus in culpa, status altus, lucta pusilla. 

JEger poeniteat et crimina confiteatur. 
Non imponatur huic poena sed insinuetur. 
Hanc tamen explebit, si firma salus reparetur* 
Si migret absolvat contritum presbyter aegrum, 
Huncque preces relevent jejunia dona suorum : 
Ut sit poena rubor, tibi vilis ut efficiaris, 
Doctior ut fias, injungitur ut fatearis, 
Judicio teget extremo confessio culpas, 
Ne videat Deus aut daemon vel qui facit illas, 
Confessor mitis, affabilis atque benignus 
Sit sapiens, justus, sit dulcis compatiensque, 
Ut crimen proprium celet peccata reorum, 
Sit piger ad poenas, sit velox ad miserandum, 
Et doleat quoties facit ilium culpa feroceru, 
Infundat mulcens oleum vinumque flagellaus. 
Hunc virgam patris non exserat ubera matris, 
Sibilet et cantet, stimulet quum cogit oportet. 
In primis quaerat contritus quomodo credat 
Si credat corde sane fateatur et ore 
Post base rimetur peccantis vulnera caute 
Contra naturam culpam non exprimat ullam, 
Ne super enormi si simplex conveniatur, 
De quo nil scivit ad agendum sic moveatur, 
Uxor adulterii rea, confessore perito, 
Sic luat admissum ne sit suspecta marito, 
Saepe sibi moneat confessor ne recidivet, 
Sive relabantur confestim confiteantur 
Vitenti causas ad lapsus allicientes 
Solliciti poenam complere satisfacientem, 
Observent caute sensus cum pectore renes, 
Utque fori judex pro persona prohibetur 
Flectere judicium, medicus variare medelas. 
Sic animae judex odio caveat vel ainore, 
Confessos poenis onerare vel alleviare, 
Ecclesiae morem vel patrum scripta sequatur, 

Sitque modus poenoe juxta moderamina culpse 
Et tanto levior, quanto est contritio major. 
Ut medici curant vario medicamine corpus, 
Ut sanant febrem, vulnus quoque sive tumorem, 
Sic aniniae varias aegre poscunt medicinal 
Opponas igitur animae contraria morbis. 
Propria det cupidus, se castret luxuriosus ; 
Invide, livorem depone ; superbe, tumorem ; 
Sobrietasque gulam, patientia comprimat iram ; 
Amoveat laesus ran c ore m, taedia moestus ; 
Potus aquae redimat excessus ebrietatis ; 
Carnis delicias castigat virga flagellans. 
Ut bene pceniteat ablatum praedo reponat. 
Vestio, poto, cibo, tectum do, visito, solvo, 
Commodo, compatior, converto, dono, remitto. 
Flecto genu, vigilo, jejuno, laboro, flagellor, 
Vestio dura, pedes nudor, tero cor, peregrinor, 
Pcenites, lego, ploro, precor, caro sic maceratur, 
Haec quae confessis sunt injungenda notabis. 
Publica sit poena, fuerit si publica noxa. 
Si lateat licet enormis, lateat quoque poena. 
Hoc est : qui peccat occulte poeniteat clam 
Singula CQnfessor prudentius ut moderetur, 
Effectus causae, vitium, persona notetur 
Ad Dominum sunt hae festinandi tibi causae : 
Ignis puriiicans, mors, aegritudo ruborque, 
Et curae gravitas, et consuetudo ruina. 



V. VERSUS DE COMMENDATIONE VINI. 

Felix ille locus quern vitis amoenat amoena ; 
Hla beata domus quae Bacchi munere plena. 

Vina dat hospitibus de vitis divite vena; 
Sed domus infelix ubi cervisiatur avena. 
Mensurata maris modo uiensuranda lagena. 
Infirmata seges non vino imo venena. 
Ejus enim potum sequitur dirissima poena ; 
Pes titubans, cerebri turbatio, mens aliena, 
Turbida mens nescit vitiis imponere fraena. 
Dum furit ebrietas in aquis Venerisque catena, 
Fervida fermento trahitur caro mentis egena. 
llliciti motus nulla cohibentur habena, 
Dum bibitur Letbaea palus, iterumque serena 
Mingitur, in lapidem renura concrescit arena. 
Quam nisi cum ferro nec ejicit ars galiena. 
Plus valet ergo mihi vinum cum paupere coena. 
Quam tibi cum potu de furfure fercula dena. 



VI. RESPONSIO AD QUENDAM, CONTRA 
CEREVISIAM. 

Scribo sed invitus, invitat enim grave vitis 

Me probum gravius improbiusque loqui. 
Improbe, quid reprobas, quod pagina sacra, quod usus 

Quod probat utilitas ipsa, quod ipse Deus. 
Per verbi verbum de vitis munere munus 

Conficitur vitae sanctificante manu. 
Hinc ubi conficitur Christi cruor hinc procul absit, 

Potus furfureus sulfureusque liquor. 
In vinum convertit aquas prece matris aquarum 

Couditor, at nunquam cervisiavit eas. 
Cur igitur vino praefertur simia vini, 

Horrendumque genus degenerantis aquas ? 
Mutual a vino quod inebriat et quod acescit, 

In solis vinum sic imitata malis. 
O labor infelix damnataque sollicitudo 

Quae studuit quod aquis ebrius esset homo. 
Objicis incestum Loth vino ? non ibi vini 

Culpa, sed in vino non habuisse modum. 
Peccavit potor, non potus, at in patre primo 

Non citus in culpa sed gula sola fuit, 
Quicquid agis, peccas, nisi sis moderatus et ipsam 

Justitiam librat, justificatque modus. 
Magna quidem cerebri est turbatio, quod cerebrose 

Cervisiam laudat cervisialis homo. 
Cognata urinae, faecis germana videtur, 

Non hominis potus sed cibus esse suis. 
Ut breviter signes quid et unde sit aspice signum. 

Cerviciae factum stramine, foece litum. 
Dum sine felle jocor, quia te cognosco jocosum. 

Jocunde admittas et sine felle jocum. 



VII. CARMEN ACEPHALUM. 

Qui mea scripta leges, poteris perpendere, reges 
Quando venerunt qui mystica dona tulerunt. 
Per stellam ducti veniunt aliterque reducti 
Cursu festino properant dantes tria trino. 
Regibus expletae sunt tresque decemque diaelae. 
Si bene perpendo mora parva fuit veniendo 
Rege fero spreto rediere magi pede laeto. 
Bex est seque regit recte quisquis bene degit, 
Quidem de telis regitur plebs quaeque fidelis. 
Si recte credit jussisque regentis obedit, 
Gratia praecedit et adest nunquamque recedit : 
Stella quisque duce vera fruitur modo luce. 
Gratia si qua datur quae praevenit ipsa sequatur, 
Fortes athletas facit has copulare diaetas. 
Absque fide pura nulli sit vivere cura, 
Per quam completa sit semper prima diaeta 



Digitized by 



PETRI BLESENSIS POEM ATA. 



375 



Mente sequens munda spes nam diaeta secunda, 

Tertia subsequitur, alits major reperitur, 

Cordaque sincera facti haec dilectio vera, 

Sit mens contrita quod sit tibi coelica vita: 

Cordeque contrito devote vivere scito. 

Fraemia sunt certa si mens contrita reperta. 

Lingua loquax oris dissolvat claustra pudoris, 

Te manifestante quid peccasti reus ante. 

Ut cito purgetur quicquid tua culpa moretur. 

Si vis mundari, nunquam cesses operari, 

Quicquid praecipitur ad fidem taliter itur, 

Ut tibi sit praesto quod saepe rogas ; vigil esto 

Carnis jumento sic frena tenere memento, 

Ne lascivire liceat vel longius ire. 

Hoc jejunando facies carnemque domando, 

Protenus absque mora solito devotius ora, 

Nec claudas ora nec cesses qualibet hora; 

Sit labor hie motus sit decorus tibi motus. 

Ut caro sit macra studeas loca visere sacra. 

Spernere se, sperni scio muneris esse superni, 

Quae superexcellit patientia noxia pellit. 

Mitis pacifica tolerando vincit iniqua ; 

Ultima virtutem retinet confertque salutem. 

Hoc est praeceptum, cito perfice jam bene coeptum : 

Laus tibi multa datur, si coeptum perficiatur, 

Talia sunt pacta, semper probat exitus acta ; 

Taliter expletis Stella ducere diaetis 

Expedit oblata Christo sint munera grata, 

Quodque Deum norant pronum reverenter adorant. 

Tres tria dant Christo vivo parvo prius esto 

Aurum cum thure .... inyrrham moriture 

Hoc summum sapere signat Dominumque timere 

Si dederis thura mens offertur tibi dura. 

Ut thus ascendit, sic sursum mens bona tendit, 

Myrrha licet rara mortis designat amara. 

Te sic impropera quod mors sit cordis in ara. 

Sic vivas aeque memorando novissima quaeque, 

Quod semper fili caveas a crimine vili. 

Si vir Catholicus, huinilis, pius atque pudicus, 

Offerat haec dona, dabitur tibi digna corona. 

Laetantur vere qui talia dona tulere, 

In quorum numero gaudens ego vivere spero. 

Detersti sordes mundato denique corde 

Christo devoto rex offerat haec tria vota. 

Hoc trinum munus acceptet trinus et unus, 

Christo praestante, qui rex est et fuit ante. 



NOTA. 

Hie explicit torn us quartus .et ultimus operum 
Petri Blesensis : opus enim, quod sub titulo " Reme- 
diarium peccatorum" Petrus iste ex opere Gregorii 
compilavit, quum nihil habeat, quod novi sit, in hanc 
editionem non admitto. Iste libellus extat apud 
Atrebatas, sed mutilatione nefanda imperfectus, extat 
etiam Cantabrigiae, necnon Oxoniae in bibliotheca 
Mertonensi. Quaitum exemplar penes me est, e 
codice Atrabatensi exscriptum, quod si quis harum 
rerum tarn cupidus, tarn amans sit, ut ipse sibi ex- 
emplar manuscriptum acquirere velit, literis me cer- 
tiorem faciat, ut voti compos fiat. Valeat lector. 



EXCUDEBAT OULIELMUS BAXTER; OXONIT. 



Digitized by Google 



Digitized by Google 



I 



Digitized by Google 



Digitized by Google 



Digitized by Google 



